{Introduction
Nandadāsa, Rāsa pañcādhyāyī (abbrev. N)
Source : Vrajaratnadāsa, Nandadāsa Granthāvalī, Banaras, 1958.
The text was provided by Winand Callewaert as WORD-file, using the Parvati Devanagari-font. This file was recoded to produce the standard transliteration in Unicode which can be transformed to Unicode Devanagari.
The list of files in the Leuven Digital Databank of Bhakti Literature identifies this text as "Nanddās (McGregor) 342 pad Rās Pañcādhyāyī; the information given above under "source" is from the file.
Markup : The references have been enclosed by a tag (<ref>, </ref>) and consist of the text siglum and two (or three) numbers, separated by period and slash (only semicolons in the original file).
Curly brackets mark the passages not to be re-transliterated into Devanagari, (e.g. the introduction, footnotes, etc.).

Text}
{<ref>N1.1</ref> }प्रथमहि प्रनऊँ प्रेममय परम जोति जो आहि |{
<ref>N1.2</ref> }रूप उपावन रूपनिध नित्य कहत कबि ताहि |{
<ref>N1.3</ref> }परम प्रेम पद्धति इक आही नंद जथामति बरनत ताही |{
<ref>N1.4</ref> }जाके सुनत गुनत मन सरसै सरस हौइ रस बस्तुहि परसै |{
<ref>N1.5</ref> }रस परसे बिन तत्च न जानै अलि बिन कमलहि को पहिचानै |{
<ref>N1.6</ref> }पुनि प्रनऊँ परमातम जोई घट घट बिघट पूरि रह्यौ सोई |{
<ref>N1.7</ref> }ज्यौं जल भरि बहु भाजन माहीं इंदु एक सब ही मैं छाँहीं |{
<ref>N1.8</ref> }जु कछु मानसर ससि की झाँई सो न छुद्र छिल्लर छबि पाई |{
<ref>N1.9</ref> }तरनि किरन सब पाहन परसै फटिक माँझ निज तेजहि दरसै |{
<ref>N1.10</ref> }स्वाति बूँद अहि मुख बिख होई कदली दल कपूर होई सोई |{
<ref>N1.11</ref> }जुबन रूप सँग सोभा पावै सो कुरूप ढिँग बदन दुरावै |{
<ref>N1.12</ref> }एकै पट अनेक रँग गहै सु रँग रंग सँग अति छबि लहै |{
<ref>N1.13</ref> }पुनि जस पवन एक रस आही बस्तु के मिलत भेद भयौ ताही |{
<ref>N1.14</ref> }रबि कर परसि अग्नि जिहिं होई सो दरपन जग बिरलौ कोई |{
<ref>N1.15</ref> }जगमग जगमग करहि नग जौं जराइ सँग होई |{
<ref>N1.16</ref> }काँच किरन कंचन खचे भलौ न कहियै कोइ |{
<ref>N1.17</ref> }पैबे कौं प्रभु के पंकज पग कबिन अनेक प्रकार कहे मग |{
<ref>N1.18</ref> }तिन मैं इह इक सूच्छम रहै हौं तिहि बलि जो इहिं चलि चहै |{
<ref>N2.19</ref> }जग मैं नाद अमृत मग जैसौ रूप अमीकर मारग तैसौ |{
<ref>N2.20</ref> }गरल अमृत इक ठाँ करि राखै भिन्न भिन्न करि बिरलौ चाखै |{
<ref>N2.21</ref> }खीर नीर निरवारि पियै जो इहि मग प्रभु पदवी पावै सो |{
<ref>N2.22</ref> }दिष्टि अगोचर कमल जु होई बास खोज परि पैयै सोई |{
<ref>N2.23</ref> }इंदुमती मतिमंद पै और नाहिं निबहंत |{
<ref>N2.24</ref> }नागर नगधर कुँवर पद इहि मग छुयौ चहंत |{
<ref>N2.25</ref> }रस मय सरसुति के पाँ लागौं अस अच्छर द्यौ यह बर मागौं |{
<ref>N2.26</ref> }सुंदर कोमल बचन अनूठे कहत सुनत समुझत अति मीठे |{
<ref>N2.27</ref> }नाहिंन उघरे गूढ़ न ऐसैं मरहट देस बधू कुच जैसैं |{
<ref>N2.28</ref> }पुनि कबि अपने मन मैं गुनै मो कबित्त कोउ निरस न सुनै |{
<ref>N2.29</ref> }रस बिहीन जौ अच्छर सुनहीं ते अच्छर फिर निज सिर धुनहीं |{
<ref>N2.30</ref> }बाला स्मित कटाच्छ औ लाज अँधरे बालम के किहि काज |{
<ref>N2.31</ref> }ज्यौं तिय सुरति समै सितकारा निरफल जाहि बिधर भरतारा |{
<ref>N2.32</ref> }कबि अच्छर अरु तरुनि कटाछे ये दोउ सु लगि लगैं हिय आछे |{
<ref>N2.33</ref> }जे हिय अच्छर रस नहिं बिधे ते हिय अर्जुन बान न छिधे |{
<ref>N2.34</ref> }कबिन तेई पाहन सम माने नहिंन पखान पखान बखाने |{
<ref>N2.35</ref> }इहि प्रसंग हौं जु कछु बखानौ प्रभु तुम अपनौ जस कै मानौ |{
<ref>N2.36</ref> }तुव जस रस जिहि कबित न होई भीत चित्र सम चित्र है सोई |{
<ref>N2.37</ref> }हरि जस रस जिहि कबित नहिं सुने कौंन फल ताहि |{
<ref>N2.38</ref> }सठ कठपुतरि दुसंग दुर सो एकौ सुख आहि |{
<ref>N2.39</ref> }अब हौं बरनि सुनाऊँ ताही जो कछु मो उर अंतर आही |{
<ref>N2.40</ref> }धर पै इक निरभय पुर रहै ताकी छबि कबि का कहि कहै |{
<ref>N3.41</ref> }नये धौरहर सुखद सु बास जनु धर पै दूसर कैलास |{
<ref>N3.42</ref> }ऊँची अटा घटा बतराहीं तिन पर केकी केलि कराहीं |{
<ref>N3.43</ref> }नाचत सुभग सिखंड डुलत यौं गिरिधर पिय की मुकुट लटक ज्यौं |{
<ref>N3.44</ref> }गुड़ी उड़ी छबि देत अति अस कछु बनि रह्यौ बान |{
<ref>N3.45</ref> }देखन आवत देव जनु चढ़ि चढ़ि बिमल बिमान |{
<ref>N3.46</ref> }आसपास अमराइ बरारी जहँ लगि फूलत ती फुलवारी |{
<ref>N3.47</ref> }चुभहि फूल मालन छबि भरी अवनी उतरि परी जनु परी |{
<ref>N3.48</ref> }बोलहि सुक सारिक पिक तोती हरियर चातक पोत कपोती |{
N3;49}मीठी धुनि सुनि अस मन आवै मैन मनौं चटसार पढ़ावैं |{
<ref>N3.50</ref> }फलन के भार नमित द्रमु ऐसैं संपति पाइ बड़े जन जैसैं |{
<ref>N3.51</ref> }का कहियै कासार निकाई सारस हंस बंस छबि छाई |{
<ref>N3.52</ref> }निरमल जल जनु मुनि मन आही परसत खन जन पातक जाही |{
N3;53}फूल फूलि रहे जलज सुदेसे इंदीवर राजीव कुसेसे |{
<ref>N3.54</ref> }पानी पर पराग परि ऐसी बीर फुटक भरी आरसि जैसी |{
<ref>N3.55</ref> }पदमन कौं जब पौन डुलावै तब लंपट अलि बैठि न पावै |{
<ref>N3.56</ref> }जनु ननकारति मानिनि तिया आन जुवति रत जान्यौ पिया |{
<ref>N3.57</ref> }कंज कंज प्रति पुंज अलि गुंजत इमि परभात |{
<ref>N3.58</ref> }जनु रबि डर तम तजि भज्यौ रोवत ताके तात |{
<ref>N3.59</ref> }धर्मधीर तहँ कर बड़ राजा प्रगट्यौ धर्म धरन के काजा |{
<ref>N3.60</ref> }जस कौ धनुष राउ कर सोहै कीरति पनच भनक मन मोहै |{
<ref>N3.61</ref> }अनगन गुनिजन बान बखाने निसि दिन रहत पनच संधाने |{
<ref>N3.62</ref> }पनच जाइ उत देसहि पारा सर आवहि इत राज दुआरा |{
<ref>N4.63</ref> }अस अहेर नित खेलै जोई जो देखै सो अचरिज होई |{
<ref>N4.64</ref> }ताके इक कमनीय सु कन्या जिहि अस जनी जननि सो धन्या |{
<ref>N4.65</ref> }नाम अनूप रूपमंजरी अंग अंग सुभ लच्छन भरी |{
<ref>N4.66</ref> }सो सोहति अस बैस कुमारी हिमगिरि बर जनु हिमवत बारी |{
<ref>N4.67</ref> }लटकि लटकि खेलति लरिकाई लरिकपने जनु भूषन पाई |{
<ref>N4.68</ref> }रूप मृगी की चंचल छौनी पावन करति फिरति छबि औनी |{
<ref>N4.69</ref> }देखि रूप घन छाया करहीं पसु पंछी सब गोहन फिरहीं |{
<ref>N4.70</ref> }अस कछु लिखये लखन लपेटी दुसरी मनहुँ समुद की बेटी |{
<ref>N4.71</ref> }ता भूपति के भवन कोउ दीप न बारत साँझ |{
<ref>N4.72</ref> }बिन ही दीपक दीप जिमि दिपइ कुँवरि घर माँझ |{
N4;73}सहज सुगंध साँवरी अलकैं बिन हिं फुलेल उलेल सी झलकैं |{
N4;74}नीरस कबि जे रसहि न जानैं ब्याल बाल सम बाल बखानैं |{
N4;75}भैंह जु चुभि रही मेरे मन ही बालक मनमथ की जनु धनुही |{
<ref>N4.76</ref> }छूटी खुभी सुभी जगमगी काम कलभ जनु दँतिया उगी |{
<ref>N4.77</ref> }ऊजल हौन लगे अँग नीके कंचन भूषन ह्वै चले फीके |{
<ref>N4.78</ref> }सब कोउ कहै कि अज हूँ हौनौ अंग अंग मैं अब कछु टौनौ |{
<ref>N4.79</ref> }जब कोउ वा तन तनक निहारै ताकौं निधकर पँचसर मारै |{
<ref>N4.80</ref> }लोग कहैं कोउ काम पियारी तनुजा आहि कि अनुजा बारी |{
<ref>N4.81</ref> }बाल बयस सँधि मैं छबि पावै मन भावै मुँह कहत न आवै |{
<ref>N4.82</ref> }नाहिंन उलहे उरज दरारा पै मिध लुठन लग्यौ मोति हारा |{
<ref>N4.83</ref> }कुच अंकुर अंचल नहिं बलै नैंनन माँझ लाज गहि चलै |{
<ref>N4.84</ref> }खेलत कान तहाँ दै रहै जहँ कोउ काम कथा कछु कहै |{
<ref>N5.85</ref> }गुड़ा गुड़ी के ब्याह बनावै लाज गहै जब सेज सुवावै |{
<ref>N5.86</ref> }बाला बयसँधि रूप जनु दीप जग्यौ जग ऐन |{
<ref>N5.87</ref> }उड़ि उड़ि परत पतंग जिमि नर नारिन के नैंन |{
<ref>N5.88</ref> }ब्याहन जोग जानि पितु मातु कीनौ मंत्र बोलि सब ग्याता |{
<ref>N5.89</ref> }रूपवंत गुनवंत उदारा सीलवंत जसवंत सु ढारा |{
<ref>N5.90</ref> }अस कोउ पैयै राजकुमारा ताकौं दीजै इहै बिचारा |{
<ref>N5.91</ref> }करि बिचार निज बिप्र बुलायौ बार बार सब बिध समझायौ |{
<ref>N5.92</ref> }अहो बिप्र धन लोभ न कीजै या लाइक नाइक कौं दीजै |{
<ref>N5.93</ref> }लोभी द्विज कुबुद्धि अस कीनी कूर कुरूप कुँवर कौं दीनी |{
<ref>N5.94</ref> }.खत्रु भलौ जो हौइ सयाना मूरख मित्र जु अहित समाना |{
<ref>N5.95</ref> }सहस गुनन जु भर्यौ नर आही रंचक लोभ बिगारै ताही |{
<ref>N5.96</ref> }कर मीड़ै सहचरि पछिताई कूर बिधाता कौंन बनाई |{
<ref>N5.97</ref> }सब जन जुरि चिंतन करत परत न कछु बिचार |{
<ref>N5.98</ref> }कर्म करी किधैं द्विज करी किधैं करी करतार |{
<ref>N5.99</ref> }तिय तन रूप बढ़त चल्यौ ऐसैं दुतिया चाँद कलन करि जैसैं |{
<ref>N5.100</ref> }जुबन राउ जब उर पुर लयौ सैसव राउ जघन बन गयौ |{
<ref>N5.101</ref> }अरन लगे जब दोउ नरेसा छीन पर्यौ तब तिय मिध देसा |{
<ref>N5.102</ref> }तिय तन सर बालापन पानी जोबन तरनि किरन अधिकानी |{
<ref>N5.103</ref> }ज्यौं ज्यौं सैसव जल थुरवाने त्यौं त्यौं नैंन मीन इतराने |{
<ref>N5.104</ref> }सो अग्यात जुबन बर बाला राजति नख सिख रूप रसाला |{
<ref>N5.105</ref> }सिख जब सर स्नान लै जाही फूले अमलन कमलन माही |{
<ref>N5.106</ref> }तिय तन परिमल जब लिख पावैं अंबुज तजि सब अलि चलि आवैं |{
<ref>N6.107</ref> }इंदुमती जब भँवर उड़ावै इंदुबदनि अन्हाँन तब पावै |{
<ref>N6.108</ref> }पौंछे डारति रोम की धारा मानति बाल सिवाल की डारा |{
<ref>N6.109</ref> }चंचल नैंन चलत जब कौने सरद कमल दल हू तैं लौने |{
<ref>N6.110</ref> }तिनहिं श्रवन बिच पकर्यौ चहैं अंबुज दल से लागैं कहै |{
<ref>N6.111</ref> }नवला निकसति तीर जब नीर चुबत बर चीर |{
<ref>N6.112</ref> }अँसुवन रोवत बसन जनु तन बिछुरन की पीर |{
<ref>N6.113</ref> }अब कछु ताकौ सहज सिँगारा बरनौं जग पातक छप कारा |{
<ref>N6.114</ref> }गौर बरन तन सोभित ती कौ औटे कंचन कौ रँग फीकौ |{
<ref>N6.115</ref> }चंपक कुसुम कहा सरि पावै बरन हीन बास बुरी आवै |{
<ref>N6.116</ref> }उबटन उबटि अंग अन्हवाई ओपी दामिनि लोपी माई |{
<ref>N6.117</ref> }सीस पुहुप गूँथनि छबि ताही मनौं मदन मृग कानन आही |{
<ref>N6.118</ref> }बैनी बनी कि साँपिनि आही बुरी दीठि देखै तिहिं खाही |{
<ref>N6.119</ref> }सोहत बैंदि जराइ की ऐसी भाल भाग मनि प्रगटी जैसी |{
<ref>N6.120</ref> }भ्रुव धनु देखि मदन पछितयौ हर के समर समै किन भयौ |{
<ref>N6.121</ref> }अब याके बल करौ लराई हरौ छिनक मैं हर हरताई |{
<ref>N6.122</ref> }बालपने पग चंचलताई अब चलि छबिले नैंननि आई |{
<ref>N6.123</ref> }इत उत चहनि चलनि अनुरागे बात करन कानन सौं लागे |{
<ref>N6.124</ref> }मोहियत दृगन के अचरिज भारे चलहि आन तन आनहि मारे |{
<ref>N6.125</ref> }मृगज लजे खंजन भजे कंज लजे छबि छीन |{
<ref>N6.126</ref> }दृगन देखि दुख दीन ह्वै मीन भये जल लीन |{
<ref>N6.127</ref> }नासिक नथ जनु मनमथ पासी हाँसी हरि देव की माया सी |{
<ref>N6.128</ref> }मृदु कपोल छबि बरनि न जाही झलकै अलक खुभी जिन माही |{
<ref>N7.129</ref> }अधर मधुर मिध रेख सु ढारी अरुन पाट जनु पुई पवारी |{
<ref>N7.130</ref> }लसत जु हँसत दसन की जोती को है दाड़िम को है मोती |{
<ref>N7.131</ref> }चिबुक कूप छबि उझकै जोई जगत कूप पुनि परै न सोई |{
<ref>N7.132</ref> }कंठ लीक छबि पीक की धारा फीक परी सब छबि संसारा |{
<ref>N7.133</ref> }छरा निबौरी दिख भई बौरी जगत ठगौरी जनु इकठौरी |{
<ref>N7.134</ref> }ससि समान जे बदन कराहीं अस क्यौं कहौं कि तिन बुधि नाहीं |{
<ref>N7.135</ref> }बाँके नैंन मुसिक जब चहै इह छबि ससि मैं कहहु कहाँ है |{
<ref>N7.136</ref> }रूपमंजरी बदन बिधु बिधना जग मैं टेकि |{
<ref>N7.137</ref> }परसन बाढ़यौ ससि नभसि मानौं डार्यौ छेकि |{
<ref>N7.138</ref> }सुंदर कर राजत रँग भीने एक कमल के जनु विवि कीने |{
<ref>N7.139</ref> }मंडल दै जु उठे कुच दोऊ आवै न उपमा आँखि तर कोऊ |{
<ref>N7.140</ref> }श्रीफल कुंभ संभु सम माने सरस कबिन तेउ नहिं परमाने |{
<ref>N7.141</ref> }तब कही सुख की रासि विवि करी रवनी उर अवनी पर धरी |{
<ref>N7.142</ref> }रोमराजि अस देहि दिखाई जनु उत तैं बैनी की झाँई |{
<ref>N7.143</ref> }किधैं नीलमनि किंकिनि माहीं रोमावलि तिहि जोति की छाँहीं |{
<ref>N7.144</ref> }किधैं लटी कटि दिख करतारा रोमधार जनु धर्यौ अधारा |{
<ref>N7.145</ref> }राजत कटि किंकिनी रसाला मदन सदन जनु बंदनमाला |{
<ref>N7.146</ref> }पाइनि मनिमय नूपुर धुनी कंज पिँजर मनौं मनमथ मुनी |{
<ref>N7.147</ref> }चरन धरत जहँ जहँ तरुनि अरुन होत सो लीह |{
<ref>N7.148</ref> }जनु धरती धरती फिरै तहँ तहँ अपनी जीह |{
<ref>N7.149</ref> }दुति लावन्य रूप मधुराई कांति रवनता सुंदरताई |{
<ref>N7.150</ref> }मृदुता सुकुमारता जे गाई नहिं जनियत इत कित तैं आई |{
<ref>N8.151</ref> }दुति तिय तन अस दीन दिखाई सरद चंद जस झलमलताई |{
<ref>N8.152</ref> }ललना तन लावन्य लुनाई मुक्ताफल जस पानिप झाँई |{
<ref>N8.153</ref> }बिन भूषन भूषित अँग जोई रूप अनूप कहावै सोई |{
<ref>N8.154</ref> }निरखत जाहि तृपति नहिं आवै तन मैं सो माधुरी कहावै |{
<ref>N8.155</ref> }ठाढ़ी होत अँगन जब आई तन की जोति रहति छिति छाई |{
<ref>N8.156</ref> }राजति राजकुँवरि तहँ ऐसी ठाढ़ी कनक अवनि पर जैसी |{
<ref>N8.157</ref> }देखत अनदेखी सी जोई रमनीयता कहावै सोई |{
<ref>N8.158</ref> }सब अँग मिले सुठौन सुहाई सो कहियै तन सुदरताई |{
<ref>N8.159</ref> }परसत ही जनु नाहिंन परसी अस मृदुता प्रमदा तन दरसी |{
<ref>N8.160</ref> }अमल कमल दल सेज बिछैयै ऊपर कोमल बसन डसैयै |{
<ref>N8.161</ref> }ता पर सोवत नाक चढ़ावै सो वह सुकुमारता कहावै |{
<ref>N8.162</ref> }रूपमंजरी छबि कहन इंदुमति मति कौंन |{
<ref>N8.163</ref> }ज्यौं निरमल निसिनाथ कौं हाथ पसारै बौन |{
<ref>N8.164</ref> }सिख अस अदभुत रूप निहारै मूसति मन कोसति करतारै |{
<ref>N8.165</ref> }कहति कि कछु इक करौ उपाई ज्यौं इह रूप अफल नहिं जाई |{
<ref>N8.166</ref> }रस मैं जो उपपति रस आही रस की अविध कहत कबि ताही |{
<ref>N8.167</ref> }सो रस जौ या कुँवरिहि होई तौ हौं निरिख जियौं सुख सोई |{
<ref>N8.168</ref> }ऐ परि जौ या लाइक पेयै सो नाइक दिख आनि मिलैयै |{
<ref>N8.169</ref> }जाहि मिलत पुनि ऐसियौ रहै दई अस नाइक कोऊ कहै |{
<ref>N8.170</ref> }जहँ जहँ नर बर सुर बर सुने देखि फिरी अरु मन मन गुने |{
<ref>N8.171</ref> }देखत के सब उज्जल गोरे हार काज नहिं आवत ओरे |{
<ref>N9.172</ref> }सुर नर चाम के धाम सब चुवहिं बीच बिकराल |{
<ref>N9.173</ref> }तिन मैं इह कैसैं बसैं छैल छबीली बाल |{
<ref>N9.174</ref> }इक सुनियत सब लाइक नाइक गिरिधर कुँवर सदा सुखदाइक |{
<ref>N9.175</ref> }हौं तिय तिनहिं कौंन बिध पाऊँ क्यौं या कुँवरिहि आनि मिलाऊँ |{
<ref>N9.176</ref> }जाकौं संभु समाधि लगावै जोगी जन मन हू नहिं आवै |{
<ref>N9.177</ref> }निगमहि निपट निगम जो आही अबला किहि बल पावै ताही |{
<ref>N9.178</ref> }इक बौना अरु नीचे आवै ऊँचे फल कौं हाथ चलावै |{
<ref>N9.179</ref> }क्यौं फल पैयै दूरि निबासी हेरनहार करैं सब हाँसी |{
<ref>N9.180</ref> }जो चढ़ि जानै सो फल पावै कै फल आप दया करि आवै |{
<ref>N9.181</ref> }इक दिन गिरि गोबर्धन जाई गिरिधर पिय प्रतिमा दिख आई |{
<ref>N9.182</ref> }तब तैं यौं उर अंतर राखी जो गुरुदेव दया करि भाखी |{
<ref>N9.183</ref> }साखा ढिँग ह्वै चंद बतैयै सो सूच्छम तब हीं लिख पैयै |{
<ref>N9.184</ref> }ये तौ बर उन हीं उनहारी नहिं अचरिज हितु चहियै भारी |{
<ref>N9.185</ref> }सहचरि के चित चैन न परै अनु दिन तिन सौं बिनती करै |{
<ref>N9.186</ref> }अहो पिय गिरिधर परम उदारा करता हू के तुम करतारा |{
<ref>N9.187</ref> }भवसागर तरिबे कौं यह तरि पाई हुती किहू क्रम क्रम करि |{
<ref>N9.188</ref> }सो तरि बूड़ति है मिध धारा मोहनलाल लगावहु पारा |{
<ref>N9.189</ref> }निसि दिन तिय बिनती करति और न कछू सुहाइ |{
<ref>N9.190</ref> }मन के हाथन नाथ के पुनि पुनि पकरित पाइ |{
<ref>N9.191</ref> }इक दिन सिख सँग राजकुमारी पौढ़ी हुती कनक चित्रसारी |{
<ref>N9.192</ref> }सुपन माँझ इक सुंदर नाइक पायौ कुँवरि आपनी लाइक |{
<ref>N10.193</ref> }तन मन मिलि तासौं अनुरागी अधर सधर खंडन मैं जागी |{
<ref>N10.194</ref> }लै सितकार सिखहि घुरि गई सहचरि निरिख ससंकित भई |{
<ref>N10.195</ref> }क्यौं बलि बलि कहि छतियन लाई दसा देखि अति संभ्रम पाई |{
<ref>N10.196</ref> }भूत लगाई मनू है आई कै कछू क्रूर ग्रह गत माई |{
<ref>N10.197</ref> }यह संसार असार अपारा तामैं तनक हुती आधारा |{
<ref>N10.198</ref> }अब किहिं धरिहौं परिहौं पारा बैर पर्यौ पापी करतारा |{
<ref>N10.199</ref> }प्रात उठी तिय ललित लजौहीं चितइ न सकै सहचरी सौंहीं |{
<ref>N10.200</ref> }पूछति प्यार भरी सिख ग्याता कहि बलि आज कहा इह बाता |{
<ref>N10.201</ref> }लोयन लौने ललित लजौने चलि चलि हँसत ह्वै कानन कौने |{
<ref>N10.202</ref> }देखति हौं बलि नहिं तुव बस के जस कहुँ प्रीतम रस के चसके |{
<ref>N10.203</ref> }को अस सुकृती जगत मैं जो निरख्यौ इन नैंन |{
<ref>N10.204</ref> }मो हिय जरत जुड़ाइ बलि सींचि अमी रस बैन |{
<ref>N10.205</ref> }जब अति सिखन बूझनी लई तब हँसि कुँवरि गोद लुठि गई |{
<ref>N10.206</ref> }बात कहन कछु मन ह्वै आवै बहुरि लजाइ जाइ छबि पावै |{
<ref>N10.207</ref> }कुँवरि कौ अस सुंदर मुख रहै मुख तैं बात न निकस्यौ चहै |{
<ref>N10.208</ref> }निरिख सहचरी कौ अति तपनौ कहन लगी तब अपनौ सपनौ |{
<ref>N10.209</ref> }एक ठाँउ इक बन है जानौं ताकी छबि हौं कहा बखानौं |{
<ref>N10.210</ref> }आनहिं रंग पुहुप मैं देखे अपनी बारी नहिं तस पेखे |{
<ref>N10.211</ref> }औरहिं भाँति भँवर रव राजैं ठौर ठौर कछु जंत्र जे बाजैं |{
<ref>N10.212</ref> }रूखन देखि भूख भजि जाई यह उपखान साँच है माई |{
<ref>N10.213</ref> }रटहिं बिहंगम इमि मन हरैं जनु द्रुम अप मैं बातैं करैं |{
<ref>N10.214</ref> }गहबर कुंज पुंज अति सोहै मनिमय मंडप छबि तहँ को है |{
<ref>N11.215</ref> }पुहुप बितान बान अस बाने चंद चखैंडे के जनु ताने |{
<ref>N11.216</ref> }तिन तर सेज सु पेसल ऐसी आलबाल रति बेली जैसी |{
<ref>N11.217</ref> }नीली नदी निकट ही बही फूल फूलि नव अंबुज रही |{
<ref>N11.218</ref> }इक अंबुज तिन तोरि कै दीनौ मेरे हाथ |{
<ref>N11.219</ref> }सूँघत सूँघत ताहि हौं चली अली के साथ |{
<ref>N11.220</ref> }तामैं अस कछु बास सुहाई सूँघत मोहिं औंघ सी आई |{
<ref>N11.221</ref> }तू जनु आगे तैं कछु भई हौं इकली ठाढ़ी रहि गई |{
<ref>N11.222</ref> }चकित भई परि भय नहिं पाई द्रुम बेली कछु मीत से माई |{
<ref>N11.223</ref> }इत तैं इक कोउ नव किसोर सौ मनमथ हू के मन कौ चोर सौ |{
<ref>N11.224</ref> }मुसकत मुसकत मो ढिँग आयौ नैंनन मैं कछु चौंध सौ लायौ |{
<ref>N11.225</ref> }मोहिं हँसि बूझन लाग्यौ तहाँ इंदुमती तेरी सहचरि कहाँ |{
<ref>N11.226</ref> }हौं लजाइ मुरि रही अबोली बहुत करी पैं नाहिंन बोली |{
<ref>N11.227</ref> }तब इक सुसम कुसम लै माई मो कपोल पै ऐंचि लगाई |{
<ref>N11.228</ref> }मन जनु उन हीं सौं अनुराग्यौ गुरुजन डर डरि चोर सौ भाग्यौ |{
<ref>N11.229</ref> }मधुर बचन लगि आँच सुहाई धीरज राग सो ढरक्यौ माई |{
<ref>N11.230</ref> }आगे सुधि बुधिरही न मोहीं कह हौं बरनि सुनाऊँ तोहीं |{
<ref>N11.231</ref> }गड़यौ जु मन पिय प्रेम रस क्यौं है निकस्यौ जाइ |{
<ref>N11.232</ref> }कुंजर ज्यौं चहले पर्यौ छिन छिन अणिक समाइ |{
<ref>N11.233</ref> }सिख कहै बारि फेरि हौं डारी रंचक कहि बलि पिय उनहारी |{
<ref>N11.234</ref> }जिन लक्ष्छनन ढँ ूढि हौं पाऊँ अपनी प्यारिहि तुरत मिलाऊँ |{
<ref>N11.235</ref> }कहति है कुँवरि मुसकि मधु बानी किन पैयत या सपन कहानी |{
<ref>N11.236</ref> }बातन बिंजन कौंन अघाये काके हाथ मनोरथ आये |{
<ref>N12.237</ref> }मृगतृष्णा कब पानी भई काकी भूख मन लडुवन गई |{
<ref>N12.238</ref> }तब बोली सहचरि सुख दाता क्यौं बलि ऐसी बाता |{
<ref>N12.239</ref> }जौ अनुकूल हौइ करतारा सपने साँच करत नहिं बारा |{
<ref>N12.240</ref> }मृगतृष्णा हू पानी करै मन के लडुवन भूख पुनि हरै |{
<ref>N12.241</ref> }इक हुती ऊषा मेरी अली सपने काम कुँवरि सौं मिली |{
<ref>N12.242</ref> }ऐसैं लच्छन जौ लिख पाई तौ सिख सौं सब बात जनाई |{
<ref>N12.243</ref> }ताकी सखी बिचित्र चित्ररेखा गई द्वारिका सूछम भेखा |{
<ref>N12.244</ref> }बुधि ही बुधि अनिरुध लै आई परतछ आनि कै उषा मिलाई |{
<ref>N12.245</ref> }ऐसैं ही जौ तोहिं मिलाऊँ इंदुमती तौ नाम कहाऊँ |{
<ref>N12.246</ref> }प्रेम बढ़ावहि छिनहिं छिन बूझि बूझि उनहारि |{
<ref>N12.247</ref> }ज्यौं मिथ काढ़ी अग्नि कन क्रम क्रम देत पजारि |{
<ref>N12.248</ref> }कुँवरि कहै सिख किहि बिध कहियै रूप बचन करि नाहिंन लहियै |{
<ref>N12.249</ref> }रूप कौ रस जानैं ये नैंना तिनहिं नहिंन दीने बिध बैना |{
<ref>N12.250</ref> }अरु वह रूप अनूपम जैतौ नैंनन गह्यौ गयौ नहिं तेतौ |{
<ref>N12.251</ref> }ज्यौं सुंदर घन स्वाति कौ माई चातक चंचु पुटी न समाई |{
<ref>N12.252</ref> }कह्यौ चहति पुनि नहिं कहति रहति डरपि इहि भाइ |{
<ref>N12.253</ref> }मोहन मूरति हीय तैं कहत निकसि जिनि जाइ |{
<ref>N12.254</ref> }चटपटि परी सहचरी हिये पूछति बहुरि बलैया लिये |{
<ref>N12.255</ref> }कहन लगी तब पिय उनहारी राजति लाज सौं राजकुमारी |{
<ref>N12.256</ref> }स्याम बरन तन अस रस भीनौ मरकत रस निचोइ जस कीनौ |{
<ref>N12.257</ref> }मोर चंद सिर अस कछु लौनौं मानौं अली टटावक टौनौं |{
<ref>N12.258</ref> }सोहत अस कछु बाँकी भैंहीं मो मन जानै कै पुनि हौं हीं |{
<ref>N13.259</ref> }चुनि चुनि सरद कमल दल लीजै तिन कौं मोती पानिप दीजै |{
<ref>N13.260</ref> }ता मोहन के नैंनन आगे अलि तेऊ अति फीके लागे |{
<ref>N13.261</ref> }नासिक मोती जगमग जोती कहत जु मो मति होती ओती |{
<ref>N13.262</ref> }पीत बसन दति परत न कही दामिनि सी कछु थिर ह्वै रही |{
<ref>N13.263</ref> }लाल के लाल कछनि छबि ऐसी लाल निचोइ रँगी होइ जैसी |{
<ref>N13.264</ref> }मुरली हाथ सुहाई माई बिनहिं बजाये राग चुचाई |{
<ref>N13.265</ref> }ताके रूप अनूप रस बौरी हौं मेरी आलि |{
<ref>N13.266</ref> }आज तनक सुधि परन दै सबै कहौंगी कालि |{
<ref>N13.267</ref> }सुनतहि मुरझि परी सहचरी आनँद भरी अचंभे भरी |{
<ref>N13.268</ref> }बड़ी बेर जागी अनुरागी मन ही माँझ कहन यौं लागी |{
<ref>N13.269</ref> }कहँ हौं कुटिल कुचील कुहिय की कहँ यह दया साँवरे पिय की |{
<ref>N13.270</ref> }अनेक जन्म जोगी तप करै मरि पचि चपल चित्त कौं धरैं |{
<ref>N13.271</ref> }सो चित लै उहि ओर चलावै तौ वह नाथ हाथ नहिं आवै |{
<ref>N13.272</ref> }जब गोपिन कौ सौ हित होई तब कहुँ जाइ पाइयै सोई |{
<ref>N13.273</ref> }कवन पुन्य या तिय के माई नंद सुवन पिय सौं मिलि आई |{
<ref>N13.274</ref> }निरविध रमा रमन बिश्रामा तामैं बसी लसी यह भामा |{
<ref>N13.275</ref> }ब्रज जुवतिन कौ दरपन जोई तामैं मुँह झकि आई सोई |{
<ref>N13.276</ref> }सहचरि भूली सी रहै फूली अँग न समाइ |{
<ref>N13.277</ref> }अंध रहै चकचौंधि जिमि सुंदर नैंनहि पाइ |{
<ref>N13.278</ref> }कुँवरि कहति है सजनि सयानी सुपन की बातन क्यौं मुरझानी |{
<ref>N13.279</ref> }सिख कहै बलि इह सुपन न होई सत्य आहि अब सुनि लै सोई |{
<ref>N13.280</ref> }तेरौ रूप अनूप सुभाइक जान्यौ जात बिरथ बिन नाइक |{
<ref>N14.281</ref> }तब मैं इह इक देव मनायौ सो बलि तो कौं सुपने आयौ |{
<ref>N14.282</ref> }बहुतन बहुत भाँति तन तायौ पै इहि नाइक बिरलै पायौ |{
<ref>N14.283</ref> }देखि कै बलि तुव भागि बड़ाई तातैं मोहिं मुरझाई आई |{
<ref>N14.284</ref> }मुसकि कुँवरि सहचरि सौं कहै तौ वह देव कहाँ है रहै |{
<ref>N14.285</ref> }सिख कहै बलि जिहि बन तैं पायौ ते ही बन इक गाँउ सुहायौ |{
<ref>N14.286</ref> }गोकुल गाँउ जाउँ बलिहारी जगमगाइ छबि जग तैं न्यारी |{
<ref>N14.287</ref> }तहँ कौ गोप नंद बड़ राजा सदा सरबदा एकहि साजा |{
<ref>N14.288</ref> }जसुमति रानी सब जग जानी भाग भरी सुर नरन बखानी |{
<ref>N14.289</ref> }रमा उमा सी दासी जाकी ठकुराइत का कहियै ताकी |{
<ref>N14.290</ref> }तिन कौ सुत सो कुँवर कन्हाई ताकी छबि तू दिख ही आई |{
<ref>N14.291</ref> }तिय हिय दरपन तन रुई रही हुती पुट पागि |{
<ref>N14.292</ref> }प्रीतम तरनि किरनि परसि जागि परी तन आगि |{
<ref>N14.293</ref> }निरबिकार तिय हिय मैं सपने उपज्यौ भाउ सुभावहि अपने |{
<ref>N14.294</ref> }प्रथमहि पिय सौं प्रेम जु आही कबि जन भाउ कहत हैं ताही |{
<ref>N14.295</ref> }रूपमंजरी तिय कौ हियौ गिरिधर अपनौ आलय कियौ |{
<ref>N14.296</ref> }इंदुमती तहँ अति अनुरागी ताही मैं प्रभु पूजन लागी |{
<ref>N14.297</ref> }जहँ जहँ जो कछु उत्तम पावै सो सब आनि कै ताहि चढ़ावै |{
<ref>N14.298</ref> }बान बनावै पान खवावै मंद हिलौर हिँडौर झुलावै |{
<ref>N14.299</ref> }छिन छिन भाउ बढ़त चल्यौ ऐसैं सरद द्वैज ससि कलांन जैसैं |{
<ref>N14.300</ref> }भाउ बढ़यौ क्यौं जानियै सोई और बस्तु कौं ठौर न होई |{
<ref>N14.301</ref> }भाउ तैं बहुरि हाउ छबि भई सहचरि निरिख बलैया लई |{
<ref>N14.302</ref> }रूप जोति सी लटकति डोलै सब सौं बचन मनोहर बोलै |{
<ref>N15.303</ref> }अँग अँग प्रेम उमँग अति सोहै हेम छरी जराइ जरी को है |{
<ref>N15.304</ref> }नैंन बैन जब प्रगटैं भाउ ताकौं सु कबि कहत हैं हाउ |{
<ref>N15.305</ref> }हाउ तैं बहुरि जु उपज्यौ हेला सिख कहुँ परम अमी रस रेला |{
<ref>N15.306</ref> }बार बार कर दरपन धरै कुंतल हार सँवार्यौ करै |{
<ref>N15.307</ref> }अति सिंगार मगन मन रहै ताकौं कबि हेला छबि कहै |{
<ref>N15.308</ref> }ता पाछे उपजी रति नई सिखन वारि मनिमाला दई |{
<ref>N15.309</ref> }उचित सु धाम काम तौ करै जानै नहीं कचन अनुसरै |{
<ref>N15.310</ref> }भूख पियास सबै मिटि गई खाइ कछू गुरुजन की लई |{
<ref>N15.311</ref> }मन की गति पिय पै इक ढारा समुद मिली जैसे गंग की धारा |{
<ref>N15.312</ref> }डभकि दै नैंन नीर भरि आवै पुनि सुखि जाइ महा छबि पावै |{
<ref>N15.313</ref> }पुलकि अंग सुर भंग जनावै बीच बीच मुरझाई आवै |{
<ref>N15.314</ref> }बिबरन तन अस देइ दिखाई रूप बेलि जैसैं घाँम मैं आई |{
<ref>N15.315</ref> }तनक बात जौ पिय पै पावै सौ बिरियाँ सुनि तृपति न आवै |{
<ref>N15.316</ref> }रूपमंजरी तिय हियहि पिय झलकै इमि आइ |{
<ref>N15.317</ref> }चंद्रकांत मनि माँझ जिमि परम चंद्र की झाँइ |{
<ref>N15.318</ref> }प्रगट मिलन कौं अति अरबरै रहसि बैठि तिय जतनन करै |{
<ref>N15.319</ref> }दरपन लै उर आगे धरै मति इहाँ झाँई पिय की परै |{
<ref>N15.320</ref> }बाल अर्क सम बिरह जनायौ तिय तन तनक तप्त ह्वै आयौ |{
<ref>N15.321</ref> }आन के ढिँग उसास नहिं लेहि मूँदे मुँह तिहिं उत्तर देहि |{
<ref>N15.322</ref> }तपत उसासन जो कोउ लहै बाल बिरहिनी का तब कहै |{
<ref>N15.323</ref> }जौ कोउ कमल फूल पकरावै हाथ न छुवै निकट धरवावै |{
<ref>N15.324</ref> }अपने कर जु बिरह जुर ताते मति मुरझाहि डरति तिय याते |{
<ref>N16.325</ref> }सहचरि मन मैं करै बिचारा कह कीजै अब हो करतारा |{
<ref>N16.326</ref> }यह अब प्रगट पीय कौं चहै निगमहि अगम सु निकट न अहै |{
<ref>N16.327</ref> }मन मन बुझै सहचरी सूझै नहिं कछु और |{
N16;328}उड़त नाउ के बिहँग जिमि फिरि आवै तिहि ठौर |{
<ref>N16.329</ref> }ऐसैं ही पावस रितु आई सहचरि निरिख महा भय पाई |{
<ref>N16.330</ref> }धुँधरी दिसन देखि भय बढ़ी मैन सैन खुर रेनु सी चढ़ी |{
<ref>N16.331</ref> }पावस गहरी गाजनि सुनी जनु कंदर मैं केहरि धुनी |{
<ref>N16.332</ref> }सखी अंक मैं दुरि गई ऐसी मृगी अंक मृगछौनी जैसी |{
<ref>N16.333</ref> }उमगे बादर कारे कारे बड़रे बहुरि भयानक भारे |{
<ref>N16.334</ref> }घुमड़नि मिलनि देखि डर आवै मनमथ मानौं हथी लरावै |{
<ref>N16.335</ref> }पवन महावत लै लै धावै अंकुस छटन छोह उपजावै |{
<ref>N16.336</ref> }भामिनि भागि भवन दुरि जाई गिरि पर है कोउ कुंजर माई |{
<ref>N16.337</ref> }घन मैं तनक जु पिय उनहारी तिहि लालच देखै बर नारी |{
<ref>N16.338</ref> }बगन की माला नैंन बिसाला मानत पिय उर पंकज माला |{
<ref>N16.339</ref> }दामिनि दमक देखि दृग नावै पिय पट पीत छोर सुधि आवै |{
<ref>N16.340</ref> }दिन तौ इहि अवलंब बरावै रैनि मैं रवनि महा दुख पावै |{
<ref>N16.341</ref> }घन हर घोरै पवन झकोरै दादुर झींगुर कानन फोरै |{
<ref>N16.342</ref> }पटबिजना तहँ अधिक सतावै घटन तैं उछटि चिनग जनु आवै |{
<ref>N16.343</ref> }पुनि तहँ पापी पपिहा दहै तासौं इंदुमती इमि कहै |{
<ref>N16.344</ref> }अरे सकुनि बिन अगिनि दहै रे बंचक रंचक चुप कै रहै रे |{
<ref>N16.345</ref> }मरत तृषा बरषा बरषे ही सो तौ सठ पातक तोइ ये ही |{
<ref>N16.346</ref> }कुँवरि कहै सिख को यह आही पिउ पिउ बोलत बरजत नाही |{
<ref>N17.347</ref> }सिख कहै बलि इक पंछी रहै भाषा इहै जु पिउ पिउ कहै |{
<ref>N17.348</ref> }ऐ परि याकौ नेम सुनहि जौ लाड़िली लागि अचरज रहै तौ |{
<ref>N17.349</ref> }जब कबहूँ घन स्वाति न बरसै तौ जरि जाइ चंचु जल परसै |{
<ref>N17.350</ref> }प्रेम एक इक चित्त सौं एकहि संग समाइ |{
<ref>N17.351</ref> }गंधी कौ सौदौ नहीं जन जन हाथ बिकाइ |{
<ref>N17.352</ref> }कुँवरि कहै कछु साँच है अली किधैं सुपन की सुपनहि मिली |{
<ref>N17.353</ref> }सखी कहै बरषा रितु बीतै तब हौं आनि मिलाऊँ मीतै |{
<ref>N17.354</ref> }अब निसि दिन घन बरस्यौ करै ऊँच नीच कछु सुधि नहिं परै |{
<ref>N17.355</ref> }बाट घाट तृन छादित ऐसैं अभ्यास बिन बलि बिद्या जैसैं |{
<ref>N17.356</ref> }अरु बलि जाउँ कहै सब कोई धीरे धीरे सब कछु होई |{
<ref>N17.357</ref> }कवन भाँति धन धीरज धरै अवा अगिनि जिमि अंतर जरै |{
<ref>N17.358</ref> }सब निसि प्रान निहोरत बीतै का कहियै दुख या दुख ही ते |{
<ref>N17.359</ref> }राजकुँवरि जब अति दुख पावै सहचरि लै तब बीन बजावै |{
<ref>N17.360</ref> }पानी हौइ तौ जाइ सिराई घी सीची किन आगि सिराई |{
<ref>N17.361</ref> }पिय मूरति जु आनि उर अरै कामिनि कलमल कलमल करै |{
<ref>N17.362</ref> }सूधौ जौ कछु उर गड़ै सो न कढ़ै दुख होइ |{
<ref>N17.363</ref> }ललित त्रिभंगी जिहि गड़ै सो दुख जानै सोइ |{
<ref>N17.364</ref> }जबहिं सरद रितु आई जानी कुँवरि सहचरी तन मुसकानी |{
<ref>N17.365</ref> }सिख कहै बलि मैं पठये चारा आज काल्हि ऐहै समाचारा |{
<ref>N17.366</ref> }कुँवरि कहै सु कवन दिसि अहै जहँ वह साँवरौ प्रीतम रहै |{
<ref>N17.367</ref> }जो दिसि हाथ कै सिखन बताई सो दिसि जीवन मूरि सी पाई |{
<ref>N17.368</ref> }पंकज पत्रन परव बनावै उड़न लगै सो क्यौं उड़ि आवै |{
<ref>N18.369</ref> }मन सौं कहै कुटिल तू आही इकलौ ई उड़ि पिय पै जाही |{
<ref>N18.370</ref> }रंचक नैंनन हू सँग लै रे मोहन मुख दिख आवन दै रे |{
<ref>N18.371</ref> }साँवरे पियहि सुमिरि बर बाला भरहि उसास दुसास बिहाला |{
<ref>N18.372</ref> }ते उसास अस अगिनि की उखी कुँवरि कि देबी ज्वालामुखी |{
<ref>N18.373</ref> }अंजन बिन दिख नैंन सुहाये खंजन दुरे कहूँ तैं आये |{
<ref>N18.374</ref> }देखि कुँवरि कौ बदन उदास इंदु मुदित ह्वै उदित अकास |{
<ref>N18.375</ref> }निरिख मलिन मुख नलिन अति फूले सब इकसार |{
<ref>N18.376</ref> }बैरी चीत्यौ जगत मैं तू जिनि करि करतार |{
<ref>N18.377</ref> }द्वैज चंद दिख भै भरि भारी उगी गगन जनु काम कटारी |{
<ref>N18.378</ref> }टूटहि तार कि अँगार बगावै काम भूत जनु मोहिं छरावै |{
<ref>N18.379</ref> }पुनि पूरन ससि कौं दिख डरी आवत मैन लिये जनु फरी |{
<ref>N18.380</ref> }कवन समै आयौ यह सजनी इंदु अनल बरसै सब रजनी |{
<ref>N18.381</ref> }भली करहिं जौ इन दिन माहीं प्रानपियारे आवहिं नाहीं |{
<ref>N18.382</ref> }कुँवरि कहति सिख या ससि राँड़ै राहु राउ क्यौं गिलि गिलि छाँड़ै |{
<ref>N18.383</ref> }सिख कहै राहु अमृत जब पियौ तेरे कंत खंड विवि कियौ |{
<ref>N18.384</ref> }उदर नहिंन जामैं यह पचै निकसि निकसि बिरही जन तचै |{
<ref>N18.385</ref> }कुँवरि कहै दुख खंडन माई जरा आनि किन लेहि जुराई |{
<ref>N18.386</ref> }कै अहरनि पर धरि मुकर सु कर लौह घन लेइ |{
<ref>N18.387</ref> }जब हीं आनि परै तहाँ तब हीं ता सिर देइ |{
<ref>N18.388</ref> }इमि इमि करतहि हिम रितु आई तामैं तरनि तरुन दुखदाई |{
<ref>N18.389</ref> }बड़ि बड़ि रैन तनक से दिना क्यौं भरियै पिय प्यारे बिना |{
<ref>N18.390</ref> }जाड़ राँड़ जब अलि तन दहै साँवरे उर धुरि सोयौ चहै |{
<ref>N19.391</ref> }नैंन मँ ूदि निसि नींद न आवै मति वह सुपन बहुरि हू आवै |{
<ref>N19.392</ref> }नींद न आवै तब कहै दई नींद मनौं कहुँ सोइ है गई |{
<ref>N19.393</ref> }अति सिसु जोबन कैसैं रहै प्रीतम अधर दूध कौं चहै |{
<ref>N19.394</ref> }बिलपति देखि दया जब आवै भरि भरि नैंनन नीर पियावै |{
<ref>N19.395</ref> }कब हूँ मृगमद लै मृगनैंनी रहसि बैठि रचि मूरति मैनी |{
<ref>N19.396</ref> }मीन करै कर साइक धरै पाइनि परि परि बिनती करै |{
<ref>N19.397</ref> }अहो अहो मैन देव तुम बड़े जाके सर सिव के उर गड़े |{
<ref>N19.398</ref> }ते सर छाँड़त अबलन माहीं पुरुष राउ इह पौरुष नाहीं |{
<ref>N19.399</ref> }तिय तन बितन जु पंच सर लगे पंच ही बाट |{
<ref>N19.400</ref> }चुंबक साँवरे पीय बिन क्यौं निकसत यह नाट |{
<ref>N19.401</ref> }हिम रितु बीति सीत रिति आई भीत भई जस बाघ तैं गाई |{
<ref>N19.402</ref> }इक दिन तिय निज जिय सौं कहै इहि तुषार तू क्यौंहुँ न रहै |{
<ref>N19.403</ref> }बिध सौं पूत मीत रबि ताकौ जल सौं जनक जगत जस जाकौं |{
<ref>N19.404</ref> }सो अंबुज इहि हिम रितु जार्यौ इतने माँझ न किन हुँ उबार्यौ |{
<ref>N19.405</ref> }तू को आहि हितू को तेरौ एक मित्र सो नाहिंन नेरौ |{
<ref>N19.406</ref> }पुनि सहचरि करि बचन सँभारा बोली मुलकि सुधा की धारा |{
<ref>N19.407</ref> }कहति कि तू जौ पावस बीतै तब हौं आनि मिलैहौं मीतै |{
<ref>N19.408</ref> }पावस बीति सरद रितु बीती हिम रितु बीती सीत समीती |{
<ref>N19.409</ref> }अब बसंत रितु आगम आयौ कापै जैहै जीउ जिवायौ |{
<ref>N19.410</ref> }बितन बसंत सखा दोउ ऐसैं पावक पवन मिले जग जैंसें |{
<ref>N19.411</ref> }अकथ कथा मनमथ बिथा तथा उठी तन जागि |{
<ref>N19.412</ref> }किहि बिध राखै क्यौं रहै रुई लपेटी आगि |{
<ref>N20.413</ref> }तब हीं लोगन होरी धरी सुनतहि निपट सहचरी डरी |{
<ref>N20.414</ref> }चाचर दैन लगे नर नारी बाजत डफ अरु करतल तारी |{
<ref>N20.415</ref> }पटतारनि रँग अस उपजायौ फाग मनौं पहपटिया आयौ |{
<ref>N20.416</ref> }बन बन फूले फूल सुहाये मानौं सिगरे लोग हँसाये |{
<ref>N20.417</ref> }कुँवरिहि साथिन बोलन जाई होरी खेलन खेलैं माई |{
<ref>N20.418</ref> }खेलन चली नवीन किसोरी होरी कहै धन्य हौं होरी |{
<ref>N20.419</ref> }रँग रँग रली चली सँग अली छबि सौं छिरकत पुर की गली |{
<ref>N20.420</ref> }कंठनि हीरा आनन बीरा पाइनि बाजत मंजु मँजीरा |{
<ref>N20.421</ref> }छबि सौं छुटइ कनक पिचकाई मनौं मैन फुलझरी सुहाई |{
<ref>N20.422</ref> }बाजहिं सुरमंडल डफ बीना ताल पखावज आवज झीना |{
<ref>N20.423</ref> }रँग रँग छिरके बसन बर बरनत बनत न बात |{
<ref>N20.424</ref> }जानौं रति ब्याहन रहसि आई बितन बरात |{
<ref>N20.425</ref> }भरहिं परसपर नर अरु नारी ठाढ़ी निरखै राजकुमारी |{
<ref>N20.426</ref> }किहि छिरकै कापै छिरकावै पुरुष न कोउ आँखि तर आवै |{
<ref>N20.427</ref> }दिनमनि जगमगाइ ढिँग जाके दीपक कहा आँखि तर ताके |{
<ref>N20.428</ref> }नगर के लोग सबै बड़ भागे मिलि ब्रज लीला गावन लागे |{
<ref>N20.429</ref> }तिन मैं गिरिधर पिय उनहारी चकित भई सुनि राजकुमारी |{
<ref>N20.430</ref> }माथे मोर के चंदा सुने कुँवरि के मन मैं धुन जिमि धुने |{
<ref>N20.431</ref> }मुरली पीत बसन जब गाये चपरि कै चपल नैंन भरि आये |{
<ref>N20.432</ref> }सिख तन कुँवरि कनिखयन चहै मन मन मुरझे अरु इमि कहै |{
<ref>N20.433</ref> }इक तौ गिरिबरधर कुँवर मेरे प्रीतम जौंन |{
<ref>N20.434</ref> }जाकौ गावति ये जुवति सो गिरिधर धैं कौंन |{
<ref>N21.435</ref> }इक कोउ नारि निकट जगमगी ताहि कुँवरि दुरि पूछन लगी |{
<ref>N21.436</ref> }सुंदर गीत सुहावने माई काके हैं को कुँवर कन्हाई |{
<ref>N21.437</ref> }सो सब कहन लगी ब्यवहारा जाकौ है इह सब संसारा |{
<ref>N21.438</ref> }धर अंबर ससि सूरज तारे सर सरिता साइर गिरि भारे |{
<ref>N21.439</ref> }हम तुम औ सब लोग लुगाई रचना तिन हीं देव बनाई |{
<ref>N21.440</ref> }बहुरि कुँवरि हँसि तासौं कहै तौ वह देव कहाँ है रहै |{
<ref>N21.441</ref> }तब तिन मैं कोउ और सयानी बोली परम मनोहर बानी |{
<ref>N21.442</ref> }वह देखै उहि लखै न कोई पंडित कहहि कि सब ठाँ सोई |{
<ref>N21.443</ref> }ज्यौं बलि दिष्टि कुंभ कौं देखै कुंभ तौ नहिंन दिष्टि कौं पेखै |{
<ref>N21.444</ref> }कुंभ के दिष्टि हौइ जब माई तब भलैं दिष्टि देइ दिखराई |{
<ref>N21.445</ref> }ऐ परि कबि इक ठौर बतावैं जाकी बलि ये गाथा गावै |{
<ref>N21.446</ref> }गोकुल गाँउ कहैं इक कोई तामैं बसत सदा सिख सोई |{
<ref>N21.447</ref> }नंद पिता जसुमति हैं माता गिरिधर लाल जगत बिख्याता |{
<ref>N21.448</ref> }सो सिख मुख अरु सुपन सुख सोइ सुनि जग जागि |{
<ref>N21.449</ref> }कितहिं बुझावै का करै तिहि धर तेती आगि |{
<ref>N21.450</ref> }फिरि गये नैंन मूरछा आई सहचरि दौरि कै कंठ लगाई |{
<ref>N21.451</ref> }घिरि आईं तिय लेइ बलाई कहा भयौ या कुँवरिहि माई |{
<ref>N21.452</ref> }चतुर सहचरी बात बरावै टेव है याहि मूरछा आवै |{
<ref>N21.453</ref> }कह जानौं कछु छाया पाई दूध भात घर खाइ ही आई |{
<ref>N21.454</ref> }साथिनि हाथन पाइन मींजै पुनि पुनि इंदुमती पर खीजैं |{
<ref>N21.455</ref> }जुवति कहै जिहिं देखैं जीजै नागर नगधर नीकी कीजै |{
<ref>N21.456</ref> }सब कोउ कहै दीठि इहि लागी निपट अनूप रूप रस पागी |{
<ref>N22.457</ref> }धैर तैं डरपि सखी घर लाई घर हू बड़ी बेर सुधि आई |{
<ref>N22.458</ref> }भूत छुयैं मदिरा पियैं सब काहू सुधि होइ |{
<ref>N22.459</ref> }प्रेम सुधा रस जो पियै तिहिं सुधि रहै न कोइ |{
<ref>N22.460</ref> }बात सुनत जननी उठि धाई बाछी पर जस आछी गाई |{
<ref>N22.461</ref> }इंदुमती पै अति रिसिआई आलि काल्हि तैं कहाँ खिलाई |{
<ref>N22.462</ref> }चतुर सहचरी बात दुरावै बात की बात मात नहिं पावै |{
<ref>N22.463</ref> }मोहिं बरजत बहेर तर गई ना जानौं कछु तहँ तैं भई |{
<ref>N22.464</ref> }छती लगाइ जननि अस कहै कौंन भूत जो तो तन चहै |{
<ref>N22.465</ref> }गोकुलनाथ कौ पूत हमारे भूतन के भूतन धरि मारे |{
<ref>N22.466</ref> }इक पहिले यौं अबुध ह्वै रही पुनि निज मात बात अस कही |{
<ref>N22.467</ref> }जस कोउ मिरा मत्त इक आही तामैं भूत लगै पुनि ताही |{
<ref>N22.468</ref> }बहुरि नारि निवारि सी लई जननी निरिख संसकित भई |{
<ref>N22.469</ref> }भूतावेस अवसि है माई दौरौ कछु इक करौ उपाई |{
<ref>N22.470</ref> }सिख कहै काहु बोलि किन आनौं एक मंत्र अस हौं हूँ जानौं |{
<ref>N22.471</ref> }कहति है दुख अकुलानी रानी तब लगि तू ही झारि सयानी |{
<ref>N22.472</ref> }कान लगी सहचरि कहै जागि छबीली बाल |{
<ref>N22.473</ref> }वे आये उठि देखि बलि मोहन गिरिधर लाल |{
<ref>N22.474</ref> }उठि बैठी भई राजकुमारी ढिँग बैठी देखी महतारी |{
<ref>N22.475</ref> }मा तन चितै निपट लजि गई जानी हौइ बात जिनि दई |{
<ref>N22.476</ref> }निरिख सुता कौ सहज सुभायौ जननी जठर जीउ तब आयौ |{
<ref>N22.477</ref> }सहचरि निपट सयानी जानी रानी तिहि छिन अति सनमानी |{
<ref>N22.478</ref> }उर तैं काढ़ि हार पहिराई हित अनहित सब बात जनाई |{
<ref>N23.479</ref> }सिख कहै मोहिं दोस कछु नाहीं निपट अनूप रूप इन माहीं |{
<ref>N23.480</ref> }छिन छिन माहिं दिष्टि ह्वै जाई छिन नीकीं छिन ही मुरझाई |{
<ref>N23.481</ref> }सोंधौ याके अँग न लगाऊँ फूल फुलेल न मूड़ चढ़ाऊँ |{
<ref>N23.482</ref> }दरपन देखन दैउँ न सौंहीं डरौं आपनी डीठि तैं हौं हीं |{
<ref>N23.483</ref> }मा कहै मेरी कौ रूप सुभाइक सुंदर गिरिधर लाल के लाइक |{
<ref>N23.484</ref> }ऐ परि अपनौ कर्म री माई भुगते बिन कोउ तीर न जाई |{
<ref>N23.485</ref> }बिहँसि कुँवरि जनु हिय घुरि जाई जनु याही मैं कुँवर कन्हाई |{
<ref>N23.486</ref> }हौं जानौं पिय मिलन तैं बिरह अधिक सुख होइ |{
<ref>N23.487</ref> }मिलते मिलियै एक सौं बिछुर सब ठाँ सोइ |{
<ref>N23.488</ref> }ता पाछे बंसत रितु महा आई सो दुख कहियै कहा |{
<ref>N23.489</ref> }ता मैं मैन नृपाई पाई पिक बोली जनु फिरत दोहाई |{
<ref>N23.490</ref> }किंसुक कलिन देखि भय पाई नहार की सी नहरे माई |{
<ref>N23.491</ref> }राती राती रिधर भरी सी बिरही जन उर ह्वै निकरी सी |{
<ref>N23.492</ref> }सब बन फूल फुलि अस भयौ आनि अनंग राउ जनु छयौ |{
<ref>N23.493</ref> }बड़रे कुंज महल से बने ऊँचे द्रुम बितान जनु तने |{
<ref>N23.494</ref> }बन बाहिर जु कुंज छुट छुटी ते जनु उठी नटिन की कुटी |{
<ref>N23.495</ref> }इकले घूमत तर अस सँधे मनौं मदमाते हाथी बँधे |{
<ref>N23.496</ref> }एक राउ आखेटक चढ़यौ बिरही मृग मारन रिस बढ़यौ |{
<ref>N23.497</ref> }पुहुप कौ चाप पनिच अलि लिये पाँच बान पाँचौ कर लिये |{
<ref>N23.498</ref> }सोषन दहन उचाटन छोभन नित मैं निपट बुरौ संमोहन |{
<ref>N23.499</ref> }त्रिगुन पवन तुरंग चढ़ि धायौ दलमलि देस कुँवरि ढिँग आयौ |{
<ref>N23.500</ref> }रूपमंजरी दिख हँसि परी बदन सुबास निकसि अनुसरी |{
<ref>N24.501</ref> }सो सुबास जब भैंरन पाई टूट पनिच सब तहँ चलि आई |{
<ref>N24.502</ref> }इतने हि माँझ उबरि गई माई नातर मार मारि तिहिं जाई |{
<ref>N24.503</ref> }कुसुम धूरि धँ ूधरि दिसा इंदु उदय रस पौन |{
<ref>N24.504</ref> }कुहु कुहु जौ कोइल करै बिरही जीवै कौन |{
<ref>N24.505</ref> }तातैं बहुरि जु ग्रीषम आई अति भीषन कछु बरनि न जाई |{
<ref>N24.506</ref> }बड़रे तपत पहार से दिना क्यौं भरिहैं पिय प्यारे बिना |{
<ref>N24.507</ref> }दुपहरि तहँ डाइन सी आवै ताहि निरिख तिय अति दुख पावै |{
<ref>N24.508</ref> }बाल के बालक जिय कहुँ चहै कब लगि बाल दुकाये रहै |{
<ref>N24.509</ref> }अति निदाघ मैं अस सुधि नाहीं दादुर रहत फनी फन छाँहीं |{
<ref>N24.510</ref> }तातैं सतगुन बिरह की आगी रूपमंजरी तन मन लागी |{
<ref>N24.511</ref> }चंदन चरचे अति परजरै इंदु किरन घृत बुंद सी परै |{
<ref>N24.512</ref> }घनसारहि दिख मुरझति ऐसैं मृगीवंत जल दरसै जैसैं |{
<ref>N24.513</ref> }हार के मुतिया उर झर माहीं तचि तचि तरकि लवा ह्वै जाहीं |{
<ref>N24.514</ref> }दिख दिख इंदुमती अरबरै थेरे जल जिमि मछरी फिरै |{
<ref>N24.515</ref> }सहचरी अति अकुलानी जानी करत सँबोध कुँवरि मृदु बानी |{
<ref>N24.516</ref> }कत सोचति सिख तू बड़ ग्याता तू जस आहि अस न पितु माता |{
<ref>N24.517</ref> }दोस न तेरौ दोस न मेरौ यह सब दोस बिधाता केरौ |{
<ref>N24.518</ref> }अब मो पै छिन जियौ न जाई जो हौं कहौं सु करहि री माई |{
<ref>N24.519</ref> }सुंदर सुमनन सेज बिछाई अरगज मरगज डसनि डसाई |{
<ref>N24.520</ref> }चंदन चरचि चंद उगवाई मंद सुगंध समीर बहाई |{
<ref>N24.521</ref> }पिक गवाइ केकी कुहकाई पपिहा पै पिउ पीउ बुलाई |{
<ref>N24.522</ref> }मधुर मधुर तू बीन बजाइ मोहन नंद सुवन गुन गाइ |{
<ref>N25.523</ref> }यौं कहि कुँवरि ग्रीव जब भोई धरहराइ तब सहचरि रोई |{
<ref>N25.524</ref> }कहत कि अहो अहो गिरिधरलाल प्रभु तुम कैसैं दीनदयाल |{
<ref>N25.525</ref> }मछरी उछरि पुलिन जौ परै जल जड़ तदपि दया अनुसरै |{
<ref>N25.526</ref> }बूड़त बूड़ि गहै जौ कोई ताहि बहत गहि राखै सोई |{
<ref>N25.527</ref> }तुम सब लाइक त्रिभुवन नाइक सुखदाइक सुभ करन सुभाइक |{
<ref>N25.528</ref> }अरु तुमहूँ अपने मुख कही सो सब पूरि रही है मही |{
<ref>N25.529</ref> }जिहि जिहि भाँति भजै जो मोहि तिहि तिहि बिध सो पूरन होहि |{
<ref>N25.530</ref> }इतनी कहत कुँवरि उँघवानी सहचरि दौरि उसीसा आनी |{
<ref>N25.531</ref> }दै उसीस पर सुंदर बाँहीं सुंदरि सोइ गई सुख माहीं |{
<ref>N25.532</ref> }जौ देखै तौ वह बन आही सुपन की संपति सब अवगाही |{
<ref>N25.533</ref> }जमुना पुलिन कलपतरु तरे ठाढ़े कर कल बंसी धरे |{
<ref>N25.534</ref> }देखे मोहन गिरिधर पिया साँवरे जगत सदन के दिया |{
<ref>N25.535</ref> }पियहि निरिख तिय लज्जित भई सिख पाछे आछे दुरि गई |{
<ref>N25.536</ref> }हँसत हँसत पिय तिहि ढिँग आये काम तैं कोटिक ठाम सुहाये |{
<ref>N25.537</ref> }सिख सौं वह लपटनि अलबेली अरुझी हेम प्रेम जनु बेली |{
<ref>N25.538</ref> }ताही के रस ताहि मनावै मोहन लाल महा छबि पावै |{
<ref>N25.539</ref> }बनिता लता सहज सुखदाई ऐंचे सरस निरस ह्वै जाई |{
<ref>N25.540</ref> }नेह नबोढ़ा नारि कौं बार बार कन्याइ |{
<ref>N25.541</ref> }थलराये पै पाइयै निरपीड़े निरसाइ |{
<ref>N25.542</ref> }बोलि बोलि मादक मधु बानी कुँवरि निहोरि कुंज मैं आनी |{
<ref>N25.543</ref> }का कहियै तिहि कुंज निकाई जनु सुख पुंजन ही करि छाई |{
<ref>N25.544</ref> }तामैं सेज सु पेसल ऐसी आलबाल रति बेली जैसी |{
<ref>N26.545</ref> }कछु छल कछु बल कछु मनुहारी लै बैठे तहँ कुंजबिहारी |{
<ref>N26.546</ref> }मन चहै रम्यौ रु तन चहै भग्यौ कामिनि कौं यह कौतुक लग्यौ |{
<ref>N26.547</ref> }जो पारद कौं कर थिर करै सो नबोढ़ बाला उर धरै |{
<ref>N26.548</ref> }पुहुपन ही के दीपक जहाँ जगमगि जोति लागि रही तहाँ |{
<ref>N26.549</ref> }प्रथम समागम लज्जित तिया अंचल पवन सिरावत दिया |{
<ref>N26.550</ref> }दीप न बुझै बिहँसि बर बाला लपटि गई पिय उरसि रसाला |{
<ref>N26.551</ref> }भोजन भूख मिलत ही लहै ऐ परि इन सरि परत न कहै |{
<ref>N26.552</ref> }प्रेम पुलक अंकुर तिहि काला सो अंतर सहि सकति न बाला |{
<ref>N26.553</ref> }चित बिवधान सहति नहिं सोई रूपमंजरी अस रस भोई |{
<ref>N26.554</ref> }चुंबन समय जु नासिका बेसरि मुती डुलाइ |{
<ref>N26.555</ref> }अधर छुड़ावन कौं मनौं पिय की हाहा खाइ |{
<ref>N26.556</ref> }सब निसि के जागे अनुरागे रंचक सोइ गये उर लागे |{
<ref>N26.557</ref> }तब हीं भोर के लच्छन भये तार हार सियरे ह्वै गये |{
<ref>N26.558</ref> }दीपक फीके फूल ऐलाने परकिय तियन के हिय अकुलाने |{
<ref>N26.559</ref> }कुरकुट सुनि चुरकुट भई बाला लीने उससि उसास बिसाला |{
<ref>N26.560</ref> }जात न उठि लपटात सुठि कठिन प्रेम की बात |{
<ref>N26.561</ref> }सूर उदोत करौत सम चीरि किये विवि गात |{
<ref>N26.562</ref> }जागि कुँवरि अपने घर आई अपने गौने कुँवर कन्हाई |{
<ref>N26.563</ref> }सेज तैं उठी सुरति रस माती सिख तन मधुर मधुर मुसकाती |{
<ref>N26.564</ref> }सगबगि अलकैं श्रमकन झलकैं सोभित पीक भरी दृग पलकैं |{
<ref>N26.565</ref> }राजत नैंन पीक रस पगे हँसि हँसि हरि प्रीतम मुख लगे |{
<ref>N26.566</ref> }फूल माल जो पिय पै पाई कुँवरि के कंठ चली सो आई |{
<ref>N27.567</ref> }तब तैं रूपमंजरी बाला छिन छिन औरै रूप रसाला |{
<ref>N27.568</ref> }पारस परसि पितल होइ सौनौ पाहन तैं परमेसुर हौनौ |{
<ref>N27.569</ref> }तिहूँ काल मैं प्रगट हरि प्रगट न इहि कलिकाल |{
<ref>N27.570</ref> }तातैं सपने ओट दै भ ोंटे गिरिधर लाल |{
<ref>N27.571</ref> }जो वांछति ही रैनि दिन सो कीनी करतार |{
<ref>N27.572</ref> }महा मनोरथ सिंधु तरि सहचरि पहुँची पार |{
<ref>N27.573</ref> }इहि बिध कुँवरि रूपमंजरी सुंदर गिरिधर पिय अनुसरी |{
<ref>N27.574</ref> }इंदुमती ताकी सहचरी सो पुनि तिहि संगति निस्तरी |{
<ref>N27.575</ref> }तिन की इह लीला रस भरी नंददास निज हित कै करी |{
<ref>N27.576</ref> }जो इह चित दै सुनै सुनावै सो पुनि परम प्रेम पद पावै |{
<ref>N27.577</ref> }जदपि अगम तैं अगम अति निगम कहत हैं जाहि |{
<ref>N27.578</ref> }तदपि रँगीले प्रेम तैं निपट निकट प्रभु आहि |{
<ref>N27.579</ref> }कथनी नाहिंन पाइयै पैयै करनी सोइ |{
<ref>N27.580</ref> }बातन दीपक ना बरै बारे दीपक होइ य |{
<ref>N28.1</ref> }परम प्रेम उच्छलन कौं बढ़यौ जु तन मन मैन |{
<ref>N28.2</ref> }ब्रज बाला बिरहिनि भई कहति चंद सौं बैन |{
<ref>N28.3</ref> }अहो चंद रस कंद तुम जात आहि उहि देस |{
<ref>N28.4</ref> }द्वारावति नँद नंद सौं कहियौ बलि संदेस |{
<ref>N28.5</ref> }चले चले तुम जैयौ तहाँ बैठे हौंइ साँवरे जहाँ |{
<ref>N28.6</ref> }निधरक कहियौ जिय जिनि डरौ हो हरि अब ब्रज आवन करौ |{
<ref>N28.7</ref> }तुम बिनु दुखित भई ब्रज बाल नागर नगधर नँद के लाल |{
<ref>N28.8</ref> }प्र.ख्न भई इक सुंदर स्याम सदा बसत बृंदाबन धाम |{
<ref>N28.9</ref> }याके बिरह जु उपज्यौ महा कहौ नंद सो कारन कहा |{
<ref>N28.10</ref> }नंद सँबोधत ताकौ चित्त ब्रज के बिरह समझि लै मित्त |{
<ref>N28.11</ref> }ब्रज मैं बिरह चारि परकार जानत हैं जे जाननहार |{
<ref>N28.12</ref> }प्रथम प्रतच्छ बिरह तू सुनि लै तातैं पुनि पलकांतर गुनि लै |{
<ref>N28.13</ref> }तीजौ बिरह बनांतर भये चौथी देसांतर के गये |{
<ref>N28.14</ref> }जे घट बिरह अवा अनल परिपक भये सुभाइ |{
<ref>N28.15</ref> }तिन हीं घट मैं नंद हो प्रेम अमी ठहराइ |{
<ref>N28.16</ref> }प्रतछ बिरह के सुनि अब लच्छन चकित होत जहँ बड़े बिचच्छन |{
<ref>N28.17</ref> }ज्यौं नव कुंज सदन श्री राधा बिहरति प्रीतम अंक अबाधा |{
<ref>N29.18</ref> }पौढ़ी प्रीतम अंक सुहाई कछु इक प्रेम लहरि सी आई |{
<ref>N29.19</ref> }संभ्रम भइ कहति रस बलिता मेरे लाल कहाँ री ललिता |{
<ref>N29.20</ref> }भूत छुयैं मदिरा पियैं सब काहू सुधि होइ |{
<ref>N29.21</ref> }प्रेम सुधा रस जो पियै तिहिं सुधि रहै न कोइ |{
<ref>N29.22</ref> }सुनि पलकांतर बिरह की बातैं परम प्रेम पहिचानत जातैं |{
<ref>N29.23</ref> }सोभा सदन बदन अस लौनौं कोटि मदन छबि करि नहिं हौनौं |{
<ref>N29.24</ref> }सो मुख जब अवलोकन करैं तब जु आनि बिच पलकैं परैं |{
<ref>N29.25</ref> }ब्याकुल भईं कहत ब्रज नारी तिहि दुख देहिं बिधातै गारी |{
<ref>N29.26</ref> }बड़ौ मंद अरबिंद सुत जिहिं न प्रेम पहिचानि |{
<ref>N29.27</ref> }पिय मुख निरखत दृगन के पलक रची बिच आनि |{
<ref>N29.28</ref> }बिरह बनांतर कौ सुनि लीजै गोपिनि के मन मैं मन दीजै |{
<ref>N29.29</ref> }जब बृंदाबन गो गन गोहन जात हैं नंद सुवन मनमोहन |{
<ref>N29.30</ref> }तब की कहि न परत कछु बात इक इक पलक कलप सम जात |{
<ref>N29.31</ref> }इकटक दृगन लिखी सी डोलैं बोलैं तौ पुतरी सी बोलैं |{
<ref>N29.32</ref> }नैंन बैन मन श्रवन सब जाइ रहैं पिय पास |{
<ref>N29.33</ref> }तनक प्रान घट रहत हैं फिरि आवन की आस |{
<ref>N29.34</ref> }सुनि देसांतर बिरह बिनोद रसिक जनन मन बढ़वन मोद |{
<ref>N29.35</ref> }नंद सुवन की लीला जिती मथुरा द्वारावति बहु बिती |{
<ref>N29.36</ref> }सुमिरत तदाकार ह्वै जाहिं यह बियोग इहि बिध ब्रज माहिं |{
<ref>N29.37</ref> }ज्यौं मनि कंठ बाँधि कै कोई बिसरे बन बन ढूँढ़त सोई |{
<ref>N29.38</ref> }सो यह बाला रूप रसाल साँझ मिले हे मोहनलाल |{
<ref>N29.39</ref> }पिय हिय फूल माल गुहि दीनीं सुंदर अंगराग रस भीनीं |{
<ref>N30.40</ref> }ताहि पहिरि कै कनक अटारी पौढ़ि रही भरि आनँद भारी |{
<ref>N30.41</ref> }रही हुती रजनी कछु थेरी जागि परी सहजहि बर गोरी |{
<ref>N30.42</ref> }द्वारावति लीला सुधि भई ताही छिन सौं बिकल ह्वै गई |{
<ref>N30.43</ref> }दिष्टि परि गयौ चंदा गैन लगी ताहि सँदेसौ दैन |{
<ref>N30.44</ref> }द्वादस मास बिरह की कथा बिरहिनि कौं दुखदाइक जथा |{
<ref>N30.45</ref> }छिनक माँझ बरनी इहि बाल महा बिरहिनी ह्वै तिहि काल |{
<ref>N30.46</ref> }निपट अटपटौ चटपटौ ब्रज कौ प्रेम बियोग |{
<ref>N30.47</ref> }अजहूँ नहिं सुरझे जहाँ उरझे बड़े बड़े लोग |{
<ref>N30.48</ref> }चैत चलौ जिनि कंत बार बार पाँ परि कह्यौ |{
<ref>N30.49</ref> }निपट असंत बसंत मैन महा मैमंत जहँ |{
<ref>N30.50</ref> }तदपि न रहे चले ई चले कहियौ चंद भले जू भले |{
<ref>N30.51</ref> }तब हीं कोकिल कुहु कुहु कियौ सुनतहि डहकि बहकि गौ हियौ |{
<ref>N30.52</ref> }जनु किलकार मैन मुहिं दई जु कछु कहति ही सोई भई |{
<ref>N30.53</ref> }मदन जाल गोलक से भैंरा फिरि गये ऊपर ठौरहि ठौरा |{
<ref>N30.54</ref> }सुखद जु हुतौ तिहारे संग अब वह बैरी भयौ अनंग |{
<ref>N30.55</ref> }नव पुहुपन के धनुष बनाये मधुप पाँति तिहिं तंत चढ़ाये |{
<ref>N30.56</ref> }नूतन नूतन अंकुर बान तकि तकि मरम करै संधान |{
<ref>N30.57</ref> }अरु यह त्रिगुन पवन कित हू कौं पुहुप पराग लिये कर बूकौ |{
<ref>N30.58</ref> }फाग सौ खेलत बन बन फिरै रस अनरस सब काहू भरै |{
<ref>N31.59</ref> }पाँचबान के बान समान तिन अति चंचल किये परान |{
<ref>N31.60</ref> }जलचर जिमि जल भीर मैं परसत नाहिंन पीर |{
<ref>N31.61</ref> }बिछुरि परै जब नीर तैं तब जानै गुन नीर |{
<ref>N31.62</ref> }आवहु बलि बैसाख दुख निदरन सुख करन पिय |{
<ref>N31.63</ref> }उपजी मन अभिलाख बन बिहरन गिरिधरन सँग |{
<ref>N31.64</ref> }कुसुम धूरि धूँधरी सु कुंजैं मधुकर निकर करत तँह गुंजैं |{
<ref>N31.65</ref> }गुहि गुहि नवल मालती माल मुहिं पहिरावौ मोहनलाल |{
<ref>N31.66</ref> }ललित लवंग लतन की छाँहीं हँसि बोलौ डोलौ गलबाँहीं |{
<ref>N31.67</ref> }पुलिन कालिँदी कौ अति रंमि त्रिगुन पवन ही कौ तहँ गंमि |{
<ref>N31.68</ref> }किसलै सेज सु पेसल कीजै सिर तर सुमन उसीसा दीजै |{
<ref>N31.69</ref> }इक पट ओढ़ि पौढ़ि सुख कीजै आवहु बलि छिन छिन छबि छीजै |{
<ref>N31.70</ref> }द्रुम लपटी जु प्रफुल्लित बेली जनु मुहिं हँसति सु देखि अकेली |{
<ref>N31.71</ref> }जौ कबहूँ पिय ध्यानहि धरौं परिरंभन चुंबन पुनि करौं |{
<ref>N31.72</ref> }रंचक सुख बहुरौ दुख भारी कहियौ ससि यह दसा हमारी |{
<ref>N31.73</ref> }इहि बिध बलि बैसाख यह बीत्यौ सुख दुख लागि |{
<ref>N31.74</ref> }सड़सी भई लुहार की छिन पानी छिन आगि |{
<ref>N31.75</ref> }तनक न रही अमैंठ तुम बिन नंदकिसोर पिय |{
<ref>N31.76</ref> }निपट निलज यह जेठ धाइ धाइ बधुवन गहै |{
<ref>N31.77</ref> }बृख के तपन तपत अति दई घर बन अनल मई सब भई |{
<ref>N32.78</ref> }तैसी बिरह बिथा तन भई अगिनि मैं अवर अगिनि जनु दई |{
<ref>N32.79</ref> }चंदन चरचे अति परजरैं इंदु किरन घृत बूँद सी परैं |{
<ref>N32.80</ref> }चंदन चंद तौ तिन कौं सियरे जिन कौं नँद नंदन पिय नियरे |{
<ref>N32.81</ref> }अहो चंद मो दुख तन झाँकौ मंद मंद ये मृग जिनि हाँकौ |{
<ref>N32.82</ref> }झमकि जाइ हरि पियहि सुनाइ करिहौ कहा बहुरि ब्रज आइ |{
<ref>N32.83</ref> }दावानल जु पान तुम कर्यौ सो तौ बहुरि बिपिन संचर्यौ |{
<ref>N32.84</ref> }अरु कहियौ जु सबन दुख पायौ काली फिरि कालीदह आयौ |{
<ref>N32.85</ref> }बेगि जाहु ब्रज बिपतहि हरौ गुन अवगुन कछु जिय जिनि धरौ |{
<ref>N32.86</ref> }छीर समुद के मीन जिमि बसत चंद ढिँग आहि |{
<ref>N32.87</ref> }चंदहि मंद न जानहीं जलचर मानत ताहि |{
<ref>N32.88</ref> }बिपति न बरनी जाति दुई जु मास असाढ़ मुहिं |{
<ref>N32.89</ref> }औचक आधी राति पीउ पीउ पपिहा कह्यौ |{
<ref>N32.90</ref> }वह दुख वह रजनीयै जानै कासौं कहौं कह्यौ को मानै |{
<ref>N32.91</ref> }कौंनहिं भाँति भोर जब भयौ दुख ही मैं दुख उपज्यौ नयौ |{
<ref>N32.92</ref> }पावस सैन मैन लै चढ़यौ बिरही जन मारन रिस बढ़यौ |{
<ref>N32.93</ref> }बदरा बने चहूँ दिसि धाये बूँद बान घन बरसत आये |{
<ref>N32.94</ref> }घन मैं चमकति जैसैं दामिनि भौनहि भाजि दुरति है भामिनि |{
<ref>N32.95</ref> }घेरी मैन सैन दुखदाइक तुम बिन कौंन छुड़ावन लाइक |{
<ref>N32.96</ref> }मोर सोर निसि सुंदरी खरी डरी सुनि ताहि |{
<ref>N32.97</ref> }ताहि नींद कैसैं परै मैन परौरत वाहि |{
<ref>N33.98</ref> }हो मनभावन पीउ सावन आवन करत सब |{
<ref>N33.99</ref> }औगुन कौंनु जु तीय आये नहिं जु रवन भवन |{
<ref>N33.100</ref> }अब देखियत उमगी घन माला मानहुँ मत्त मदन की ढाला |{
<ref>N33.101</ref> }छुटे जु बंधन तोरि मरोरि धनुष बने मनु पचरँग डोरि |{
<ref>N33.102</ref> }बगन की पंक्ति बड़ बड़े दंत धुरवा मद के पटे बहंत |{
<ref>N33.103</ref> }गरजनि गुंजनि सुनि सुनि महा दरकत हिय दुख कहियै कहा |{
<ref>N33.104</ref> }भरि भरि सुंड भंडारनि पानी मारत मोहिं करत नकवानी |{
<ref>N33.105</ref> }घूमत फिरत महा मतवारे ढाहत पिय के अविध करारे |{
<ref>N33.106</ref> }अवगुन जो है मित्त मैं मित्त न चित्त धरंत |{
<ref>N33.107</ref> }केतकि रस बस मधुप जिमि कंटक दुख न गनंत |{
<ref>N33.108</ref> }भादौं अति दुख ऐन कहियौ चंद गुबिंद सौं |{
<ref>N33.109</ref> }घन अरु धन के नैंन होड़नि बरसत रैनि दिन |{
<ref>N33.110</ref> }गति बिपरीत रची इहि मैन गरजैं घन बरसैं तिय नैंन |{
<ref>N33.111</ref> }सींचति भुज मूलन दृग नाइ छिन छिन बिरह बेलि अधिकाई |{
<ref>N33.112</ref> }भादौं रैनि अँध्यारी भारी तामैं तिय अति होत दुखारी |{
<ref>N33.113</ref> }घन हर घोरै पवन झकोरै दादुर झींगुर कानन फोरै |{
<ref>N33.114</ref> }आँगन बिजुरी करत जु चोटैं घर मैं अति अँधियारी घोटैं |{
<ref>N33.115</ref> }इकली देहरी ठाढ़ी रहै बढ़ि गई रैनि घट्यौ नहिं चहै |{
<ref>N33.116</ref> }अहो चंद गति मंद न गहौ सुंदर गिरिधर जू सौं कहौ |{
<ref>N34.117</ref> }इंद्र कोप कीनौ ब्रज अबै जल ब्याकुल गोकुल है सबै |{
<ref>N34.118</ref> }आवहु बलि बिलंब जिनि करौ बहुर्यौ गोबरधन कर धरौ |{
<ref>N34.119</ref> }एक बार ब्रज आवन कीजै बिरह बिथा की औषिध दीजै |{
<ref>N34.120</ref> }प्रान रहे घट आइ इमि जिमि जव अंकुर तोइ |{
<ref>N34.121</ref> }अन आवन जु प्रबल पवन झर परिहै पिय सोइ |{
<ref>N34.122</ref> }कहियौ उड़प उदार सुदर नंदकुमार सौं |{
<ref>N34.123</ref> }अति कृ.ख कीनी क्वार हार भार तैं डारि दिय |{
<ref>N34.124</ref> }खंजन प्रगट किये दुख दैना संजोगिनि तिय के से नैंना |{
<ref>N34.125</ref> }निरमल जल अंबुज जहँ फूले तिन रस लंपट अलि कुल झूले |{
<ref>N34.126</ref> }सुधि आवत वा मोहन मुख की कुटिल अलकजुत सीमा सुख की |{
<ref>N34.127</ref> }मोरन नूतन चँदवा डारें नितहिं देखि दृग होत दुखारे |{
<ref>N34.128</ref> }आवहु बलि ते सिर पर धरौ पंख पुरातन हाँते करौ |{
<ref>N34.129</ref> }साँझ समै बन तैं बनि आवौ गोरज मंडित बदन दिखावौ |{
<ref>N34.130</ref> }वा छबि बिन ये नैंन दुखारे जरत हैं महा बिरह जुर जारे |{
<ref>N34.131</ref> }और ठौर की आगि पिय पानी पाइ बुझाइ |{
<ref>N34.132</ref> }पानी मैं की आगि बलि काहे लागि सिराइ |{
<ref>N34.133</ref> }प्रीतम परम सुजान कातिक जौ नहिं आइहौ |{
<ref>N34.134</ref> }तौ ये चपल परान पिय तुम हीं पै आइहैं |{
<ref>N34.135</ref> }अहो चंद बलि चलि जिनि मंद जाहु बेगि जहँ पिय नँद नंद |{
<ref>N35.136</ref> }समै पाइ कहियौ अरगाइ जैसैं बलि मन तुम्हैं सुहाइ |{
<ref>N35.137</ref> }आई सरद सुहाई राति प्रफुलित बेलि मल्लिका जाति |{
<ref>N35.138</ref> }उदित उहै उड़राज सदा कौ रहत अखंडल मंडल जाकौ |{
<ref>N35.139</ref> }छूटि रही छबि बिमल चाँदिनी सुभग पुलिन सु कलिंद नंदिनी |{
<ref>N35.140</ref> }सीतल मृदुल बालुका सच्यौ जमुना सु कर तरंगन रच्यौ |{
<ref>N35.141</ref> }कल्पतरु तरे मंजुल मुरली मोहन अधर सुधारस जुरली |{
<ref>N35.142</ref> }ठाढ़े ह्वै पिय बहुरि बजावौ ता करि ब्रज सुंदरी बुलावौ |{
<ref>N35.143</ref> }रचि खेलौ पिय रास बिलास परिरंभन चुंबन मृदु हास |{
<ref>N35.144</ref> }सहज सुगंध साँवरी बाहु कंठनि मेलि मिटावौ दाहू |{
<ref>N35.145</ref> }पजरि परत सब अंग अब चोवा चंदन लागि |{
<ref>N35.146</ref> }बिध गति जव बिपरीत तव पानी हू मैं आगि |{
<ref>N35.147</ref> }अगहन गहन समान गहियत मोर सरीर ससि |{
<ref>N35.148</ref> }दीजै दरसन दान उगहन हौइ जो पुन्य बल |{
<ref>N35.149</ref> }बिछुरन जोग बिन गयौ आइ बिरह राहु कौ परि गौ दाइ |{
<ref>N35.150</ref> }पूरब बैर सुमिरि रिस भर्यौ मो तन चंद आनि कै धर्यौ |{
<ref>N35.151</ref> }दिये जु दंत बिधुंतुद गाढ़े काहू पै अब कढ़त न काढ़े |{
<ref>N35.152</ref> }बहत रहत नैंनन इक सार ते जनु चलत अमृत की धार |{
<ref>N35.153</ref> }पिय दरसन जु सुदरसन आहि रंचक आनि दिखावौ ताहि |{
<ref>N35.154</ref> }हो ससि जौ पिय नंदकिसोर अवगुन कहन लगै कछु मोर |{
<ref>N35.155</ref> }तब तुम तिन सौं कहियौ ऐसैं बहुरि न कबहूँ भाखै जैसैं |{
<ref>N36.156</ref> }मित्त जु अवगुन मित्त के अनत नाहिं भाखंत |{
<ref>N36.157</ref> }कूप छाँह जिमि आपनी हिये माँझ राखंत |{
<ref>N36.158</ref> }बिपति परी इहि पूस अहो चंद ब्रजचंद बिन |{
<ref>N36.159</ref> }सबै तापनौ फूस बिन घुरि सोये स्याम तन |{
<ref>N36.160</ref> }बड़ि बड़ि रैनि तनक से दिना क्यौं भरियै पिय प्यारे बिना |{
<ref>N36.161</ref> }महा बकी ज्यौं आवति राति झट दैं मोहिं लीलि ही जाति |{
<ref>N36.162</ref> }मदन डाढ़ बिच दै दै चंपै तिहि दुख ताकौ तन मन कंपै |{
<ref>N36.163</ref> }रबि जौ तनक न लेइ छुड़ाइ तौ मोहिं निसा बकी गिलि जाइ |{
<ref>N36.164</ref> }मास दिवस के हुते जो पीय तब तुम हती हुती वह तीय |{
<ref>N36.165</ref> }अब तौ बलि बलवंत पियारे कंस केसि चानूर सँघारे |{
<ref>N36.166</ref> }अहो चंद ब्रजचंद बिन परे सबै दुख आइ |{
<ref>N36.167</ref> }सदन अघासुर से भये तिन तन चह्यौ न जाइ |{
<ref>N36.168</ref> }मकर जु दारुन सीत कहियौ ससि पिय सौं रहसि |{
<ref>N36.169</ref> }घर आवौ हरि मीत छिनक छती सौं लागिहौं |{
<ref>N36.170</ref> }कपि गुंजा लै जतन बनावै तिहि करि अधिक अधिक दुख पावै |{
<ref>N41.45</ref> }किंचित मिलत पिया सौं हिया उपज्यौ प्रेम भाउ कौ दिया |{
<ref>N41.46</ref> }नव भूषन रुचि सुचि अनुरागी मुसकि कनिखयन चाहन लागी |{
<ref>N41.47</ref> }न्यौतिय सब छबि जाके अंग आवन लगी नवल नव रंग |{
<ref>N41.48</ref> }उपजी कछुक दृगनि आतुरी लज्जित जहँ खंजन चातुरी |{
<ref>N41.49</ref> }तन लावन्य झलक परी ऐसी मुक्ता फल नव पानिप जैसी |{
<ref>N41.50</ref> }पिय सँग सोवत अति छबि लहै कर करि कलित कुचस्थल गहै |{
<ref>N41.51</ref> }नीबी बंधन दिढ़ करि धरै उरज माल बाँधि इक करै |{
<ref>N41.52</ref> }अध मुद्रित नैंनन छबि पावै मृग छौनहि कछु औंघ सी आवै |{
<ref>N41.53</ref> }कोमल कोप कबहुँ जौ गहै कूप छाँह जिमि हिय ही रहै |{
<ref>N41.54</ref> }इहि परकार परिखयै जोई है बिश्रब्धनबोढ़ा सोई |{
<ref>N41.55</ref> }गाढ़लिंगन पीय सौं दै न सकै तिय सोइ |{
<ref>N41.56</ref> }नव अनंग अंकुर हिये डरति भंग जिनि होइ |{
<ref>N41.57</ref> }सिख जब सर स्नान लै जाही फूले अमलन कमलन माही |{
<ref>N41.58</ref> }पौछे डारति रोम की धारा मानति बाल सिवाल की डारा |{
<ref>N42.59</ref> }चंचल नैंन चलत जब कौने सरद कमल दल हू तैं लौने |{
<ref>N42.60</ref> }तिनहिं श्रवन बिच पकर्यौ चहै अंबुज दल से लागैं कहै |{
<ref>N42.61</ref> }इहि प्रकार बरसै छबि सुधा सो अग्यातजोबना मुग्धा |{
<ref>N42.62</ref> }सहचरि के उरजन तन चहै अपने चहै मुसकि छबि लहै |{
<ref>N42.63</ref> }सिख कहै बलि ये तव कुच नये इक ठाँ विवि संभू से भये |{
<ref>N42.64</ref> }को सुकृती वह निज नख धरिहै इन कौ चंदचूड़ जो करिहै |{
<ref>N42.65</ref> }मुसकि सखी कहुँ मारै जोई ग्यातजोबना कहियै सोई |{
<ref>N42.66</ref> }लज्जा मदन समान सुहाई दिन दिन प्रेम चोप अधिकाई |{
<ref>N42.67</ref> }पिय सँग सोवत सोइ न जाई मन मन इमि सोचै सुख पाई |{
<ref>N42.68</ref> }सोयैं प्रीतम मोहन मुख की हानि हौइ अवलोकन सुख की |{
<ref>N42.69</ref> }जागे तैं कर ग्रहन प्रसंग रम्यौ चहैं नगधर बर संग |{
<ref>N42.70</ref> }इहि प्रकार जुवति जो लहियै सो मध्या नाइका कहियै |{
<ref>N42.71</ref> }छूटहि हार बिहार रस छुयौ करै कुच हार |{
<ref>N42.72</ref> }उत्तम मध्या जानियै परी सु प्रेम अधार |{
<ref>N42.73</ref> }पूरन जोबन गहगहि गोरी अधिक अनंग लाज तिहि थेरी |{
<ref>N42.74</ref> }केलि कलाप कोबिदा रहै प्रेम भरी मद गज जिमि चहै |{
<ref>N42.75</ref> }दीरघ रैनि अधिक कै भावै भोर कौ नाम सुनत दुख पावै |{
<ref>N42.76</ref> }कुरकुट सुनि चुरकुट ह्वै भारी मन मन देहि बिघातै गारी |{
<ref>N43.77</ref> }अति प्रगल्भ बैनी रस ऐनी सो प्रौढ़ा प्रीतम सुख दैनी |{
<ref>N43.78</ref> }जात न उठि लपटात सुठि कठिन प्रेम की बात |{
<ref>N43.79</ref> }सूर उदोत करौत सम चीरि किये विवि गात |{
<ref>N43.80</ref> }तहँ कोउ धीरा कोउ अधीरा कोउ धीराधीरा रस बीरा |{
<ref>N43.81</ref> }मुग्धा मैं धीरादिक लच्छन प्रगट नहीं पै लखे बिचच्छन |{
<ref>N43.82</ref> }ज्यौं सुंदर तरु अंकुर माही दल फल फूल डार सब ताही |{
<ref>N43.83</ref> }मध्या मैं ते प्रगट जनावैं पल्लव कलह फूल ह्वै आवैं |{
<ref>N43.84</ref> }सापराध पिय कौं जब लहै बिंग कोप के बचनन कहै |{
<ref>N43.85</ref> }भ्रमत निकुंज पुंज मैं मोहन तुम अति श्रमित भये पिय सोहन |{
<ref>N43.86</ref> }बैठहु बलि हौं काहे खीजौं नलिनी दल बिजना करि बीजौं |{
<ref>N43.87</ref> }रंचक भैंह करेरी लहियै सो तिय मध्या धीरा कहियै |{
<ref>N43.88</ref> }जागे तुम निसि प्रानपियारे अरुन भये ये नैंन हमारे |{
<ref>N43.89</ref> }अधर सुधासव पिय तुम पियौ धूमत है यह हमरौ हियौ |{
<ref>N43.90</ref> }प्रखर नखर सर लगे तिहारे पीर होति पिय हिये हमारे |{
<ref>N43.91</ref> }बन मैं श्रीफल मिलि गये तम कौं काम कूर मारत है हम कौं |{
<ref>N43.92</ref> }बचन अबिंग कहै रिस भोई है अधीर मध्या तिय सोई |{
<ref>N43.93</ref> }प्रीतम कौं जब सागस लहै बिंग अबिंग बचन कछु कहै |{
<ref>N43.94</ref> }अहो अहो मोहन सोहन पिया नव अनुराग चुचात है हिया |{
<ref>N44.95</ref> }चतुर सिरोमनि नँद के लाल नव जोबन गुन रूप रसाल |{
<ref>N44.96</ref> }यौं कहि दृग भरि आवै जोई धीराधीरा मध्या सोई |{
<ref>N44.97</ref> }सागस जानि साँवरे पिया गूढ़ मान करि बैठी तिया |{
<ref>N44.98</ref> }प्रीतम तासौं अनुनय करै बार बार कर अंबुज धरै |{
<ref>N44.99</ref> }बोलति क्यौं न सुधा सी धारा डोलति क्यौं न रूप की डारा |{
<ref>N44.100</ref> }केतकि कुसुम गरभ सम गोरी सेज न भजसि लजसि क्यौं भोरी |{
<ref>N44.101</ref> }भ्रकुटि भ्रमर जिमि भ्रमत जु लहियै सो तिय प्रौढ़ा धीरा कहियै |{
<ref>N44.102</ref> }पिय उर मुकर समान सोहाई तामैं निरिख आपनी झाँई |{
<ref>N44.103</ref> }आन तिया की संका मानै रंचक पिय सौं रूठनौ ठानै |{
<ref>N44.104</ref> }पुनि अवधारै कोप निवारै हँसि हँसि ता प्रतिबिंबहि मारै |{
<ref>N44.105</ref> }इहि परकार परिखयै जोई है अधीर प्रौढ़ा तिय सोई |{
<ref>N44.106</ref> }सागस जानि रसीले लाला कोमल मान गहै बर बाला |{
<ref>N44.107</ref> }प्रेम भरे सुनि बचन पिया के हँसहि कपोल सलोल तिया के |{
<ref>N44.108</ref> }राते दृग रिय रस सौं भोये मानहुँ मीन महावर धोये |{
<ref>N44.109</ref> }इहि परकार तिया जो लहियै प्रौढ़ा धीराधीरा कहियै |{
<ref>N44.110</ref> }कहै सखी सौं उहि गृह अंतर अब तैं हौं सोऊँ न सुतंतर |{
<ref>N44.111</ref> }सास लरौ धैया किन लरौ दैया जो भावै सो करौ |{
<ref>N45.112</ref> }आखु धरन हित दुष्ट मजारी मो पै उछरि परी दइमारी |{
<ref>N45.113</ref> }दै गई तीछन नख दुखदाई कासौं कहौं दरद सो माई |{
<ref>N45.114</ref> }इहि छल छतन छिपावै जोई परकिय सुरतिगोपना सोई |{
<ref>N45.115</ref> }अहो पिथक अति बरसत घाम रंचक कहूँ करौ बिश्राम |{
<ref>N45.116</ref> }इत तैं निकट कालिँदी तीर सीतल मंद सुगंध समीर |{
<ref>N45.117</ref> }गहबर तरु तमाल इक जहाँ प्रफुलित बल्लि मल्लिका तहाँ |{
<ref>N45.118</ref> }छिनक छाँह लीजै पय पीजै बहुर्यौ उठि मारग मन दीजै |{
<ref>N45.119</ref> }पियहि सुनाइ पिथक सौं कहै परकीया सु बिदग्धा उहै |{
<ref>N45.120</ref> }लच्छन चिन्हन जो लछि पाई बुधि बल छल न छिपाई जाई |{
<ref>N45.121</ref> }सतर भैंह गुरुजन की सहै जो पूछै तासौं इमि कहै |{
<ref>N45.122</ref> }जु कछु भई सु भई गति भली हौनी आहि सु ह्वैहै अली |{
<ref>N45.123</ref> }अब जु होति है होउ सु सिर पर पेट पातरे नहिंन बचे सर |{
<ref>N45.124</ref> }निधरक भई कहति इमि लहियै सो परकीय लच्छिता कहियै |{
<ref>N45.125</ref> }प्रोषितपतिका अरु खंडिता कलहंतरिता उत्कंठिता |{
<ref>N45.126</ref> }अवर बिप्रलब्धा नाइका बासकसज्जा अभिसारिका |{
<ref>N45.127</ref> }पुनि स्वाधीनबल्लभा गुनी नवमी प्रीतमगवनी सुनी |{
<ref>N45.128</ref> }ते पुनि तीनि तीनि परमार मुग्धा प्रौढ़ बिहार |{
<ref>N46.129</ref> }जाकौ पति देसांतर रहै अति संताप बिरह जुर सहै |{
<ref>N46.130</ref> }दुर्बल तन मन ब्याकुल होई प्रोषितपतिका कहियै सोई |{
<ref>N46.131</ref> }बिरह बिथा निज हिय ही सहै सिख जन हू सौं नाहिंन कहै |{
<ref>N46.132</ref> }सीतल सेज सँवारि बिछावै पौढ़ि न सकै लाज जिय आवै |{
<ref>N46.133</ref> }गदगद कंठ रहै अकुलानी नैंनन माँझ न आनै पानी |{
<ref>N46.134</ref> }जामिनि सँग मनसिज दुख पावै सो मुग्धा प्रोषिता कहावै |{
<ref>N46.135</ref> }पिय बिन जबहिं मदन जुर दहै इहि परकार सखी सौं कहै |{
<ref>N46.136</ref> }सिख हो उहै उहै कर बलै ऐ परि कर करिये नहिं चलै |{
<ref>N46.137</ref> }बसन सोइ कहि किंकिनि सोई छिन छिन अधिक अधिक क्यौं होई |{
<ref>N46.138</ref> }कौन समै आयौ यह सजनी इंदु अनल बरसै सब रजनी |{
<ref>N46.139</ref> }इहि परकार कहत जो लहियै मध्या प्रोषितपतिका कहियै |{
<ref>N46.140</ref> }पिय परदेस धीर नहिं धरै पीर भीर कछु सुधि नहिं परै |{
<ref>N46.141</ref> }तरुन अनंग तरुनि दुख बढ़यौ अँग अँग महा गरल जिमि चढ़यौ |{
<ref>N46.142</ref> }बिरह लहरि जब उठि मुरझावै बाहु कौ बलय ढरकि कर आवै |{
<ref>N46.143</ref> }जनु इह बलय नाड़िका लहै जीयति किधैं मरि गई अहैं |{
<ref>N46.144</ref> }इहि परकार पेखियै जोई प्रौढ़ा प्रोषितपतिका सोई |{
<ref>N47.145</ref> }प्रानपियारे पियहि न पेखै सो तिय सब जग सूनौ देखै |{
<ref>N47.146</ref> }आन के ढिँग उसास नहिं लेहि मूँदे मुँह तिहिं उत्तर देहि |{
<ref>N47.147</ref> }तपत उसासन जो कोउ लहै परकिय बिरहिनि का तब कहै |{
<ref>N47.148</ref> }सिख जब कमल फूल पकरावै हाथ न छुवै निकट धरवावै |{
<ref>N47.149</ref> }अपने कर जु विरह जुर ताते मति मुरझाहि डरति तिय याते |{
<ref>N47.150</ref> }अवा अग्नि जिमि अंतर दहियै परकिय प्रोषितपतिका कहियै |{
<ref>N47.151</ref> }प्रेम मिटै नहिं जन्म भरि उत्तम मन की लागि |{
<ref>N47.152</ref> }जौ जुग भरि जल मैं रहै मिटै न चकमक आगि |{
<ref>N47.153</ref> }प्रीतम अनत रैनि सब जगे अंग अंग रति चिन्हन पगे |{
<ref>N47.154</ref> }भोर भये जाके घर आवै सो बनिता खंडिता कहावै |{
<ref>N47.155</ref> }पिय उर उरज अंक पहिचानै कुंभ चिन्ह से कछु जिय जानै |{
<ref>N47.156</ref> }नख छत छती चितै चकि रहै ते प्रीतम तैं पूँछयौ चहै |{
<ref>N47.157</ref> }पिय हँसि ताहि कंठ लपटावै सो मुग्धा खंडिता कहावै |{
<ref>N47.158</ref> }प्रीतम उर कुच चिन्हन चहै जानै पर कछुवै नहिं कहै |{
<ref>N47.159</ref> }पुनि तन मैं नख रेखहि देखै साँस न भरै कनाखिन देखै |{
<ref>N47.160</ref> }चपरि चखन तैं जल जौ आवै मुख धोवन मिस ताहि दुरावै |{
<ref>N47.161</ref> }मन मन बिमन होइ रिस सानी मध्या सो खंडिता बखानी |{
<ref>N48.162</ref> }भोरहि आये मोहन लाल तिय पद जावक अंकित भाल |{
<ref>N48.163</ref> }नैंनन नीर नैंन अवधारै प्रात अमंगल तैं नहिं डारै |{
<ref>N48.164</ref> }दर्पन लै पिय आगे धरै बिंग बचन बोलै नहिं डरै |{
<ref>N48.165</ref> }ढकहु छती नख दिखयत ऐसैं रति की प्रीति कौ अंकुर जैसैं |{
<ref>N48.166</ref> }ऐ परि इमि दिखयत रँग भर्यौ गाढ़लिंगन टूटि है पर्यौ |{
<ref>N48.167</ref> }इहि परकार कहत रिस सानी सो प्रौढ़ा खंडिता बखानी |{
<ref>N48.168</ref> }पिय गर कंकन मुद्रा लहै गंडनि श्रम मन पुनि पुनि चहै |{
<ref>N48.169</ref> }नमित बदन कै ठाढ़ी रहै प्रीति भंग भय कछुव न कहै |{
<ref>N48.170</ref> }दूती पर करि नैंन तरेरै भरै उसास दुसासन डारै |{
<ref>N48.171</ref> }टपकि टपकि दृग अँसुवाँ परैं कमल दलन जनु मोती झरैं |{
<ref>N48.172</ref> }इहि परमार प्रेम रस सानी सो परकिय खंडिता बखानी |{
<ref>N48.173</ref> }सब काहू सौं देखियै लाल तिहारी प्रीति |{
<ref>N48.174</ref> }जहँ डारौ तहँ हीं बढ़ै अमरबेलि की रीति |{
<ref>N48.175</ref> }प्रथमहि पीय अनादर करै पीछे तैं पछितावै मरै |{
<ref>N48.176</ref> }साँस भरै उर अति संताप अरुझै मुरझै करै प्रलाप |{
<ref>N48.177</ref> }सोचति सीस धुनति जो लहियै सो तिय कलहांतरिता कहियै |{
<ref>N48.178</ref> }प्रीतम अनुनय करि कर गहै वह लजि लपटि न तासौं रहै |{
<ref>N49.179</ref> }पीछे मलय पवन जब बहै तब पिय उर घुरि सोयौ चहै |{
<ref>N49.180</ref> }मन मन सीस धुनति जो लहियै मुग्धा कलहांतरिता कहियै |{
<ref>N49.181</ref> }रमन आनि अनुनय अनुसरै रूप के गरब अनादर करै |{
<ref>N49.182</ref> }पीछे वह दुख कहति लजाई कहे बिना हिय पीर न जाई |{
<ref>N49.183</ref> }चकित भई सहचरि सौं कहै बात आनि अधरन मैं रहै |{
<ref>N49.184</ref> }बैठि अधोमुख सोचै जोई मध्या कलहांतरिता सोई |{
<ref>N49.185</ref> }आये जब मोहन रँग भरे क्यौं मैं नैंन तरेरे करे |{
<ref>N49.186</ref> }कच लट गहत अनिख क्यौं परी क्यौं कुच छुवत कलह मैं करी |{
<ref>N49.187</ref> }अली अदिष्ट नष्ट बड़ कोई पाई निध जिहि कर तैं खोई |{
<ref>N49.188</ref> }इहि परकार प्रलापति लहियै प्रौढ़ा कलहांतरिता कहियै |{
<ref>N49.189</ref> }जाके लिये पति न मैं पेखे गुरुये गुर हरुये करि लेखे |{
<ref>N49.190</ref> }धीरज धन मैं दीन लुटाई नीति सहचरी सौं बिरराई |{
<ref>N49.191</ref> }लाज तिनंक सम तोरि ही दीनी सरिता बारि बूँद सम कीनी |{
<ref>N49.192</ref> }सो पिय आज मैं अति अपमाने सिख अब बिध बिकूलयै जाने |{
<ref>N49.193</ref> }इहि बिध बिलपति प्रलपति लहियै परकिय कलहांतरिता कहियै |{
<ref>N49.194</ref> }रसहु लागि कल कंत सौं कलह न कीजै काउ |{
<ref>N49.195</ref> }कानहि जौ ऊनौ करै सो सौनौ जरि जाउ |{
<ref>N50.196</ref> }बाँधि सकेत पीउ नहिं आवै चिंता करि तिय अति दुख पावै |{
<ref>N50.197</ref> }आरति करि संताप जुड़ाई तन तोरति अरु लेति जँभाई |{
<ref>N50.198</ref> }भरि भरि नैंन अवस्था कहै उत्कंठिता नाइका सु है |{
<ref>N50.199</ref> }प्रानपिया अज हूँ नहिं आये हौं जानौं किन हीं बिरमाये |{
<ref>N50.200</ref> }लाज तैं सिख कौं नाहिंन बूझै चिंता करि मन ही मन मूझै |{
<ref>N50.201</ref> }चकित भई घर आँगन फिरै कौने जाइ उसासन भरै |{
<ref>N50.202</ref> }दुख तैं मुख पियरी परि आवै मुग्धा उत्कंठिता कहावै |{
<ref>N50.203</ref> }करै बिचार मनहि मन भई क्यौं नहिं आये प्रीतम दई |{
<ref>N50.204</ref> }कै यह सखी गई नहिं लैन कै कछु डरपे पंकज नैंन |{
<ref>N50.205</ref> }भरि आवै जब लोचन पानी घूम पर्यौ तव कहै सयानी |{
<ref>N50.206</ref> }सोचति इमि जल मोचति लहियै मध्या उत्कंठिता सु कहियै |{
<ref>N50.207</ref> }प्रीतम अनआये जब लहै ठाढ़ी कुंज सदन मैं कहै |{
<ref>N50.208</ref> }अहो निकुंज भ्रात इत सुनि धैं हे सिख जूथि बहिन मन गुनि धैं |{
<ref>N50.209</ref> }हे निसि मात तात अँधियारे पूँछति हौं तुम हितू हमारे |{
<ref>N50.210</ref> }हो तमाल हो बंधु रसाल क्यौं नहिं आये मोहनलाल |{
<ref>N51.211</ref> }जिहि मनमोहन पिय हित माई इकली बन घन बसि न डराई |{
<ref>N51.212</ref> }कवन कवन तप मैं नहिं कियौ बारिद बारि अन्हैबौ लियौ |{
<ref>N51.213</ref> }मनसिज देव सेव दिढ़ कीनी लाज तहाँ मैं दछिना दीनी |{
<ref>N51.214</ref> }सु पिय आज दृग अतिथ न भये भोरे किन हूँ भोरे लये |{
<ref>N51.215</ref> }यौं बन मैं मन मैं दुख पावै परकीया उतकंठिता कहावै |{
<ref>N51.216</ref> }पिय संकेत आप चलि आवै तहँ प्रीतम कौं नाहिंन पावै |{
<ref>N51.217</ref> }साँस भरै लोचन जल भरै पिय सहचरि सौं झुकि झुकि परै |{
<ref>N51.218</ref> }मन बैराग धरै दुख पावै जुवति बिप्रलब्धा सु कहावै |{
<ref>N51.219</ref> }कपट सौंह करि करि सिख जाकौं लै आवहि निकुंज मैं ताकौं |{
<ref>N51.220</ref> }तहँ प्रीतम कौं नाहिंन पावै छुमित हौइ छबि नहिं कहि आवै |{
<ref>N51.221</ref> }सतर भैंह सौं सखी डरावै मुग्धा बिप्रलब्धा कहावै |{
<ref>N51.222</ref> }पिय संकेत आइ बर बाला पावै पियहि न रूप रसाला |{
<ref>N51.223</ref> }अध मुद्रित नैंनन चकि रहै आधी बात बदत छबि लहै |{
<ref>N51.224</ref> }आधी बीरी दसनहि धरै ठाढ़ी गूढ़ उसासनि भरै |{
<ref>N51.225</ref> }कछु इक मन बैरागहि आवै मध्या बिप्रलब्धा कहावै |{
<ref>N52.226</ref> }कुंज सदन सूनौ जब देखै सिख जन हू कौ संग न पेखै |{
<ref>N52.227</ref> }कुटिल कामदेव तैं डरै बामदेव सौं बिनती करै |{
<ref>N52.228</ref> }भो संभो सूलिन सिव संकर हर हिमकर धर उग्र भयंकर |{
<ref>N52.229</ref> }मदन मथन मृड अंरतजामी त्राता होहु जगत के स्वामी |{
<ref>N52.230</ref> }भरि भरि नैंन त्रिनैंन मनावै प्रौढ़ा बिप्रलब्धा कहावै |{
<ref>N52.231</ref> }धीरज अहि के सिर पग धरै लज्जा तरल तरंगनि तरै |{
<ref>N52.232</ref> }तिमिर महा गज हाथन ठेलै पति उर नाहर पाइन पेलै |{
<ref>N52.233</ref> }इहि बिध कुंज सदन चलि आवै तहँ मनमोहन पियहि न पावै |{
<ref>N52.234</ref> }लता कर धरै चिंता करै साँस भरै लोचन जल भरै |{
<ref>N52.235</ref> }इहि परकार परिखये तिया सु है बिप्रलब्धा परकिया |{
<ref>N52.236</ref> }धीर्ज सघन बन माँझ ह्वै गुर डर गैबर ठेलि |{
<ref>N52.237</ref> }पति डर नाहर पेलि पग करै कुँवर सौं केलि |{
<ref>N52.238</ref> }पिय आगमन जानि बर बाला सुरति सामग्री रचै रसाला |{
<ref>N52.239</ref> }दूती पूछै सिख सौं हँसै करै मनोरथ बिकसै लसै |{
<ref>N52.240</ref> }नैंननि निपट चटपटी लहियै सो तिय बासकसज्जा कहियै |{
<ref>N52.241</ref> }छिपी हार गूँथै छबि पावै छल करि कटि किंकिनी बजावै |{
<ref>N52.242</ref> }दीप सँवारि सदन मैं धरै तिन मैं तेल अधिक नहिं करै |{
<ref>N53.243</ref> }सिख कहुँ सेज बिछावत मिलै घँ ूघट पट मैं मुसकै चहै |{
<ref>N53.244</ref> }छिन छिन प्रीतम कौ मग जोहै मुग्धा बासकसज्जा सो है |{
<ref>N53.245</ref> }पुहुप हार गुहि सिखहि दिखावै कहै कि मो सम तोहिं न आवै |{
<ref>N53.246</ref> }मिस ही मिस पट भूषन धरै सहचरि के अभरन सौं अरै |{
<ref>N53.247</ref> }द्वार चित्र देखन मिस बाला पिय मग देखै रूप रसाला |{
<ref>N53.248</ref> }जाके चरित बिलोकि मनोज हँसि हँसि चूमै बदन सराजे |{
<ref>N53.249</ref> }इहि प्रकार हिय हुलसति लहियै मध्या बासकसज्जा कहियै |{
<ref>N53.250</ref> }प्रगटहि अंगनि अभरन सजै सिख जन तैं रंचक नहिं लजै |{
<ref>N53.251</ref> }सेज बसन सब धूपित करै सौरभ करि दुर्दिन सौं अरै |{
<ref>N53.252</ref> }सिख सौं सबै मनोरथ कहै प्रौढ़ा बासकसज्जा सु है |{
<ref>N53.253</ref> }छल सौं सुमुखि सास कौं स्वावै छल ही छल गृहदीप सिरावै |{
<ref>N53.254</ref> }सोवत छल के बचन सुनावै ता पिय कौं सकेंत जनावै |{
<ref>N53.255</ref> }बार बार हँसि करवट लेइ जौन्ह सौं बदन दिखाई देइ |{
<ref>N53.256</ref> }सेज परी नूपुर रुनकावै कर के कल कंकन खुनकावै |{
<ref>N53.257</ref> }इहि परकार जुवति जो लहियै परकिय बासकसज्जा कहियै |{
<ref>N53.258</ref> }समै जोग पट भूषन धरै पिय अभिसार आप अनुसरै |{
<ref>N54.259</ref> }रूप अधिक बुधि की अधिकाई अधिक चोप तैं अधिक सुहाई |{
<ref>N54.260</ref> }उठि कै चलै पीय पै जोई अभिसारिका कहावै सोई |{
<ref>N54.261</ref> }बोलन आई दूति दामिनी चली संग सहचरी जामिनी |{
<ref>N54.262</ref> }भूत भविष्य कौ जाननहार कहत है बन सुभ गवन की बार |{
<ref>N54.263</ref> }झींगुर मुख करि रटै अधारा मंगल ह्वैहै न करि बिचारा |{
<ref>N54.264</ref> }तिया मुंच मुग्धा अभिराम अभिसर बलि जहँ सुदर स्याम |{
<ref>N54.265</ref> }इहि बिध जाहि सखी लै आवै मुग्धा अभिसारिका कहावै |{
<ref>N54.266</ref> }निरिख सुमिख अभिसार की बारा सिख सँग गवनै रुचिर बिहारा |{
<ref>N54.267</ref> }तिमिर मैं नील निचोल बनावै बदन चंद पट ओट दुरावै |{
<ref>N54.268</ref> }मग के सर्पन तैं नहिं संकै नित की फनि मनि हाथन टंकै |{
<ref>N54.269</ref> }चंद उदय चंदन तन धरै जौन्ह सी आपुहि हँसि हँसि परै |{
<ref>N54.270</ref> }रीझ मदन जा तिय के बानै सो पुनि कुंद कुसुम सर तानै |{
<ref>N54.271</ref> }इहि परकार जुवति जो लहिये मध्या अभिसारिका सु कहियै |{
<ref>N54.272</ref> }एकाकी पिय पै अनुसरै धनुधर मदन सहाइक करै |{
<ref>N54.273</ref> }रजनी कौं बासर सम जानै तामैं घन जिमि दिनमनि मानै |{
<ref>N54.274</ref> }तिमिरहि तरनि किरन सम देखै गहबर बन सु भवन करि लेखै |{
<ref>N54.275</ref> }दुर्गम मगहि सुगम करि जानै मदन मत्त डर काकौ आनै |{
<ref>N54.276</ref> }इहि बिध मंजु कुंज चलि आवै प्रौढ़ा अभिसारिका कहावै |{
<ref>N55.277</ref> }उरज भार भंगुर गति जाकी परिहै टूटि लटी कटि ताकी |{
<ref>N55.278</ref> }चलि नहिं सकति प्रेम के भारा डारति काढ़ि मुक्ति कौ हारा |{
<ref>N55.279</ref> }धमिल खोलि सिख कहुँ पकरावै केलि कमल गहि दूरि बगावै |{
<ref>N55.280</ref> }जब अति सिथल होति सुकुमारा टेकत चलै बारिधर धारा |{
<ref>N55.281</ref> }जौ न मनोरथ रथ तहँ होई क्यौं पहुँचै पिय पै तिय सोई |{
<ref>N55.282</ref> }इहि बिध मोहन पिय पै आवै परकिय अभिसारिका कहावै |{
<ref>N55.283</ref> }जाकौ पार्स्व पिया नहिं तजै दिन दिन मदन महोत्सव सजै |{
<ref>N55.284</ref> }नव नव अंबर अभरन धरै बन बिहार रुचि पिय सँग करै |{
<ref>N55.285</ref> }सबै मनोरथ पूरन लहियै सो स्वाधीनबल्लभा कहियै |{
<ref>N55.286</ref> }मो कटि तैसी कृ.ख नहिं भई अंग कांति कछु अति नहिं लई |{
<ref>N55.287</ref> }उरजन नहिंन गरिमता तैसी बचल चातुरी फुरी न वैसी |{
<ref>N55.288</ref> }गति न मंद नहिं चलनि सुहाई नैंननि नहिंन बक्रिमा आई |{
<ref>N55.289</ref> }ऐ परि पिय मन मोहीं माहींं मारन कवन सु जानत नाहीं |{
<ref>N55.290</ref> }इहि बिध सिख प्रति बरसै सुधा है स्वाधीनबल्लभा मुग्धा |{
<ref>N55.291</ref> }हौं कछु रति उत्सव नहिं करौं अंक धरत धरनी धसि परौं |{
<ref>N55.292</ref> }सँग सोवत नीबी गहि रहौं चुंबन करत लाज जिय गहौं |{
<ref>N56.293</ref> }मेरी बात अमी जिमि भावै मोहिं गदगद गर बात न आवै |{
<ref>N56.294</ref> }तदपि न पिया पार्स्व तजि जाई तौ कहि कहा करौं री माई |{
<ref>N56.295</ref> }इहि बिध सहचरि सौं कहै जोई मध्या स्वाधीनपतिका सोई |{
<ref>N56.296</ref> }हे सिख औरन के जे पिया बात सुनहिं सुकिया परकिया |{
<ref>N56.297</ref> }मो प्रीतम मोहीं कौं जानै आन जुवति सपने न पिछानै |{
<ref>N56.298</ref> }इहि परकार कहै रस बोढ़ा सो स्वाधीनबल्लभा प्रौढ़ा |{
<ref>N56.299</ref> }प्रीतम के घर बहुत सुकीया मोहीं सौं हित मानत पीया |{
<ref>N56.300</ref> }मृदु बैनी बर बारिज नैंनी हास बिलास रास रस रैनी |{
<ref>N56.301</ref> }ऐ परि बन पुर अटा अटारी पिय की दिष्टि न मो तैं न्यारी |{
<ref>N56.302</ref> }काहू सौं कछु बात न कहै पिय की अँखियाँ संगहि लहै |{
<ref>N56.303</ref> }इहि परकार कहै जा तिया है स्वाधीनपिया परकिया |{
<ref>N56.304</ref> }अंजन मंजन पट पहिरि गर्ब करौ मति कोइ |{
<ref>N56.305</ref> }औरहि प्रेम सुलच्छिनौ जिहिं प्रीतम बस होइ |{
<ref>N56.306</ref> }जाकौ प्रीतम गमन्यौ चहै भीत भई कछुवै नहिं कहै |{
<ref>N56.307</ref> }गमन बिघन कहुँ मन मन सोचै लोचन तैं जल नाहिंन मोचै |{
<ref>N56.308</ref> }चित ही चित चिंता रत लहियै सो तिय प्रीतमगमनी कहियै |{
<ref>N56.309</ref> }गमन बात पिय की जब सुनै सुनतहि मन मैं धुन ज्यौं धुनै |{
<ref>N57.310</ref> }ताकी सिख गुप्त भई डोलै कुंजनि कल कोकिल ह्वै बोलै |{
<ref>N57.311</ref> }रूप लता सी मुरझति लहियै मुग्धा प्रीतमगमनी कहियै |{
<ref>N57.312</ref> }पिय कौं चलत जानि बर बाला बोलै नहिं कछु रूप रसाला |{
<ref>N57.313</ref> }भरै न दीरघ साँस सयानी नैंनन माँझ न आनै पानी |{
<ref>N57.314</ref> }धरि रहै हाथ माथ के धोरै मानहुँ आयु अछर टकटोरै |{
<ref>N57.315</ref> }इहि परकार परिखयै जोई मध्या प्रीतमगमनी सोई |{
<ref>N57.316</ref> }हो श्रीपति पति पूछति तोहीं सत्य कहौ संदेह है मोहीं |{
<ref>N57.317</ref> }तन त्यागे हू जुवतिन कहियाँ इहि बियोग जारत की नहिंयाँ |{
<ref>N57.318</ref> }अरु ये कुसुमित वोर पटीर देत जु बंधु मरे कहुँ नीर |{
<ref>N57.319</ref> }जौ परलोकहु गरल समान क्यौं है देत बंधु अग्यान |{
<ref>N57.320</ref> }ऐसैं कहि कै चुप ह्वै रहै प्रौढ़ा प्रीतमगमनी सु है |{
<ref>N57.321</ref> }प्रानपिया कहुँ गमनत लहै रहसि पाइ पिय सौं इमि कहै |{
<ref>N57.322</ref> }तुम हित को दुकृत नहिं किये पन्नग फन पर मैं पग दिये |{
<ref>N57.323</ref> }पति द्विजदेव सेव सब तजी नीति तजी कुल लाज न लजी |{
<ref>N57.324</ref> }तिन के फल जे नरक बताये ते सब मो कहुँ जीवित आये |{
<ref>N57.325</ref> }तपन जाचना आई तन कौं कुंभीपाक पराभव मन कौं |{
<ref>N57.326</ref> }महा घोर रौरव जु बतायौ क्रोध रूप ह्वै नैंननि आयौ |{
<ref>N58.327</ref> }जुगति आहि पिय गमनत तोहि क्यौं न हौहि ऐसी गति मोहि |{
<ref>N58.328</ref> }इहि परकार कहति तिय जोई परकिय प्रीतमगमनी सोई |{
<ref>N58.329</ref> }चलन कहत हैं कालि पिय का करिहौं मेरी आलि |{
<ref>N58.330</ref> }बिधनी ऐसैं करि कछू जैसैं हौइ न कालि |{
<ref>N58.331</ref> }नाइक बरने चारि प्रकार प्रमदा प्रेम बढ़ावनहार |{
<ref>N58.332</ref> }एक धृष्ट इक सठ इक दच्छिन इक अनुकूल सुनहि अब लच्छिन |{
<ref>N58.333</ref> }करि अपराध पिया ढिँग आवै निधरक भयौ बात बहरावै |{
<ref>N58.334</ref> }ताकहँ पिया कटाछन तारै हारन बाँधै कमलन मारै |{
<ref>N58.335</ref> }मारि बिडारि द्वार पहुँचावै सोवत जानि बहुरि फिरि आवै |{
<ref>N58.336</ref> }चपरि सेज पै सोवै जोई नाइक धृष्ट कहावै सोई |{
<ref>N58.337</ref> }सीस कुसुम की गूँथै माला भालहि तिलक करै अभिबाला |{
<ref>N58.338</ref> }भाम भुजनि केयूर बनावै उर बर मुकुत माल पहिरावै |{
<ref>N58.339</ref> }मकर पत्रिका रचै कपोल बोलत जाइ भावते बोल |{
<ref>N58.340</ref> }किंकिनि बंधन बल करि टोरै छल करि नीबी बंधन छोरै |{
<ref>N58.341</ref> }इहि बिध रमनी रमन जो होई कहत हैं कबि सठ नाइक सोई |{
<ref>N58.342</ref> }जब ललना मंडल मैं आवै अति अनुराग भर्यौ छबि पावै |{
<ref>N58.343</ref> }कहत कि ये अनेक छबि ऐना मेरे अनगन हैं विवि नैंना |{
<ref>N59.344</ref> }कित कित इनहिं निबेसित कीजै बदन बदन सुख कैसैं लीजै |{
<ref>N59.345</ref> }नैंन मूँदि तब तिन मैं रहै भीतर ही सब मुख सुख लहै |{
<ref>N59.346</ref> }दिखयत तन रोमांचित भये मनौं प्रेम नव अंकुर लये |{
<ref>N59.347</ref> }जा नाइक मैं ये सुभ लच्छन ताकौं दच्छिन कहत बिचच्छन |{
<ref>N59.348</ref> }निज ही तिय के रस बस रहै आन सुंदरी सुपन न चहै |{
<ref>N59.349</ref> }करकस ठौर प्रिया जब चलै तिहि दुख ताकौ हिय कलमलै |{
<ref>N59.350</ref> }ज्यौं श्री राम चले बन घन मैं सिय के चलत कहत यौं मन मैं |{
<ref>N59.351</ref> }हे अवनी तुम मृदु तन धरौ हो दिनकर तन तपत न करौ |{
<ref>N59.352</ref> }अहो पवन तुम त्रिगुन बहावौ रे नग मग तैं बाहिर जावौ |{
<ref>N59.353</ref> }रे दंडक बन नियरे आउ चलि न सकति सिय कोमल पाउ |{
<ref>N59.354</ref> }इहि परकार रहै रस सान्यौ सो नाइक अनुकूल बखान्यौ |{
<ref>N59.355</ref> }प्रेम की प्रथम अवस्था जोइ कबि जन भाउ कहत हैं सोइ |{
<ref>N59.356</ref> }जाके हिय भाउ संचरै निरस बस्तु सो रसमय करै |{
<ref>N59.357</ref> }जैसैं निंबादिक रस जिते मधुर हौहिं मधुमय मिलि तिते |{
<ref>N59.358</ref> }भाउ बढ़यौ क्यौं जानियै सोई और बस्तु कौं ठौर न होई |{
<ref>N59.359</ref> }नैंन बैन जब प्रगटैं भाउ ताकौं सुकबि कहत हैं हाउ |{
<ref>N59.360</ref> }रूप जोति सी लटकति डोलै सब सौं बचन मनोहर बोलै |{
<ref>N60.361</ref> }हँसै लसै बिलसे दृग डोरे मैन धनुष सी भैंह मरोरे |{
<ref>N60.362</ref> }इहि परकार जुवति जो लहियै भाउ भरी सु हाउ छबि कहियै |{
<ref>N60.363</ref> }पिय तन तनक कनिखयन झाँकै नीबी कुच प्रगटै अरु ढाँकै |{
<ref>N60.364</ref> }कंदुक खेलै सिख कहुँ ठेलै अँग अँग भाउ उमगि छबि छेलै |{
<ref>N60.365</ref> }छिन छिन बान बनायौ करै बार बार कर दरपन धरै |{
<ref>N60.366</ref> }अति सिंगार मगन मन रहै ताकौं कबि हेला छबि कहै |{
<ref>N60.367</ref> }चित सु धाम काम तौ करे जानै नहीं कवन अनुसरै |{
<ref>N60.368</ref> }भूख पियास सबै मिटि जाइ गुरु जन डर कछु रंचक खाइ |{
<ref>N60.369</ref> }मन की गति पिय पै इहि ढार समुद मिली जिमि गंगा धार |{
<ref>N60.370</ref> }तनक बात जौ पिय की पावै सौ बिरियाँ सुनि तृपति न आवै |{
<ref>N60.371</ref> }जदपि बिघन गन आवहिं भारे ता रति रस के मेटनहारे |{
<ref>N60.372</ref> }तदपि न भृकुटि रंचक मटकै एक रूप चित रस कौं गटकै |{
<ref>N60.373</ref> }स्तंभ स्वेद पुनि पुलकित अंग नैंननि जलकन अरु सुरभंग |{
<ref>N60.374</ref> }तन बिबरन हिय कंप जनावै बीच बीच मुरझाई आवै |{
<ref>N60.375</ref> }इहि प्रकार जाकौ तन लहियै सो वह रंग भरी रति कहियै |{
<ref>N60.376</ref> }यह सुंदर बर रसमंजरी नंददास रसिकन हित करी |{
<ref>N60.377</ref> }करन आभरन करिहै जोइ परम प्रेम रस पैहै सोइ |{
<ref>N60.378</ref> }इहि बिध यह रसमंजरी कही जथा मति नंद |{
<ref>N60.379</ref> }पढ़त बढ़त अति चोप चित रसमय सुख कौ कंद |{
<ref>N61.1</ref> }तन्नमामि पद परम गुरु कृष्न कमल दल नैंन |{
<ref>N61.2</ref> }जग कारन करुनार्नव गोकुल जिन कौ ऐन |{
<ref>N61.3</ref> }समुझि सकत नहिं संसकृत जान्यौ चाहत नाम |{
<ref>N61.4</ref> }तिन लगि नंद सुमति जथा रची नाम की दाम |{
<ref>N61.5</ref> }गुंथनि नाना नाम की अमरकोस के भाइ |{
<ref>N61.6</ref> }मानवती के मान पर मिलैं अर्थ सब आइ |{
<ref>N61.7</ref> }अहंकार मद दर्प पुनि गर्ब स्मय अभिमान |{
<ref>N61.8</ref> }मान राधिका कुँवरि कौ सब कौ करत कल्यान |{
<ref>N61.9</ref> }बयसा सौरिन्धी सखी हितू सहचरी आहि |{
<ref>N61.10</ref> }अली कुँवरि बृषभान की चली मनावन ताहि |{
<ref>N61.11</ref> }बुद्धि मनीषा शेमुषी मेधा धिषना धीय |{
<ref>N61.12</ref> }मति सौं मतौ जु करि चली भली बिचच्छन तीय |{
<ref>N61.13</ref> }बानी बाक सरस्वती गिरा सारदा नाम |{
<ref>N61.14</ref> }चली मनावन भारती बचन चातुरी काम |{
<ref>N62.15</ref> }आसु झटित द्रुत तूर्न लघु छिप्र सत्वर उत्तल |{
<ref>N62.16</ref> }तुरत चली चातुर अली आतुर दिख नँदलाल |{
<ref>N62.17</ref> }सदन सकेत निकेत गृह आलय निलय स्थान |{
<ref>N62.18</ref> }भवन भूप बृषभान के गई सहचरी जान |{
<ref>N62.19</ref> }कंचन अर्जुन क-र्त्तिसुर चामीकर तपनीय |{
<ref>N62.20</ref> }अष्टापद हाटक पुरट महारजत रमनीय |{
<ref>N62.21</ref> }जातरूप के सदन सब मानिक गच छबि देत |{
<ref>N62.22</ref> }जहाँ तहाँ नर नारि निज झाँईं झुकि झुकि लेत |{
<ref>N62.23</ref> }रुक्म रजत दुर्बर्न पुनि जातरूप खर्जूरि |{
<ref>N62.24</ref> }रूपे की गोसाल तहँ भूप भवन तैं दूरि |{
<ref>N62.25</ref> }.खुक्ल .खुभ्र पांडुर बि.खद अर्जुन सित अवदात |{
<ref>N62.26</ref> }धवल नवल ऊँचे अटा करत घटा सौं बात |{
<ref>N62.27</ref> }भा आभा सोभा प्रभा सुषमा परमा कांति |{
<ref>N62.28</ref> }दुति न कहि परै भवन की सुर भूले दिख भाँति |{
<ref>N63.29</ref> }अंसु गभस्ति मयूख कर गो मरीच बसु जोति |{
<ref>N63.30</ref> }रस्मि परसि ससि सूर की जगमग जगमग होति |{
<ref>N63.31</ref> }नीलकंठ केकी बरहि सिखी सिखंडी होइ |{
<ref>N63.32</ref> }सिवसुतबाहन अहिभखी मोर कलापी सोइ |{
<ref>N63.33</ref> }नाचत मोर अटानि चढ़ि अति ही भरे अनंद |{
<ref>N63.34</ref> }छिन छिन जहँ उनयौ रहै नव नीरद नँद नंद |{
<ref>N63.35</ref> }कंठबैन पुनि केसरी पुनि कहियै हरिजच्छ |{
<ref>N63.36</ref> }मृगपति द्वीपी ब्याघ्र पुनि पंचानन पलभच्छ |{
<ref>N63.37</ref> }पुंडरीक हरि पंचमुख कंठीरव मृगराइ |{
<ref>N63.38</ref> }सिंह पौरि बृषभान की सहचरि पहुँची जाइ |{
<ref>N63.39</ref> }बाजी बाह तुरंग हय सैंधव अरब किक्याँन |{
<ref>N63.40</ref> }तरल तुरंगम भीर अति नैंक न पैयै जान |{
<ref>N63.41</ref> }हस्ती दंती द्विरद द्विप पदँी बारन ब्याल |{
<ref>N63.42</ref> }कुंजर इभ कुंभी करी स्तंबेरम सुंडाल |{
<ref>N64.43</ref> }सिंधुर अनकप नाग हरि गज सामज मातंग |{
<ref>N64.44</ref> }इत गयंद घूमत खरे रंजित नाना रंग |{
<ref>N64.45</ref> }अनिमा महिमा गरिमता लघिमा प्राप्ति प्रकाम |{
<ref>N64.46</ref> }बसीकरन अरु ईसता अष्टसिद्धि के नाम |{
<ref>N64.47</ref> }ये जु अष्ट सिध कष्ट करि सिद्धि लहै संसार |{
<ref>N64.48</ref> }सो बृषभान भुवाल के द्वार बुहारनहार |{
<ref>N64.49</ref> }महापदँ अरु पदँ पुनि कच्छप मकर मुकुंद |{
<ref>N64.50</ref> }संख खर्ब अरु नील इक अरु इक कहियै कुंद |{
<ref>N64.51</ref> }ये नवनिध या जगत मैं काहू बिरलै दीख |{
<ref>N64.52</ref> }ते सब बल्लभराइ के परत भिखारिन भीख |{
<ref>N64.53</ref> }मुक्ति अमृत कैवल्य पुनि अपुनर्भव अपवर्ग |{
<ref>N64.54</ref> }निश्रेयस निर्वान पद महासिद्धि बर स्वर्ग |{
<ref>N64.55</ref> }मुक्ति जु चारि प्रकार की नहिं पैयत बिन जोग |{
<ref>N64.56</ref> }ते बृषभान की पौरि झुकि पावत पाँवर लोग |{
<ref>N64.57</ref> }स्वामी अधिपति महीपति प्रभुपति भूपति भूप |{
<ref>N64.58</ref> }राजा जहँ बृषभान बनि बैठे सभा अनूप |{
<ref>N65.59</ref> }.खक्र .खतक्रत .खचीपति .खक्रंदन पुरहूत |{
<ref>N65.60</ref> }कौ ि.खक बासव बृत्रहा मघवा मातलि सूत |{
<ref>N65.61</ref> }जिष्नु पुरंदर बज्रधर आखंडल रिपु पाक |{
<ref>N65.62</ref> }सोहै जहँ बृषभान तहँ को है इंद्र बराक |{
<ref>N65.63</ref> }देव अमर निर्जर बिबुध सुर सुमनस त्रिदिवेस |{
<ref>N65.64</ref> }बृंदारक सु बिमानगति अग्निजिह्व अमृतेस |{
<ref>N65.65</ref> }दिविखद लेखा बरहिमुख गीर्वान अति ओप |{
<ref>N65.66</ref> }कवन देवता रंक तहँ जहँ बैठे बनि गोप |{
<ref>N65.67</ref> }सोम सुधा पीयूष मधु अगदराज सुरभोग |{
<ref>N65.68</ref> }अमी जहाँ कान्हर कथा मत्त रहत सब लोग |{
<ref>N65.69</ref> }बिधकर किंकर दास पुनि अनुचर अनुग पदाति |{
<ref>N65.70</ref> }भृत्य फिरत जहँ मैन से छबि बरनी नहिं जाति |{
<ref>N65.71</ref> }भृत्या दासी किंकरी चेरी भरहि जु अंभ |{
<ref>N65.72</ref> }राजत मनिमय अजिर मैं को उरबसि को रंभ |{
<ref>N66.73</ref> }स्वांत हृदय मनमथ पिता आतम मानस नाँउ |{
<ref>N66.74</ref> }मन मन सोचै सहचरी भीतर किहि बिध जाँउ |{
<ref>N66.75</ref> }कज्जल गज पाटल मसी नाग दीपसुत सोइ |{
<ref>N66.76</ref> }लुकअंजन दृग दै चली ताहि न देखै कोइ |{
<ref>N66.77</ref> }निष्क पदिक अरु बज्र पुनि हीरा बने जु ऐन |{
<ref>N66.78</ref> }सकुचित तिन तन देखि जनु भूप भवन के नैंन |{
<ref>N66.79</ref> }ससिगोती मोती गुलिक जलज सीपसुत नाम |{
<ref>N66.80</ref> }मुक्ता बंदनमाल जनु बिहँसत सुंदर धाम |{
<ref>N66.81</ref> }कुज अंगारक भौम पुनि लोहितांग महिबाल |{
<ref>N66.82</ref> }मंगल से ठाँ ठाँ उदित धरे जु दीपक लाल |{
<ref>N66.83</ref> }उ.खना भार्गव काब्य कबि असुर पुरोहित होइ |{
<ref>N66.84</ref> }गजमोती जोती जहाँ सुक्र धरे जनु पोइ |{
<ref>N67.85</ref> }श्री पदँा पदँालया कमला चपला होइ |{
<ref>N67.86</ref> }सिंधुसुता मा इंदिरा बिष्नु बल्लभा सोइ |{
<ref>N67.87</ref> }जाकी नैंन कटाच्छ छबि रही सबै जग छाइ |{
<ref>N67.88</ref> }सो लछिमी बृषभान घर आपु बसी है आइ |{
<ref>N67.89</ref> }अंबा सावित्री प्रसू जनयत्री मा नाम |{
<ref>N67.90</ref> }जननी राधा कुँवरि की बैठी मंगल धाम |{
<ref>N67.91</ref> }बंदन अभिवादन प्रनति नमस्कार करि ताहि |{
<ref>N67.92</ref> }आगे चलि मुसकात अलि जहाँ कुँवरि बर आहि |{
<ref>N67.93</ref> }आरोहन आरोह पुनि निश्रेनी सोपान |{
<ref>N67.94</ref> }मनिमय सीढ़ी चढ़ि चली लखी न काहू आन |{
<ref>N67.95</ref> }पुत्री दुहिता कन्यका तनया तनुजा होइ |{
<ref>N67.96</ref> }सुता जहाँ बृषभान की तहाँ गई सिख सो |{
<ref>N67.97</ref> }कसिप तल्प सिज्जा सयन संबेसन सयनीय |{
<ref>N67.98</ref> }दुग्ध फैन सम सेज पर बैठी तिय रमनीय |{
<ref>N68.99</ref> }उपबरहन उपधान पुनि कंदुक सोइ उछीर |{
<ref>N68.100</ref> }मृदुल उसीसे सौं उठँगि बैठी मान गँभीर |{
<ref>N68.101</ref> }कुसुम सु सुमन प्रसून पुनि पुष्प फलपिता नाम |{
<ref>N68.102</ref> }फूल गैंद कर बर लिये छबि सौं खेलत बाम |{
<ref>N68.103</ref> }अलक सिरोरुह चिकुर कच कुंतल कुटिल सु बार |{
<ref>N68.104</ref> }लटकी ललित ललाट जनु चंदहि गई दरार |{
<ref>N68.105</ref> }मस्तक अलिक ललाट पट बैंदी बनी जराइ |{
<ref>N68.106</ref> }मनहुँ भाग मनि भाल तैं बाहिर प्रगटी आइ |{
<ref>N68.107</ref> }लोचन अंबक चक्षु दृग अक्षन रूप अधीन |{
<ref>N68.108</ref> }कछु रिस राते नैंन जनु जावक भीने मीन |{
<ref>N68.109</ref> }बडिस कुबेनी मीनहा मत्स्या धानी नाम |{
<ref>N68.110</ref> }बेसरि सौं उरझी जु लट मानहुँ बनसी काम |{
<ref>N68.111</ref> }श्रुति श्रव श्रोत्र सु .खब्द ग्रह कर्न खुभी छबि भीर |{
<ref>N68.112</ref> }जनु विवि रूप कमल कली फूली मुख ससि तीर |{
<ref>N69.113</ref> }बनित ओठ मुनि रदनछद अधर मधुर इहि भाइ |{
<ref>N69.114</ref> }जिनके नाम सु लिखत ही किलक ऊख ह्वै जाइ |{
<ref>N69.115</ref> }रदन दसन द्विज दंत रद इमि दमकत रस भीज |{
<ref>N69.116</ref> }नव नीरज मैं जनु जमे सीतल उज्जल बीज |{
<ref>N69.117</ref> }स्याम नील मेचक असित चिबुक बिंदु छबि ऐन |{
<ref>N69.118</ref> }मनहुँ रसीले आँब की मुहकरि मूँदी मैन |{
<ref>N69.119</ref> }धिषन सिखंडिज आंगिरस सुराचार्य गुरु जीव |{
<ref>N69.120</ref> }मनहुँ बृहस्पति ससि तरे बनी निबौरी ग्रीव |{
<ref>N69.121</ref> }बदन आस्य आनन लपन बक्र तुंड छबि भौन |{
<ref>N69.122</ref> }मुख रूखी ह्वै जाति इमि जिमि दरपन मुख पौन |{
<ref>N69.123</ref> }हस्त बाहु भुज पानि कर कबहूँ धरति कपोल |{
<ref>N69.124</ref> }बर अरबिंद बिछाइ जनु सोवत इंदु अडोल |{
<ref>N69.125</ref> }गल नल कंधर ग्रीव पुनि कंठ कपोती कैन |{
<ref>N69.126</ref> }पीक लीक जहँ झिलमिलत सो छबि कीने ऐन |{
<ref>N70.127</ref> }उरज पयोधर कुच स्तन उर मंडन छबि ऐन |{
<ref>N70.128</ref> }कंचन संपुट देव जनु पूजि छिपाये मैन |{
<ref>N70.129</ref> }रसंना काँची किंकिनी सूत्र मेखला जाल |{
<ref>N70.130</ref> }छुद्रावलि जनु मदन गृह बाँधी बंदनमाल |{
<ref>N70.131</ref> }तुलाकोट मंजीर पुनि नूपुर रुनकत पाइ |{
<ref>N70.132</ref> }झनक उठी मनु मैन की बीना सहज सुभाइ |{
<ref>N70.133</ref> }चोल निचोल दुकूल पट अंसुक बासन चीर |{
<ref>N70.134</ref> }पिय तन बास जु बसन मैं छिन छिन करत अधीर |{
<ref>N70.135</ref> }रक्त चंचु सुक कीर जब पढ़न लगत पिय नाम |{
<ref>N70.136</ref> }झुकि झहरावति मुसकि तब अति छबि पावत बाम |{
<ref>N70.137</ref> }प्रतिबिंबी आदरस पुनि मुकुर सु दर्पन लेति |{
<ref>N70.138</ref> }पिय मूरति नैंननि निरिख अनिख डारि तिहिं देति |{
<ref>N70.139</ref> }तंत्री तुंबर बल्लकी बीन बिपंची आहि |{
<ref>N70.140</ref> }जंत्र बजावति सहचरि बहुर्यौ बरजत ताहि |{
<ref>N71.141</ref> }मुख बासन तांबूल द्विज पान सखी कर चाहि |{
<ref>N71.142</ref> }भैंह अमैंठति बितन जनु चाप चढ़ावत आहि |{
<ref>N71.143</ref> }सामय समय अनीह बय अनमिष बेला काल |{
<ref>N71.144</ref> }बड़ी बेर लैं सिखन यौं देखी बाल रसाल |{
<ref>N71.145</ref> }अंबु कमल कीलाल जल पय पुष्कर बन बारि |{
<ref>N71.146</ref> }अमृत अर्न जीवन भुवन घनरस कुस पापारि |{
<ref>N71.147</ref> }मेघपुष्प बिस सर्बमुख कं कबंध रस तोइ |{
<ref>N71.148</ref> }उदक पाथ संबर सलिल अप क्रपीट पुनि सोइ |{
<ref>N71.149</ref> }पानी नैंन पखारि कै अंजन हाँतौ कीय |{
<ref>N71.150</ref> }प्रगट भई पिय की सखी निपट ससंकित हीय |{
<ref>N71.151</ref> }दर साध्वस आतंक भय भीत द्विजा पुनि त्रास |{
<ref>N71.152</ref> }डरती डरती सहचरी गई कुँवरि के पास |{
<ref>N71.153</ref> }चरन चलन गतिवंत पुनि इंध्र पाद पद पाइ |{
<ref>N71.154</ref> }पग बंदन करि कुँवरि के ठाढ़ी सनमुख जाइ |{
<ref>N72.155</ref> }पीता गौरी कांचनी रजनी पिंडा नाम |{
<ref>N72.156</ref> }हरदी चूनौ परत ज्यौं यौं तिहिं दिख भई भाम |{
<ref>N72.157</ref> }कामानुज आमर्ष रुठ रोष मन्यु तम होइ |{
<ref>N72.158</ref> }छोभ क्रोध भरी कौं निरिख डरी सहचरी सोइ |{
<ref>N72.159</ref> }बक्र असित कुंचित कुटिल टेढ़ी भैंहन ठौर |{
<ref>N72.160</ref> }अरुन कमल पर प्रात जनु पंख पसारत भैंर |{
<ref>N72.161</ref> }भ्रू तंद्रा भ्रकुटी भ्रकुटि भैंह सतर करि भाल |{
<ref>N72.162</ref> }बहुत काल बीते तनक बोली बाल रसाल |{
<ref>N72.163</ref> }छेम अनामय अभय भव सिव सम सुभ कल्यान |{
<ref>N72.164</ref> }कित डोलति कछु कुसल है पूछति कुँवरि सुजान |{
<ref>N72.165</ref> }संग्या आह्वय गोत्र पुनि छेम धाम तुव नाम |{
<ref>N72.166</ref> }अमी बरस या दरस जिहि तैं पूरन सब काम |{
<ref>N73.167</ref> }स्त्री ललना सीमंतिनी बामा बनिता भाम |{
<ref>N73.168</ref> }अबला बाला अंगना प्रमदा कांता बाम |{
<ref>N73.169</ref> }तरुनी रमनी सुंदरी तनूदरी पुनि सोइ |{
<ref>N73.170</ref> }तिय तोसी तिहुँ लोक मैं रची बिरंचि न कोइ |{
<ref>N73.171</ref> }अज कमलज बिधना पिता धाता .खतधृत होइ |{
<ref>N73.172</ref> }स्रष्टा चतुरानन धिषन द्रुहिन स्वयंभू सोइ |{
<ref>N73.173</ref> }लै लै सत सब छबिन कौ जिती हुती जग माँझ |{
<ref>N73.174</ref> }तो रचि बहु बिध निपुनता बहुर्यौ ह्वै गई बाँझ |{
<ref>N73.175</ref> }सुभग सुसम बंधुर रुचिर कांत कमन कमनीय |{
<ref>N73.176</ref> }रम्य सु पेसल भब्य पुनि दर्सनीय रमनीय |{
<ref>N73.177</ref> }तैसैं सुदर बर कुँवर नागर नगधर पीय |{
<ref>N73.178</ref> }जोरि रची बिधना नवल एक प्रान तन बीय |{
<ref>N73.179</ref> }जिष्नु धनंजय बिजयनर फाल्गुन क्रीटी होइ |{
<ref>N73.180</ref> }गुडाकेस गांडीवधर पार्थ कपिध्वज सोइ |{
<ref>N73.181</ref> }अर्जुन ज्यौं धनुधर अविध तिहि सम और न बीय |{
<ref>N73.182</ref> }तिमि तुव प्रेम अविध सुबुधि रची तरुनि मनि तीय |{
<ref>N74.183</ref> }धर्मतात सु अजात रिपु कौंतेय कुरुराउ |{
<ref>N74.184</ref> }नृपति जुधिष्ठिर सम कुँवरि तेरे सौति अभाउ |{
<ref>N74.185</ref> }बिष्नुपदी निर्जरनदी निगमनदी हरि रूप |{
<ref>N74.186</ref> }ध्रुवनंदा मंदाकिनी भागीरथी अनूप |{
<ref>N74.187</ref> }सुरसरि जिमि तिहुँ लोक मैं पापहारि सुभकारि |{
<ref>N74.188</ref> }तिमि तुव कीरति सरित बिय किय पुनीत संसार |{
<ref>N74.189</ref> }प्रथुल प्रां.खु परिनाह प्रथु आयत तुंग बिसाल |{
<ref>N74.190</ref> }दीरघ साँस जु भरति बलि को कारन कहि बाल |{
<ref>N74.191</ref> }काइ कलेवर बपुष बपु देह आत्मा अंग |{
<ref>N74.192</ref> }बिग्रह अपघन संहनन धाम सरीर पतंग |{
<ref>N74.193</ref> }तुव तन समसरि करन हित कनक अगिनि झँप लेइ |{
<ref>N74.194</ref> }कोमल सरस सुंगध नहिं को कबि उपमा देइ |{
<ref>N74.195</ref> }पुंडरीक पुष्कर कमल जलज अब्ज अंभोज |{
<ref>N74.196</ref> }पंकज सारस तामरस कुबलय कंज सरोज |{
<ref>N74.197</ref> }मकरंदी अरबिंद पुनि पदँ कुसेसय नाँउ |{
<ref>N74.198</ref> }क्यौं मुख नलिन मलिन कछू देखति हौं बलि जाँउ |{
<ref>N75.199</ref> }इंदु सुधानिध कलानिध जैवात्रिक ससि सोम |{
<ref>N75.200</ref> }अंज अमीकर छपाकर बिधु हिमकर हिम रोम |{
<ref>N75.201</ref> }बिछुरि चंद्र तैं चंद्रिका रहित न न्यारी होइ |{
<ref>N75.202</ref> }इमि अवलोकति बाल कौं कहि बलि कारन सोइ |{
<ref>N75.203</ref> }मदन जु मनमथ मनोभव समर पंचसर मार |{
<ref>N75.204</ref> }मीनकेत कंदर्प पुनि दर्पक अति सुकुमार |{
<ref>N75.205</ref> }पुष्पचाप मनसिज बितन संबरारि पुनि काम |{
<ref>N75.206</ref> }पति सौं रति जिमि रुठि रहति इमि देखियत तुहिं भाम |{
<ref>N75.207</ref> }मधुकर भ्रमर द्विरेफ अलि अलिन सिलीमुख भृंग |{
<ref>N75.208</ref> }चंचरीक रोलंब पुनि कीलालय सारंग |{
<ref>N75.209</ref> }मधुप मधुब्रत मधुरसिक इंदीबर मधु चौर |{
<ref>N75.210</ref> }भँवर बिना नहिं केतकी केतकि बिना न भैंर |{
<ref>N75.211</ref> }छन रुचि छटा अकाल की तड़ित चंचला होइ |{
<ref>N75.212</ref> }दामिनि बिना न घन बनै घन बिन बनै न सोइ |{
<ref>N75.213</ref> }प्रतनी ध्वजनी बाहिनी चूम बरिथनि ऐन |{
<ref>N75.214</ref> }सेना बिन नृप ना बनै नृप बिन बनै न सैन |{
<ref>N76.215</ref> }इष्टा दयिता बल्लभा प्रिया प्रेयसी होइ |{
<ref>N76.216</ref> }प्रिय के तोसी प्रीतमा और न देखी कोइ |{
<ref>N76.217</ref> }ब्रतती बि.खती बल्लरी बिष्नी लता प्रतान |{
<ref>N76.218</ref> }अमरबेलि जिमि मूल बिन इमि दिखयत तुव मान |{
<ref>N76.219</ref> }सुहृद मित्र बल्लभ सखा प्रीतम परम सुजान |{
<ref>N76.220</ref> }पिय प्यारे पै जाहु बलि न करि अकारन मान |{
<ref>N76.221</ref> }आत्मज सून अपत्य सुत तनुज तनय अरु तात |{
<ref>N76.222</ref> }नँन नंदन गोबिंद सौं न करि गर्ब की बात |{
<ref>N76.223</ref> }मानुष मर्त्य मनुष्य पुनि मानव मनुज पुमान |{
<ref>N76.224</ref> }नर जिनि जानै नंद सुत हरि ईसुर भगवान |{
<ref>N76.225</ref> }आम्नाय श्रुति ब्रह्म पुनि धर्म मूल सब काम |{
<ref>N76.226</ref> }निगम अगम जाकौं कहैं सो ये सुंदर स्याम |{
<ref>N76.227</ref> }_षि भिच्छुक तापस जती बृती तपी मुनि आहि |{
<ref>N76.228</ref> }जोगी निर्मल मन किये नित ही खोजत ताहि |{
<ref>N77.229</ref> }सेस महा अहि सर्प पति धरनी धरन अनंत |{
<ref>N77.230</ref> }सहस बदन करि गुन गनत तदपि न पावत अंत |{
<ref>N77.231</ref> }बैवस्वत पुनि पितरपति संजमनीपति होइ |{
<ref>N77.232</ref> }महिषध्वज नरदंडधर समवतरी पुनि सोइ |{
<ref>N77.233</ref> }अंतक काल कृतांत जम जग जातैं डरपंत |{
<ref>N77.234</ref> }सो तुव पिय भ्रू भंग तैं थर थर अति कापंत |{
<ref>N77.235</ref> }पुन्यजनेस्वर बैश्रवन धनद ऐलबिल होइ |{
<ref>N77.236</ref> }गुह्यकपति त्रंबक सखा राजराज पुनि सोइ |{
<ref>N77.237</ref> }नरबाहन किन्नरअधिप द्रब्याधीस कुबेर |{
<ref>N77.238</ref> }सो तुव पिय पद परस कौं पावत नाहिं सु बेर |{
<ref>N77.239</ref> }बरुन प्रचेता पासपति जलपति जलचर ईस |{
<ref>N77.240</ref> }सो तुव पिय के पगन पर घिसत रहत नित सीस |{
<ref>N77.241</ref> }उमा अपर्ना ईस्वरी गौरी गिरिजा होइ |{
<ref>N77.242</ref> }मृडा चंडिका अंबिका भवा भवानी सोइ |{
<ref>N77.243</ref> }आर्या मेनकजा अजा सर्बमंगला नाम |{
<ref>N77.244</ref> }माया जिहि आधार जग बिस्तारत है भाम |{
<ref>N78.245</ref> }लंबोदर हेरंब पुनि द्वैमातुर इकदंत |{
<ref>N78.246</ref> }मूषक बाहन गज बदन गनपति गिरिजा तंत |{
<ref>N78.247</ref> }कोटि बिनाइक जौ लिखैं महि से कागद कोट |{
<ref>N78.248</ref> }तौ तेरे पिय गुनन कौ गनत न आवै टोट |{
<ref>N78.249</ref> }ब्याजी बंचक कुटिल सठ छदँी धूर्त छली जु |{
<ref>N78.250</ref> }कपटी कान्हर कुँवर की केती कहति भली जु |{
<ref>N78.251</ref> }ऐन हरिन बातय पृषद हरि सारँग पुनि आहि |{
<ref>N78.252</ref> }मृग कुरंग से दृग लिये बलि थेरौ इतराहि |{
<ref>N78.253</ref> }ऐन बृजिन दुकृत दुरित अघ मलीन मसि पंक |{
<ref>N78.254</ref> }किल्विष कल्मष कलुष पुनि कस्मल समल कलंक |{
<ref>N78.255</ref> }पाप महाबन दहन दव जाकौ रंचक नाम |{
<ref>N78.256</ref> }ताकौं तू कपटी कहै तोहिं कहा कहौं भाम |{
<ref>N78.257</ref> }ग्राव अस्म प्रस्तर उपल सिला पखान सु भार |{
<ref>N78.258</ref> }पानी पर पाहन तरे जाके नाम अधार |{
<ref>N79.259</ref> }उड़प पोत नौका पलव तरि बहित्र जलजान |{
<ref>N79.260</ref> }नाम नाउ चढ़ि भव उदिध केते तरे अजान |{
<ref>N79.261</ref> }श्रोनित लोहित रक्त पुनि रिधर अश्रृज छतजात |{
<ref>N79.262</ref> }लोहू पीवत पूतना पूत भई छवै गात |{
<ref>N79.263</ref> }कौनप अश्रप पुन्यजन निकषासुत दुर्नाद |{
<ref>N79.264</ref> }कर्बुर असुर निसाचरा जातुधान क्रब्याद |{
<ref>N79.265</ref> }अघ से राच्छस पातकी मैं देखी गति होति |{
<ref>N79.266</ref> }उलटि समानी पीय मैं परगट ताकी जोति |{
<ref>N79.267</ref> }धूरि धूसरी खेह रज पांसु सरकरा मंद |{
<ref>N79.268</ref> }जा पद पंकज रेनु कौं बांछत सनक सनंद |{
<ref>N79.269</ref> }गंगाधर हर सूलधर ससिधर संकर बाम |{
<ref>N79.270</ref> }सर्ब संभु सिव भीम भव भर्ग कामरिपु नाम |{
<ref>N79.271</ref> }त्रिनयन त्रयंबक त्रिपुरअरि ईस उमापति होइ |{
<ref>N79.272</ref> }जटी पिनाकी धूर्जटी रुद्र बृषध्वज सोइ |{
<ref>N79.73</ref> }महादेव से देव बलि जाकौ धारत ध्यान |{
<ref>N79.274</ref> }ताकौं तू कपटी कहति यह धैं कौंन सयान |{
<ref>N80.275</ref> }देव दिवाकर बिभाकर दिनकर भास्कर हंस |{
<ref>N80.276</ref> }मिहिर तिमिरहर प्रभाकर विवस्वान तिग्मंस |{
<ref>N80.277</ref> }ब्रध्न बिरोचन बिभावसु मारतंड त्रय अंग |{
<ref>N80.278</ref> }अंबर मनि दिनमनि तरनि सबिता सूर पतंग |{
<ref>N80.279</ref> }रबि मंडल मंडन नवल कहत सु मुनिगन जाहि |{
<ref>N80.280</ref> }सो यह नागर नंद कौ क्यौं कपटी बलि आहि |{
<ref>N80.281</ref> }मिथ्या मोघ मृषा अनृत बितथ अलीक निरथ्य |{
<ref>N80.282</ref> }ऐसैं पिय सौं झूँठ बलि क्यौं बोलियै बिरथ्य |{
<ref>N80.283</ref> }निकट पार्स्व अविदूर तट उपसमीप अभ्यास |{
<ref>N80.284</ref> }अवसि अनादर हौइ जौ रहै निरंतर पास |{
<ref>N80.285</ref> }गंधसार श्रीखंड हरि मलयज भद्र पटीर |{
<ref>N80.286</ref> }चंदन कौ ईंधन करत मलया बासी भीर |{
<ref>N80.287</ref> }सफरी अनमिष मत्स तिमि प्रथु रोमा पाठीन |{
<ref>N80.288</ref> }मकर उलूपी अंडभव बैसारिन झख मीन |{
<ref>N80.289</ref> }छीर समुद के नीरचर रहत चंद ढिँग आहि |{
<ref>N80.290</ref> }चंदहि मंद न जानहीं जलचर मानत ताहि |{
<ref>N81.291</ref> }सिंधु सरितपति सलिलपति अंभोनिध कूपार |{
<ref>N81.292</ref> }इरावान अर्नव उदिध कौस्तुभ अविध अपार |{
<ref>N81.293</ref> }रत्नाकर गुन रूप कौ सुंदर गिरिधर पीय |{
<ref>N81.294</ref> }तिहिं मिलि प्रेम कलोलियै यौं न बोलियै तीय |{
<ref>N81.295</ref> }कपि साखामृग बलीमुख कीस प्लवंग लँगूर |{
<ref>N81.296</ref> }बानर कर बर नारियर दियौ बिधाता कूर |{
<ref>N81.297</ref> }रोहिनेय बलभद्र बल संकर्षन बलराम |{
<ref>N81.298</ref> }नीलांबर रेवति रमन मुसली पालक काम |{
<ref>N81.299</ref> }अब रंचक जौ चुप रहै कित बैठी जिय लेति |{
<ref>N81.300</ref> }हरि हलधर के बीर कौं किती बड़ाई देति |{
<ref>N81.301</ref> }पृथ्वी छिति छोनी छमा धरनी धात्री गाइ |{
<ref>N81.302</ref> }उरवी जगती बसुमती बसुधा सर्ब सहाइ |{
<ref>N81.303</ref> }अचला बिपुला सागरा धरा उरबरा होइ |{
<ref>N81.304</ref> }गोत्रा अवनी किंभनी मही मेदनी सोइ |{
<ref>N81.305</ref> }बिस्वंभरा बसुंधरा थिरा कास्यपी आहि |{
<ref>N81.306</ref> }रसा अनंता भू इला बिला कहत पुनि ताहि |{
<ref>N82.307</ref> }सबधर जिहि इक सीस पर सोभित ज्यौं कन हीर |{
<ref>N82.308</ref> }क्यौं आवै तुव आँखि तर ता हलधर कौ बीर |{
<ref>N82.309</ref> }तोमर खग जि#ण ^Dग असुग बिसिख सिलीमुख बान |{
<ref>N82.310</ref> }सर मार्गन नाराच इषु पत्री .खोषन प्रान |{
<ref>N82.311</ref> }साइक घाइ पिराइ पुनि सिमिटि सरीर मिलाइ |{
<ref>N82.312</ref> }बचन तीर की पीर बलि मिटै न जौ जुग जाइ |{
<ref>N82.313</ref> }पावक बन्हि दहन जलन सिखी धनंजय होइ |{
<ref>N82.314</ref> }.खुक्र उषर्बुध पवनसुख बीतहोत्र पुनि सोइ |{
<ref>N82.315</ref> }जातबेद जलजोति हर चित्रभान बृहभान |{
<ref>N82.316</ref> }अनल हुतासन बिभावसु निर्जरजीह कृ.खान |{
<ref>N82.317</ref> }अग्नि दग्ध जे द्रुम लता फिरि फूलत फल देत |{
<ref>N82.318</ref> }बचन दग्ध जिनके हिये बहुरि न अंकुर लेत |{
<ref>N82.319</ref> }मुग्ध मंद जड़ मूढ़ नर अग्य कटुकबद संठ |{
<ref>N82.320</ref> }मूरख जन जानै कहा मनि जैंसैं कपि कंठ |{
<ref>N82.321</ref> }कृती कु.खल कोबिद निपुन छन प्रबीन नि.ख्नात |{
<ref>N82.322</ref> }पटु बिदग्ध नागर चतुर जानत रस की बात |{
<ref>N83.323</ref> }अघ अगास हेलन अहित औगुन हौइ जु पीय |{
<ref>N83.324</ref> }कूप छाँह जिमि राखियै यौं न भिखयै तीय |{
<ref>N83.325</ref> }हार्द स्नेह प्रियता बहुरि प्रनय राग अनुराग |{
<ref>N83.326</ref> }कित गौ तेरौ प्रेम बलि हे भामिनि बड़भाग |{
<ref>N83.327</ref> }अग नग भूभृत दरीभृत श्रृंगी ॠि.खखरी होइ |{
<ref>N83.328</ref> }सैल सिलोचय गोत्र हरि अचल अद्रि पुनि सोइ |{
<ref>N83.329</ref> }गिरि गोबर्धन बाम कर धर्यौ स्याम अभिराम |{
<ref>N83.330</ref> }तव उर तैं वह धकधकी अब लैं मिटी न बाम |{
<ref>N83.331</ref> }पन्नग नाग भुजग उरग जि#ण ^Dग भोगी सर्प |{
<ref>N83.332</ref> }चक्षुश्रवा हरि .खरीश्रप काकोदर गर दर्प |{
<ref>N83.333</ref> }आसीबिष बिषधर फनी मनी बिलेसय ब्याल |{
<ref>N83.334</ref> }चक्री दवरी गूढ़पद लेलिह केवल काल |{
<ref>N83.335</ref> }काली अहि गंजन समै मैं राखी गहि बाँह |{
<ref>N83.336</ref> }नँद नंदन पिय प्रेम बस परत हुती दह माँह |{
<ref>N83.337</ref> }बाधा बिधुरा बिथा रुज पीड़ा आरति ग्लानि |{
<ref>N83.338</ref> }अब जु न परसति पीर बलि कित सीखी यह बानि |{
<ref>N84.339</ref> }दानव दनुज सु दैत्य पुनि सुररिपु निपट असंत |{
<ref>N84.340</ref> }माया रूपी रैनि चर डोलत असुर अनंत |{
<ref>N84.341</ref> }संध्या निसिमुख पितृप्रसु सायंकाल प्रदोष |{
<ref>N84.342</ref> }साँझ परी है चलहु बलि जिनि करि इतनौ रोष |{
<ref>N84.343</ref> }कानन बिपिन अरन्य बन गहन कच्छ कांतार |{
<ref>N84.344</ref> }अटवी मैं इकले दई मोहन नंदकुमार |{
<ref>N84.345</ref> }गरल हलाहल गर बहुरि कालकूट रसमार |{
<ref>N84.346</ref> }रस मैं बिस जिनि घोरि बलि चलि अब न करि अबार |{
<ref>N84.347</ref> }कालकंठ दात्यूह हरि चातक सारँग नाँउ |{
<ref>N84.348</ref> }घन सौं रूठि पपीहरा नहिंन बनै बलि जाँउ |{
<ref>N84.349</ref> }छनदा छपा तमस्विनी तमी तमिश्रा होइ |{
<ref>N84.350</ref> }निसि सर्बरी बिभावरी रात्रि त्रिजामा सोइ |{
<ref>N84.351</ref> }सुखद सुहाई सरद की कैसी जामिनि जाति |{
<ref>N84.352</ref> }चलि बलि मोहनलाल पै कित बैठी अनखाति |{
<ref>N85.353</ref> }अंबर पुष्कर नभ बियत अंतरिच्छ घनबास |{
<ref>N85.354</ref> }ब्योम अनंत बिहायसी खं सुरवर्त्म अकास |{
<ref>N85.355</ref> }गगन जु उड़गन बनि रहे नैंक चहौ तजि रोख |{
<ref>N85.356</ref> }देखन तेरौ रूप जनु सुरतिय किये झरोख |{
N85357 }करज पुनर्भव नखर नख हे रँग भीनी भाम |{
<ref>N85.358</ref> }कब की छितिहि जु खनति बलि नहिं कछु नख सौं काम |{
<ref>N85.359</ref> }तुच्छ अल्प लव सूक्ष्म तनु निपट कृसोदर तोर |{
<ref>N85.360</ref> }कहि बलि एतौ मान सचि राख्यौ है किहि ठौर |{
<ref>N85.361</ref> }आयोधन रन आजि मृध आहव संख्य समीक |{
<ref>N85.362</ref> }संपराइ संगर समर संजुग कलह अनीक |{
<ref>N85.363</ref> }सुरति जुद्ध जब पीय सौं तोहिं बनैगौ बाम |{
<ref>N85.364</ref> }नख नाराचन बिन कुँवरि करिहै कहा प्रनाम |{
<ref>N85.365</ref> }लूता सूत्रा मर्कटी उर्ननाभि पुनि होइ |{
<ref>N85.366</ref> }जनु कहुँ मकरी गुर करी पकरी बिद्या सोइ |{
<ref>N86.367</ref> }बर्तम अध्वा सरनि पथ संचर पाद बिहार |{
<ref>N86.368</ref> }मग देखत ह्वैहै दई आतुर नंद कुमार |{
<ref>N86.369</ref> }माया दया कृपा घृना अनुकंपा अनुक्रोस |{
<ref>N86.370</ref> }करुना करि करुनानिधे राधे जिनि करि रोस |{
<ref>N86.371</ref> }रिष्ट कुसेय कृपान असि मंडलाग्र करवाल |{
<ref>N86.372</ref> }ख्रर्ग जितौ तेतौ कहा घाउ करन कह्यौ बाल |{
<ref>N86.373</ref> }कन्या काष्टा ककुभ दिसि गो आसा इहि ओर |{
<ref>N86.374</ref> }कब के चितवत हैं दई नागर नंदकिसोर |{
<ref>N86.375</ref> }सरिता धुनी तरंगिनी तटिनी हृदनी होइ |{
<ref>N86.376</ref> }स्रोतस्वती सु निम्नगा अपग बिरेफा सोइ |{
<ref>N86.377</ref> }सैवलिनी स्रोतस्विनी द्वीपावति जल माल |{
<ref>N86.378</ref> }नदी नहीं कोउ बाट मैं सोच कहा है बाल |{
<ref>N86.379</ref> }तात जनक सबिता पिता बबा तोर गुन धाम |{
<ref>N86.380</ref> }तोहिं पहिले नँदलाल कौं देत हुतौ हे बाम |{
<ref>N87.381</ref> }परिन निबेसन परिनयन उदबह बिहित बिबाह |{
<ref>N87.382</ref> }सांति परी जु भयौ नहीं दुख देती उहि नाह |{
<ref>N87.383</ref> }मधु माध्वी मदिरा मिरा सुरा बारुनी होय |{
<ref>N87.384</ref> }आसव मद कादंबरी हलिप्रिया मैरेय |{
<ref>N87.385</ref> }सिद्ध प्रसन्ना बुद्धिहा हाला सिंधु प्रसूति |{
<ref>N87.386</ref> }मद पीये ज्यौं बकत कोउ कहा कहति है दूति |{
<ref>N87.387</ref> }प्रकृति निसर्ग अनिज सहज बिस्व सुसील सुभाउ |{
<ref>N87.388</ref> }कचन टेव टेढ़ी परी सुंदर सरल कहाउ |{
<ref>N87.389</ref> }अंधकार तम ध्वांत पुनि कुहर कहत नीहार |{
<ref>N87.390</ref> }सो तेरे देख्यौ कुँवरि सो मन तेल अँध्यार |{
<ref>N87.391</ref> }साखी बिटपी अनोकह कुज द्रुम पादप होइ |{
<ref>N87.392</ref> }पत्री दली फली बरहि बृच्छ महीरुह सोइ |{
<ref>N87.393</ref> }कल्पतरु तरे तल्प रचि कब के बिलपत पीय |{
<ref>N87.394</ref> }तदपि न नैंक दया कहूँ उपजति निरदय हीय |{
<ref>N88.395</ref> }पत्र पर्न दल छदन छद खरकत जब तरु पात |{
<ref>N88.396</ref> }तुव आगम भ्रम चौंकि पिय उठि उठि उत लैं जात |{
<ref>N88.397</ref> }.ख्वसन सदागति मरुत हरि मारुत जगत परान |{
<ref>N88.398</ref> }अनिल प्रभंजन गंधबह नभ.ख्वान पवमान |{
<ref>N88.399</ref> }तुव तन परिमल परसि जब गमनत धीर समीर |{
<ref>N88.400</ref> }ताकौं बहु सनमान करि परिरंभत बलबीर |{
<ref>N88.401</ref> }नाद निनद नि.ख्वन सबद सुखर मुखर रव राउ |{
<ref>N88.402</ref> }वै बंसी मैं कहत पिय हे प्रानेस्वरि आउ |{
<ref>N88.403</ref> }बय आदेस निदेस पूनि आग्या सासन जोग |{
<ref>N88.404</ref> }आयसु है अब जाउँ फिरि लहैं सु प्रीतम लोग |{
<ref>N88.405</ref> }अतिसय भ्रस अतिबेल अल अधिक अत्यंत अनंत |{
<ref>N88.406</ref> }अति सर्बत्र भली नहीं कहि गये संत अनंत |{
<ref>N88.407</ref> }निकर प्रकर निकुरंब ब्रज पूर पूग चय ब्यूह |{
<ref>N88.408</ref> }कंदल जाल कलाप कुल निवह निचय समूह |{
<ref>N89.409</ref> }चक्र अनंत कदंब गन ग्राम तोम बहु बृंद |{
<ref>N89.410</ref> }मैं अनेक बातैं कही भई तये की बुंद |{
<ref>N89.411</ref> }दर स्तोक ईषद अलप रंचक मंद मनाक |{
<ref>N89.412</ref> }तब पिय सहचरि तन चितै मुसकी कुँवरि तनाक |{
<ref>N89.413</ref> }कदन बिधुर संकट तुदन दहन बृजिन पुनि आहि |{
<ref>N89.414</ref> }दुख जनि दै अब जान दै कत बैठी अनखाहि |{
<ref>N89.415</ref> }निसि निसीथ पुनि महानिसि हौन लगी अधरात |{
<ref>N89.416</ref> }कौंन चलै सिख सोइ रहि जैहैं उठि परभात |{
<ref>N89.417</ref> }असनि कुलिस निर्घात पवि वज्र सु तेरे नाहिं |{
<ref>N89.418</ref> }परे बुरे के धाम पर बिरस करै रस माहिं |{
<ref>N89.419</ref> }#ण ^D ी ब्रीड़ा लज्जा त्रपा सकुच न करि बिन काज |{
<ref>N89.420</ref> }चलि बलि प्यारे पियहि मिलि औषिध खात न लाज |{
<ref>N89.421</ref> }पादत्रान उपानहा पादपीठ मृदु भाइ |{
<ref>N89.422</ref> }पनही मनही भावती आगे धरी बनाइ |{
<ref>N90.423</ref> }सौध हर्म्य प्रासाद तैं चली जु तिय गति मंद |{
<ref>N90.424</ref> }सोभित मुख जनु गगन तैं अवनी उतरत चंद |{
<ref>N90.425</ref> }जोतिस्ना पुनि कौमुदी बहुरि चंद्रिका नाँउ |{
<ref>N90.426</ref> }जौन्ह सी पसरति बदन तैं थेरौ हँसि बलि जाँउ |{
<ref>N90.427</ref> }पुन्य प्रतोली बीथिका रथ्या कहियै ताहि |{
<ref>N90.428</ref> }इहि बीथी चलि जाउँ बलि निपट निकट पिय आहि |{
<ref>N90.429</ref> }कृत्रिम बन उद्यान पुनि उपबन सोइ आराम |{
<ref>N90.430</ref> }यह बृंदाबन बाग तुव दिख बलि छबि कौ धाम |{
<ref>N90.431</ref> }कुसुमाकर रितुराज मधु माधव सुरिभ बसंत |{
<ref>N90.432</ref> }माली जिमि जुगवत सदा यातैं अधिक लसंत |{
<ref>N90.433</ref> }द्विज संकुत पंछी सकुनि अंडज बिहग बिहंग |{
<ref>N90.434</ref> }बियग पतत्री पत्ररथ पत्री पतग पतंग |{
<ref>N90.435</ref> }रटत बिहंगम रँग भरे कोमल कंठ सु जात |{
<ref>N90.436</ref> }जनु तुव आगम मुदित द्रुम करत परस्पर बात |{
<ref>N91.437</ref> }चलदल पीपल गजअसन बोध बृच्छ अस्वत्थ |{
<ref>N91.438</ref> }पीपल देवलि दाहिने जोरि हत्थ धरि मत्थ |{
<ref>N91.439</ref> }थाली पाटलि फलरुहा स्यामा बामा नाम |{
<ref>N91.440</ref> }अंबुबास मधुदूति यह पाडर करति प्रनाम |{
<ref>N91.441</ref> }पिक बल्लभ कामांग पुनि मदिरा सख सहकार |{
<ref>N91.442</ref> }यह रसाल की डार बलि नै जु रही फलभार |{
<ref>N91.443</ref> }चांपेय चंपक सुरिभ हेमपुष्प सुकुमार |{
<ref>N91.444</ref> }यह चंपा पाँ परति बलि लिये पुहुप उपहार |{
<ref>N91.445</ref> }माधव मधुद्रुम मधुश्रुवा मधुष्ठील गुडफूल |{
<ref>N91.446</ref> }या मधूक के फूल बलि कछु तुव गंडन तूल |{
<ref>N91.447</ref> }रक्तबीज हालिक करक सुक प्रिय कुन्टिम मार |{
<ref>N91.448</ref> }ये दाड़िम इत देखि बलि कछु तुव दसन अकार |{
<ref>N91.449</ref> }रंभा मोचा गजबसा भानुफला सुकुमार |{
<ref>N91.450</ref> }ये कदली जिन मैं कछू तव ऊरू उनहार |{
<ref>N92.451</ref> }सुरिभ सिलूखी सदाफल ताल बिल्व मालूर |{
<ref>N92.452</ref> }ये श्रीफल तुव कुचन सम कहत बहुत कबि कूर |{
<ref>N92.453</ref> }कालकंध तापिच्छ पुनि तिंदुक सहज तमाल |{
<ref>N92.454</ref> }बैठे हे जहँ काल्हि बलि तुम अरु मोहनलाल |{
<ref>N92.455</ref> }नीप तूल प्रीयक बहुरि मदिरा गंध सु बाह |{
<ref>N92.456</ref> }यह कदंब बलि कान्ह जिहि चढ़ि कूदे दह माह |{
<ref>N92.457</ref> }बातपोथ पुनि ब्रह्मद्रुम किंसुक पर्न पलास |{
<ref>N92.458</ref> }केसू बिरही जनन कौ नाहर नहन बिलास |{
<ref>N92.459</ref> }अक्ष बिभीतक कर्षफल संवर्तक कलिबृक्ष |{
<ref>N92.460</ref> }भूताबास बहेर तरु जिनि चलियै मृग अक्ष |{
<ref>N92.461</ref> }बानरमुख लांगूल पुनि नारिकेल सुभकाम |{
<ref>N92.462</ref> }अहो नारि बर नारियर बलि तोहिं करत प्रनाम |{
<ref>N92.463</ref> }घोंटा क्रमुक गुवाक पुनि पूग सुपारी आहि |{
<ref>N92.464</ref> }वारी वारी कहत बलि रंचक इन तन चाहि |{
<ref>N93.465</ref> }कोलिबल्लिका कपिलता बिसर श्रेयसी नाँउ |{
<ref>N93.466</ref> }कंडु करति यह अंग मैं कैंछ न छू बलि जाँउ |{
<ref>N93.467</ref> }तिक्ता उष्ना कोलका कृष्नफला पुनि नाँउ |{
<ref>N93.468</ref> }मरिच लता पाँ परि कहति भली करी बिल जाँउ |{
<ref>N93.469</ref> }कोला कृष्ना मागधी तिग्म तंदुला होइ |{
<ref>N93.470</ref> }बैदेही स्यामा कना सुंडी कहियै सोइ |{
<ref>N93.471</ref> }यह पीपरि बलि पग गहैं कहति बहुत परकार |{
<ref>N93.472</ref> }अब तैं इतनी करि कुँवरि प्रीतम प्रान अधार |{
<ref>N93.473</ref> }अभया पथ्या अब्यथा अमृता चेतकि होइ |{
<ref>N93.474</ref> }कायस्था पुनि पूतना सिवा श्रेयसी सोइ |{
<ref>N93.475</ref> }यह हरीतकी पग गहति हरति उदर के रोग |{
<ref>N93.476</ref> }ज्यौं तू गिरिधर लाल के बाल सकल सुख जोग |{
<ref>N93.477</ref> }बिस्वा नागर जगिभषक महा औषधी नाँउ |{
<ref>N93.478</ref> }यह सुंठी लुठि पगन तर कहत कि बलि बलि जाँउ |{
<ref>N94.479</ref> }सुषिरा नटी नली धमनि कपोतिंध्र परबाल |{
<ref>N94.480</ref> }तुव अधरन सम कहत कबि पै नहिं मृदुल रसाल |{
<ref>N94.481</ref> }स्वादी मृदुका मधुरसा कालमेषिका होइ |{
<ref>N94.482</ref> }गुडा प्रयाला गोस्तनी चारुफला पुनि सोइ |{
<ref>N94.483</ref> }यह छुद्रा बलि पाँ परति रंचक इहि तन चाहि |{
<ref>N94.484</ref> }नहिंन गसीली बालसी निपट रसीली आहि |{
<ref>N94.485</ref> }कासमीर कुंकुम रिधर देवबल्लभा नाँउ |{
<ref>N94.486</ref> }यह केसरि दृग भरि कहति भली करी बलि जाँउ |{
<ref>N94.487</ref> }हरिनी गनिका जूथिका हेमपुष्पिका जाइ |{
<ref>N94.488</ref> }यह जूथी गूँथी छबिन्ह ठाढ़ी लेत बलाइ |{
<ref>N94.489</ref> }अंबष्ठा प्रियबादिनी राजपुत्रिका आहि |{
<ref>N94.490</ref> }तुमहिं देखि फूली जु बलि रंचक इहि तन चाहि |{
<ref>N94.491</ref> }सुमना जाती मल्लिका उत्तम गंधा तासु |{
<ref>N94.492</ref> }कछू इक तुव तन बास सौं मिलत जासु की बासु |{
<ref>N95.493</ref> }जीवा जीवनि मधुश्रवा जीवंती पुनि नाँउ |{
<ref>N95.494</ref> }यह संजीवनि मूरि बलि जैसी तू बलि जाँउ |{
<ref>N95.495</ref> }बंधुजीव बंधूक पुनि जपाकुसुम यह आहि |{
<ref>N95.496</ref> }दुपहरिया के फूल बलि निसि फूले तुव चाहि |{
<ref>N95.497</ref> }काकचंचुका कृष्नला गुंजा करत प्रनाम |{
<ref>N95.498</ref> }मुख जु स्याम जनु स्याम कौ लेत नाम अभिराम |{
<ref>N95.499</ref> }ताल खजूरी तृनद्रुमा केतकि पकरति पाइ |{
<ref>N95.500</ref> }तुव आगम आनंद बलि फूली आँगन माइ |{
<ref>N95.501</ref> }देवकुसुम श्रीसंग पुनि जायक जाकौ नाँउ |{
<ref>N95.502</ref> }ललित लवंग लता इतहि मगनि परति बलि जाँउ |{
<ref>N95.503</ref> }चंद्रकन्यका निष्कुटी त्रिकुटि बालुका बेलि |{
<ref>N95.504</ref> }इत एला पाँ परति बलि इहिं रंचक मुख मेलि |{
<ref>N95.505</ref> }बासंती पुंडक सु इह अतिमुक्त लता नाँउ |{
<ref>N95.506</ref> }इतहिं माधवी पाँ परति तनक चितै बलि जाँउ |{
<ref>N96.507</ref> }तांबूली अहिबल्लरी द्विजा पान की बेलि |{
<ref>N96.508</ref> }सरस भई तुव दरस तैं बलि रंचक मुख मेलि |{
<ref>N96.509</ref> }जटी कपदरी रक्तफल बहुपद धृव निग्रोध |{
<ref>N96.510</ref> }यह बंसीबट देखि बलि सब सुख निरबिध रोध |{
<ref>N96.511</ref> }हृद पुष्कर कासार सर सरसी ताल तड़ाग |{
<ref>N96.512</ref> }यह देखौ बलि मान सर फूल्यौ तुव अनुराग |{
<ref>N96.513</ref> }जम अनुजा रबिजा जमी कृष्ना स्यामल आप |{
<ref>N96.514</ref> }यह जमुना सब समुद फिरि आवत तुव परताप |{
<ref>N96.515</ref> }भंग तरंग कलोल पुनि बीची उ र्मि संभाइ |{
<ref>N96.516</ref> }लहरी हाथ पसारि जनु जमुना परसति पाइ |{
<ref>N96.517</ref> }कूल पुलिन उपकंठ तट निकट रोध अभ्यास |{
<ref>N96.518</ref> }तीर तीर बलि जाहि चलि निपट निकट पिय पास |{
<ref>N96.519</ref> }बेत सीत बिंदुल रथी अभ्रपुष्प बानीर |{
<ref>N96.520</ref> }मंजुल बंजुल कुंज तर जहँ बैठे बलबीर |{
<ref>N97.521</ref> }परभ्रत कलरव रक्त द्रग पिक धुनि तहँ रस पुंज |{
<ref>N97.522</ref> }जनु पिय आरति निरिख तुहिं टेरति बलि चलि कुंज |{
<ref>N97.523</ref> }गो हृषीक खं करन गुन इंद्री ज्यौं असु पाइ |{
<ref>N97.524</ref> }यौं राधा माधव मिले परम प्रेम रस पाइ |{
<ref>N97.525</ref> }माला श्रक श्रज गुनवती यह जु नाम की दाम |{
<ref>N97.526</ref> }जो नर करिहै कं सो ह्वैहै छबि कौ धाम |{
<ref>N97.527</ref> }जुगल जुग्म जुग दंड द्वै उभय मिथुन विवि बीय |{
<ref>N97.528</ref> }जुगलकिसोर सदा बसहु नंददास के हीय |{
<ref>N98.1</ref> }जु प्रभु जोति मय जगत मय कारन करन अभेव |{
<ref>N98.2</ref> }बिघन हरन सब सुभ करन नमो नमो तिहि देव |{
<ref>N98.3</ref> }एकै बस्तु अनेक ह्वै जगमगात जग धाम |{
<ref>N98.4</ref> }जिमि कंचन तैं किंकिनी कंकन कुंडल नाम |{
<ref>N98.5</ref> }उचरि सकत नहिं संसकृत अरु समुझन असमर्थ |{
<ref>N98.6</ref> }तिन हित नंद सुमति जथा भाख्यौ अनेका अर्थ |{
<ref>N98.7</ref> }गो इंद्री दिव बाक जल स्वर्ग बज्र खग छंद |{
<ref>N98.8</ref> }गो धर गो तरु गो किरन गो पालक गोबिंद |{
<ref>N98.9</ref> }सुरभी चंदन सुरिभ मृग सुरभी बहुरि बसंत |{
<ref>N98.10</ref> }सुरभी चारत बन सुने जो जग कमला कंत |{
<ref>N98.11</ref> }मधु बसंत मधु चैत्र नभ मधु मदिरा मकरंद |{
<ref>N98.12</ref> }मधु जल मधु पय मधु सुधा मधुसूदन गोबिंद |{
<ref>N98.13</ref> }कलि कलेस कलि सूरमा कलि निखंग संग्राम |{
<ref>N98.14</ref> }कलि कलिजुग तहँ अवर नहिं केवल केसव नाम |{
<ref>N99.15</ref> }मन बुधि चित्त सुभाउ तन धर्म जीउ अहँकार |{
<ref>N99.16</ref> }ये सब कहियै आतमा परमात्मा आधार |{
<ref>N99.17</ref> }अग्नि धनंजय कहत कबि पवन धनंजय आहि |{
<ref>N99.18</ref> }अर्जुन बहुर्यौ धनंजय कृष्न सारथी जाहि |{
<ref>N99.19</ref> }अर्जुन द्रुम अर्ज ुन धवल सहसाअर्ज ुन अथ्थ |{
<ref>N99.20</ref> }अर्जुन मद्धिम पंडु सुत हरि खेले जिहि सथ्थ |{
<ref>N99.21</ref> }पत्र परन औ पत्र रथ बाहन पत्र सुचित्त |{
<ref>N99.22</ref> }पत्र पंख बिध नहिं दये उड़ि मिलिते हरि मित्त |{
<ref>N99.23</ref> }पत्री तरु पत्री कमल पत्री बहुरि बिहंग |{
<ref>N99.24</ref> }पत्री सर कर चित्त जिमि इमि सेवहु श्री रंग |{
<ref>N99.25</ref> }बरही द्रुम बरही अगिनि बरही कुरकुट नाम |{
<ref>N99.26</ref> }बरही मोर किसोर के चंद धरे सिर स्याम |{
<ref>N99.27</ref> }धाम तेज औ धाम तन धाम किरन गृह धाम |{
<ref>N99.28</ref> }धाम जोति जो ब्रह्म सो घनीभूत हरि स्याम |{
<ref>N100.29</ref> }काम भोग अभिलाष पुनि मनमथ कहियै काम |{
<ref>N100.30</ref> }काम काज जिनि भूलि मन भजि लै हरि अभिराम |{
<ref>N100.31</ref> }बाम कुटिल अरु बाम सिव बाम काम कर बाम |{
<ref>N100.32</ref> }बाम मनोहर कौं कहत जैसैं सुंदर स्याम |{
<ref>N100.33</ref> }भव संकर संसार भव भव कहियै कल्यान |{
<ref>N100.34</ref> }भव जु जन्म जग सुफल तब जब भजियै भगवान |{
<ref>N100.35</ref> }कं सुख कं जल कं अनल कं सिर कं पुनि काम |{
<ref>N100.36</ref> }कं कंचन सौं प्रीति जस अस करि रे हरि नाम |{
<ref>N100.37</ref> }खं नभ खं गृह खं नखत खं रंध्रन कौ नाम |{
<ref>N100.38</ref> }खं इंद्री दुख देति हैं दया करौ घनस्याम |{
<ref>N100.39</ref> }कल्प जु बिध दिव कल्प सम कल्प समर्थ जु कोइ |{
<ref>N100.40</ref> }कल्प कपट तजि हरि भजौ कल्पबृच्छ सम सोइ |{
<ref>N100.41</ref> }कर गज पुष्कर हस्त कर कर जु किरन कर दान |{
<ref>N100.42</ref> }कर बिष सम तजि बिषय मन भजि हरि अमी निधान |{
<ref>N101.43</ref> }दर जु कहत कबि संख कौं दर ईषद कौ नाम |{
<ref>N101.44</ref> }दर डर तैं राखहु कुँवरि गिरिधर सुंदर स्याम |{
<ref>N101.45</ref> }बर सुंदर बर श्रेष्ठ पुनि बर जु देवता देत |{
<ref>N101.46</ref> }बर दूलह से कान्ह नित ब्रज तिय हिय हरि लेत |{
<ref>N101.47</ref> }बृख सुरपति बृख कर्न पुनि बृख जु बृखभ बृख काम |{
<ref>N101.48</ref> }बृख सु धर्म करि हरि भजौ जौ चाहौ सुख धाम |{
<ref>N101.49</ref> }तरनि पतंग पतंग खग पावक बहुरि पतंग |{
<ref>N101.50</ref> }सब जग रंग पतंग कौ हरि एकै नवरंग |{
<ref>N101.51</ref> }दल कहियै नृप कौ कटक दल पत्रन कौ नाम |{
<ref>N101.52</ref> }दल बरही के चंद सिर धरे स्याम अभिराम |{
<ref>N101.53</ref> }पल आमिष कौं कहत कबि खट उसास पल होइ |{
<ref>N101.54</ref> }पल जु पलक हरि बिच परे गोपिन जुग सत सोइ |{
<ref>N101.55</ref> }बल बीरज धीरज बहुरि बल नृप दल कौ नाम |{
<ref>N101.56</ref> }बल साहस बल दैत्य पुनि बल कहियै बलराम |{
<ref>N102.57</ref> }अल अत्यर्थ समर्थ अल अल पूरन कौ नाम |{
<ref>N102.58</ref> }अल अभरन अल अलस तजि भजि मनमोहन स्याम |{
<ref>N102.59</ref> }बय बिहंग कौं कहत कबि बय कहियै पुनि काल |{
<ref>N102.60</ref> }बय जु बहिक्रम जाति है भजि लै मदन गुपाल |{
<ref>N102.61</ref> }जीव बृहस्पति कौं कहत जीव कहावत चंद |{
<ref>N102.62</ref> }जीव आत्मा नित जियै जियै के जिय नँद नंद |{
<ref>N102.63</ref> }मार मृतक बिख मार पुनि मार कहावै काम |{
<ref>N102.64</ref> }मार अमृत हूँ तैं सरस सुंदर गिरिधर स्याम |{
<ref>N102.65</ref> }सार बीज धीरज धरम सार बज्र घृत सार |{
<ref>N102.66</ref> }सार सबन कौ साँवरौ मही पर्यौ संसार |{
<ref>N102.67</ref> }कलभ कहत करि सावकहि कलभ बहुरि उत्तल |{
<ref>N102.68</ref> }कलभ कलुष कलिकाल तैं काढ़हु कृष्न कृपाल |{
<ref>N102.69</ref> }नभ आश्रय नभ भाद्रपद नभ सावन कौ मास |{
<ref>N102.70</ref> }नभ अकास नभ निकट ही घट घट रमानिवास |{
<ref>N103.71</ref> }अष्ट अमर बसु बन्हि बसु बसु जु किरन बसु नीर |{
<ref>N103.72</ref> }बसु धन जग मैं सो धनी धन जाके बलबीर |{
<ref>N103.73</ref> }पटु तीछन कौं कहत कबि पटु आरोग्य कहंत |{
<ref>N103.74</ref> }पटु प्रबीन सो जगत मैं रमै जु रुकमिनि कंत |{
<ref>N103.75</ref> }गरुड़ तुरंग तुरंग मन बहुरि तुरंग तुरंग |{
<ref>N103.76</ref> }हरिन कुरंग कुरंग सो रँग्यो न हरि रस रंग |{
<ref>N103.77</ref> }आत्मज कहियै रिधर अरु आत्मज कहियै काम |{
<ref>N103.78</ref> }आत्मज पूत सपूत सो भजै जु सुंदर स्याम |{
<ref>N103.79</ref> }बिन सिर कहत कबंध कबि है कबंध पुनि नीर |{
<ref>N103.80</ref> }राच्छस एक कबंध तिहिं दीनी गति रघुबीर |{
<ref>N103.81</ref> }हंस तुरंगम हंस रबि हंस मराल सु छंद |{
<ref>N103.82</ref> }हंस जीव कहुँ कहत कबि परम हंस गोबिंद |{
<ref>N103.83</ref> }मेघ अर्क कुच सैल द्रुम ये जु पयोधर आहि |{
<ref>N103.84</ref> }भूधर गिरि भूधर नृपति भूधर आदि बराहि |{
<ref>N104.85</ref> }बान कहावै बलि तनय बिसिख आहि पुनि बान |{
<ref>N104.86</ref> }बान कहत कबि स्वर्ग कहूँ श्री हरि पद निर्वान |{
<ref>N104.87</ref> }बरुन कहत कबि नीर कहुँ बरुन स्यार कौ नाम |{
<ref>N104.88</ref> }बरुन हरे जब नंद तब कैसे धाये स्याम |{
<ref>N104.89</ref> }गोत्र नाम कौं कहत कबि गोत्र सैल सुनियंत |{
<ref>N104.90</ref> }गोत्र बंस सो धन्य जहँ गोबिँद गुन गुनियंत |{
<ref>N104.91</ref> }तनु सरीर बिस्तार तनु तनु सूछम तनु तात |{
<ref>N104.92</ref> }तनु बिरलौ कोउ जगत मैं जानै हरि रस बात |{
<ref>N104.93</ref> }बाल सिरोरुह बाल सिसु मूक कहावै बाल |{
<ref>N104.94</ref> }बाल अग्य सोइ जगत मैं भजै न बाल गुपाल |{
<ref>N104.95</ref> }जाल झरोखा जाल गन जाल दंभ अरु मंद |{
<ref>N104.96</ref> }जाल भगर बिद्या जगत दिख न भूलि नँद नंद |{
<ref>N104.97</ref> }काल असित अरु काल बय धर्मराज पुनि काल |{
<ref>N104.98</ref> }काल ब्याल के काल हरि मोहन मदन गुपाल |{
<ref>N105.99</ref> }ताल ताल हरिताल पुनि द्विभुजस्फालन ताल |{
<ref>N105.100</ref> }ताल बृच्छ फल खाइ कै दैत्य हत्यौ नँदलाल |{
<ref>N105.101</ref> }ब्याल कूर नर ब्याल गज बासर अंत जु ब्याल |{
<ref>N105.102</ref> }ब्याल सर्प सिर चढ़ि नचे नटबर बपु नँदलाल |{
<ref>N105.103</ref> }जलज मीन मोती जलज जलज संख अरु चंद |{
<ref>N105.104</ref> }जलज जु कमल फिरावते ब्रत आवत नँद नंद |{
<ref>N105.105</ref> }गुन राजस गुन सूत्र पुनि गुन कोदँड की जेह |{
<ref>N105.106</ref> }गुन चरित्र गोबिंद के गावहु हिय भरि नेह |{
<ref>N105.107</ref> }तम तामस गुन राहु तम तम जु तिमिर तम क्रोध |{
<ref>N105.108</ref> }तम अग्यानहि हरहु हरि उर धरि दीप प्रबोध |{
<ref>N105.109</ref> }अवि परबत अवि मेष पुनि अवि सबिता कौ नाम |{
<ref>N105.110</ref> }अविरच्छक सब जगत कौ एकै सुंदर स्याम |{
<ref>N105.111</ref> }बन पानी कौं कहत कबि बन बारिद कौ जाल |{
<ref>N105.112</ref> }बन कानन तैं सुरिभ सँग आवत मदन गुपाल |{
<ref>N106.113</ref> }घन दिढ़ घन बिस्तार पुनि घन जिहिं गढ़त लुहार |{
<ref>N106.114</ref> }घन अंबुद घन सघन अरु चिदघन नंदकुमार |{
<ref>N106.115</ref> }बरन स्तुति अच्छर बरन बरन द्विजादिक चारि |{
<ref>N106.116</ref> }बरन अरुन सित पीत हैं अबरन एक मुरारि |{
<ref>N106.117</ref> }पोत कहावै निपट सिसु पोत जु पत्र अनूप |{
<ref>N106.118</ref> }पोत नाउ जग जलिध मैं कृष्न नाम सुख रूप |{
<ref>N106.119</ref> }बुध पंडित कौं कहत कबि बुध ससि सुवन बखान |{
<ref>N106.120</ref> }बुध हरि कौ अवतार इक बोध भयौ जिहिं ग्यान |{
<ref>N106.121</ref> }गगन अनंत कहंत कबि बहुरि अनंत अनेक |{
<ref>N106.122</ref> }सेस अनंत कहंत बुध हरि अनंत अरु एक |{
<ref>N106.123</ref> }छय निवास कौं कहत कबि छय कहियै छय रोग |{
<ref>N106.124</ref> }छय परलै मिध हरि बिषै लीन होत सब लोग |{
<ref>N106.125</ref> }राजिव ससि राजिव सलिल राजिव मुक्ता मीन |{
<ref>N106.126</ref> }राजिव नाभि गुबिंद की जहँ बिध से अलि लीन |{
<ref>N107.127</ref> }लोक ब्याकरन लोक जन लोक देह रसमूलि |{
<ref>N107.128</ref> }तीनि लोक सुत उदर दिख रही जसोमति भूलि |{
<ref>N107.129</ref> }सुक्र बीर्ज अरु अगिनि पुनि सुक्र जेठ कौ मास |{
<ref>N107.130</ref> }सुक्र अजहुँ बावनहि प्रति बलि हित भरत उसास |{
<ref>N107.131</ref> }खग रबि खग ससि खग पवन खग अंबुद खग देव |{
<ref>N107.132</ref> }खग बिहंग हरि सुतरु भजि तजि जड़ सेमर सेव |{
<ref>N107.133</ref> }ब्रह्म ब्रह्म कुल ब्रह्म बिध ब्रह्म बेद अरु जीय |{
<ref>N107.134</ref> }ब्रह्म नंद के सदन मैं ताहि नचावति तीय |{
<ref>N107.135</ref> }गुन कलाप तूनीर पुनि अभरन आहि कलाप |{
<ref>N107.136</ref> }बरही चंद कलाप पुनि हरि बिनु जीव कलाप |{
<ref>N107.137</ref> }उड़ बिहंग उड़ नखत गन उड़ कैवर्तक आहि |{
<ref>N107.138</ref> }उड़प चंद नौका उड़प उड़प गरुड़ बर बाहि |{
<ref>N107.139</ref> }मंद सनीचर मंद खल मंद अल्प अघ्र मंद |{
<ref>N107.140</ref> }मंद मूढ़ नर ते जगत जे न भजैं नँदनंद |{
<ref>N108.141</ref> }बारन कहियै बरजिबौ बारन पुनि सन्नाह |{
<ref>N108.142</ref> }बारन गज हरि उद्धर्यौ आनि गह्यौ जब ग्राह |{
<ref>N108.143</ref> }स्यंदन जल कौं कहत कबि स्यंदन चित्त तरंग |{
<ref>N108.144</ref> }स्यंदन रथ चढ़ि रुकमिनी लै आये श्री रंग |{
<ref>N108.145</ref> }मंथी ससि मंथी मदन मंथी ग्राह प्रचंड |{
<ref>N108.146</ref> }मंथी बहुरौ राहु है जिहि हरि किय विवि खंड |{
<ref>N108.147</ref> }कौसिक गुग्गुल इंद्र पुनि कौसिक उल्लू नाम |{
<ref>N108.148</ref> }कौसिक बिस्वामित्र मुनि जिन जाचे श्रीराम |{
<ref>N108.149</ref> }पुष्कर जल पुष्कर गगन पुष्कर सुंड गयंद |{
<ref>N108.150</ref> }पुष्कर तीरथ पाप हर पुष्कर नैंन गुबिंद |{
<ref>N108.151</ref> }अंबर अमृत कहँ ु कहत अंबर गगन सुभाइ |{
<ref>N108.152</ref> }अंबर पीत सु स्याम तन जनु तड़ि रही लुभाइ |{
<ref>N108.153</ref> }संबर जल संबर असुर संबर सैल अनूप |{
<ref>N108.154</ref> }संबर बाँधहु गाँठि गहि कृष्न नाम सुख रूप |{
<ref>N109.155</ref> }कंबल गो गलतर कहत कंबल जल परवाह |{
<ref>N109.156</ref> }कंबल धेनु चरावते ओढ़ी जग के नाह |{
<ref>N109.157</ref> }नग कहियै द्रुम नग रतन नग कहियै पुनि धाम |{
<ref>N109.158</ref> }नग गिरि जातैं कान्ह कौ नागर नगधर नाम |{
<ref>N109.159</ref> }नाग पुत्र अरु नाग गज नाग दुष्ट नर बाम |{
<ref>N109.160</ref> }नाग सर्प संसार कौ सिद्ध मंत्र हरि नाम |{
<ref>N109.161</ref> }कर्न कहावै रबि तनय कर्न कहत पुनि कान |{
<ref>N109.162</ref> }कर्न नाउ जेहि खेइयै कर्नधार भगवान |{
<ref>N109.163</ref> }द्विज पंछी कौं कहत कबि द्विज कहियत पुनि दंत |{
<ref>N109.164</ref> }तीन बरन द्विज तब भले तब जानहिं भगवंत |{
<ref>N109.165</ref> }अज बकरा अज पितामह अज कहियै पुनि ईस |{
<ref>N109.166</ref> }अज जोबन भर नर कहत अज एकै जगदीस |{
<ref>N109.167</ref> }सिव सुख सिव कल्यान सुभ श्रेष्ठ पुरुष सिव होइ |{
<ref>N109.168</ref> }सिव संकर सिव सलिल पुनि कृष्न दास सिव होइ |{
<ref>N110.169</ref> }बन्हि बिरोचन सूर्ज पुनि चंद बिरोचन गात |{
<ref>N110.170</ref> }दैत्य बिरोचन धन्य सो जाके बलि सौ तात |{
<ref>N110.171</ref> }बलि लहरी बलि जूगरी बलि भोजन बलि भाग |{
<ref>N110.172</ref> }बलि राजा की जाउँ बलि जा हिय हरि अनुराग |{
<ref>N110.173</ref> }बृक पावक कौं कहत कबि बृक भिड़हा कौ नाम |{
<ref>N110.174</ref> }बृक दानव दलि देव सिव राखे सुदर स्याम |{
<ref>N110.175</ref> }रज राजस आरक्त रज रज जुवती मैं होइ |{
<ref>N110.176</ref> }रज धूली रज पाप कौं हरि निर्मल जल धोइ |{
<ref>N110.177</ref> }कुस सीता सुत दर्भ कुस कुस कहियै पुनि नीर |{
<ref>N110.178</ref> }कुस दानव दलि द्वारिका जहाँ बसे बलबीर |{
<ref>N110.179</ref> }कंबु संख औ कंबु गज कंबु इष्ट कौ नाम |{
<ref>N110.180</ref> }भुवन गगन औ भुवन जल त्रिभुवन नाइक स्याम |{
<ref>N110.181</ref> }कूट बहुत अरु कूट गिरि अहरनि कूट कहंत |{
<ref>N110.182</ref> }कूट कपट कौं निपट तजि भजि लै मन भगवंत |{
<ref>N111.183</ref> }खर राच्छस खर स्वान खर खर तीछन कौ नाम |{
<ref>N111.184</ref> }खर गदहा सम ते जगत जे न भजैं हरि स्याम |{
<ref>N111.185</ref> }कुज मंगल कुज अन्न द्रुम कुज भौमासुर नाम |{
<ref>N111.186</ref> }जम जुग जम जमराज तैं राखहु सुंदर स्याम |{
<ref>N111.187</ref> }हरिनी प्रतिमा हेम की हरिनी मृग की तीय |{
<ref>N111.188</ref> }हरिनी जूथी जासु की फूल माल हरि हीय |{
<ref>N111.189</ref> }धात्री कहियै आँवरौ धात्री धाइ बखान |{
<ref>N111.190</ref> }धात्री धरनी सेस पर सोहत तिल परमान |{
<ref>N111.191</ref> }सिवा संभु की सुंदरी सिवा स्यार की भाम |{
<ref>N111.192</ref> }सिवा हरड़ जिमि रोग हर इमि अघ हर हरि नाम |{
<ref>N111.193</ref> }रसना काँची कहत कबि रसना बहुरौ दाम |{
<ref>N111.194</ref> }रसना जिह्वा कौ सुजस क्यौं न लेत हरि नाम |{
<ref>N111.195</ref> }रंभा कहियै अपसरा रंभा कदली नाम |{
<ref>N111.196</ref> }रंभा गोकुल गाइ धुनि जिहिं मोहे हरि स्याम |{
<ref>N112.197</ref> }माया छल माया दया माया नेह कहंत |{
<ref>N112.198</ref> }माया मोहनलाल की जिहिं मोहे सब जंत |{
<ref>N112.199</ref> }इला मही बुध तिय इला इला उमा अभिराम |{
<ref>N112.200</ref> }इला सरसुती सो भली जामैं हरि कौ नाम |{
<ref>N112.201</ref> }जोति नखत गन जोति दुति जोति नेत्र अरु आगि |{
<ref>N112.202</ref> }जोति ब्रह्म सो नंद घर रह्यौ अनंदहि लागि |{
<ref>N112.203</ref> }सुमना कहियै मालती सुमना मुदिता तीय |{
<ref>N112.204</ref> }सुमना रति सो कान्ह सौं करि लै लंपट जीय |{
<ref>N112.205</ref> }इडा कहत नभ देवता इडा भूमि अभिराम |{
<ref>N112.206</ref> }इडा अंबिका मातु मोहिं रति दीजै हरि नाम |{
<ref>N112.207</ref> }निसा जामिनी कौं कहत निसा हरिद्रा नाम |{
<ref>N112.208</ref> }अजा छाग माया अजा जिहिं मोहे अज बाम |{
<ref>N112.209</ref> }बिध बेधा बिध दैव पुनि बिध कहियै जु बिधान |{
<ref>N112.210</ref> }बिध बिध जोई हरि रची सोई बिध परमान |{
<ref>N113.211</ref> }जिह्म अलस करि बलित नर जिह्म कहावै मूढ़ |{
<ref>N113.212</ref> }जिह्म कपट तजि हरि भजौ घट घट परगट गूढ़ |{
<ref>N113.213</ref> }हस्त कहत गज सुंड कौं हस्त नछत्र सु भाइ |{
<ref>N113.214</ref> }हस्त हाथ तैं डारि जनि नर हीरा तन पाइ |{
<ref>N113.215</ref> }आगम सास्त्र कृतांत सब पुनि कृतांत सिद्धांत |{
<ref>N113.216</ref> }जम कृतांत की त्रास तैं त्राता कमला कांत |{
<ref>N113.217</ref> }मित्र भानु कौं कहत कबि मित्र अगिनि कौ नाम |{
<ref>N113.218</ref> }मित्र मीत सब जगत के एकै सुंदर स्याम |{
<ref>N113.219</ref> }रबि ससि हय गज गगन गिरि केहरि कुंज कुरंग |{
<ref>N113.220</ref> }चातक दादुर दीप अलि ये कहयै सारंग |{
<ref>N113.221</ref> }इंद्र चंद्र अरबिंद अलि कपि केहरि किंक्यान |{
<ref>N113.222</ref> }कंचन काम कुरंग बन घन कुदंड नभ भान |{
<ref>N113.223</ref> }पानी पावक पवन पय गिरि गज नाग नरिंद |{
<ref>N113.224</ref> }ये हरि इनके मुकुटमनि हरि ईस्वर गोबिंद |{
<ref>N114.225</ref> }ध्रुव नि.ख्चल ध्रुव जोग पुनि ध्रुव जु ध्रुपद ध्रुवताल |{
<ref>N114.226</ref> }ध्रुव तारे जिमि ते अटल गुनहिं जु गुन गोपाल |{
<ref>N114.227</ref> }सुमनस सुर सुमनस पुहुप सुमनस बहुरि बसंत |{
<ref>N114.228</ref> }सुमनस ते जिन मन बसै कोमल कमलाकंत |{
<ref>N114.229</ref> }बिटप अंग पल्लव बिटप बिटप कहत बिस्तार |{
<ref>N114.230</ref> }बिटप बृच्छ की डार गहि ठाढ़े नंदकुमार |{
<ref>N114.231</ref> }दान द्विजन कौं दीजियै गज मद कहियै दान |{
<ref>N114.232</ref> }दान साँवरौ लेत बन गोपी प्रेम निधान |{
<ref>N114.233</ref> }रस नव रस घृत रस अमृत रस बिष अरु रस नीर |{
<ref>N114.234</ref> }सब रस कौ रस प्रेम रस जाके बस बलबीर |{
<ref>N114.235</ref> }तैल सनेह सनेह घृत बहुर्यौ प्रेम सनेहु |{
<ref>N114.236</ref> }सो निज चरनन गिरधरन नंददास कौं देहु |{
<ref>N114.237</ref> }जो अनेक अर्थहि सदा पढ़ै सुने नर कोइ |{
<ref>N114.238</ref> }सो अनेक अर्थहि लहै पुनि परमारथ होइ |{
<ref>N115.1</ref> }इक दिन राधे कुँवरि नंद घर खेलन आई |{
<ref>N115.2</ref> }चंचल और बिचित्र देखि जसुमति मन भाई |{
<ref>N115.3</ref> }नंद महरि मन मैं कह्यौ देखि रूप की रास |{
<ref>N115.4</ref> }यह कन्या मो स्याम कौं गोबिँद पुजवैं आस |{
<ref>N115.5</ref> }कि जोरी सोहनी |{
<ref>N115.6</ref> }जसुमति महा प्रबीन एक द्विज नारि बुलाई |{
<ref>N115.7</ref> }लीनी निकट बिठाइ मरम की बात सुनाई |{
<ref>N115.8</ref> }जाइ कहौ बृषभान सौं करियौ बहु मनुहारि |{
<ref>N115.9</ref> }यह कन्या मैं स्याम कौं माँगौं गोद पसारि |{
<ref>N115.10</ref> }कि जोरी सोहनी |{
<ref>N115.11</ref> }द्विज नारी उठि चली बेगि बरसाने आई |{
<ref>N115.12</ref> }जहँ राधे की माइ बैठि तहँ बात चलाई |{
<ref>N115.13</ref> }जसुमति रानी नंद की जिन पठई तुम पास |{
<ref>N115.14</ref> }बहुत भाँति बंदन कही बहुतरि करि अरदास |{
<ref>N115.15</ref> }कृपा करि दीजियै |{
<ref>N116.16</ref> }नीकी राधे कुँवरि स्याम मेरौ अति नीकौ |{
<ref>N116.17</ref> }तुम किरपा करि करौ लाल मेरे कौ टीकौ |{
<ref>N116.18</ref> }सबै भाँति सुख होइगौ हम तुम बाढ़ै प्रीति |{
<ref>N116.19</ref> }और न कछु मन मैं चहौं यही जगत की रीति |{
<ref>N116.20</ref> }परस्पर कीजियै |{
<ref>N116.21</ref> }कीरति उत्तर दयौ सु हौं नहिं करौं सगाई |{
<ref>N116.22</ref> }सूधी राधे कुँवरि स्याम है अति चरबाई |{
<ref>N116.23</ref> }नँद ढोटा लंगर महा दिध माखन कौ चौर |{
<ref>N116.24</ref> }कहत सुनत लज्जा नहीं करै और तैं और |{
<ref>N116.25</ref> }कि लरिका अचपलौ |{
<ref>N116.26</ref> }द्विज नारी फिरि आइ महरि सौं बात कही सब |{
<ref>N116.27</ref> }सुनि करि कै करतूति मनहि मन सोचि रही तब |{
<ref>N116.28</ref> }अंतरजामी साँवरौ तिही बेर गयौ आइ |{
<ref>N116.29</ref> }बूझन लाग्यौ माइ तैं क्यौं जु रही सिर नाइ |{
<ref>N116.30</ref> }बात मो सौं कही |{
<ref>N116.31</ref> }मैया लाल सौं कहे पूत हौं नाकैं आई |{
<ref>N116.32</ref> }जहँ करियत तो बात तहाँ तेरी होत बुराई |{
<ref>N116.33</ref> }मैं पठई बृषभान कैं करन सगाई तोइ |{
<ref>N116.34</ref> }उनहूँ वहि उत्तर दियौ यातैं चिंता मोइ |{
<ref>N116.35</ref> }कहौ कैसी करौं |{
<ref>N117.36</ref> }मैया तैं मुसकाइ कहत यौं नंद दुलारौ |{
<ref>N117.37</ref> }नाहिंन करिहौं ब्याह करौ जिनि लाड़ हमारौ |{
<ref>N117.38</ref> }जौ तुमरे इच्छा यही उन हीं की हम लैहिं |{
<ref>N117.39</ref> }तौ मैं ढोटा नंद कौ पाइन परि परि दैहिं |{
<ref>N117.40</ref> }सोच नहिं कीजियै |{
<ref>N117.41</ref> }मोरचंद्रिका धारि सु नटवर भेष बनाई |{
<ref>N117.42</ref> }बरसाने के बागहि मोहन बैठे जाई |{
<ref>N117.43</ref> }सब सिखयन के झुंड मैं देखन चली गोपाल |{
<ref>N117.44</ref> }अरस बरस दोऊ भये कुँवरि किसोरी लाल |{
N117;45}मनहि फूले फिरैं |{
<ref>N117.46</ref> }मन हरि लीनौ स्याम परी राधे मुरझाई |{
<ref>N117.47</ref> }भई सिथल सब देह बात कछु कही न जाई |{
<ref>N117.48</ref> }दौरि सखी कुंजन चली नैंनन डारति नीर |{
<ref>N117.49</ref> }बरी बीर कछु जनत करि हिरदै धरति न धीर |{
<ref>N117.50</ref> }हर्यौ मनमोहन |{
<ref>N117.51</ref> }सिखयन ऊँचे बैन कहे पै कुँवरि न बोलै |{
<ref>N117.52</ref> }पूँछति बिबिध प्रकार लड़ैती नैंन न खोलै |{
<ref>N117.53</ref> }बड़ी बेर बीती जबैं तब सुधि आई नैंक |{
<ref>N117.54</ref> }स्याम स्याम रटिबे लगी एकहि बार जु भैंक |{
<ref>N117.55</ref> }बदति ज्यौं बावरी |{
<ref>N118.56</ref> }सखी कहैं सुनि कुँवरि तोहिं इक जतन बतावैं |{
<ref>N118.57</ref> }चुप रहि कै सुनि लेहु उठौ अब घर लै जावैं |{
<ref>N118.58</ref> }कहियौ काटी नाग नैं जौ पूँछै तो माइ |{
<ref>N118.59</ref> }हम हैं मीत गुपाल की लैहैं तुरत बुलाइ |{
<ref>N118.60</ref> }कहैंगी पीर बहु |{
<ref>N118.61</ref> }कर गहि कुँवरि गठाइ पकरि गृह भीतर लाई |{
<ref>N118.62</ref> }बिबस दसा लिख माइ दौरि कै कंठ लगाई |{
<ref>N118.63</ref> }कहा भयौ मो कुँवरि कौं कहौ तनक समुझाइ |{
<ref>N118.64</ref> }हौं बरजति ही लाड़िली दूरि खेलन जिनि जाइ |{
<ref>N118.65</ref> }कह्यौ मानै नहीं |{
<ref>N118.66</ref> }गईं घरी द्वै बीति लड़ैती नैंन उघारे |{
<ref>N118.67</ref> }लै लै बड़े उसास डसी मैया मोहिं कारे |{
<ref>N118.68</ref> }नाग डसी मैया सुनत गिरी धरनि मुरझाइ |{
<ref>N118.69</ref> }बार बार यौं भाखही कोउ जलदी करौ उपाइ |{
<ref>N118.70</ref> }अरे कोउ दौरियौ |{
<ref>N118.71</ref> }सखी कहै समुझाइ कहौ तौ गोकुल जाऊँ |{
<ref>N118.72</ref> }मनमोहन घनस्याम तुरत वाकौं लै आऊँ |{
<ref>N118.73</ref> }वह ढोटा अति सोहनौ जौ पठवैगी माइ |{
<ref>N118.74</ref> }बड़ौ गारुड़ी नंद कौ तुरत भली करि जाइ |{
<ref>N118.75</ref> }बड़ौ ही चतुर है |{
<ref>N119.76</ref> }अरी बीर चलि जाउ कहौ यह बिनती मेरी |{
<ref>N119.77</ref> }जौ जीवैगी कुद्दवरि बीर मैं करिहौं तेरी |{
<ref>N119.78</ref> }पाँइ लगौं बिनती करौं जग जस आवैं तोहिं |{
<ref>N119.79</ref> }बेगि पठै नँदलाल कौं जीव दान दै मोहिं |{
<ref>N119.80</ref> }रावरी सरन हौं |{
<ref>N119.81</ref> }एक चली द्वै चार चलीं गोकुल मैं आईं |{
<ref>N119.82</ref> }जसुमति बैठी जहाँ बैठि तहँ बात चलाईं |{
<ref>N119.83</ref> }पाँइ लगौं कीरति कह्यौ तुम जसुमति किन लेहु |{
<ref>N119.84</ref> }जौ तुम्हरी इच्छा यही तौ कुँवर संग करि देहु |{
<ref>N119.85</ref> }सगाई लीजियै |{
<ref>N119.86</ref> }जसुमति मन आनंद रहसि नँदलाल बुलाये |{
<ref>N119.87</ref> }सुनि मैया की टेर दौरि मनमोहन आये |{
<ref>N119.88</ref> }ग्वालिन बैठी देखि कै मैया सौं मुसकाइ |{
<ref>N119.89</ref> }ये नाहिंन या गाँउ की कहौ कहाँ तैं आइ |{
<ref>N119.90</ref> }ठगन आई इहाँ |{
<ref>N119.91</ref> }मैं वारी मेरे लाल तेरी मोहिं लगै बलाई |{
<ref>N119.92</ref> }जित बरसानौ गाँउ ग्वालिनी तित तैं आई |{
<ref>N119.93</ref> }एक कुँवरि बृषभान की कारे डसी कुठौर |{
<ref>N119.94</ref> }ब्याकुल ह्वै धरनी परी नैंन पूतरी मौर |{
<ref>N119.95</ref> }लाल तहँ जाइयै |{
<ref>N120.96</ref> }कौंन बाइगी सुनैं ताहि किन मोहिं बतायौ |{
<ref>N120.97</ref> }परपंचिनि तुम ग्वालि झूठ ही मोहिं बुलायौ |{
<ref>N120.98</ref> }को राजा बृषभान हैं कित बरसानौ गाम |{
<ref>N120.99</ref> }कौंन तुम्हारी कुँवरि है हौं जानत नहिं नाम |{
<ref>N120.100</ref> }कान्ह उत्तर दयौ |{
<ref>N120.101</ref> }सुनौ नंद के लाल साँवरे कुँवर कन्हाई |{
<ref>N120.102</ref> }बरसानौ वह गाँउ जहाँ तुम मुरलि बजाई |{
<ref>N120.103</ref> }नटवर भेष बनाइ कै बैठे आसन मारि |{
<ref>N120.104</ref> }धुनि सुनि मोही राधिका औ ब्रज की सिग नारि |{
<ref>N120.105</ref> }मनौं टौना कर्यौ |{
<ref>N120.106</ref> }अहो महरि के पूत समौ मुकरन कौ नाहीं |{
<ref>N120.107</ref> }जौ न चलौगे बेगि कुँवरि जीवैगी नाहीं |{
<ref>N120.108</ref> }कली नाग जु नाथियौ तुम सम और न कोइ |{
<ref>N120.109</ref> }बृंदाबन मैं साँवरे कहा सिखावत मोइ |{
<ref>N120.110</ref> }बात जानत सबै |{
<ref>N120.111</ref> }वह राजा बृषभान एक ही डोल गढ़ावै |{
<ref>N120.112</ref> }मोहिं राधे बैठारि सिखन पै झोंटा द्यावै |{
<ref>N120.113</ref> }अरथ द्रब्य इच्छा नहीं पान पात नहिं लैउँ |{
<ref>N120.114</ref> }जौ इतनौ कारज करै तौ कुँवरि भली करि दैउँ |{
<ref>N120.115</ref> }बात एती अहै |{
<ref>N121.116</ref> }जो माँगौ सो लेउ साँवरे कुँवर कन्हैया |{
<ref>N121.117</ref> }बिन माँगे ही देहि तुम्है राधा की मैया |{
<ref>N121.118</ref> }यह सुनि सुंदर साँवरे लीन सखा बुलाइ |{
<ref>N121.119</ref> }सिंघ पौरि बृषभान की ततछन पहुँचे जाइ |{
<ref>N121.120</ref> }लगन है नेह की |{
<ref>N121.121</ref> }तब रानी उठि दौरि पौरि तैं मोहन लाई |{
<ref>N121.122</ref> }सिंघासन बैठाइ हाथ गहि कुँवरि दिखाई |{
<ref>N121.123</ref> }दरस फूँक दै बिष हर्यौ निज सनमुख बैठाइ |{
<ref>N121.124</ref> }बहु धन वारति है सखी मुदित कुँवरि की माइ |{
<ref>N121.125</ref> }धन्न है इह धरी |{
<ref>N121.126</ref> }सुनत बचन ततकाल लड़ैती नैंन उघारे |{
<ref>N121.127</ref> }निरखत ही घनस्याम बदन तैं केस सँवारे |{
<ref>N121.128</ref> }सब अपनै घर निरिख कै पुनि निरखी ढिँग माइ |{
<ref>N121.129</ref> }अचरा डार्यौ बदन पै मन दीनौ मुसकाइ |{
<ref>N121.130</ref> }सकुच मन मैं बड़ी |{
<ref>N121.131</ref> }देखि दोउन कौ प्रेम जु कीरति मन मुस्काई |{
<ref>N121.132</ref> }जोरी जुग जुग जियौ बिधाता भली बनाई |{
<ref>N121.133</ref> }सखी कहैं जुरि बिप्र सौं पुहुपन तैं बनमाल |{
<ref>N121.134</ref> }राधु के कर छवाइ कै गर मेलौ नँदलाल |{
<ref>N121.135</ref> }बात आछी बनी |{
<ref>N122.136</ref> }सुनत सगाई स्याम ग्वाल सब अंगनि फूले |{
<ref>N122.137</ref> }नाचत गावत चले प्रेम रस मैं अनुकूले |{
<ref>N122.138</ref> }जसुमति रानी घर सज्यौ मोतिन चौक पुराइ |{
<ref>N122.139</ref> }बटत बधाई नंद के नंददास बलि जाइ |{
<ref>N122.140</ref> }कि जोरी सोहनी |{
<ref>N123.1</ref> }ऊधौ कौ उपदेस सुनौ ब्रजनागरी |{
<ref>N123.2</ref> }रूप सील लावन्य सबै गुन आगरी |{
<ref>N123.3</ref> }प्रेमधुजा रसरूपिनी उपजावनि सुख पुंज |{
<ref>N123.4</ref> }सुंदर स्याम बिलासिनी नव बृंदाबन कुंज |{
<ref>N123.5</ref> }सुनौ ब्रजनागरी |{
<ref>N123.6</ref> }कह्यौ स्याम संदेस एक मैं तुम पै लायौ |{
<ref>N123.7</ref> }कहन समै संकेत कहूँ औसर नहिं पायौ |{
<ref>N123.8</ref> }सोचत ही मन मैं रह्यौ कब पाऊँ इक ठाउँ |{
<ref>N123.9</ref> }कहि सँदेस नँदलाल कौ बहुरि मधुपुरी जाउँ |{
<ref>N123.10</ref> }सुनौ ब्रजबासिनी |{
<ref>N123.11</ref> }सुनत स्याम कौ नाम ग्राम गृह की सुधि भूली |{
<ref>N123.12</ref> }भरि आनँद रस हृदय प्रेम बेली द्रुम फूली |{
<ref>N123.13</ref> }पुलकि रोम सब अँग भये भरि आये जल नैंन |{
<ref>N123.14</ref> }कंठ घुटे गदगद गिरा बोले जात न बैन |{
<ref>N123.15</ref> }बिवस्था प्रेम की |{
<ref>N124.16</ref> }अर्घासन बैठारि और परिकर्मा दीनी |{
<ref>N124.17</ref> }स्याम सखा निज जानि बहुरि सेवा बहु कीनी |{
<ref>N124.18</ref> }बूझत सुधि नँदलाल की बिहसित मुख ब्रजबाल |{
<ref>N124.19</ref> }नीके हैं बलबीर जू बोलति बचन रसाल |{
<ref>N124.20</ref> }सखा सुनि स्याम के |{
<ref>N124.21</ref> }कुसल स्याम अरु राम कुसल संगी सब उन के |{
<ref>N124.22</ref> }जदुकुल सगरे कुसल परम आनंद सबन के |{
<ref>N124.23</ref> }बूझन ब्रज कुसलात कौं हौं आयौ तुम तीर |{
<ref>N124.24</ref> }मिलिहैं थेरे द्यौस मैं जिनि जिय हौहु अधीर |{
<ref>N124.25</ref> }सुनौ ब्रजबासिनी |{
<ref>N124.26</ref> }सुनि मोहन संदेस रूप सुमिरन ह्वै आयौ |{
<ref>N124.27</ref> }पुलकित आनन अलक अंग आवेस जनायौ |{
<ref>N124.28</ref> }बिह्वल ह्वै धरनी परी ब्रजबनिता मुरझाइ |{
<ref>N124.29</ref> }दै जल छीट प्रबोधहीं ऊधौ बात बनाइ |{
<ref>N124.30</ref> }सुनो ब्रजबासिनी |{
<ref>N124.31</ref> }वे तुम तैं नहिं दूरि ग्यान की आँखिन देखौ |{
<ref>N124.32</ref> }अखिल बिस्व भरपूरि ब्रह्म सब रूप बिसेखौ |{
<ref>N124.33</ref> }लौह दारु पाषान मैं जल थल माहिं अकास |{
<ref>N124.34</ref> }सचर अचर बरतत सबै जोति ब्रह्म परकास |{
<ref>N124.35</ref> }सुनो ब्रजबासिनी |{
<ref>N125.36</ref> }कौंन ब्रह्म की जोति ग्यान कासौं कहौ ऊधौ |{
<ref>N125.37</ref> }हमरे सुंदर स्याम प्रेम कौ मारग सूधौ |{
<ref>N125.38</ref> }नैंन बैन श्रुति नासिका मोहन रूप दिखाइ |{
<ref>N125.39</ref> }सुधि बुधि सब मुरली हरी प्रेम ठगौरी लाइ |{
<ref>N125.40</ref> }सखा सुनि स्याम के |{
<ref>N125.41</ref> }यह सब सगुन उपाधि रूप निर्गुन है उन कौ |{
<ref>N125.42</ref> }निरबिकार निर्लेप लगत नहिं तीनौं गुन कौ |{
<ref>N125.43</ref> }हाथ न पाँउ न नासिका नैंन बैन नहिं कान |{
<ref>N125.44</ref> }अच्युत जोति प्रकास है सकल बिस्व कौ प्रान |{
<ref>N125.45</ref> }सुनौ ब्रजबासिनी |{
<ref>N125.46</ref> }जौ मुख नाहिंन हुतौ कहौ किन माखन खायौ |{
<ref>N125.47</ref> }पाइन बिन गोसंग कहौ को बन बन धायौ |{
<ref>N125.48</ref> }आँखिन मैं अंजन दियौ गोबर्धन लियौ हाथ |{
<ref>N125.49</ref> }नंद जसोदा पूत ह्वै कुँवर कान्ह ब्रजनाथ |{
<ref>N125.50</ref> }सखा सुनि स्याम के |{
<ref>N125.51</ref> }जाहि कहौ तुम कान्ह ताहि कोउ पिता न माता |{
<ref>N125.52</ref> }अखिल अंड ब्रह्मंड बिस्व उन हीं तैं जाता |{
<ref>N125.53</ref> }लीला गुन अवतारि कै धरि आये तन स्याम |{
<ref>N125.54</ref> }जोग जुगति ही पाइयै परब्रह्म पुर धाम |{
<ref>N125.55</ref> }सुनौ ब्रजबासिनी |{
<ref>N126.56</ref> }ताहि बतावहु जोग जोग ऊधौ जेहि पावौ |{
<ref>N126.57</ref> }प्रेम सहित हम पास नंद नंदन गुन गावौ |{
<ref>N126.58</ref> }नैंन बैन मन प्रान मैं मोहन गुन भरपूरि |{
<ref>N126.59</ref> }प्रेम पियूषै छाँड़ि कै कौंन समेटै धूरि |{
<ref>N126.60</ref> }सखा सुनि स्याम के |{
<ref>N126.61</ref> }धूनि बुरी जौ हौइ ईस क्यौं सीस चढ़ावै |{
<ref>N126.62</ref> }धूरि क्षेत्र मैं आइ कर्म करि हरि पद पावै |{
<ref>N126.63</ref> }धूरिहि तैं यह तन भयौ धूरिहि तैं ब्रह्मंड |{
<ref>N126.64</ref> }लोक चतुर्दस धूरि तैं सप्त दीप नव खंड |{
<ref>N126.65</ref> }सुनौ ब्रजबासिनी |{
<ref>N126.66</ref> }कर्म धर्म की बात कर्म अधिकारी जानैं |{
<ref>N126.67</ref> }कर्म धूरि कौं आनि प्रेम अमृत मैं सानैं |{
<ref>N126.68</ref> }तब हीं लैं सब कर्म है जब लैं हरि उर नाहिं |{
<ref>N126.69</ref> }कर्मबंध सब बिस्व के जीव बिमुख ह्वै जाहिं |{
<ref>N126.70</ref> }सखा सुनि स्याम के |{
<ref>N126.71</ref> }कर्महि निंदौ कहा कर्म तैं सदगति होई |{
<ref>N126.72</ref> }कर्म रूप तैं बली नाहिं त्रिभुवन मैं कोई |{
<ref>N126.73</ref> }कर्महि तैं अतपित्त है कर्महि तैं है नास |{
<ref>N126.74</ref> }कर्म किये तैं मुक्ति है परब्रह्म पुर बास |{
<ref>N126.75</ref> }सनौ ब्रजबासिनी |{
<ref>N127.76</ref> }कर्म पाप अरु पुन्य लौह सौने की बेरी |{
<ref>N127.77</ref> }पाइन बंधन दोउ कोउ मानौ बहुतेरी |{
<ref>N127.78</ref> }ऊँच कर्म तैं स्वर्ग है नीच कर्म तैं भोग |{
<ref>N127.79</ref> }प्रेम बिना सब पचि मरे बिषय बसना रोग |{
<ref>N127.80</ref> }सखा सुनि स्याम के |{
<ref>N127.81</ref> }कर्म बुरे जौ हौंहि जोग काहे कोउ धारै |{
<ref>N127.82</ref> }पदँासन सब द्वार रोकि इंद्रिन कौं मारै |{
<ref>N127.83</ref> }ब्रह्म अग्नि जरि सुद्ध ह्वै सिद्ध समाधि लगाइ |{
<ref>N127.84</ref> }लीन हौइ सायुज्य मैं जोतिहि जोति समाइ |{
<ref>N127.85</ref> }सनौ ब्रजबासिनी |{
<ref>N127.86</ref> }जोगी जोतिहि भजैं भक्त निज रूपहि जानैं |{
<ref>N127.87</ref> }प्रेम पियूषै प्रगट स्यामसुंदर उर आनैं |{
<ref>N127.88</ref> }निर्गुन र्गुन जो पाइयै लोग कहैं यह नाहिं |{
<ref>N127.89</ref> }घर आयौ नाग न पूजहीं बाँबी पूजन जाहिं |{
<ref>N127.90</ref> }सखा सुनि स्याम के |{
<ref>N127.91</ref> }जौ उन के गुन हौंहि बेद क्यौं नेति बतावै |{
<ref>N127.92</ref> }निर्गुन सगुन आत्मा रचि उपनिषद जु गावैं |{
<ref>N127.93</ref> }बेद पुरानन खोजि कै नहिं पायौ गुन एक |{
<ref>N127.94</ref> }गुन हू के गुन हौंहि जौ कहौ अकास किहि टेक |{
<ref>N127.95</ref> }सुनौ ब्रजबासिनी |{
<ref>N128.96</ref> }जौ उन के गन नाहिं और गुन भये कहाँ तैं |{
<ref>N128.97</ref> }बीज बिना तरु जमै मोहिं तुम कहौ कहाँ तैं |{
<ref>N128.98</ref> }वा गुन की परछाँह री माया दर्पन बीच |{
<ref>N128.99</ref> }गुन तैं गुन न्यारे भये अमल बारि मिलि कीच |{
<ref>N128.100</ref> }सखा सुनि स्याम के |{
<ref>N128.101</ref> }माया के गुन और और हरि के गुन जानौ |{
<ref>N128.102</ref> }वा गुन कौं इन माँझ आनि काहे कौं सानौ |{
<ref>N128.103</ref> }जाके गुन अरु रूप कौ जानि न पायो भेद |{
<ref>N128.104</ref> }तातैं निर्गुन ब्रह्म कौं बदत उपनिषद बेद |{
N }|{
<ref>N128.105</ref> }सुनौ ब्रजनागरि |{
<ref>N128.106</ref> }बेदहु हरि के रूप स्वास मुख तैं जो निसरै |{
<ref>N128.107</ref> }कर्म क्रिया आसक्ति सबै पिछली सुधि बिसरै |{
<ref>N128.108</ref> }कर्म मध्य ढूढ़ैं सबै किनहुँ न पायौ देख |{
<ref>N128.109</ref> }कर्म रहित ही पाइयै तातैं प्रेम बिसेख |{
<ref>N128.110</ref> }सखा सुनि स्याम के |{
<ref>N128.111</ref> }प्रेमहि कोऊ बस्तु रूप देखत लौ लागै |{
<ref>N128.112</ref> }बस्तु दृष्टि बिन कहौ कहा प्रेमी अनुरागै |{
<ref>N128.113</ref> }तरनि चंद्र के रूप कौ गुन नहिं पायौ जान |{
<ref>N128.114</ref> }तौ उन कौं कहा जानियै गुनातीत भगवान |{
<ref>N128.115</ref> }सुनौ ब्रजबासिनी |{
<ref>N129.116</ref> }तरनि अकास प्रकास तेजमय रह्यौ दुराई |{
<ref>N129.117</ref> }दिब्य दृष्टि बिन कहौ कौंन पै देख्यौ जाई |{
<ref>N129.118</ref> }जिन के बे आँखैं नहीं क्यौं देखे वह रूप |{
<ref>N129.119</ref> }तिन्हैं बिस्वास क्यौं ऊपजै परे कर्म के कूप |{
<ref>N129.120</ref> }सखा सुनि स्याम के |{
<ref>N129.121</ref> }जब करियै नित कर्म भक्ति हू तामैं आई |{
<ref>N129.122</ref> }कर्म रूप तैं कहौ कौंन पै छूट्यौ जाई |{
<ref>N129.123</ref> }करम करम कर्महि किये कर्म नाम ह्वै जाहि |{
<ref>N129.124</ref> }तब आतम निहकर्म ह्वै निर्गुन ब्रह्म समाहि |{
<ref>N129.125</ref> }सुनौ ब्रजबासिनी |{
<ref>N129.126</ref> }जौ हरि के नहिं कर्म कर्म बंधन ह्वै आवै |{
<ref>N129.127</ref> }तौ निर्गुन ह्वै बस्तु मात्र परमान बतावै |{
<ref>N129.128</ref> }जौ उन के परमान है तौ प्रभुता कछु नाहिं |{
<ref>N129.129</ref> }निर्गुन भये अतीत के सगुन सकल जग माहिं |{
<ref>N129.130</ref> }सखा सुनि स्याम के |{
<ref>N129.131</ref> }जो गुन आवैं दृष्टि माँझ नस्वर है सारे |{
<ref>N129.132</ref> }इन सबहिन तैं बासुदेव अच्युत हैं न्यारे |{
<ref>N129.133</ref> }इंद्री दृष्टि बिकार तैं रहत अधोक्षज जोति |{
<ref>N129.134</ref> }सुद्ध सरूपी ग्यान की प्रापति तिन कौं होति |{
<ref>N129.135</ref> }सुनौ ब्रजबासिनी |{
<ref>N130.136</ref> }नास्तिक जे हैं लोग कहा जानैं हित रूपै |{
<ref>N130.137</ref> }प्रगट भानु कौं छाँड़ि गहे परछाहीं धूपै |{
<ref>N130.138</ref> }हमरे बिन वह रूप ही और न कछु सुहाइ |{
<ref>N130.139</ref> }ज्यौं करतल आमलक के कोटिक ब्रह्म दिखाइ |{
<ref>N130.140</ref> }सखा सुनि स्याम के |{
<ref>N130.141</ref> }ऐसैं मैं नँदलाल रूप नैंनन के आगे |{
<ref>N130.142</ref> }आइ गये छबि छाइ बने बीरे अरु बागे |{
<ref>N130.143</ref> }ऊधौ सौं मुख मोरि कै तिन हीं सौं कहैं बात |{
<ref>N130.144</ref> }प्रेम अमृत मुख तैं श्रवत अंबुज नैंन चुचात |{
<ref>N130.145</ref> }तरक रसरीति की |{
<ref>N130.146</ref> }अहो नाथ अहो रमानाथ जदुनाथ गुसाईं |{
<ref>N130.147</ref> }नँद नंदन बिडराति फिरति तुम बिन बन गाईं |{
<ref>N130.148</ref> }काहे न फेरि क्रपाल ह्वै गो ग्वालन सुधि लेहु |{
<ref>N130.149</ref> }दुख जलनिध हम बूड़हीं कर अवलंबन देहु |{
<ref>N130.150</ref> }निठुर ह्वै कहँ रहे |{
<ref>N130.151</ref> }कोउ कहै अहो दरस देहु पुनि बेनु बजावौ |{
<ref>N130.152</ref> }दुरि दुरि बन की ओट कहा हिय लौन लगावौ |{
<ref>N130.153</ref> }तम कौं पिय तुम एक हौ तुम कौं हम सी कोरि |{
<ref>N130.154</ref> }बहुत पाइ कै रावरे प्रीति न डारौ तोरि |{
<ref>N130.155</ref> }एक ही बार जी |{
<ref>N131.156</ref> }कोउ कहै अहो दरस देत फिरि लेत दुराई |{
<ref>N131.157</ref> }यह छलबिद्या कहौ कौंन पिय तुमहिं सिखाई |{
<ref>N131.158</ref> }हम सब रस आधीन हैं तातैं बोलत दीन |{
<ref>N131.159</ref> }जल बिन कहौ कैसैं जियै पराधीन जो मीन |{
<ref>N131.160</ref> }बिचारौ रावरै |{
<ref>N131.161</ref> }कोउ कहै अहो स्याम कहा इतराइ गये हौ |{
<ref>N131.162</ref> }मथुरा को अधिकार पाइ महाराज भये हौ |{
<ref>N131.163</ref> }ऐसी कछु प्रभुता अहो जानत कोऊ नाहिं |{
<ref>N131.164</ref> }अबला बध सुनि डरि गये बड़े बलि जग माहिं |{
<ref>N131.165</ref> }पराक्रम जानि कै |{
<ref>N131.166</ref> }कोउ कहै अहो स्याम चहत मारन जौ ऐसैं |{
<ref>N131.167</ref> }गिरि गोबर्धन धारि करी रच्छा तुम कैसैं |{
<ref>N131.168</ref> }व्याल अनल बिष ज्वाल तैं राखि लई सब ठौर |{
<ref>N131.169</ref> }बिरह अनल अब दहत हौ हँसि हँसि नंदकिसोर |{
<ref>N131.170</ref> }चोरि चित लै गये |{
<ref>N131.171</ref> }कोउ कहै ये निठुर इन्हैं पातक नहिं ब्यापै |{
<ref>N131.172</ref> }पाप पुन्य के करनहार ये ही हैं आपै |{
<ref>N131.173</ref> }इन के निर्दय रूप मैं नाहिंन कोऊ चित्र |{
<ref>N131.174</ref> }पय प्यावत प्रानन हरे पूतना बाल चरित्र |{
<ref>N131.175</ref> }मित्र ये कौंन के |{
<ref>N132.176</ref> }कोउ कहै री आज नाहिं आगे चलि आई |{
<ref>N132.177</ref> }रामचंद्र के रूप धर्म मैं ही निठुराई |{
<ref>N132.178</ref> }जग्य करावन जात हे बिस्वामित्र समीप |{
<ref>N132.179</ref> }मग मैं मारी ताड़का रघुबंसी कुल दीप |{
<ref>N132.180</ref> }बाल ही रीति यह |{
<ref>N132.181</ref> }कोउ कहै ये परम धर्म इस्त्रीजित पूरे |{
<ref>N132.182</ref> }लच्छ लच्छ संधान धरे आयुध के सूरे |{
<ref>N132.183</ref> }सीता जू के कहे तैं सूपनखा पै कोप |{
<ref>N132.184</ref> }छेदि अंग बिरूप करि लोगन लज्जा लोप |{
<ref>N132.185</ref> }कहा ताकी कथा |{
<ref>N132.186</ref> }कोउ कहै री सुनौ और इन के गुन आली |{
<ref>N132.187</ref> }बलि राजा पै गये भूमि माँगन बनमाली |{
<ref>N132.188</ref> }माँगत बामन रूप धरि परबत भये अकाइ |{
<ref>N132.189</ref> }सत्य धर्म सब छाँड़ि कै धर्यौ पीठि पै पाइ |{
<ref>N132.190</ref> }लोभ की नाउ ये |{
<ref>N132.191</ref> }कोउ कहै री कहा हिरनकस्यप पै बिगर्यौ |{
<ref>N132.192</ref> }परम ढीठ प्रहलाद पिता सनमुख ह्वै झगर्यौ |{
<ref>N132.193</ref> }सुत अपने कौ देत हो सिच्छा दंड बँधाइ |{
<ref>N132.194</ref> }इन बपु धरि नरसिंघ कौ नखन बिदार्यौ जाइ |{
<ref>N132.195</ref> }बिना अपराध ही |{
<ref>N133.196</ref> }कोउ कहै दन परसुराम ह्वै माता मारी |{
<ref>N133.197</ref> }फरसा काँधे धारि भूमि छत्रिन संघारी |{
<ref>N133.198</ref> }श्रोनित कुंड भराइ कै पोखे अपने पित्र |{
<ref>N133.199</ref> }इन के निर्दय रूप मैं नाहिंन कोउ चित्र |{
<ref>N133.200</ref> }बिलग कहा मानियै |{
<ref>N133.201</ref> }कोउ कहै री कहा दोष सिसुपाल नरेसै |{
<ref>N133.202</ref> }ब्याह करन कौं गयौ नृपति भीषम के देसै |{
<ref>N133.203</ref> }दल बर जोरि बरात कौं ठाढ़ौ हो छबि बाढ़ि |{
<ref>N133.204</ref> }इन छल करि दुलही हरी छुधित ग्रास मुख काढ़ि |{
<ref>N133.205</ref> }आपने स्वारथी |{
<ref>N133.206</ref> }यहि बिध ह्वै आवसे परम प्रेमहि अनुरागी |{
<ref>N133.207</ref> }और रूप पिय चरित तहाँ कछु सोचन लागी |{
<ref>N133.208</ref> }रोम रोम रहे ब्यापि कै जिन के मोहन आइ |{
<ref>N133.209</ref> }तिन के भूत भविष्य कौ जानत कोउ न दुराइ |{
<ref>N133.210</ref> }रँगीली प्रेम की |{
<ref>N133.211</ref> }देखत उन कौ प्रेम नेम ऊधौ कौ भाज्यौ |{
<ref>N133.212</ref> }तिमिर भाउ आवेस बहुत अपने मन लाज्यौ |{
<ref>N133.213</ref> }मन मैं कही रज पाइ कै लै माथे निज धारि |{
<ref>N133.214</ref> }परम कृतारथ ह्वै रह्यौ त्रिभुवन आनँद बारि |{
<ref>N133.215</ref> }बंदना जोग ये |{
<ref>N134.216</ref> }कब हुँ कहै गुन गाइ स्याम के इनहिं रिझाऊँ |{
<ref>N134.217</ref> }तौ भले प्रेम भक्ति स्यामसुंदर की पाऊँ |{
<ref>N134.218</ref> }जिहि किहि बिध ये रीझहीं सो बिध करौं बनाइ |{
<ref>N134.219</ref> }जातैं मो मन सुद्ध ह्वै दुबिधा ग्यान नसाइ |{
<ref>N134.220</ref> }पाइ रस प्रेम कौ |{
<ref>N134.221</ref> }ताही छिन इक भँवर कहूँ तैं उड़ि तहँ आयौ |{
<ref>N134.222</ref> }ब्रज बनितन के पुंज माहिं गुंजत छबि छायौ |{
<ref>N134.223</ref> }बैठ्यौ चाहत पाँउ पै अरुन कमल दल जानि |{
<ref>N134.224</ref> }मन मधुकर ऊधौ भयौ प्रथमहि प्रगट्यौ आनि |{
<ref>N134.225</ref> }मधुप कौ भेष धरि |{
<ref>N134.226</ref> }ताहि भँवर सो कहत सबै प्रति उत्तर बातैं |{
<ref>N134.227</ref> }तर्क बितर्कन जुक्त प्रेम रस रूपी घातैं |{
<ref>N134.228</ref> }जिनि परसौ मम पाँउ रे तुम आनँद रस चोर |{
<ref>N134.229</ref> }तुम हीं सौं कपटी हुतौ मोहन नंदकिसोर |{
<ref>N134.230</ref> }इहाँ तैं दूरि हो |{
<ref>N134.231</ref> }कोउ कहै री बिस्व माँझ जेते हैं कारे |{
<ref>N134.232</ref> }कपटी कुटिल कठोर परम पानस मसिहारे |{
<ref>N134.233</ref> }एक स्याम तन परसि कै जरत आज लैं अंग |{
<ref>N134.234</ref> }ता पाछे फिरि मधुप यह लायौ जोग भुजंग |{
<ref>N134.235</ref> }कहा इन कौं दया |{
<ref>N135.236</ref> }कोउ कहै री मधुप भेष उनहीं कौ धार्यौ |{
<ref>N135.237</ref> }स्याम पीत गुंजार बैन किंकिनि झनकार्यौ |{
<ref>N135.238</ref> }वा पुर गोरस चोरि कै फिरि आयौ या देस |{
<ref>N135.239</ref> }इन कौं जिनि मानौ कोऊ कपटी इन कौ भेस |{
<ref>N135.240</ref> }चोरि जिनि जाइ कछु |{
<ref>N135.241</ref> }कोउ कहै रे मधुप कहैं अनुरागी तुम कौं |{
<ref>N135.242</ref> }कौंने गुन धैं जानि यहै अचरज है हम कौं |{
<ref>N135.243</ref> }कारौ तन अति पातकी मुख पीरौ जग निंद |{
<ref>N135.244</ref> }गुन औगुन सब आपने आपुहि जानि अलिंद |{
<ref>N135.245</ref> }देखि लै आरसी |{
<ref>N135.246</ref> }कोउ कहै रे मधुप कहा तू रस की जानै |{
<ref>N135.247</ref> }बहुत कुसुम पर बैठि सबै आपन सम मानै |{
<ref>N135.248</ref> }आपन सौ हम कौं कियौ चाहत है मतिमंद |{
<ref>N135.249</ref> }दुबिधा रस उपजाइ कै दुखित प्रेम आनंद |{
<ref>N135.250</ref> }कपट के छंद सौं |{
<ref>N135.251</ref> }कोउ कहै रे मधुप कहा मोहन गुन गावै |{
<ref>N135.252</ref> }हृदय कपट सौं परम प्रेम नाहिंन छबि पावै |{
<ref>N135.253</ref> }जानत हौ हरि भाँति कौं सरबस लेहु चुराइ |{
<ref>N135.254</ref> }यह ठौरी सब ब्रज बधू को जो तुम्हैं पतियाइ |{
<ref>N135.255</ref> }लहे हम जानि कै |{
<ref>N136.256</ref> }कोउ कहै रे मधुप कौंन तुम कहै मधुकारी |{
<ref>N136.257</ref> }लिये फिरत मुख जोग गाँठि प्रेमी बधुकारी |{
<ref>N136.258</ref> }रिधर पान कियौ बहुत कै अधर अरुन रँग रात |{
<ref>N136.259</ref> }अब ब्रज मैं आये कहा करन कौंन कौ घात |{
<ref>N136.260</ref> }जात किन पातकी |{
<ref>N136.261</ref> }कोउ कहै रे मधुप प्रेम षटपद पसु देख्यौ |{
<ref>N136.262</ref> }अब लैं इहि ब्रज देस माहिं कोउ नाहिं बिसेख्यौ |{
<ref>N136.263</ref> }दोइ सिंग मुख पर जमै कारौ पीरौ गात |{
<ref>N136.264</ref> }खल अमृत सम मानही अमृत देखि डरात |{
<ref>N136.265</ref> }बादि यह रसिकता |{
<ref>N136.266</ref> }कोउ कहै रे मधुप ग्यान उलटौ लै आयौ |{
<ref>N136.267</ref> }मुक्ति परे जे रसिक तिन्हैं फिरि कर्म बतायौ |{
<ref>N136.268</ref> }बेद पुरानन सार जे मोहन गुन गहि लेत |{
<ref>N136.269</ref> }तिन कौं आतम सिद्धि की फिरि फिरि संथा देत |{
<ref>N136.270</ref> }जोग चटसार मैं |{
<ref>N136.271</ref> }कोउ कहै अहो मधुप निगुन निरनैं बहु जानौ |{
<ref>N136.272</ref> }तर्क बितर्कन जुक्ति सास्त्र हू तैं बहु आनौ |{
<ref>N136.273</ref> }पै इतनौ नहिं जानही बस्तु बिना गुन नाहिं |{
<ref>N136.274</ref> }निर्गुन सक्ति जु स्याम की लिये सगुन ता माहिं |{
<ref>N136.275</ref> }जोति जल बिंब मैं |{
<ref>N137.276</ref> }कोउ कहे रे मधुप तुम्हैं लाजौ नहिं आवै |{
<ref>N137.277</ref> }स्वामी तुम्हरौ स्याम कूबरीनाथ कहावै |{
<ref>N137.278</ref> }ह्याँ नीची पदवी हुती गोपीनाथ कहाइ |{
<ref>N137.279</ref> }अब जदुकुल पावन भयौ दासी जूठन खाइ |{
<ref>N137.280</ref> }मरत कह बोल कौं |{
<ref>N137.281</ref> }कोउ कहै अहो मधुप स्याम जोगी तुम चेला |{
<ref>N137.282</ref> }कुबजा तीरथ जाइ करौ इंद्रिन कौ मेला |{
<ref>N137.283</ref> }मधुबन सिध फैलाइ कै आये गोकुल माहिं |{
<ref>N137.284</ref> }इत सब प्रेमी लोग हैं गाहक तुमरे नाहिं |{
<ref>N137.285</ref> }पधारौ रावरे |{
<ref>N137.286</ref> }कोउ कहै अहो मधुप साधु मधुबन के ऐसैं |{
<ref>N137.287</ref> }और तहाँ के सिद्ध लोग ह्वैहैं धैं कैसैं |{
<ref>N137.288</ref> }अवगुन गुन गहि लेत हैं गुन कौं डारत मेटि |{
<ref>N137.289</ref> }मोहन निर्गुन क्यौं न होहि तुम साधुन कौं भेटि |{
<ref>N137.290</ref> }गाँठि की खोइ कै |{
<ref>N137.291</ref> }कोउ कहै रे मधुप हौहिं तुम से जो संगी |{
<ref>N137.292</ref> }क्यौं न हौहि तन स्याम सकल बातन चतुरंगी |{
<ref>N137.293</ref> }गोकुल मैं जोरी कोऊ पाई नाहिं मुरारि |{
<ref>N137.294</ref> }मदन त्रिभंगी आप हैं करी त्रिभंगी नारि |{
<ref>N137.295</ref> }रूप गुन सील की |{
<ref>N138.296</ref> }इहि बिध सुमिरि गोबिंद गीत ऊधौ प्रति गोपी |{
<ref>N138.297</ref> }भृँग संग्या करि कहत सबै कुल लज्जा लोपी |{
<ref>N138.298</ref> }ता पाछे इक बार ही रोईं सकल ब्रज नारि |{
<ref>N138.299</ref> }हा करुनामय नाथ हो केसव कृष्न मुरारि |{
<ref>N138.300</ref> }फाटि हियरौ चल्यौ |{
<ref>N138.301</ref> }उमग्यौ जो कोउ सलिल नैंन अँसुवन की धारहि |{
<ref>N138.302</ref> }भीजत अंबुज नीर कंचुकी बहुगुन हारहि |{
<ref>N138.303</ref> }ताही प्रेम पयोधि मैं ऊधौ चले बहाइ |{
<ref>N138.304</ref> }भली ग्यान की मैंड ही ब्रज मैं दीनी आइ |{
<ref>N138.305</ref> }कुल कौ तरन भयौ |{
<ref>N138.306</ref> }प्रेम प्रसंगा करत सुद्ध जो भक्ति प्रकासी |{
<ref>N138.307</ref> }दुबिधा ग्यान गलानि मंदता सगरी नासी |{
<ref>N138.308</ref> }कहत भयौ निहचै यहै हरि रस कौ निज पात्र |{
<ref>N138.309</ref> }हौं तौ कृतकृत ह्वै गयौ इन के दरसन मात्र |{
<ref>N138.310</ref> }मेटि मल ग्यान कौ |{
<ref>N138.311</ref> }पुनि पुनि कहै हरि कहन बात एकांत पठायौ |{
<ref>N138.312</ref> }मैं इन कौ कछु मरम जानि एकौ नहिं पायौ |{
<ref>N138.313</ref> }हौं कही निज मरजाद की ग्यान कर्म कौं रोपि |{
<ref>N138.314</ref> }ये सब प्रेमासक्त हैं कुल की लज्जा लोपि |{
<ref>N138.315</ref> }धन्य ये गोपिका |{
<ref>N139.316</ref> }जे ऐसैं मरजाद मैटि मोहन कौं धावैं |{
<ref>N139.317</ref> }क्यौं नहिं परमानंद प्रेम पदवी कौं पावैं |{
<ref>N139.318</ref> }ग्यान जोग सब कर्म तैं प्रेम परे है साँच |{
<ref>N139.319</ref> }हौं नहिं पटतर देत हौं हीरा आगे काँच |{
<ref>N139.320</ref> }बिषमता बुद्धि की |{
<ref>N139.321</ref> }धन्य धन्य ये लोग भजत हरि कौं जो ऐसैं |{
<ref>N139.322</ref> }और कोउ बिन पारसहि प्रेम पावत है कैसैं |{
<ref>N139.323</ref> }मेरे या लघु ग्यान कौ उर मैं मद रह्यौ बाध |{
<ref>N139.324</ref> }तब जान्यौ ब्रज प्रेम कौ लहत न आधौ आध |{
<ref>N139.325</ref> }बृथा श्रम करि मरे |{
<ref>N139.326</ref> }पुनि कहै सब तैं साधु सँगति उत्तम है भाई |{
<ref>N139.327</ref> }पारस परसैं लौह मंत्र कांचन ह्वै जाई |{
<ref>N139.328</ref> }गोपी प्रेम प्रसादउ कौ हौं अवसेसहि पाइ |{
<ref>N139.329</ref> }ऊधौ तैं मधुकर भयौ दुबिधा ग्यान मिटाइ |{
<ref>N139.330</ref> }पाइ रस प्रेम कौ |{
<ref>N139.331</ref> }पुनि कहै परसत पाइ प्रथम हौं इनहिं निवार्यौ |{
<ref>N139.332</ref> }भृँग संग्या करि कहत निंदि सबहिन तैं डार्यौ |{
<ref>N139.333</ref> }अब ह्वै रहौं ब्रजभूमि की मारग मैं की धूरि |{
<ref>N139.334</ref> }बिचरत पग मो पै परैं सब सुख जीवनमूरि |{
<ref>N139.335</ref> }मुनिन हू दुर्लभै |{
<ref>N140.336</ref> }कै हौं ह्वै रहौं गुल्म लता बेली बन माहीं |{
<ref>N140.337</ref> }आवत जात सुभाउ परै मो पै परछाँहीं |{
<ref>N140.338</ref> }सोऊ मेरे बस नहीं जो कछु करौं उपाइ |{
<ref>N140.339</ref> }मोहन हौंहि प्रसन्न जौ यह बर माँगौं जाइ |{
<ref>N140.340</ref> }कृपा करि दैहिं जौ |{
<ref>N140.341</ref> }ऐसैं मन अभिलाष करत मथुरा फिरि आयौ |{
<ref>N140.342</ref> }गदगद पुलकित रोम अंग आवेस जनायौ |{
<ref>N140.343</ref> }गोपी गुन गावन लग्यौ मोहन गुन गयौ भूलि |{
<ref>N140.344</ref> }जीवन कौं लै का करै पायौ जीवनमूलि |{
<ref>N140.345</ref> }भक्ति कौ सार यह |{
<ref>N140.346</ref> }ऐसैं सोचत जहाँ स्याम तहँ धायौ आयौ |{
<ref>N140.347</ref> }परिकर्मा दंडौत प्रेम सो बहुत जनायौ |{
<ref>N140.348</ref> }कछु निर्दयता स्याम की करि क्रोधित दोउ नैंन |{
<ref>N140.349</ref> }कछु ब्रजबनिता प्रेम की बोलत रस भरे बैन |{
<ref>N140.350</ref> }सुनौ नँद लाड़िले |{
<ref>N140.351</ref> }करुनामय है रसिकता तुम्हरी सब झूठी |{
<ref>N140.352</ref> }तब हीं लैं लहै लाख जबहिं लैं बाँधी मूठी |{
<ref>N140.353</ref> }मैं जान्यौ ब्रज जाइ कै निर्दय तुम्हरौ रूप |{
<ref>N140.354</ref> }जो तुम कौं अवलंबहीं तिन कौं मेलौ कूप |{
<ref>N140.355</ref> }कौंन यह धर्म है |{
<ref>N141.356</ref> }पुनि पुनि कहौं अहो चलौ जाइ बृंदाबन रहियै |{
<ref>N141.357</ref> }परम प्रेम कौ पुंज जहाँ गोपिन सँग लहियै |{
<ref>N141.358</ref> }और काम सब छाँड़ि कै उन लोगन सुख देहु |{
<ref>N141.359</ref> }नातरु टूट्यौ जात है अब हीं नेह सनेहु |{
<ref>N141.360</ref> }करौगे तो कहा |{
<ref>N141.361</ref> }सुनत सखा के बैन नैंन भरि आये दोऊ |{
<ref>N141.362</ref> }बिबस प्रेम आवेस रही नाहीं सुधि कोऊ |{
<ref>N141.363</ref> }रोम रोम प्रति गोपिका ह्वै रही साँवरे गात |{
<ref>N141.364</ref> }कल्पतरोवर साँवरौ ब्रज बनिता भई पात |{
<ref>N141.365</ref> }उलहि अँग अंग तैं |{
<ref>N141.366</ref> }ह्वै सचेत कही भले सखा पठये सुधि लावन |{
<ref>N141.367</ref> }औगुन हमरे आनि तहाँ तैं लगे बतावन |{
<ref>N141.368</ref> }मो मैं उन मैं अंतरौ एकौ छिन भरि नाहिं |{
<ref>N141.369</ref> }ज्यौं देखी मो माँझ वे त्यौं मैं उन हीं माहिं |{
<ref>N141.370</ref> }तरंगनि बारि ज्यौं |{
<ref>N141.371</ref> }गोपी आप दिखाइ एक करि कै बनवारी |{
<ref>N141.372</ref> }ऊधौ भरम निवारि डारि माया की जारी |{
<ref>N141.373</ref> }अपनौ रूप दिखाइ कै लीनौ बहुरि दुराइ |{
<ref>N141.374</ref> }नंददास पावन भयौ सुभ यह लीला गाइ |{
<ref>N141.375</ref> }प्रेमरस पुंजिनी |{
<ref>N142.1</ref> }श्री गुरुचरन प्रताप सदा आनंद बढ़ै उर |{
<ref>N142.2</ref> }कृष्न कृपा तैं कथा कहूँ पावत सुख सुर नर |{
<ref>N142.3</ref> }रुक्मिनि हरन पुनीत चित्त दै सुनै सुनावै |{
<ref>N142.4</ref> }जाहि मिटैं जम त्रास बास हरि के पद पावै |{
<ref>N142.5</ref> }सिसुपालहि दई रुक्म रुक्मिनी बात सुनी जब |{
<ref>N142.6</ref> }चित्र लिखी सी रही दई यह कहा भई अब |{
<ref>N142.7</ref> }चकित चहूँ दिसि चहति बिछुरि मनु मृगी माल तैं |{
<ref>N142.8</ref> }भयौ है बदन कछु मलिन नलिन जनु गलित नाल तैं |{
<ref>N142.9</ref> }भरि आये जल नैंन प्रेम रस ऐन सुहाये |{
<ref>N142.10</ref> }जनु सुंदर अरबिंद अलिन दल बैठि हलाये |{
<ref>N142.11</ref> }अलि पूछति बलि बात कहौ क्यौं नैंननि पानी |{
<ref>N142.12</ref> }पुहुप रेनु उड़ि परी कहति तिन सौं मधु बानी |{
<ref>N142.13</ref> }काहू के ढिँग कुँवरि बड़े बड़े स्वास न लेई |{
<ref>N142.14</ref> }कहत बात मुख मूँदि मूँदि उत्तर तिहिं देई |{
<ref>N142.15</ref> }जो कोउ तपत उसास उदास बदन तैं लहिहै |{
<ref>N142.16</ref> }कन्या बिरहिनि बिरह दु:ख का का सौं कहिहै |{
<ref>N142.17</ref> }सुसम कुसम के हार उदार सखी गुहि लावैं |{
<ref>N142.18</ref> }कर सौं कुँवरि न परसै अर सौं निकट धरावैं |{
<ref>N143.19</ref> }अपने कर जु बरह जुर जानति अति ही ताते |{
<ref>N143.20</ref> }मति मुरझाइ सो माला बाला डरपति याते |{
<ref>N143.21</ref> }मिटी भूख अरु प्यास पास कोउ और न भावै |{
<ref>N143.22</ref> }कौने जाइ उसास भरै दुख कहत न आवै |{
<ref>N143.23</ref> }दुरी न रहति पिय आरति प्रगटहि देति दिखाई |{
<ref>N143.24</ref> }पुलकि अंग स्वर भंग स्वेद कबहूँ जड़ताई |{
<ref>N143.25</ref> }उर बर थर थर कंपत चिंतत कुँवर कन्हाई |{
<ref>N143.26</ref> }कबहुँ टकी लगि जाइ कबहुँ आवत मुरझाई |{
<ref>N143.27</ref> }ह्वै गयौ कछु बिबरन तन छाजत यौं छबि छाई |{
<ref>N143.28</ref> }रूप अनूपम बेलि तनक मनु घाम मैं आई |{
<ref>N143.29</ref> }मंगल दुंदुभि सुनैं धुनैं धनु ज्यौं मन माहीं |{
<ref>N143.30</ref> }निरिख निरिख कर कंकन दृग जल भरि भरि आहीं |{
<ref>N143.31</ref> }टप टप छबिले नैंनन हू तैं अँसुवा ढरहीं |{
<ref>N143.32</ref> }मनु नव नील कमल दल तैं भल मोतिया झरहीं |{
<ref>N143.33</ref> }कबहुँक मन मन सोचत मोचत स्वास ढरारे |{
<ref>N143.34</ref> }मोहन सोहन स्याम न ह्वैहैं पीय हमारे |{
<ref>N143.35</ref> }उपजि बिरह दुख दवा अवा उर ताप तये हैं |{
<ref>N143.36</ref> }कोउ कोउ हार के मोतिया तचि तचि लाल भये हैं |{
<ref>N143.37</ref> }करत बिचार मनहि मन अब धैं कैसी कीजै |{
<ref>N143.38</ref> }लोकलाज कुलकानि कियैं मोहि सरबस छीजै |{
<ref>N143.39</ref> }ज्यौं पिय हरि अनुसरौं करौं सोइ जतन धरौं हठ |{
<ref>N143.40</ref> }मात तात अरु भ्रात बंधुजन सबै परौ भठ |{
<ref>N144.41</ref> }आगि लागि जरि जाहु लाज जो काज बिगारै |{
<ref>N144.42</ref> }सुंदर नंद कुँवर नगधर सौं अंतर पारै |{
<ref>N144.43</ref> }पति परिहरि हरि भजत भई गोकुल की गोपी |{
<ref>N144.44</ref> }तिनहुँ सबै बिध लोपी परम प्रेम रस ओपी |{
<ref>N144.45</ref> }तिन के चरन कमल रज अज से बांछन लागे |{
<ref>N144.46</ref> }सनक सनंदन सिव सारद नारद अनुरागे |{
<ref>N144.47</ref> }इहि बिध धरि मन धीर चीर अँसुवन सिराइ कै |{
<ref>N144.48</ref> }लिख्यौ पत्र सु बिचित्र चित्र नाना बनाइ कै |{
<ref>N144.49</ref> }तब इक द्विज बर बोलि खोलि निज बात कही सब |{
<ref>N144.50</ref> }अहो देव द्विजदेव पिया पै तुरत जाहु अब |{
<ref>N144.51</ref> }यह पाती मोह नाथ हाथ ही मैं तुम दीजौ |{
<ref>N144.52</ref> }काहू नाहिं पतीजौ बलि बलि एती कीजौ |{
<ref>N144.53</ref> }द्विज न गयौ फिरि भवन गवन कियौ धरि जु पवन गति |{
<ref>N144.54</ref> }आरति निरिख रुक्मिनी अरु उत कृष्न दरस रति |{
<ref>N144.55</ref> }पुरी परम माधुरी चाहि कै चकित भयौ चित |{
<ref>N144.56</ref> }श्रीनिवास कौ निज निवास छबि कौ कहियै तित |{
<ref>N144.57</ref> }बन उपबन के रूख भूख भाजै तिहिं देखैं |{
<ref>N144.58</ref> }अमृत फरन करि फरे ढरे सुर द्रुमन बिसेखैं |{
<ref>N144.59</ref> }ललित लतनि की फूलनि झूलनि अति छबि छाजै |{
<ref>N144.60</ref> }तिन पर अलि रव राजै मधुरे जंत्र से बाजै |{
<ref>N144.61</ref> }सुक पिक चातक सबद सु मीठी धुनि अस रटहीं |{
<ref>N144.62</ref> }मनौं मार चटसार सुढार चटा गन पढ़हीं |{
<ref>N145.63</ref> }और बिहंगम रंग भरे बोलत हिय हरहीं |{
<ref>N145.64</ref> }जनु तरवर रस भरे परस्पर बातैं करहीं |{
<ref>N145.65</ref> }सुभग सुगंध सरोवर निरमल मुनि मन जैसैं |{
<ref>N145.66</ref> }प्रफुलित बरुई इंदु सरोवर राजत तैसैं |{
<ref>N145.67</ref> }कुंज कुंज प्रति पुंज भँवर गुंजत अनुहारे |{
<ref>N145.68</ref> }मनौं रबि डर तम भजै तजै रोवत हैं बारे |{
<ref>N145.69</ref> }उज्जल मनिमय अटा घटा सौं बातैं करई |{
<ref>N145.70</ref> }जगमग जगमग जोति होति रबि ससि सौं अरई |{
<ref>N145.71</ref> }चपल पताका फरकैं अरकैं अरक किरन जहँ |{
<ref>N145.72</ref> }घाम न कबहूँ परसैं नित ही छाँह रहत तहँ |{
<ref>N145.73</ref> }जाल रंध्र मग अगर धूम जनौं जल धर धुरवा |{
<ref>N145.74</ref> }आनँद भरि भरि उरवा नाचत मधुरे मुरवा |{
<ref>N145.75</ref> }बगर बगर सब नगर उड़ी नभ गुड़ी बनी छबि |{
<ref>N145.76</ref> }मनौं गगन मैं अगन चौखुटे चंद रहे फबि |{
<ref>N145.77</ref> }तैसैंइ देव बिमाननि चढ़ि द्वारावति आये |{
<ref>N145.78</ref> }देखि देखि हिय हरखैं बरखैं सुमन सुहाये |{
<ref>N145.79</ref> }कृष्न भावती पुरी निरिख द्विज हरष भयौ अस |{
<ref>N145.80</ref> }जगत द्वंद तैं निकसि ब्रह्म आनंद मिल्यौ जस |{
<ref>N145.81</ref> }सिंहपौरि छबि खोरि रही न कही बनि आवै |{
<ref>N145.82</ref> }अर्थ धर्म अरु काम मोक्ष जिहिं निरखत पावै |{
<ref>N145.83</ref> }तहँ अनेक परचार मार से बनि बनि ठाढ़े |{
<ref>N145.84</ref> }कृष्न कल्पतरु सुंदर सीतल छाँह के बाढ़े |{
<ref>N146.85</ref> }ब्रह्म रुद्र अमरेंद्रबृंद की भीर भुलावै |{
<ref>N146.86</ref> }भीतर जान सो पावै जिहिं हरिदेव बुलावै |{
<ref>N146.87</ref> }चल्यौ गयौ तहँ बिप्र छिप्र गति कितहुँ न अटक्यौ |{
<ref>N146.88</ref> }प्रभु जानि ब्रह्मन्य पौरिया पाइनि लटक्यौ |{
<ref>N146.89</ref> }जदु पुरुषन के मध्य देखि जदुपति सुख पायौ |{
<ref>N146.90</ref> }जनु उड़पति उड़ मंडल तैं महि मंडल आयौ |{
<ref>N146.91</ref> }किधैं कमल मंडल मैं अमल दिनेस बिराजै |{
<ref>N146.92</ref> }कंकल किंकिनि कुंडल किरन महा छबि छाजै |{
<ref>N146.93</ref> }ताहि देरि तैं निरिख परिख हरि हर्षित होई |{
<ref>N146.94</ref> }प्रिय संदेस कहैया है यह द्विज बर कोई |{
<ref>N146.95</ref> }उठि नँद नंदन जग बंदन पद बंदन करि कै |{
<ref>N146.96</ref> }लै चले घर द्विज बर कौं हरि कर पै कर धरि कै |{
<ref>N146.97</ref> }दुग्ध फैन सम सैन रमा मन ऐन सुहाई |{
<ref>N146.98</ref> }ता ऊपर बैठाइ पाइ धोये जदुराई |{
<ref>N146.99</ref> }अष्टगंध उष्नोदक सौं अस्नान कराये |{
<ref>N146.100</ref> }मंजुल मृदुल महीन नवीन सु पट पहिराये |{
<ref>N146.101</ref> }खान पान बहु मान पान निज पानि खवाये |{
<ref>N146.102</ref> }कहौ कहाँ तैं आये बोलौ बचन सुहाये |{
<ref>N146.103</ref> }तब रुक्मिनि कौ कागर नागर नेह नवीनौ |{
<ref>N146.104</ref> }बसन छोर तैं छोरि बिप्र श्रीधर कर दीनौ |{
<ref>N146.105</ref> }मुद्रा खोलि गोबिंद चंद जब बाँचन आँचे |{
<ref>N146.106</ref> }परम प्रेम रस साँचे अच्छर परत न बाँचे |{
<ref>N147.107</ref> }श्री हरि हियौ सिरावत लावत लै लै छाती |{
<ref>N147.108</ref> }लिखी बिरह के हाथन पाती अजहूँ ताती |{
<ref>N147.109</ref> }हिये लाइ सचु पाइ बहुरि द्विज बर कौं दीनी |{
<ref>N147.110</ref> }रुक्मिनि अँसुवन भीनी पुनि हरि अँसुवन भीनी |{
<ref>N147.111</ref> }पढ़न लग्यौ द्विज गुनी रुक्मिनी बचन सुहाये |{
<ref>N147.112</ref> }तब हरि के मन नैंन सिमिटि सब श्रवननि आये |{
<ref>N147.113</ref> }स्वस्ति स्वस्ति श्री श्री निवास श्रुति बास सहाइक |{
<ref>N147.114</ref> }सुर नर मुनि गंधर्व जच्छ किन्नर बिध नाइक |{
<ref>N147.115</ref> }नृप बिदर्भ की कन्या रुक्मिनि अनुचरि गनियै |{
<ref>N147.116</ref> }ताकौ प्रथम प्रनाम बाँचि पुनि बिनती सुनियै |{
<ref>N147.117</ref> }बिलग नाहिंनै मनियै जनियै अपनी करि कै |{
<ref>N147.118</ref> }मग्न होत दुख जलनिध मैं उद्धरौ कर धरि कै |{
<ref>N147.119</ref> }जब तैं तुम्हरे गुन गन मुनिजन नारद गाये |{
<ref>N147.120</ref> }तब तैं और न भाये अमृत तैं अधिक सुहाये |{
<ref>N147.121</ref> }मैं तुम मन करि बरे कुँवर गिरिधरन पियारे |{
<ref>N147.122</ref> }हौं भई तुम परचार नाथ तुम भये हमारे |{
<ref>N147.123</ref> }अब बिलंब मति करौ बरौ त्रिभुवन पति सुंदर |{
<ref>N147.124</ref> }नाथ परम सुख धाम सकल सुख भोग पुरंदर |{
<ref>N147.125</ref> }और सबै दुख भरे बरे अंतर ही अंतर |{
<ref>N147.126</ref> }काल कौल से करे परे छिन ही छिन तंतर |{
<ref>N147.127</ref> }देखत के सब गोरे नव नव पानिप धोरे |{
<ref>N147.128</ref> }हार काज नहिं आवैं जद्यपि उज्जल ओरे |{
<ref>N148.129</ref> }तिन मैं इक सिसुपाल ताहि मोहिं देत रुक्म सठ |{
<ref>N148.130</ref> }तात मात पचि हारे होत नहिं सो चट तैं मठ |{
<ref>N148.131</ref> }उचित हौइ सो करियै करत लाज नहिं मरियै |{
<ref>N148.132</ref> }बारन बृंद बिदरान बलि गोमाय न डरियै |{
<ref>N148.133</ref> }महा हंस जदुबंस बीर जू बलहि बिचारौ |{
<ref>N148.134</ref> }है तुमरौ यह भाग काग सिसुपाल बिडारौ |{
<ref>N148.135</ref> }परत परेवा नभ तैं पर कर देखत याकौं |{
<ref>N148.136</ref> }तुम सब लाइक अछत छुवै सिसुपाल छिया कौं |{
<ref>N148.137</ref> }जौ नगधर नँदलाल मोहिं नहिं करिहौ दासी |{
<ref>N148.138</ref> }तौ पावक परि जरिहौं करिहौं तन की कासी |{
<ref>N148.139</ref> }मरि मरि धरि धरि देहन पैहौं सुंदर हरि बर |{
<ref>N148.140</ref> }पै यह कबहुँ न हौइ स्याल सिसुपाल छुवै कर |{
<ref>N148.141</ref> }सुनि रुक्मिनि की पाती छानी पुनि लगाइ कै |{
<ref>N148.142</ref> }सारिथ तैं रथ माँग्यौ रुक्म पै अत रिसाइ कै |{
<ref>N148.143</ref> }तुरत चढ़े छबि बढ़े चढ़त बानक बनि आयौ |{
<ref>N148.144</ref> }अरबर मैं खसि पर्यौ पीतपट द्विज पकरायौ |{
<ref>N148.145</ref> }करत बिप्र सौं बात लसत बिकसत सुंदर मुख |{
<ref>N148.146</ref> }जनु कुमुदिनि घर चल्यौ चंद्रमा दैन परम सुख |{
<ref>N148.147</ref> }अहा द्विज सब दल दलमलि लाऊँ रुकमिनि ऐसैं |{
<ref>N148.148</ref> }दारु मथन करि सार अगिनि कन काढ़त जैसैं |{
<ref>N148.149</ref> }जानि प्रिया की आरति हरि अरबर सौं धाये |{
<ref>N148.150</ref> }मन की सी गति करे चले कुंदनपुर आये |{
<ref>N149.151</ref> }इहाँ कुँवरि तरफरत फिरत घर आँगन ऐसैं |{
<ref>N149.152</ref> }रबि कर तपत करी मछरी थेरे जल जैसैं |{
<ref>N149.153</ref> }चढ़ि चढ़ि अटनि झरोखनि झाँकति नवल किसोरी |{
<ref>N149.154</ref> }चंद उदै ज्यौं चाहत आरत तृषित चकोरी |{
<ref>N149.155</ref> }बाम भुजा लगी फरकन कंचुकी बँध लगे तरकन |{
<ref>N149.156</ref> }हिय तैं सूल लग्यौ सरकन उर अंतर लग्यौ धरकन |{
<ref>N149.157</ref> }ताही छिन वह द्विज बर चलि अंतहपुर आयौ |{
<ref>N149.158</ref> }बदन डहडह्यौ देखि कछु मन धीरज पायौ |{
<ref>N149.159</ref> }पूँछि न सकै मुख बात दई यह कहा कहैगौ |{
<ref>N149.160</ref> }किधैं अमृत सौं सींचि किधैं बिष देह दहैगौ |{
<ref>N149.161</ref> }निकसि प्रान तिय तन तैं द्विज के बचननि आये |{
<ref>N149.162</ref> }जब कह्यौ श्री हरि आये मनहुँ बहुर्यौ फिरि आये |{
<ref>N149.163</ref> }दियौ चहै कछु द्विजहि नहीं देखै तिहि लाइक |{
<ref>N149.164</ref> }तब उठि पाइनि परी भरी आनंद महा इक |{
<ref>N149.165</ref> }सुर नर जाकौं सेवत सेवत हू नहिं लहियै |{
<ref>N149.166</ref> }सो लछिमी जिहि पाइ परी ताकी कहा कहियै |{
<ref>N149.167</ref> }पुर के लोगन सुनी कि श्री सुंदर बर आये |{
<ref>N149.168</ref> }जहाँ तहाँ तैं आये देखि हरि बिस्मय पाये |{
<ref>N149.169</ref> }कोटि काम लावन्य धाम अँग साँवरे पिय के |{
<ref>N149.170</ref> }जे जे जाकी दृष्टि परे ते भये तित ही के |{
<ref>N149.171</ref> }कोउ जो अलक छबि उरझे अज हूँ नाहिंन सुरझे |{
<ref>N149.172</ref> }ललित लटपटी पगिया तकि तकि तहँ तहँ मुरझे |{
<ref>N150.173</ref> }कोउ कटीली भैंहन निरखत बिबस करे हैं |{
<ref>N150.174</ref> }कोउ कोउ दृग छबि गिनत गिनत ही हारि परे हैं |{
<ref>N150.175</ref> }कोऊ श्रवनन कुंडल मंडल चंचल जोती |{
<ref>N150.176</ref> }निरखत ही मिलि गये भये जलनिध के मोती |{
<ref>N150.177</ref> }कोउ लिख ललित कपोलन मधुरे बोलन अटके |{
<ref>N150.178</ref> }मद गज ज्यौं परे चहले दहले फेरि न मटके |{
<ref>N150.179</ref> }कोउ जु रहे चकचौंधि रुचिर पीतांबर छबि पर |{
<ref>N150.180</ref> }मनौं छबीली छटा रही थकि सुंदर घन पर |{
<ref>N150.181</ref> }कोउ रीझे श्रीबत्स बच्छ उर की लुनआई |{
<ref>N150.182</ref> }मृदु मरकत मनि कोटि नैंक जस दामिनि छाई |{
<ref>N150.183</ref> }कोउ और तैं और अंग के लोभ लुभारे |{
<ref>N150.184</ref> }भरे भवन के चोर भये बदलत ही हारे |{
<ref>N150.185</ref> }कोउ रुचिर चरनारबिंद मकरंद लुभाये |{
<ref>N150.186</ref> }चित्रकमल संसार निरिख अलि बहुरि न आये |{
<ref>N150.187</ref> }कोउ कहै सिख बर नाइक रुक्मिनि इन के लाइक |{
<ref>N150.188</ref> }मनि बाँधी कपि कंठ संठ रुक्मी दुखदाइक |{
<ref>N150.189</ref> }कोउ कहै यह बली बीर बर याही बरैहै |{
<ref>N150.190</ref> }जरासंधु सिसुपाल स्याम मुख धूरि परैहै |{
<ref>N150.191</ref> }पुनि सब भूपन सुनी कि हरि मद मथन पधारे |{
<ref>N150.192</ref> }परे बिषाद जिय भारे मिटि गये ओज उबारे |{
<ref>N150.193</ref> }मतौ कियौ मिलि उन हूँ किन हूँ भेद बतायौ |{
<ref>N150.194</ref> }महा बली अति छली भली नहिं जौ यह आयौ |{
<ref>N151.195</ref> }जहाँ देबि अंबिका नगर बाहिर मठ ऊजन |{
<ref>N151.196</ref> }ह्वै आई कुल रीति चली दुलही तिहिं पूजन |{
<ref>N151.197</ref> }भेरी मंदर बाजैं कंदर घन ज्यौं गाजैं |{
<ref>N151.198</ref> }पहिरि बर्म असि चर्म खरे सब सुभट बिराजैं |{
<ref>N151.199</ref> }सावधान ह्वै चले घेरि दुलहिनि कौं ऐसैं |{
<ref>N151.200</ref> }गरुड़ बेग भयभीत सुधा ढिँग बिषधर जैसैं |{
<ref>N151.201</ref> }देबी द्वार पखारि पाइ दुलहिनी सुहाई |{
<ref>N151.202</ref> }थलज जलज से चरनन चली देवालय आई |{
<ref>N151.203</ref> }बिधवत देबी आचि चरचि बहु बंदन करि कै |{
<ref>N151.204</ref> }बिनती कीनी कुँवरि गवरि पद पंकज धरि कै |{
<ref>N151.205</ref> }अहो देबि अंबिका ईस्वरी तुम सब लाइक |{
<ref>N151.206</ref> }महामाइ बरदाइ सु संकर तुमरे नाइक |{
<ref>N151.207</ref> }तुम सब जिय की जानति तुम सौं कहा दुराऊँ |{
<ref>N151.208</ref> }गोकुलचंद गोबिंद नंद नंदन पति पाऊँ |{
<ref>N151.209</ref> }ह्वै प्रसन्न अंबिका कहति सुनि रुकमिनि सुंदरि |{
<ref>N151.210</ref> }पैहै अब गोबिंदचंद जिय जिनि बिषाद करि |{
<ref>N151.211</ref> }पाइ मनोरथ बिकसी निकसी सुंदरि मठ तैं |{
<ref>N151.212</ref> }बेगि चलौ सब कहैं चलै तिन सौं निज हठ तैं |{
<ref>N151.213</ref> }मंद मंद पग धरै चंद मुख किरन बिराजैं |{
<ref>N151.214</ref> }मनिमय नूपुर साजै मनमथ बीन से बाजैं |{
<ref>N151.215</ref> }अरुन चरन प्रतिबिंब अवनि मैं यौं उनमानी |{
<ref>N151.216</ref> }जनु धर अपनी जीभ धरति पग कोमल जानी |{
<ref>N152.217</ref> }देखन छबि छल अपने बर की आरति उलही |{
<ref>N152.218</ref> }निरखत निरपति सगरे डरपति नैंक न दुलही |{
<ref>N152.219</ref> }घूँघट पट कियौ हाँतौ सोभित बदन डहडह्यौ |{
<ref>N152.220</ref> }जनौं अंबुद तैं अब हीं निकस्यौ चंद गहगह्यौ |{
<ref>N152.221</ref> }सोभा सदन बदन मैं रदन छबि राजत ऐसैं |{
<ref>N152.222</ref> }अरुन बदल मैं दमकत दामिनि अंकुर जैसैं |{
<ref>N152.223</ref> }श्रवननि सुंदर खुभी चुभी सब के मन ऐसैं |{
<ref>N152.224</ref> }काम कलभ की अब हीं उलही दँतिया जैसैं |{
<ref>N152.225</ref> }अली अंस भुज दिये निहारति अलक सुधारति |{
<ref>N152.226</ref> }सर कटाच्छ रस भरे सु तकि तकि भूपन मारति |{
<ref>N152.227</ref> }परे जहाँ तहाँ मुरझि भूप सब उरझि उरेझा |{
<ref>N152.228</ref> }पाँचबान सर साधि करे मनमथ के बेझा |{
<ref>N152.229</ref> }दृष्टि परे जब मोहन सोहन कुँवर कन्हाई |{
<ref>N152.230</ref> }तिहि छिन दुलहिनि दसा नाहिं कछु बरनी जाई |{
<ref>N152.231</ref> }अरबराइ मुरझाइ कछु न बसाइ तिया पै |{
<ref>N152.232</ref> }पंख नाहिं तन बने नतरु उड़ि जाइ पिया पै |{
<ref>N152.233</ref> }हरै हरै पग धरै हरी रुक्मिनि नियराई |{
<ref>N152.234</ref> }टक टक सब नृप लखैं मनौं ठग मूरी खाई |{
<ref>N152.235</ref> }कछु रुक्मिनि चलि आई हरि लै रथ बैठाई |{
<ref>N152.236</ref> }घन तैं बिछुरी बिजुरी मनौं घन मैं फिरि आई |{
<ref>N152.237</ref> }लै चले नागर नगधर नवल तिया कौं ऐसैं |{
<ref>N152.238</ref> }माँखिन आँखिन धूरि पूरि मधुहा मधु जैसैं |{
<ref>N153.239</ref> }गरुड़ हरी जिमि सुधा दर्प सब सर्पन कौं हरि |{
<ref>N153.240</ref> }तैसैं हरि लै चले आपनौ सहज खेल करि |{
<ref>N153.241</ref> }सुंदर साँवरे पिय सँग अति ही आभा भासी |{
<ref>N153.242</ref> }जनु नव नीरद निकट चारु चंद्रिका प्रकासी |{
<ref>N153.243</ref> }हरी हरी यौं दुलहिनि कहि सब लोग पुकारे |{
<ref>N153.244</ref> }कित गये वे सब भूप जूप लागे बजमारे |{
<ref>N153.245</ref> }जरासंध दै आदि नृपति सजि सजि कै दौरे |{
<ref>N153.246</ref> }महा सिंह के पाछे कूकत कूकर बौरे |{
<ref>N153.247</ref> }देखे रिपु दल भारे तब बलदेव सम्हारे |{
<ref>N153.248</ref> }मद गज ज्यौं सर पैठि कमल से दलमलि डारे |{
<ref>N153.249</ref> }मरन तैं अधिक जु मान भंग मागध दुख पायौ |{
<ref>N153.250</ref> }जहँ दूलह सिसुपाल तहाँ मन राखन आयौ |{
<ref>N153.251</ref> }दुख पै दुख भयौ दूनौ कर कंकन दुख दीन्हौ |{
<ref>N153.252</ref> }चपरि चखन के काजर पुनि मुख कारौ कीन्हौ |{
<ref>N153.253</ref> }तब निकस्यौ नृप रुक्म धरे सिर कंचन कुलही |{
<ref>N153.254</ref> }रंचक तुम ठहराहु आनि देहुँ तुमरी दुलही |{
<ref>N153.255</ref> }यह कहि रिस भरि धायौ आयौ हरि पै ऐसैं |{
<ref>N153.256</ref> }दुरबल अंग पतंग प्रबल पावक मैं जैसैं |{
<ref>N153.257</ref> }जो कोऊ मतिमंद चंद कौं धूरि उड़ावै |{
<ref>N153.258</ref> }उलटि दृगनि जब परै मूढ़ कौं तब सुधि आवै |{
<ref>N153.259</ref> }जितक छाह हरि हिये हुतौ तेतौ नहिं कीनौ |{
<ref>N153.260</ref> }मूड़ मूड़ि सत चुटिया राखि तिहिं छाँड़ि है दीनौ |{
<ref>N154.261</ref> }इहि बिध सब रन जीति हरी रुक्मिनि लै आये |{
<ref>N154.262</ref> }बिधवत कियौ बिबाह तिहूँ पुर मंगल गाये |{
<ref>N154.263</ref> }जो यह मंगल गावै चित दै सुनै सुनावै |{
<ref>N154.264</ref> }सो सब मंगल पावै हरि रुक्मिनि मन भावै |{
<ref>N154.265</ref> }हरि रुक्मिनि मन भावै सो सब के मन भावै |{
<ref>N154.266</ref> }नंददास अपने प्रभु कौ यह मंगल गावै |{
<ref>N155.1</ref> }बंदन करौं कृपानिधान श्री सुक सुभकारी |{
<ref>N155.2</ref> }सुद्ध जोतिमय रूप सदा सुंदर अबिकारी |{
<ref>N155.3</ref> }हरि लीला रस मत्त मुदित नित बिचरत जग मैं |{
<ref>N155.4</ref> }अदभुत गति कहुँ नहिंन अटक ह्वै निकसत नग मैं |{
<ref>N155.5</ref> }नीलोत्पल दल स्याम अंग नव जोबन भ्राजै |{
<ref>N155.6</ref> }कुटिल अलक मुख कमल मनौं अलि अवलि बिराजै |{
<ref>N155.7</ref> }ललित बिसाल सुभाल दिपत मनौं निकर निसाकर |{
<ref>N155.8</ref> }कृष्न भक्ति प्रतिबिंब तिमिर कौं कोटि दिवाकर |{
<ref>N155.9</ref> }कृपा रंग रस अयन नयन राजत रतनारे |{
<ref>N155.10</ref> }कृष्न रसासव पान अलस कछु घूम घुमारे |{
<ref>N155.11</ref> }श्रवन कृष्न रस भवन गंड मंडल भल दरसै |{
<ref>N155.12</ref> }प्रेमानंद मिली सु मंद मुसकनि मधु बरसै |{
<ref>N155.13</ref> }उन्नत नासा अधर बिंब सुक की छबि छीनी |{
<ref>N155.14</ref> }तिन बिच अदभुत भाँति लसत कछु इक मसि भीनी |{
<ref>N155.15</ref> }कंबु कंठ की रेख देखि हरि धर्म प्रकासै |{
<ref>N155.16</ref> }काम क्रोध मद लोभ मोह जिहिं निरखत नासै |{
<ref>N156.17</ref> }उर बर पर अति छबि की भीर कछु बरनि न जाई |{
<ref>N156.18</ref> }जिहि भीतर जगमगत निरंतर कुँवर कन्हाई |{
<ref>N156.19</ref> }सुंदर उदर उदार रोमावलि राजति भारी |{
<ref>N156.20</ref> }हियौ सरोवर रस भरि चली मनौं उमगि पनारी |{
<ref>N156.21</ref> }ता रस की कुंडिका नाभि अस सोभित गहरी |{
<ref>N156.22</ref> }त्रिबली तामैं ललित भाति जनु उपजत लहरी |{
<ref>N156.23</ref> }अति सुदेस कटि देस सिंघ सोभित सघनन अस |{
<ref>N156.24</ref> }जो जन मन आकरषत बरषत प्रेम सुधा रस |{
<ref>N156.25</ref> }गूढ़ जानु आजानु बाहु मद गज गति लोलैं |{
<ref>N156.26</ref> }गंगादिकन पबित्र करत अवनी मैं डोलैं |{
<ref>N156.27</ref> }सुंदर पद अरबिंद मधुर मकरंद मुक्ति जहँ |{
<ref>N156.28</ref> }मुनि मन मधुकर निकर सदा सेवत लोभी तहँ |{
<ref>N156.29</ref> }जब दिनमनि श्री कृष्न दृगन तैं दूरि भये दुरि |{
<ref>N156.30</ref> }पसरि पर्यौ अँधियार सकल संसार घुमड़ि घुरि |{
<ref>N156.31</ref> }तिमिर ग्रसित सब लोक ओक दिख दुखित दयाकर |{
<ref>N156.32</ref> }प्रगट कियौ अदभुत प्रभाव भागवत बिभाकर |{
<ref>N156.33</ref> }जे संसार अँध्यार गार मैं मगन भये परि |{
<ref>N156.34</ref> }तिन हित अदभुत दीप प्रगट कीनौ जु कृपा करि |{
<ref>N156.35</ref> }श्री भागवत सुभ नाम परम अभिराम परम गति |{
<ref>N156.36</ref> }निगम सार सुकुमार बिना गुरु कृपा अगम अति |{
<ref>N156.37</ref> }ताही मैं पुनि अति रहस्य यह पंचाध्याई |{
<ref>N156.38</ref> }तन मैं जैसैं पंचप्रान यौं सुक मुनि गाई |{
<ref>N157.39</ref> }परम रसिक इक मित्र मोहिं जिन आग्या दीनी |{
<ref>N157.40</ref> }तातैं मैं यह कथा जथामति भाषा कीनी |{
<ref>N157.41</ref> }अब सुंदर श्री बृंदाबन कौं गाइ सुनाऊँ |{
<ref>N157.42</ref> }सकल सिद्धि दाइक नाइक पै सब बिध पाऊँ |{
<ref>N157.43</ref> }श्री बृंदाबन चिदघन कछु छबि बरनि न जाई |{
<ref>N157.44</ref> }कृष्न ललित लीला के काज धरि रह्यौ जड़ताई |{
<ref>N157.45</ref> }जहँ नग खग मृग लता कुंज बीरुध तृन जेते |{
<ref>N157.46</ref> }नहिंन काल गुन प्रभाउ सदा सोभित रहैं तेते |{
<ref>N157.47</ref> }सकल जंतु अबिरुद्ध जहाँ हरि मृग सँग चरहीं |{
<ref>N157.48</ref> }काम क्रोध मद लोभ रहित लीला अनुसरहीं |{
<ref>N157.49</ref> }सब रितु संत बसंत लसत जहँ दिनमनि ओभा |{
<ref>N157.50</ref> }आन बनन जाकी बिभूति करि सोभित सोभा |{
<ref>N157.51</ref> }ज्यौं लछिमी निज रूप अनूप चरन सेवत नित |{
<ref>N157.52</ref> }भू बिलसत जु बिभूति जगत जगमगि रही जित तित |{
<ref>N157.53</ref> }श्री अनंत महिमा अनंत को बरनि सकै कबि |{
<ref>N157.54</ref> }संकर्षन सौं कछुक कही श्रीमुख जाकी छबि |{
<ref>N157.55</ref> }देवन मैं श्री रमारमन नाराइन प्रभु जस |{
<ref>N157.56</ref> }बनन मैं बृंदाबन सुदेस सब दिन सोभित अस |{
<ref>N157.57</ref> }या बन की बर बानक या बन ही बनि आवै |{
<ref>N157.58</ref> }सेस महेस गनेस सुरेसहु पार न पावै |{
<ref>N157.59</ref> }जहँ जेतिक द्रुम जाति कल्पद्रुम सम सब लाइक |{
<ref>N157.60</ref> }चिंतामनि सम भूमि सबन चिंतत फलदाइक |{
<ref>N158.61</ref> }तिन मिध इक जु कल्पतरु लगि रही जगमग जोती |{
<ref>N158.62</ref> }पत्र मूल फल फूल सकल हीरा मनि मोती |{
<ref>N158.63</ref> }तिन मिध तिन के गंध लुब्ध अस गान करत अलि |{
<ref>N158.64</ref> }बर किन्नर गंधर्व अप्सरा तिन पर गईं बलि |{
<ref>N158.65</ref> }अमृत फुही सुख गुही अति सुही परत रहत नित |{
<ref>N158.66</ref> }रास रसिक सुंदर पिय कौ श्रम दूरि करन हित |{
<ref>N158.67</ref> }तिहि सुरतरु मिध अवर एक अदभुत छबि छाजै |{
<ref>N158.68</ref> }साखा दल फल फूलनि हरि प्रतिबिंब बिराजै |{
<ref>N158.69</ref> }ता तर कोमल कनक भूमि मनिमय मोहति मन |{
<ref>N158.70</ref> }देखियत सब प्रतिबिंब मनौं घर मैं दुसरौ बन |{
<ref>N158.71</ref> }थलज जलज झलमलत ललित बहु भँवर उड़ावै |{
<ref>N158.72</ref> }उड़ि उड़ि परत पराग कछु छबि कहत न आवै |{
<ref>N158.73</ref> }श्री जमुना अति प्रेम भरी तट बहत जु गहरी |{
<ref>N158.74</ref> }मनि मंडित महि माहिं दौरि जनु परसत लहरी |{
<ref>N158.75</ref> }तहँ इक मनिमय इक बितस्ति कौ संकु सुभग अति |{
<ref>N158.76</ref> }तापर षोड़षदल सरोज अदभुत चक्राकृति |{
<ref>N158.77</ref> }मिध कमनीय करनिका सब सुख कंदर सुंदर |{
<ref>N158.78</ref> }तहँ राजत ब्रजराज कुँवर बर रसिक पुरंदर |{
<ref>N158.79</ref> }निकर बिभाकर दुति मेटत सुभ कौस्तुभ मनि अस |{
<ref>N158.80</ref> }हरि जू के उर रुचिर बिषै लागति सो उड़ जस |{
<ref>N158.81</ref> }मोहन अदभुत रूप कहि न आवै छबि ताकी |{
<ref>N158.82</ref> }अखिल अंड ब्यापी जु ब्रह्म आभा है जाकी |{
<ref>N159.83</ref> }परमात्मा परब्रह्म सबन के अंतर्जामी |{
<ref>N159.84</ref> }नाराइन भगवान धर्म करि सब के स्वामी |{
<ref>N159.85</ref> }बाल कुमार पौगंड धर्म आक्रांत ललित तन |{
<ref>N159.86</ref> }धमरी नित्य किसोर कान्ह मोहत सब कौ मन |{
<ref>N159.87</ref> }मृदु उज्जल स्यामल सु अंग अदभुत सिँगार किय |{
<ref>N159.88</ref> }नव किसोर जे मोर चंद्रिका सुभग सीस दिय |{
<ref>N159.89</ref> }कंठ मुक्तन की माल ललित बनमाल धरे पिय |{
<ref>N159.90</ref> }मंद मधुर हँसि पीत बसन फरकत करखत हिय |{
<ref>N159.91</ref> }अस अदभुत गोपाल बाल सब काल बसत जहँ |{
<ref>N159.92</ref> }याही तैं बैकुंठ बिभौ कुंठित लागत तहँ |{
<ref>N159.93</ref> }जदपि सहज माधुरी बिपिन सब दिन सुखदाई |{
<ref>N159.94</ref> }तदपि रँगीली सरद समै मिलि अति छबि पाई |{
<ref>N159.95</ref> }ज्यौं अमोल नग जगमगात सुंदर जराइ सँग |{
<ref>N159.96</ref> }रूपवंत गुनवंत बहुरि भूषन भूषित अँग |{
<ref>N159.97</ref> }रजनी मुख सुख देखि ललित प्रफुलित जु मालती |{
<ref>N159.98</ref> }ज्यौं नव जोबन पाइ लसति गुनवती बाल ती |{
<ref>N159.99</ref> }छबि सौं फूले अवर फूल अस लगति लुनाई |{
<ref>N159.100</ref> }मनहुँ सरद की छपा छबीली बिहँसति आई |{
<ref>N159.101</ref> }ताही छिन उड़राज उदित रस रास सहाइक |{
<ref>N159.102</ref> }कुंकुम मंडित प्रिया बदन जनु नागर नाइक |{
<ref>N159.103</ref> }कोमल किरन अरुनिमा बन मैं ब्यापि रही यौं |{
<ref>N159.104</ref> }मनसिज खेल्यौ फाग घुमड़ि घुरि रह्यौ गुलाल ज्यौं |{
<ref>N160.105</ref> }फटिक छटा सी किरन कुंज रंध्रनि जब आई |{
<ref>N160.106</ref> }मानहुँ बितन बितान सुदेस तनाव तनाई |{
<ref>N160.107</ref> }मंद मंद चलि चारु चंद्रमा अस छबि पाई |{
<ref>N160.108</ref> }उझकत है जनु रमारमन पिय कौतुक आई |{
<ref>N160.109</ref> }तब लीनी कर कमल जोगमाया सी मुरली |{
<ref>N160.110</ref> }अघटित घटना चतुर बहुरि अधरासव जुरली |{
<ref>N160.111</ref> }जाकी धुनि तैं निगम अगम प्रगटे बड़ नागर |{
<ref>N160.112</ref> }नाद ब्रह्म की जननि मोहिनी सब सुख सागर |{
<ref>N160.113</ref> }पुनि मोहन सौं मिली कछुक कल गान कियौ अस |{
<ref>N160.114</ref> }बाम बिलोचन बाल तियन मनहरन हौइ जस |{
<ref>N160.115</ref> }मोहन मुरली नाद श्रवन जु सुन्यौ सब किन हीं |{
<ref>N160.116</ref> }जथा जथा बिध रूप तथा बिध परस्यौ तिन हीं |{
<ref>N160.117</ref> }तरनि किरन ज्यौं मनि पखान सबहिन कौं परसै |{
<ref>N160.118</ref> }सुरजकांति मनि बिना नहीं कहुँ पावक दरसै |{
<ref>N160.119</ref> }सुनत चलीं ब्रज बधू गीत धुनि कौ मारग गहि |{
<ref>N160.120</ref> }भवन भीति द्रुम कुंज पुंज कितहूँ अटकीं नहि |{
<ref>N160.121</ref> }नाद अमृत कौ पंथ रँगीलौ सूच्छम भारी |{
<ref>N160.122</ref> }तिहि मग ब्रज तिय चलीं आन कोउ नहिं अधिकारी |{
<ref>N160.123</ref> }सुद्ध प्रेममय रूप पंचभौतिक तैं न्यारी |{
<ref>N160.124</ref> }तिनहिं कहा कोउ गहै जोति सी जग उजियारी |{
<ref>N160.125</ref> }जे रुकि गईं घर अति अधीर गुनमय सरीर बस |{
<ref>N160.126</ref> }पुन्य पाप प्रारब्ध सच्यौ तिन नाहिं पच्यौ रस |{
<ref>N161.127</ref> }परम दुसह श्री कृष्न बिरह दुख ब्याप्यौ जिन मैं |{
<ref>N161.128</ref> }कोटि बरस लगि नरक भोग अघ भुगते छिन मैं |{
<ref>N161.129</ref> }पुनि रंचक धरि ध्यान पियहि परिरंभ दियौ जब |{
<ref>N161.130</ref> }कोटि स्वर्ग सुख भुगति छीन कीने मंगल सब |{
<ref>N161.131</ref> }पितल पात्र पाहनहि परसि कंचन ह्वै सोहै |{
<ref>N161.132</ref> }नंद सुवन सौं परम प्रेम यह अचरिज को है |{
<ref>N161.133</ref> }ते पुनि तिहि मग चलीं रँगीली तजि गृह संगम |{
<ref>N161.134</ref> }जनु पिँजरन तैं छुटे घुटे नव प्रेम बिहंगम |{
<ref>N161.135</ref> }कोउक तरुनि गुनमय सरीर तिन संग चलीं ढुकि |{
<ref>N161.136</ref> }मात पिता पति बंधु रहे झुकि नहिंन रहीं रुकि |{
<ref>N161.137</ref> }सावन सरिता रुकै करै जो जतन कोऊ अति |{
<ref>N161.138</ref> }कृष्न हरे जिन के मन ते क्यौं रुकहिं अगम गति |{
<ref>N161.139</ref> }चलत अधिक छबि फबत श्रवन मनि कुंडल झलकैं |{
<ref>N161.140</ref> }संकित लोचन चपल ललितछबि बिलुकित अलकैं |{
<ref>N161.141</ref> }जदपि कहूँ के कहूँ बधुन आभरन बनाये |{
<ref>N161.142</ref> }हरि पिय पै अनुसरत जहाँ के तहँ चलि आये |{
<ref>N161.143</ref> }कहुँ देखियत कहुँ नाहिं बधू बन बीच बनी यौं |{
<ref>N161.144</ref> }बिजुरिन के से टूक सघन बन माँझ चलत ज्यौं |{
<ref>N161.145</ref> }आइ उमग सौं मिली रँगीली गोप बधू अस |{
<ref>N161.146</ref> }नंद सुवन सुंदर सागर सौं प्रेम नदी जस |{
<ref>N161.147</ref> }परम भागवत रत्न रसिक जु परीच्छित राजा |{
<ref>N161.148</ref> }प्र.ख्न करी रस पुष्ट करन निज सुख के काजा |{
<ref>N162.149</ref> }श्री भागवत कौ पात्र जानि नग कौ हितकारी |{
<ref>N162.150</ref> }उदर दरी मैं करी कान्ह जाकी रखवारी |{
<ref>N162.151</ref> }जाकौं सुंदर स्याम कथा छिन छिन नई लागै |{
<ref>N162.152</ref> }ज्यौं लंपट पर जुवति बात सुनि अति अनुरागै |{
<ref>N162.153</ref> }हो मुनि क्यौं गुनमय सरीर परिहरि पाये हरि |{
<ref>N162.154</ref> }जानि भजे कमनीय कान्ह नहिं ब्रह्म भाउ करि |{
<ref>N162.155</ref> }तब कही श्री सुकदेव देव यह अचरिज नाहीं |{
<ref>N162.156</ref> }सर्ब भाउ भगवान कान्ह जिन के मन माहीं |{
<ref>N162.157</ref> }परम दुष्ट सिसुपाल बालपन तैं निंदक अति |{
<ref>N162.158</ref> }जोगिन कौं जो दुर्लभ सुलभहि पाई सो गति |{
<ref>N162.159</ref> }ये हरि रस ओपी गोपी सब तियन तैं न्यारी |{
<ref>N162.160</ref> }कमल नयन गोबिंदचंद की प्रानपियारी |{
<ref>N162.161</ref> }तिन के नूपुर नाद सुने जब परम सुहाये |{
<ref>N162.162</ref> }तब हरि के मन नैंन सिमिटि सब श्रवननि आये |{
<ref>N162.163</ref> }रुनुक झुनुक पुनि छबिली भाँति सब प्रगट भईं जब |{
<ref>N162.164</ref> }पिय के अँग अँग सिमिटि मिले छबिले नैंननि तब |{
<ref>N162.165</ref> }कुंजन कुंजन निकसत सोभित बर आनन अस |{
<ref>N162.166</ref> }तम कौने तैं निकरि लसत राका मयंक जस |{
<ref>N162.167</ref> }सब के मुख अवलोकत पिय के नैंन बनैं यौं |{
<ref>N162.168</ref> }बहुत सरद ससि माँझ अरबरे द्वै चकोर ज्यौं |{
<ref>N162.169</ref> }अति आदर करि लई भई चहुँ दिसि ठाढ़ी अनु |{
<ref>N162.170</ref> }छबिली छटनि मिलि छेकी मंजुल घन मूरति जनु |{
<ref>N163.171</ref> }नागर बर नँद नंद चंद हँसि मंद मंद तब |{
<ref>N163.172</ref> }बोले बाँके बैन प्रेम के परम ऐन सब |{
<ref>N163.173</ref> }उज्वल रस कौ यह सुभाउ बंकहि छबि पावै |{
<ref>N163.174</ref> }बंक कहनि अरु चहनि बंक अति रसहि बढ़ावै |{
<ref>N163.175</ref> }ये सब नवलकिसोरी गोरी भरी प्रेम रस |{
<ref>N163.176</ref> }तातैं समुझी न परी करी पिय परम प्रेम बस |{
<ref>N163.177</ref> }ज्यौं नाइक सब गुननिध अरु सुंदर जु महा है |{
<ref>N163.178</ref> }सब गुन माटी हौइ नैंक जौ बंक न चाहै |{
<ref>N163.179</ref> }कैउक बचन कहे नरम कहे कैऊ रस बर कर |{
<ref>N163.180</ref> }कैउक कहे त्रिय धरम भरम भेदक सुंदर बर |{
<ref>N163.181</ref> }लाल रसाल के ब्यंग बचन सुनि थकित भई यौं |{
<ref>N163.182</ref> }बाल मृगिनि की पाँति सघन बन भूलि परी ज्यौं |{
<ref>N163.183</ref> }मंद परस्पर हसीं लसीं तिरछी अँखियन अस |{
<ref>N163.184</ref> }रूप उदिध इतराति रँगीली मीन पाँति जस |{
<ref>N163.185</ref> }जब पिय कह्यौ घर जाहु अधिक चित चिंता बाढ़ी |{
<ref>N163.186</ref> }पुतरिन की सी पाँति रहि गई इक टक ठाढ़ी |{
<ref>N163.187</ref> }दुख के बोझ छबि सींव ग्रीव नै चली नाल सी |{
<ref>N163.188</ref> }अलक अलिन के भार नमित मनु कमल माल सी |{
<ref>N163.189</ref> }हिय भरि बिरह हुतास उसासनि सँग आवत झर |{
<ref>N163.190</ref> }चले कछू मुरझाइ मधु भरे अधर बिंब बर |{
<ref>N163.191</ref> }तब बोली ब्रज बाल लाल मोहन अनुरागी |{
<ref>N163.192</ref> }सुंदर गदगद गिरा गिरिधरहि मधुरी लागी |{
<ref>N164.193</ref> }अहो मोहन अहो प्राननाथ सुंदर सुखदाइक |{
<ref>N164.194</ref> }क्रूर बचन जिनि कहौ नहिंन ये तुम्हरे लाइक |{
<ref>N164.195</ref> }जब कोउ पूछै धर्म तबहिं तासौं कहियै पिय |{
<ref>N164.196</ref> }बिन ही पूछे धर्म कितहि कहियै दहियै हिय |{
<ref>N164.197</ref> }धर्म नेम जप तप ब्रत सब कोउ फलहि बतावै |{
<ref>N164.198</ref> }यह कहुँ नाहिंन सुनी जु फल फिरि धर्म सिखावै |{
<ref>N164.199</ref> }अरु तुम्हरौ यह रूप धर्म के धर्महि मोहै |{
<ref>N164.200</ref> }घर मैं कौ तिय धर्म भर्म या आगे को है |{
<ref>N164.201</ref> }तैसिय पिय की मुरली जुरली अधर सुधारस |{
<ref>N164.202</ref> }सुनि निज धर्म न तजै तरुनि त्रिभुवन मैं को अस |{
<ref>N164.203</ref> }नगन कौ धर्म न रह्यौ पुलकि तन चले ठौर तैं |{
<ref>N164.204</ref> }खग मृग गो बछ मच्छ कच्छ ते रहे कौर तैं |{
<ref>N164.205</ref> }सुंदर पिय कौ बदन निरिख अस को नहिं भूल्यौ |{
<ref>N164.206</ref> }रूप सरोवर माँझ सरस अंबुज जनु फूल्यौ |{
<ref>N164.207</ref> }कुटिल अलख मुख कमल मनौं मधुकर मतवारे |{
<ref>N164.208</ref> }तिन मिध मिलि रहे लाल नैंन चंचल जु हमारे |{
<ref>N164.209</ref> }चितवनि मोहन मंत्र भैंह जनु मनमथ फाँसी |{
<ref>N164.210</ref> }निपट ठगौरी आहि मंद मृदु मादक हाँसी |{
<ref>N164.211</ref> }अधर सुधा के लोभ भईं हम दासी तिहारी |{
<ref>N164.212</ref> }ज्यौं लुब्धी पद कमलन कमला चंचल नारी |{
<ref>N164.213</ref> }जौ न देहौ अधरामृत तौ सुनि हो मोहन हरि |{
<ref>N164.214</ref> }करिहैं यह तन भस्म बिरह पावक मैं कुदि परि |{
<ref>N165.215</ref> }तब पिय पदवी पाइ बहुरि धरिहैं सुंदर अँग |{
<ref>N165.216</ref> }निधरक ह्वै अधरामृत पीहैं पुनि फिरिहैं सँग |{
<ref>N165.217</ref> }सुनि गोपिन के प्रेम बचन आँच सी लागी जिय |{
<ref>N165.218</ref> }पघरि चल्यौ नव नीत मीत नवनीत सदृस हिय |{
<ref>N165.219</ref> }बिहँसि मिले नँदलाल निरषि ब्रजबाल बिरह बस |{
<ref>N165.220</ref> }जदपि आत्माराम रमत भये परम प्रेम रस |{
<ref>N165.221</ref> }बिहरत बिपिन बिहार उदार नवल नँद नंदन |{
<ref>N165.222</ref> }नव कुंकुम घनसार चारु चर्चित तन चंदन |{
<ref>N165.223</ref> }अदभुत साँवल अंग बन्यौ अदभुत पीतांबर |{
<ref>N165.224</ref> }मुकुट धरे सिंगार प्रेम अंबर ओढ़े हरि |{
<ref>N165.225</ref> }बिलुलित उर बनमाल लाल जब चलत चाल बर |{
<ref>N165.226</ref> }कोटि मदन की भीर उठति पुनि लुठति चरन तर |{
<ref>N165.227</ref> }गोपीजन गन गोहन मोहनलाल बनैं यौं |{
<ref>N165.228</ref> }अपनी दुति के उड़गन उड़पति घन खेलत ज्यौं |{
<ref>N165.229</ref> }कुंजनि कुंजनि डोलनि जनु घन तैं घन आवनि |{
<ref>N165.230</ref> }लोचन तृषित चकोरन के चित चोप बढ़ावनि |{
<ref>N165.231</ref> }सुभग सरित के तीर धीर बलबीर गये तहँ |{
<ref>N165.232</ref> }कोमल मलय समीर छबिन की महा भीर जहँ |{
<ref>N165.233</ref> }कुसुम धूरि धूँधरी कुंज छबि पुंजन छाई |{
<ref>N165.234</ref> }गुंजत मंजु अलिंद बीन जनु बजत सुहाई |{
<ref>N165.235</ref> }इत महकति मालती चारु चंपक चित चोरत |{
<ref>N165.236</ref> }उत घनसार तुषार मिली मंदार झकोरत |{
<ref>N166.237</ref> }इत लवंग नव रंग एलची झेलि रही रस |{
<ref>N166.238</ref> }उत कुरवक केवरौ केतकी गंध बंध बस |{
<ref>N166.239</ref> }इत तुलसी छबि हुलसी छाँड़ति परिमल लपटैं |{
<ref>N166.240</ref> }उत कमोद आमोद गोद भरि सुख की दपटैं |{
<ref>N166.241</ref> }फूलन माल बनाइ लाल पहिरत पहिरावत |{
<ref>N166.242</ref> }सुमन सरोज सुँघावत ओज मनोज बढ़ावत |{
<ref>N166.243</ref> }उज्वल मृदु बालुका पुलिन अति सरस सुहाई |{
<ref>N166.244</ref> }जमुना जू निज कर तरंग करि आप बनाई |{
<ref>N166.245</ref> }बिलसत बिबिध बिलास हास नीबी कुच परसत |{
<ref>N166.246</ref> }सरसत प्रेम अनंग रंग नव घन ज्यौं बरसत |{
<ref>N166.247</ref> }तब आयौ वह काम पंचसर कर है जाके |{
<ref>N166.248</ref> }ब्रह्मादिक कौं जीति बढ़ि रह्यौ अति मद ताके |{
<ref>N166.249</ref> }निरिख ब्रज बधू संग रंग भीने किसोर तन |{
<ref>N166.250</ref> }हरि मन मथ करि मथ्यौ उलटि वा मनमथ कौ मन |{
<ref>N166.251</ref> }मुरझि पर्यौ तहँ मैन कहूँ धनु कहूँ बिसिख बर |{
<ref>N166.252</ref> }रति दिख पिय की दसा भीत भई मारति उर कर |{
<ref>N166.253</ref> }पुनि पीयहि आलिंगति रोवति अति अनुरागी |{
<ref>N166.254</ref> }मदन के दिन चुवाइ अमृत भुज भरि लै भागी |{
<ref>N166.255</ref> }अस अदभुत मोहन पिय सौं मिलि गोप दुलारी |{
<ref>N166.256</ref> }अचरज नहिं जौ गरब करैं गिरिधर की प्यारी |{
<ref>N166.257</ref> }रूप भरी गुन भरी भरी पुनि परम प्रेम रस |{
<ref>N166.258</ref> }क्यौ न करहिं अभिमान कान्ह भगवान जिन के बस |{
<ref>N167.259</ref> }जहँ नदी नीर गंभीर तहाँ भँवरी भल परही |{
<ref>N167.260</ref> }छिलछिल सलिल न परै परै तौ छबि नहिं करही |{
<ref>N167.261</ref> }प्रेम पुंज बर्द्धन के काज ब्रजराज कुँवर पिय |{
<ref>N167.262</ref> }मंजु कुंज मैं तनक दुरे अति प्रेम भरे हिय |{
<ref>N167.263</ref> }मधुर बस्तु जो खात निरंतर सुख तौ भारी |{
<ref>N167.264</ref> }बीच बीच कटु अम्ल तिक्त अतिसय रुचिकारी |{
<ref>N167.265</ref> }ज्यौं पट पुट के दियैं निपट ही परत सरस रँग |{
<ref>N167.266</ref> }तैसैं ही रंचक बिरह प्रेम के पुज बढ़त अँग |{
<ref>N167.267</ref> }जिन कौं नैंन निमेष ओट कोटिक जुग जाहीं |{
<ref>N167.268</ref> }तिन कौं गृह बन कुंज ओट दुख गनना नाहीं |{
<ref>N167.269</ref> }ठगी सी रहीं ब्रजबाल लाल गिरिधर पिय बिन यौं |{
<ref>N167.270</ref> }निधन महा धन पाइ तबहिं ज्यौं जाइ भई त्यौं |{
<ref>N167.271</ref> }ह्वै गई बिरह बिकल मन बूझत द्रुम बेली बन |{
<ref>N167.272</ref> }को जड़ को चैतन्य कछु न जानत बिरही जन |{
<ref>N167.273</ref> }हे मालति हे जाति जूथिके सुनि हित दै चित |{
<ref>N167.274</ref> }मान हरन मन हरन लाल गिरिधरन लहे इत |{
<ref>N167.275</ref> }हे केतकि इत तैं चितये कितहूँ पिय रूसे |{
<ref>N167.276</ref> }किधैं नँद नंदन मंद मुसकि तुम्हरे मन मूसे |{
<ref>N167.277</ref> }हे मुक्ताफल बेलि धरे मुक्ताफल माला |{
<ref>N167.278</ref> }देखे हैं नैंन बिसाल मोहना नंद के लाला |{
<ref>N168.279</ref> }हे मंदार उदार बीर करबीर महामति |{
<ref>N168.280</ref> }देखे कहुँ बलबीर धीर मन हरन धीर गति |{
<ref>N168.281</ref> }हे चंदन दुख कंदन सब की जरनि जुड़ावहु |{
<ref>N168.282</ref> }नँद नंदन जग बंदन चंदन हमहिं बतावहु |{
<ref>N168.283</ref> }पूछहु री इन लतन फूलि रही फूलन जोई |{
<ref>N168.284</ref> }सुंदर पिय कर परस बिना अस फूल न होई |{
<ref>N168.285</ref> }हे सिख ये मृग बधू इनहिं किन पूछहु अनुसरि |{
<ref>N168.286</ref> }डहडहे इन के नैंन अबहिं कहुँ देखे हैं हरि |{
<ref>N168.287</ref> }अहो सुभग बन सुगँध पवन नैसुक थिर ह्वै चलि |{
<ref>N168.288</ref> }सुख के भवन दुख दवन रवन कहुँ इत चितये बलि |{
<ref>N168.289</ref> }अहो कदंब अहो अंब निंब क्यौं रहे मौन गहि |{
<ref>N168.290</ref> }अहो बट तुंग सुरंग बीर कहुँ तैं इत उत लहि |{
<ref>N168.291</ref> }अहो असोक हरि सोक लोक मनि पियहि बतावहु |{
<ref>N168.292</ref> }अहो पनस सुभ भासन प्यासन अमृत जु प्यावहु |{
<ref>N168.293</ref> }जमुना निकट के बिटप पूँछि भईं निपट उदासी |{
<ref>N168.294</ref> }क्यौं कहिहैं सिख महा कठिन ये तीरथ बासी |{
<ref>N168.295</ref> }अहो कमल सुभ बरन कहौ तुम कहुँ हरि निरखे |{
<ref>N168.296</ref> }कमल माल बनमाल कमल कर अति ही हरखे |{
<ref>N168.297</ref> }हे अवनी नवनीत चोर चित चोर हमारे |{
<ref>N168.298</ref> }राखे कितहि दुराइ बताइ धैं प्रानपियारे |{
<ref>N168.299</ref> }हे तुलसी कल्यानि सदा गोबिँद पद प्यारी |{
<ref>N168.300</ref> }क्यौं न कहति तू नंद सुवन सौं दसा हमारी |{
<ref>N169.301</ref> }जहँ आवत तम पुंज कुंज गहबर तरु छाँहीं |{
<ref>N169.302</ref> }अपने मुख चाँदने चलति सुंदरि तिहि माहीं |{
<ref>N169.303</ref> }इहि बिध बन घन ढूँढ़ि बूझि उनमत की नाई |{
<ref>N169.304</ref> }करन लगीं मन हरन लाल लीला मन भाई |{
<ref>N169.305</ref> }मोहनलाल रसाल की लीला इन हीं सोहैं |{
<ref>N169.306</ref> }केवल तनमय भईं कछु न जानति हम को हैं |{
<ref>N169.307</ref> }हरि की सी चलनि बिलोकनि हरि की सी हेरनि |{
<ref>N169.308</ref> }हरि की सी गाइन घेरनि टेरनि वह पट फेरनि |{
<ref>N169.309</ref> }हरि की सी बन तैं आवनि गावनि अति रस रंगी |{
<ref>N169.310</ref> }हरि की सी कंदुक रचनि नचनि ह्वै ललित त्रिभंगी |{
<ref>N169.311</ref> }कोउ गिरिबर अंबर कौ कर धरि बोलति है तब |{
<ref>N169.312</ref> }निधरक इहि तर रहौ गोप गोपी गोधन सब |{
<ref>N169.313</ref> }भृंगी भय तैं भृंग हौइ वह कीट महा जड़ |{
<ref>N169.314</ref> }कृष्न प्रेम तैं कृष्न हौंइ कछु नहिं अचरज बड़ |{
<ref>N169.315</ref> }तब पायौ पिय पद सरोज कौ खोज रुचिर तहँ |{
<ref>N169.316</ref> }अरिदर अंकुस कुलिस कमल अति जगमगात जहँ |{
<ref>N169.317</ref> }जो रज सिव अज खोजत जोजत जोगी जन हिय |{
<ref>N169.318</ref> }सो रज बंदन करन लगीं सिर धरन लगीं तिय |{
<ref>N169.319</ref> }पुनि निरखे ढिँग जगमगात पिय प्यारी के पग |{
<ref>N169.320</ref> }चितै परस्पर चकित भईं जुरि चलीं तिही मग |{
<ref>N169.321</ref> }चकृत भईं सब कहति कौंन यह बड़भागिनि अस |{
<ref>N169.322</ref> }परम कांत एकांत पाइ पीवत जु अधर रस |{
<ref>N170.323</ref> }आगे चलि इक अवलोकी नव पल्लव सैनी |{
<ref>N170.324</ref> }जहँ पिय सुसम कुसम लै कै कर गूँथी बैनी |{
<ref>N170.325</ref> }तहँ पायौ इक मंजु मुकुर मनि जटित बिलोलै |{
<ref>N170.326</ref> }तिहिं पूछैं ब्रजबाल बिरह भर्यौ सोउ न बोलै |{
<ref>N170.327</ref> }तरक करहिं आपसु मैं कहौ यह क्यौं कर लीनौ |{
<ref>N170.328</ref> }तिन मैं कोउ तिन के हिय की जिन उत्तर दीनौ |{
<ref>N170.329</ref> }बैनी गूँथन समै छैल पाछे बैठे जब |{
<ref>N170.330</ref> }सुंदर बदन बिलोकन सुख कौ अंत भयौ तब |{
<ref>N170.331</ref> }तातैं मंजुल मुकर सुकर लै बाल दिखायौ |{
<ref>N170.332</ref> }श्रीमुख कौ प्रतिबिंब सखी तब सनमुख आयौ |{
<ref>N170.333</ref> }धन्य कहत भई ताहि नाहिं कछु मन मैं कोपी |{
<ref>N170.334</ref> }निरमत्सर जे संत जिन की चूड़ामनि गोपी |{
<ref>N170.335</ref> }इन नीके आराधे हरि ईसुर बर जोई |{
<ref>N170.336</ref> }तातैं अधर सुधा रस निधरक पीवत सोई |{
<ref>N170.337</ref> }पुनि आगे चलि तनक दूरि देखी सोई ठाढ़ी |{
<ref>N170.338</ref> }जासौं सुंदर नंद कुँवर पिय अति रति बाढ़ी |{
<ref>N170.339</ref> }गोरे तन की जोति छूटि छबि छाइ रही धर |{
<ref>N170.340</ref> }मानौं ठाढ़ी कुँवरि सुभग कंचन अवनी पर |{
<ref>N170.341</ref> }जनु घन तैं बिछुरी बिजुरी मानिनि तन काछे |{
<ref>N170.342</ref> }किधैं चंद सौं रूसि चंद्रिका रहि गई पाछे |{
<ref>N170.343</ref> }नैंनन तैं जल धार हार धोवत धर धावत |{
<ref>N170.344</ref> }भँवर उड़ाइ न सकति बास बस मुख ढिँग आवत |{
<ref>N171.345</ref> }क्वासि क्वासि पिय महाबाहु इमि बदति अकेली |{
<ref>N171.346</ref> }महा बिरह की धुनि सुनि रोवत खग मृग बेली |{
<ref>N171.347</ref> }ता सुंदरि की दसा देखि कछु कहत न आवै |{
<ref>N171.348</ref> }बिरह भरी पूतरी हौइ ज्यौं अति छबि पावै |{
<ref>N171.349</ref> }धाइ भुजन भरि लई सबन लै लै उर लाई |{
<ref>N171.350</ref> }मनहुँ महा निध खोइ मध्य आधी निध पाई |{
<ref>N171.351</ref> }कोउ चूँबत मुख कमल कोउ भुज भाल सु अलकैं |{
<ref>N171.352</ref> }तामैं पिय संगम के सुंदर श्रम कन झलकैं |{
<ref>N171.353</ref> }पौंछति अपने अंचल रुचिर दृगंचल तिय के |{
<ref>N171.354</ref> }पीक भरे सु कपोल लोल रद छद जहँ पिय के |{
<ref>N171.355</ref> }तिहिं लै तहँ तैं अहुरि बहुरि जमुना तट आई |{
<ref>N171.356</ref> }जहँ नँद नंदन जग बंदन पिय लाड़ लड़ाई |{
<ref>N171.357</ref> }कहन लगीं अहो कुँवर कान्ह ब्रज प्रगटे जब तैं |{
<ref>N171.358</ref> }अविध भूत इंदिरा अलंकृत ह्वै रही तब तैं |{
<ref>N171.359</ref> }सब कौं सब सुख बरसत ससि ज्यौं बढ़त निहारी |{
<ref>N171.360</ref> }तिन मैं पुनि ये गोप बधू पिय निपट तिहारी |{
<ref>N171.361</ref> }नैंन मूँदिबौ महा अस्त्र लै हाँसी फाँसी |{
<ref>N171.362</ref> }मारत हौ कत सुरतनाथ बिन मोल की दासी |{
<ref>N171.363</ref> }बिष जल तैं ब्याल तैं अनल तैं दामिनि झर तैं |{
<ref>N171.364</ref> }क्यौं राखी नहिं मरन दई नागर नगधर तैं |{
<ref>N172.365</ref> }जब तुम जसुदा सुवन भये पिय अति इतराने |{
<ref>N172.366</ref> }बिस्व कुसल के काज बिध नैं बिनती करि आने |{
<ref>N172.367</ref> }अहो मित्र अहो प्राननाथ यह अचरज भारी |{
<ref>N172.368</ref> }अपने जन जौ मरिहौ करिहौ का की रखवारी |{
<ref>N172.369</ref> }जब पसु चारन चलत चरन कोमल धरि बन मैं |{
<ref>N172.370</ref> }सिल तृन अंटक कंटक कसकत हमरे मन मैं |{
<ref>N172.371</ref> }प्रनत मनोरथ करन चरन सरसीरुह पिय के |{
<ref>N172.372</ref> }कह घटि जैहै नाथ हरत दुख हमरे हिय के |{
<ref>N172.373</ref> }कहाँ हमारी प्रीति कहाँ तुम्हरी निठुराई |{
<ref>N172.374</ref> }मनि पखान सौं खचै दई सौं कछु न बसाई |{
<ref>N172.375</ref> }जब तुम कानन जात सहस जुग बीतत छिन छिन |{
<ref>N172.376</ref> }दिन बीतत जिहि भाँति हमहिं जानति पिय तुम बिन |{
<ref>N172.377</ref> }जब कानन तैं आवत सुंदर आनन देखैं |{
<ref>N172.378</ref> }तहँ यह बिधना कूर करी लै नैंन निमेखैं |{
<ref>N172.379</ref> }बुधजन मनहरनी बानी बिन जरत सबै तिय |{
<ref>N172.380</ref> }अधर सुधासव सहित तनक प्यावहु ज्यावहु पिय |{
<ref>N172.381</ref> }अरु पिय तुम्हरी कथा अमृत सम ताप नसावहि |{
<ref>N172.382</ref> }अमरामृत कौं तुच्छ करहि ब्रह्मादिक गावहि |{
<ref>N172.383</ref> }ऐ परि जिन तुम्हरौ मोहन मुख अवलोक्यौ पिय |{
<ref>N172.384</ref> }तिनकी ताप न बुझै रसिक संबिद कोबिद हिय |{
<ref>N172.385</ref> }फनी फनन पर अरपे डरपे नहिंन नैंक तब |{
<ref>N172.386</ref> }छबिली छतिन पर धरत डरत क्यौं कुँवर कान्ह अब |{
<ref>N173.387</ref> }जानति हैं हम तुम जु डरत ब्रजराज दुलारे |{
<ref>N173.388</ref> }कोमल चरन सरोज उरोज कठोर हमारे |{
<ref>N173.389</ref> }सनै सनै धरियै पिय हमहुँ तौ अधिक पियारे |{
<ref>N173.390</ref> }कित अटवी मैं अटत गड़त तृन कूर्प अन्यारे |{
<ref>N173.391</ref> }इहि बिध प्रेम सुधानिध मिध बढ़ि गईं कलोलैं |{
<ref>N173.392</ref> }बिह्वल ह्वै गईं बाल लाल सौं अलबल बोलैं |{
<ref>N173.393</ref> }तब तिन हीं मैं प्रगट भये नागर नगधर यौं |{
<ref>N173.394</ref> }दृष्टिबंध करि दुरै बहुरि प्रगटै नटबर ज्यौ |{
<ref>N173.395</ref> }पीत बसन बनमाल धरे मंजुल मुरली हथ |{
<ref>N173.396</ref> }मंद मधुर मुसकात निपट मनमथ के मन मथ |{
<ref>N173.397</ref> }पियहि निरिख तिय बृंद उठी सब इकहि बेर यौं |{
<ref>N173.398</ref> }घट आये ज्यौं प्रान बहुरि उझकत इंद्री ज्यौं |{
<ref>N173.399</ref> }महा छुधित कौं ज्यौं भोजन सौं प्रीति सुनी है |{
<ref>N173.400</ref> }ताहू तैं सतगुनी सहस किधैं कोटि गुनी है |{
<ref>N173.401</ref> }दौरि लपटि गईं ललित लाल सुख कहत न आवै |{
<ref>N173.402</ref> }मीन उछलि सर पुलिन परे पुनि पानी पावै |{
<ref>N173.403</ref> }कोउ चटपटी सौं कर लपटी कोउ उर बर लपटी |{
<ref>N173.404</ref> }कोउ गर लपटी कहति भले जू कान्हर कपटी |{
<ref>N173.405</ref> }कोउ नागर नगधर की गहि रही दोउ कर पटकी |{
<ref>N173.406</ref> }जनु नव घन तैं सटकी दामिनि दामिनि अटकी |{
<ref>N174.407</ref> }कोउ पिय भुजन सौं लपटी मटकी नाहिं नबेली |{
<ref>N174.408</ref> }जनु सुंदर सिंगार बिटप लपटी छबि बेली |{
<ref>N174.409</ref> }कोउ कोमल पद कमल कुचन बिच राखि रही यौं |{
<ref>N174.410</ref> }महा कृपन धन पाइ छती सौं लाइ रहत ज्यौं |{
<ref>N174.411</ref> }कोउ पिय रूप नयन भरि उर मैं धरि धरि आवत |{
<ref>N174.412</ref> }मधु माखी ज्यौं देखि दसौ दिसि अति छबि पावत |{
<ref>N174.413</ref> }कोउ दसनन दिये अधर बिंब गोबिंदहि ताड़ति |{
<ref>N174.414</ref> }कोउ इक नैंन चकोर चारु मुख चंद निहारति |{
<ref>N174.415</ref> }कहुँ काजर कहँ ु कुंकुम कहँ ु इक पीक लगी बर |{
<ref>N174.416</ref> }तहँ राजत नँद नंद चंद कंदर्प दर्प हर |{
<ref>N174.417</ref> }बैठे पुनि तिहि पुलिन परम आनंद भयौ है |{
<ref>N174.418</ref> }छबिलिन अपनौ छादन छबि सौं बिछाइ दयौ है |{
<ref>N174.419</ref> }एक एव हरि देव सबै आसन पर बैसे |{
<ref>N174.420</ref> }किये मनोरथ पूरन जाके उपजे जैसे |{
<ref>N174.421</ref> }ज्यौं अनेक जोगेस्वर हिय मैं ध्यान धरत हैं |{
<ref>N174.422</ref> }इकहि बेर इक मूरति सब कौं सुख बितरत हैं |{
<ref>N174.423</ref> }जोगी जन बन जाइ जतन करि कोटि जनम पचि |{
<ref>N174.424</ref> }अति निर्मल करि राखत हिय मैं आसन रचि रचि |{
<ref>N174.425</ref> }कहूँ छिनक नहिं जात नवल नागर नगधर हरि |{
<ref>N174.426</ref> }ब्रज जुवतिन के अंबर पर बैठे अति रुचि करि |{
<ref>N174.427</ref> }कोटि कोटि ब्रह्मांड जदपि इकली ठकुराई |{
<ref>N174.428</ref> }ब्रज देबिन की सभा साँवरे अति छबि पाई |{
<ref>N175.429</ref> }सब सुंदरि के सनमुख सुंदर स्याम बिराजै |{
<ref>N175.430</ref> }ज्यौं नव दल मंडल मैं कमल कर्निका भ्राजै |{
<ref>N175.431</ref> }बूझन लागी नवल बाल नँद लाल पियहि तब |{
<ref>N175.432</ref> }प्रीति रीति की बात मन मैं मुसकाति जाति सब |{
<ref>N175.433</ref> }इक भजते कौं भजै एक बिन भजते भजहीं |{
<ref>N175.434</ref> }कहहु कान्ह ते कवन आहिं ते दुहुवन तजहीं |{
<ref>N175.435</ref> }जदपि जगत गुरु नागर नगधर नंद दुलारे |{
<ref>N175.436</ref> }तदपि गोपिन के प्रेम बिबस अपने मुख हारे |{
<ref>N175.437</ref> }तब बोले ब्रजराज कुँवर हौं रिनी तुम्हारौ |{
<ref>N175.438</ref> }अपने मन तैं दूरि करौ यह दोस हमारौ |{
<ref>N175.439</ref> }कोटि कल्प लगि तुम प्रति प्रति उपकार करौं जौ |{
<ref>N175.440</ref> }हे मनहरनी तरुनी अरिनी नहिंन हौंउ तौ |{
<ref>N175.441</ref> }सकल बिस्व अपबस करि मो माया सोहति है |{
<ref>N175.442</ref> }प्रेम मई तुम्हरी माया सो मोहिं मोहति है |{
<ref>N175.443</ref> }तुम जो करी सो कोउ न करै सुनि नवल किसोरी |{
<ref>N175.444</ref> }लोक बेद की सुदृढ़ सृंखला तृन सम तोरी |{
<ref>N175.445</ref> }सुनि पिय के रस बचन सबन रिस छाँड़ि दयौ है |{
<ref>N175.446</ref> }हँसि हँसि अपने कंठनि लाल लगाइ लयौ है |{
<ref>N175.447</ref> }कल्पबृच्छ जड़ सुनियत वह चिंतक फल दाइक |{
<ref>N175.448</ref> }यह ब्रजराज कुमार सबहि सुख दाइक नाइक |{
<ref>N176.449</ref> }कोटि कल्पतरु बसत लसत पद पंकज छाँहीं |{
<ref>N176.450</ref> }कामधेनु पुनि कोटि कोटि बिलुठित रज माहीं |{
<ref>N176.451</ref> }सो पिय भये अनुकूल तूल कोउ नाहिं भयौ अब |{
<ref>N176.452</ref> }निरविध सुख कौ मूल सूल उनमूल किये सब |{
<ref>N176.453</ref> }आरिंभत अदभुत सु रास उहि कमल चक्र पर |{
<ref>N176.454</ref> }नमित न कितहूँ हौइ सबै निर्त्तत बिचित्र बर |{
<ref>N176.455</ref> }मनि दर्पन सम अवनि रवनि ता पर छबि देहीं |{
<ref>N176.456</ref> }बिलुलित कुंडल अलक तिलक झुकि झाँईं लहीं |{
<ref>N176.457</ref> }कमल कर्निका मध्य राधिका लाल बनी छबि |{
<ref>N176.458</ref> }द्वै द्वै गोपिन बीच जु मोहनलाल बने फबि |{
<ref>N176.459</ref> }मूरति एक अनेक देखि अदभुत सोभा अस |{
<ref>N176.460</ref> }मंजु मुकुर मंडली मध्य प्रतिबिंब चंद्र जस |{
<ref>N176.461</ref> }सकल तियन के मध्य साँवरौ पिय सोभित अस |{
<ref>N176.462</ref> }रत्नावलि मिध नवल नीलमनि झलमलात जस |{
<ref>N176.463</ref> }नव मरकत मनि स्याम कनक मनि गन ब्रज बाला |{
<ref>N176.464</ref> }बृंदाबन कौं रीझि मनहुँ पहिराई माला |{
<ref>N176.465</ref> }नूपुर कंकन किंकिनि करतल मंजुल मुरली |{
<ref>N176.466</ref> }ताल मृदंग उपंग चंग एकहि सुर जुरली |{
<ref>N176.467</ref> }मृदुल मुरज टंकार तार झंकार मिली धुनि |{
<ref>N176.468</ref> }मधुर जंत्र की तार भँवर गुंजार रली पुनि |{
<ref>N176.469</ref> }तैसिय मृदु पद पटकानि चटकानि कटतारनि की |{
<ref>N176.470</ref> }लटकनि मटकनि झलकनि कल कुंडल हारनि की |{
<ref>N177.471</ref> }साँवरे पिय सँग निर्त्तत चंचल ब्रज की बाला |{
<ref>N177.472</ref> }जनु घन मंडल मंजुल खेलति दामिनि माला |{
<ref>N177.473</ref> }छबिली तियन के पाछे आछे बिलुलित बैनी |{
<ref>N177.474</ref> }चंचल रूप लतन सँग डोलत जनु अलि सैनी |{
<ref>N177.475</ref> }मोहन पिय की मल्हकनि ढलकनि मोर मुकट की |{
<ref>N177.476</ref> }सदा बसौ मन मेरे फहरनि पियरे पट की |{
<ref>N177.477</ref> }कोउ सिख कर पर तिरप बाँधि निर्त्तत छबिली तिय |{
<ref>N177.478</ref> }मानौं करतल लटू फिरत दिख लटू होत पिय |{
<ref>N177.479</ref> }कोउ नाइक के भेद भाउ लावन्य रूप बस |{
<ref>N177.480</ref> }अभिनय करि दिखरावति गावति गुन पिय के जस |{
<ref>N177.481</ref> }तब नागर नँद लाल चाहि चित चकित होत यौं |{
<ref>N177.482</ref> }निज प्रतिबिंब बिलास निरिख सिसु भूलि परत ज्यौंं |{
<ref>N177.483</ref> }रीझि परस्पर वारति अंबर अभरन अँग के |{
<ref>N177.484</ref> }अवर तबहिं बनि रहत तहाँ अदभुत रँग रँग के |{
<ref>N177.485</ref> }कोउ मुरली सुर रली रँगीली रँगहि बढ़ावति |{
<ref>N177.486</ref> }कोउ मुरली कौं छेकि छबीली अदभुत गावति |{
<ref>N177.487</ref> }ताहि साँवरौ कुँवर रीझि हँसि लेत भुजनि भरि |{
<ref>N177.488</ref> }चुंबन करि मुख सदन बदन तैं दै तँबोल ढरि |{
<ref>N177.489</ref> }जग मैं जो संगीत नृत्य सुर नर रीझत जिहिं |{
<ref>N177.490</ref> }सो ब्रज तियन कौं सहज निगम आगम गावत तिहिं |{
<ref>N177.491</ref> }जो ब्रज देबी निर्त्तति मंडल रास महा छबि |{
<ref>N177.492</ref> }सो रस कैसैं बरनि सकै इहाँ ऐसौ को कबि |{
<ref>N178.493</ref> }राग रागिनी सम जिन कौ बोलिबौ सुहायौ |{
<ref>N178.494</ref> }सु कौंन पै कहि आवै जो ब्रज देबिन गायौ |{
<ref>N178.495</ref> }ग्रीव ग्रीव भुज मेलि केलि कमनीय बढ़ी अति |{
<ref>N178.496</ref> }लटकि लटकि वह निर्त्तनि कापै कहि आवै गति |{
<ref>N178.497</ref> }छबि सौं निर्त्तनि पटकनि लटकनि मंडल डोलनि |{
<ref>N178.498</ref> }कोटि अमत सम मुसकनि मँजुलता थेई थेई बोलनि |{
<ref>N178.499</ref> }कोउ उन तैं अति गावति सुलफ लेत नई नई |{
<ref>N178.500</ref> }सब संगीत जु छेकि सुंदरी गान करत भई |{
<ref>N178.501</ref> }अपनी जति गति भेद सबै निर्त्तन जु लगीं तब |{
<ref>N178.502</ref> }गँधरब मोहे ता छिन सुंदरि गान करति जब |{
<ref>N178.503</ref> }भुजदंडन सौं मिलत ललित मंडल निर्त्तत छबि |{
<ref>N178.504</ref> }कुंडल कच सौं अरझत उरझत तहाँ बड़े कबि |{
<ref>N178.505</ref> }पिय के मुकुट की लटकनि मुरली नाद भरी अस |{
<ref>N178.506</ref> }कुहुकि कुहुकि मनौं नाचत मंजुल मोर भरे रस |{
<ref>N178.507</ref> }सिर तैं सुमन सु सुंदर बरसत अति आनँद भरि |{
<ref>N178.508</ref> }जनु पद गति पर रीझि अलक पूजत फूलन करि |{
<ref>N178.509</ref> }श्रम जल सुंदर बिंदु रंग भरि कहँ ु कहँ ु बरसत |{
<ref>N178.510</ref> }प्रेम भक्ति बिरवा जिन के तिन के हिय सरसत |{
<ref>N178.511</ref> }बृंदाबन मिध त्रिबिध पवन बिजना सु बिलोलै |{
<ref>N178.512</ref> }जहँ जहँ श्रमित बिलोकत तहँ तहँ रस भरि डोलै |{
<ref>N178.513</ref> }उड़ि नव अरुन अबीर अदभुत ससि मंडल ऐसैं |{
<ref>N178.514</ref> }मनहुँ सघन अनुराग घटा घन घुमड़त जैसैं |{
<ref>N179.515</ref> }ता की धूँधरि मत्त मधुप बर भ्रमत जु ऐसैं |{
<ref>N179.516</ref> }प्रेम जाल के गोलक कछु छबि उपजत जैसैं |{
<ref>N179.517</ref> }कुसुम धूरि धँधरी कुंज गुंजत मधुकर जहँ |{
<ref>N179.518</ref> }हुलसत रस आवेस लटकि कीन्हौ प्रवेस तहँ |{
<ref>N179.519</ref> }नव पल्लव की सैनी अति सुख दैनी सरसै |{
<ref>N179.520</ref> }सुंदर सुमन सु निरखत अति आनंदहि बरसै |{
<ref>N179.521</ref> }निरिख परस्पर छबि सौं बिहरत प्रेम मदन भर |{
<ref>N179.522</ref> }प्रकृति बाम की छतियाँ अजहुँ धरकति जिहि के डर |{
<ref>N179.523</ref> }बिहरत रति अबिरुद्ध जुद्ध जु सुरत रस सागर |{
<ref>N179.524</ref> }उज्जल प्रेम उजागर नागर सब गुन आगर |{
<ref>N179.525</ref> }हार हार मैं उरझि उरझि बहियाँ मैं बहियाँ |{
<ref>N179.526</ref> }नील पीत पट उरझि उरझि बेसर नथ महियाँ |{
<ref>N179.527</ref> }श्रम भरे सुंदर अंग सरस अति मिलत ललित गति |{
<ref>N179.528</ref> }अंसनि पर भुज दियैं लियैं सोभा सोभित अति |{
<ref>N179.529</ref> }टूटी मुक्ता माल छूटि रही साँवरे उर पर |{
<ref>N179.530</ref> }मानौं गिरि तैं सुरसरि द्वै बिध धार धँसी धर |{
<ref>N179.531</ref> }अदभुत रस रह्यौ रास गीत धुनि सुनि मोहे मुनि |{
<ref>N179.532</ref> }सिला सलिल ह्वै चली सलिल ह्वै गयौ सिला पुनि |{
<ref>N179.533</ref> }पवन थक्यौ ससि थक्यौ थक्यौ उड़ मंडल सगरौ |{
<ref>N179.534</ref> }पाछे रबि रथ थक्यौ चल्यौ नहिं आगे दगरौ |{
<ref>N179.535</ref> }रीझि सरद की रजनी न जनी केतिक बाढ़ी |{
<ref>N179.536</ref> }बिलसत सजनी स्याम जथा रुचि अति रति गाढ़ी |{
<ref>N180.537</ref> }इहि बिध बिबिध बिलास बिलसि सुख कुंज सदन के |{
<ref>N180.538</ref> }चले जमुन जल क्रीड़न ब्रीड़न कोटि मदन के |{
<ref>N180.539</ref> }उरसि मरगजी माल चाल मद गज लैं मल्हकत |{
<ref>N180.540</ref> }घूमत रस भरे नैंन गँडस्थल श्रम कन झलकत |{
<ref>N180.541</ref> }जाइ जमुन जल धँसे लसे छबि जात न बरनी |{
<ref>N180.542</ref> }बिहरत जनु गजराज संग लिये तरुनी करिनी |{
<ref>N180.543</ref> }तियन के तन जल मगन बदन जब यौं छबि छाये |{
<ref>N180.544</ref> }फूलि रहे जनु जमुन कनक के कमल सुहाये |{
<ref>N180.545</ref> }मुख अरबिंदन आगे जल अरबिंद लगैं अस |{
<ref>N180.546</ref> }भोर भये भवनन के दीपक मंद परत जस |{
<ref>N180.547</ref> }मंजुल अंजुलि भरि भरि पियकौं जिय जल मेलहिं |{
<ref>N180.548</ref> }जनु अलि सौं अरबिंद बृंद मकरंदन खेलहिं |{
<ref>N180.549</ref> }छिरकत है छबि छैल जमुन जल अंजुलि भरि भरि |{
<ref>N180.550</ref> }अरुन कमल मंडली फाग खेलत जनु रँग करि |{
<ref>N180.551</ref> }रुचिर दृगंचल चंचल अंचल मैं झलकत अस |{
<ref>N180.552</ref> }सरस कनक के कंजन खंजन जाल परत जस |{
<ref>N180.553</ref> }जमुना जल मैं दुरि मुरि कामिनि करत कलोलै |{
<ref>N180.554</ref> }मानहुँ नव घन मध्य दामिनी दमकति डोलै |{
<ref>N180.555</ref> }कमलन तजि तजि अलि गन मुख कमलनि आवत जब |{
<ref>N180.556</ref> }छबि सौं छबिली बाल छिपत जल मैं बुड़कनि तब |{
<ref>N180.557</ref> }कबहुँक मिलि सब बाल लाल छबि सौं छिरकत अस |{
<ref>N180.558</ref> }मनसिज पायौ राज आज अभिषेक होत जस |{
<ref>N181.559</ref> }तिनकी सुंदर कांति भाँति मनमोहन भावै |{
<ref>N181.560</ref> }बाल बैस की छबि कबि पै कछु कहन न आवै |{
<ref>N181.561</ref> }भीजे बसन तन लपटि निपट छबि कहाँ कही है |{
<ref>N181.562</ref> }नैंनन के नहिं बैन बैन के नैंन नहीं है |{
<ref>N181.563</ref> }नीर निचोरत जुवतिन देखि अधीर भये मनु |{
<ref>N181.564</ref> }तन बिछुरन की पीर चीर रोवत अँसुवन जनु |{
<ref>N181.565</ref> }तब इम द्रुम तन चितै कुँवर बर आग्या दीनी |{
<ref>N181.566</ref> }निरमल अंबर भूषन तिन तहँ बरसा कीनी |{
<ref>N181.567</ref> }अपनी अपनी रुचि के पहिरे बसन बनी छबि |{
<ref>N181.568</ref> }जग मैं जे मोहन आप तिन की ब्रज तिय मोहनि सब |{
<ref>N181.569</ref> }ऐसैं सरद की जेतिक परम मनोहर राती |{
<ref>N181.570</ref> }खेलत रास रसिक पिय प्रति छिन नई नई भाँती |{
<ref>N181.571</ref> }ब्रह्म महूरत कुँवर कान्ह बर घर आये जब |{
<ref>N181.572</ref> }गोपन अपनी गोपी अपने ढिँग मानी तब |{
<ref>N181.573</ref> }नित्य रास रमनीय नित्य गोपीजन बल्लभ |{
<ref>N181.574</ref> }नित्य निगम यौं कहत नित्य नव तन अति दुर्लभ |{
<ref>N181.575</ref> }यह अदभुत रस रास कहत कछु कहि नहिं आवै |{
<ref>N181.576</ref> }सेस सहसमुख गावै अज हूँ अंत न पावै |{
<ref>N181.577</ref> }सिव मन ही मन ध्यावै काहू नहिं जनावै |{
<ref>N181.578</ref> }सनक सनंदन सारद नारद अति ही भावै |{
<ref>N181.579</ref> }जदपि पद कमल कमला अमला सेवति निसि दिन |{
<ref>N181.580</ref> }यह रस अपने सपने कब हूँ नहिं पायौं तिन |{
<ref>N182.581</ref> }अज अज हूँ रज बांछत सुंदर बृंदाबन की |{
<ref>N182.582</ref> }सो तनकहु नहिं पावत सूल मिटत नहिं मन की |{
<ref>N182.583</ref> }बिन अधिकारी भये नहिंन बृंदाबन सूझै |{
<ref>N182.584</ref> }रेनु कहाँ तैं सूझै जब लगि बस्तु न बूझै |{
<ref>N182.585</ref> }निपट निकट ज्यौं घट मैं अंतरजामी आही |{
<ref>N182.586</ref> }बिषय बिदूषित इंद्री पकरि सकै नहिं ताही |{
<ref>N182.587</ref> }जो यह लीला गावै चित दै सुनै सुनावै |{
<ref>N182.588</ref> }प्रेम भक्ति सो पावै अरु सब के जिय भावै |{
<ref>N182.589</ref> }हीन श्रद्ध निंदक नास्तिक हरि धर्म बहिर्म ुख |{
<ref>N182.590</ref> }तिन सौं कबहुँ न कहै कहै ता नहिंन लहै सुख |{
<ref>N182.591</ref> }भक्त जनन सौं कहै जिन के भागवत धर्म बल |{
<ref>N182.592</ref> }ज्यौं जमुना के मीन लीन नित रहत जमुन जल |{
<ref>N182.593</ref> }जदपि सप्त निध भेदनि जमुना निगम बखानै |{
<ref>N182.594</ref> }ते तिहि धारहि धार रमत जल छुवत न आनै |{
<ref>N182.595</ref> }रसिक जनन सौं संग करै हरि लीला गावै |{
<ref>N182.596</ref> }परम कांत एकांत परम रस तबहीं पावै |{
<ref>N182.597</ref> }यह उज्जल रस माला कोटि जतन करि पोई |{
<ref>N182.598</ref> }सावधान ह्वै पहिरौ इहिं तोरौ मति कोई |{
<ref>N182.599</ref> }श्रवन कीर्तन सार सार सुमिरन कौ है पुनि |{
<ref>N182.600</ref> }ग्यान सार हरि ध्यान सार श्रुति सार गुथी गुनि |{
<ref>N182.601</ref> }अघ हरनी मन हरनी सुंदर प्रेम बितरनी |{
<ref>N182.602</ref> }नंददास के कंठ बसौ नित मंगल करनी |{
<ref>N183.1</ref> }जै जै जै श्री कृष्न रूप गुन कर्म अपारा |{
<ref>N183.2</ref> }परम धाम जग धाम परम अभिराम उदारा |{
<ref>N183.3</ref> }आगम निगम पुरान स्मृती गन जे इतिहासा |{
<ref>N183.4</ref> }अवर सकल बिद्या बिनोद जिहि प्रभु की उसासा |{
<ref>N183.5</ref> }रूप गंध रस सब्द स्पर्स जे पंच बिषै बर |{
<ref>N183.6</ref> }महाभूत पुनि अंच पवन पानी अंबर घर |{
<ref>N183.7</ref> }दस इंद्यि अरु अहंकार महतत्व त्रिगुन मन |{
<ref>N183.8</ref> }यह सब माया कर बिकार कहैं परमहंस गन |{
<ref>N183.9</ref> }सो माया जिन के अधीन नित रहत मृगी जस |{
<ref>N183.10</ref> }बिस्व प्रभव प्रतिपाल प्रलै कारक आयस बस |{
<ref>N183.11</ref> }जाग्रति स्वप्न प्रषुप्ति धाम परब्रह्म प्रकासै |{
<ref>N183.12</ref> }इंद्यिगन मन प्रान इनहिं परमातम भासै |{
<ref>N183.13</ref> }षट गुन अरु अवतार धरन नाराइन जोई |{
<ref>N183.14</ref> }सब कौ आश्रय अविध भूत नँद नंदन सोई |{
<ref>N183.15</ref> }सिसु कुमार पौगंड धरम पुनि बलित ललित लस |{
<ref>N183.16</ref> }धरमी नित्य किसोर नवल चित चोर एक रस |{
<ref>N183.17</ref> }जे जग मैं जगदीस कहैं अति रहैं गरब भरि |{
<ref>N183.18</ref> }सब कौ कियौ निरोध अपन निज सहज खेल करि |{
<ref>N184.19</ref> }महा मोहिनी मय माया मोहे तिरसूली |{
<ref>N184.20</ref> }कोटि कोटि ब्रह्मांड निरिख बिध हू गति भूली |{
<ref>N184.21</ref> }महा प्रलै कौ जल बल लै गिरि पै बरस्यौ हरि |{
<ref>N184.22</ref> }न जनौं गरब गिरि तैं गिरि कत गयौ धूरि मूरि ररि |{
<ref>N184.23</ref> }ब्रह्मादिक कौं जीति महा मद मदन भर्यौ जब |{
<ref>N184.24</ref> }दरप दलन नँद ललन रास रस प्रगट कर्यौ तब |{
<ref>N184.25</ref> }अविध भूत गुन रूप नाद तरजन जहँ होई |{
<ref>N184.26</ref> }सब रस कौ निरतास रास रस कहियै सोई |{
<ref>N184.27</ref> }ननु बिपरीत धरम यह अति सुंदर दरसन करि |{
<ref>N184.28</ref> }कौंन धरम रखवारौ अनुसरै जीउ सदृस हरि |{
<ref>N184.29</ref> }काल करम माया अधीन ते जीउ बखाने |{
<ref>N184.30</ref> }बिध निषेध अरु पाप पुन्य तिन मैं सब साने |{
<ref>N184.31</ref> }परम धरम ब्रह्मन्य ग्यान बिग्यान प्रकासी |{
<ref>N184.32</ref> }ते क्यौं कहियै जीउ सदृस श्रुति सिखर निवासी |{
<ref>N184.33</ref> }करम काल अनिमादि जोगमाया के स्वामी |{
<ref>N184.34</ref> }ब्रह्मादिक कीटांत जीउ सर्बांतरजामी |{
<ref>N184.35</ref> }बहे जात संसार धार जिये फंदे फंदन |{
<ref>N184.36</ref> }परम तरुन करुना करि प्रगटे श्री नँद नंदन |{
<ref>N184.37</ref> }सघन सच्चिदानंद नंद नंदन ईस्वर जस |{
<ref>N184.38</ref> }तैसैंई तिन के भगत जगत मैं भये भरे रस |{
<ref>N184.39</ref> }श्री बृंदाबन चिदघन छन छन घन छबि पावै |{
<ref>N184.40</ref> }नंद सुवन कौ नित्य सदन श्रुति स्मृति जिहिं गावै |{
<ref>N185.41</ref> }सुंदर सरद सुहाई रितु जहँ सदा बिराजै |{
<ref>N185.42</ref> }नव अखंड मंडल ससि सब ही रजनी भ्राजै |{
<ref>N185.43</ref> }जमुन तीर बलबीर चीर हरि बर जिन दीनौ |{
<ref>N185.44</ref> }तिन सँग बिबिध बिलास रास रमिबे मन कीनौ |{
<ref>N185.45</ref> }तिहि छिन सोई उड़राज उदित रसराज सहाइक |{
<ref>N185.46</ref> }कुमकुम मंडित प्रिया बदन जनु नागर नाइक |{
<ref>N185.47</ref> }कमल नयन पिय कौ हिय सुंदर प्रेम समुद जस |{
<ref>N185.48</ref> }पूरन ससि तन निरिख हरिख बाढ़ी तरंग रस |{
<ref>N185.49</ref> }अरुन किरन मिलि अरुन भयौ छबि कहि नहिं जाही |{
<ref>N185.50</ref> }जनु हरि हिय अनुराग निकसि बिकस्यौ बन माही |{
<ref>N185.51</ref> }सब्द ब्रह्म मैं बेनु बजाइ सबै जन मोहे |{
<ref>N185.52</ref> }सुर नर गन गंधर्व कछु न जानैं हम को हे |{
<ref>N185.53</ref> }परम मधुर मादक सु नाद जिहिं ब्रज जुव मोहीं |{
<ref>N185.54</ref> }त्यौं हीं धुनि सुनि चलीं छटा सी अतिसय सोहीं |{
<ref>N185.55</ref> }मन पहिलेई आकरषे सुंदर घन मूरति हरि |{
<ref>N185.56</ref> }अब मधुराधर मधु मिलाइ बोली सुनाइ करि |{
<ref>N185.57</ref> }सुनि उमगी अनुराग भरी सावन सरिता जस |{
<ref>N185.58</ref> }सुंदर नगधर नागर सागर मिलन बढ़ीं रस |{
<ref>N185.59</ref> }कोउ गमनी तजि सोहन दोहन भोजन सेवा |{
<ref>N185.60</ref> }अंजन मंजन चंदन दुजपति देवन खेवा |{
<ref>N185.61</ref> }धरम अरथ अरु काम कर्म ये निगम निदेसा |{
<ref>N185.62</ref> }सब परिहरि हरि भजत भई करि बड़ उपदेसा |{
<ref>N186.63</ref> }प्रीतम सूचक सब्द सुनत जब अति रति बाढ़त |{
<ref>N186.64</ref> }होत सहज सब त्याग नाग कंचुकि जिमि छाँड़त |{
<ref>N186.65</ref> }जदपि कहूँ के कहँ ू बधुन आभरन बनाये |{
<ref>N186.66</ref> }हरि पिय पै अनुसरत जहाँ के तहँ चलि आये |{
<ref>N186.67</ref> }कृष्न तुष्टि करि कर्म करै जो आन प्रकारा |{
<ref>N186.68</ref> }फल बिभचार न हौइ हौइ सुख परम अपारा |{
<ref>N186.69</ref> }मात पिता पति कुलपति सुत अति रोकि रहे जब |{
<ref>N186.70</ref> }नहिंन रुकीं रस धुकीं जाइ सो मिलीं तहाँ तब |{
<ref>N186.71</ref> }मोहन नंद सुवन पिय हिय हरि लीनौ जाकौ |{
<ref>N186.72</ref> }कोटि कोटि बिघनेस बिघन करि सकैं न ताकौ |{
<ref>N186.73</ref> }जे अरबर मैं अति अधीर रुकि गईं भवन जब |{
<ref>N186.74</ref> }गुनमय तन तजि चित्सरूप धरि पियहि मिलीं तब |{
<ref>N186.75</ref> }ग्यान बिना नहिं मुकति यहै पंडित गन गायौ |{
<ref>N186.76</ref> }गोपिन अपनौ प्रेम पंथ न्यारौई दिखरायौ |{
<ref>N186.77</ref> }ग्यान आत्मा निष्ठ गुनत यौं आतम गामी |{
<ref>N186.78</ref> }कृष्न अनावृत परम ब्रह्म परमातम स्वामी |{
<ref>N186.79</ref> }नाहिंन कछु सिंगार कथा इहि पंचाध्याई |{
<ref>N186.80</ref> }सुंदर अति निरबृत्ति परा तैं इती बड़ाई |{
<ref>N186.81</ref> }जिन गोपिन कौ प्रेम निरिख सुक भये अनुरागी |{
<ref>N186.82</ref> }ब्रह्मानंद मगन ते निकसे ह्वै बैरागी |{
<ref>N186.83</ref> }पुनि तिन की पद पंकज रज अज अजहूँ बांछै |{
<ref>N186.84</ref> }ऊधौ बुद्धि बिसुद्धन सौं पुनि सो रज इंछै |{
<ref>N187.85</ref> }संकर नीके जानत सारद नारद गानत |{
<ref>N187.86</ref> }तातैं सबै जगतगुरु गोपिन गुरु करि मानत |{
<ref>N187.87</ref> }ब्रज रमनी गज गमनी कानन मैं जब आई |{
<ref>N187.88</ref> }सुंदर बृंदाबन घन छन छन घन छबि पाई |{
<ref>N187.89</ref> }त्रिगुन पवन लै आगे ह्वै अलि धाये आये |{
<ref>N187.90</ref> }अवर सहेली चेली तिन हूँ अति सुख पाये |{
<ref>N187.91</ref> }मनिमय नूपुर किंकिनि कंकन के झनकारा |{
<ref>N187.92</ref> }तैसिय अलि झंकारनि चंचल कुंडल हारा |{
<ref>N187.93</ref> }आनि हरि निकट ठाढ़ी सोहति प्रेम नबेली |{
<ref>N187.94</ref> }मानहुँ सुंदर सुरतरु चहुँ दिसि आनँद बेली |{
<ref>N187.95</ref> }नागर गुरु नँद नंदन बोले अति अनुरागे |{
<ref>N187.96</ref> }काम बिषै पर बचन कहे सब रस के पागे |{
<ref>N187.97</ref> }जे पंडित सिंगार ग्रंथ मत यामैं सानैं |{
<ref>N187.98</ref> }ते कछु भेद न जानैं हरि कौं बिषई मानैं |{
<ref>N187.99</ref> }अनाकृष्ट मन कृष्न दुष्ट मद हरन पियारे |{
<ref>N187.100</ref> }जहँ जहँ उज्जल परम धरम ताके रखवारे |{
<ref>N187.101</ref> }धरम अरथ पर बचन कहे ते काहे तैं इत |{
<ref>N187.102</ref> }ब्रज देबिन के सुद्ध प्रेम रस प्रगट करन हित |{
<ref>N187.103</ref> }सुनि पिय के अस बचन चकित भई ब्रज की बाला |{
<ref>N187.104</ref> }गदगद कंठ रसाला बोली यौं तिहि काला |{
<ref>N187.105</ref> }अहो अहो जसुमति प्यारे सुंदर नंददुलारे |{
<ref>N187.106</ref> }जिनि कहौ बचन अन्यारे तुम तौ प्रानपियारे |{
<ref>N188.107</ref> }धरम कर्यौ दृड़ ताकौ जो धरमहि रत होई |{
<ref>N188.108</ref> }जा धरमहि आचरत समल मन निरमल होई |{
<ref>N188.109</ref> }मन निरमल भये सुबुधि तहाँ बिग्यान प्रकासै |{
<ref>N188.110</ref> }सत्य ग्यान आनंद आतमा तब आभासै |{
<ref>N188.111</ref> }तब तुम्हरी निज प्रेम भगति रति अति है आवै |{
<ref>N188.112</ref> }तौ कहुँ तुम्हरे चरन कमल कौं निकटहि पावै |{
<ref>N188.113</ref> }तिन कहुँ हो तुम प्राननाथ फिरि धरम सिखावौ |{
<ref>N188.114</ref> }समझि कहौ पिय बात चतुर सिरमौर कहावौ |{
<ref>N188.115</ref> }अरु जे सास्त्र निपुन जन ते सब करहिं तुमहिं रति |{
<ref>N188.116</ref> }तुम अपने आतमा नित्य पिय नित्य धरम गति |{
<ref>N188.117</ref> }दार गार सुत पति इन करि कहौ कौंन आहि सुख |{
<ref>N188.118</ref> }बढ़ैं रोग सम दिन दिन छिन छिन देहिं महा दुख |{
<ref>N188.119</ref> }ब्रह्मादिक जा चितवन लगि नित सेव करी है |{
<ref>N188.120</ref> }सो लछिमी सब छोड़ि तिहारे पाइ परी है |{
<ref>N188.121</ref> }तैसैंहि हम सब परिहरि तिहारे चरननि आई |{
<ref>N188.122</ref> }नाहिं तजौं पिय भजौ तजौ यह सब निठुराई |{
<ref>N188.123</ref> }सुनि गोपिन के प्रेम बचन हँसि परे भरे रस |{
<ref>N188.124</ref> }जदपि आतमा राम रमत भये नवल नेह बस |{
<ref>N188.125</ref> }बिहरत बिपिन बिहार कहत कछु नहिं कहि आवै |{
<ref>N188.126</ref> }बार बार तन पुलकित सुकु मुनि तिहिं तहँ गावै |{
<ref>N188.127</ref> }अविध भूत नागर नगधर कर पारस पायौ |{
<ref>N188.128</ref> }अधिक अपनपौ जानि तनक सौभग मद छायौ |{
<ref>N189.129</ref> }गरबादिक जे कहे काम के अंग आहिं ते |{
<ref>N189.130</ref> }सुद्ध प्रेम के अंग नाहिं जानहिं प्राकृत जे |{
<ref>N189.131</ref> }कमल नैंन करुनामय सुंदर नंद सुवन हरि |{
<ref>N189.132</ref> }रम्यौ चहत रस रास इनहिं अपनी समसरि करि |{
<ref>N189.133</ref> }तातैं तिन हीं माहिं तनक दुरि रहे ललन यौं |{
<ref>N189.134</ref> }दृष्टि बंध करि दुरै बहुरि प्रगटै नटवर ज्यौं |{
<ref>N189.135</ref> }अलक पलक की ओट कोट जुग सम जिन जाहीं |{
<ref>N189.136</ref> }तिन कहँ पल छिन ओट कोट दुख गनना नाहीं |{
<ref>N189.137</ref> }सुधि न रही कछु तन मैं बन मैं बूझति डोलैं |{
<ref>N189.138</ref> }निगम सार सिद्धांत बचन ते अलबल बोलैं |{
<ref>N189.139</ref> }कृष्न बिरह नहिं बिरह प्रेम उच्छलन कहावै |{
<ref>N189.140</ref> }निपट परम सुख रूप इतर सब दुख बिसरावै |{
<ref>N189.141</ref> }ढुँढ़न लगी ब्रज बाल लाल मोहन पिय कौं तहँ |{
<ref>N189.142</ref> }नूत प्रयाल कदंब निंब अरु अंब पनस जहँ |{
<ref>N189.143</ref> }आवहु री ये बड़ महान बट पीपर बूझैं |{
<ref>N189.144</ref> }मोहन पियहि बतैहैं जौ कहुँ इन कौं सूझैं |{
<ref>N189.145</ref> }आगे चली ब्रज जुवती रोवति आनि परी तहँ |{
<ref>N189.146</ref> }नूत प्रयाल कदंब निंब अरु अंब पनस जहँ |{
<ref>N189.147</ref> }सिख ये तीरथ बासी पर उपकारी सब दिन |{
<ref>N189.148</ref> }बूझहु री नँद नंदन मग इन सूझत है किन |{
<ref>N189.149</ref> }रूप गुनन भरी लता जे सोहति अति बन माहीं |{
<ref>N189.150</ref> }नँद नंदन इन बूझौ निरखे हैं कै नाहीं |{
<ref>N190.151</ref> }इहि बिध बन घन ढूँढ़ि प्रेम बस लगत सुहाई |{
<ref>N190.152</ref> }करन लगी मन हरन लाल लीला मन भाई |{
<ref>N190.153</ref> }सिसु कुमार पौगंड बलित अभिनय दिखराये |{
<ref>N190.154</ref> }कमल नैंन प्रापति उपाइ सब लोक सिखाये |{
<ref>N190.155</ref> }अरु जे आहिं उपासक तिनहिं अभेद बतायौ |{
<ref>N190.156</ref> }सिसु कुमार पौगंड कान्ह एकै दिखरायौ |{
<ref>N190.157</ref> }अवतारी अवतार धरन अरु जितक बिभूती |{
<ref>N190.158</ref> }इह सब आश्रय के आधार जग जिहि की ऊती |{
<ref>N190.159</ref> }तातैं जग गोपी सुक मुनि हू पुनि पुनि गावैं |{
<ref>N190.160</ref> }सनक सनंदन जग बंदन तेऊ सिर नावैं |{
<ref>N190.161</ref> }नँद नंदन लीला करि ललना धन्य भई जब |{
<ref>N190.162</ref> }सुंदर चरन सरोज खोज निकटहि पायौ तब |{
<ref>N190.163</ref> }सुनि सब धाई आईं जीवनमूरि सी पाई |{
<ref>N190.164</ref> }पुनि पुनि लेहिं बलाई आपनी करति बड़ाई |{
<ref>N190.165</ref> }सिख इहि कृष्न चरन रज अज संकर सिर धारै |{
<ref>N190.166</ref> }रमा रमनि पुनि धारै अपने दोस निवारै |{
<ref>N190.167</ref> }पुनि पेखे ढिँग जगमगात पग प्यारी के जब |{
<ref>N190.168</ref> }कौंन आहि इहि बड़भागिनि यौं कहन लगी तब |{
<ref>N190.169</ref> }इन नीके आराधे हरि इसुर बर जोई |{
<ref>N190.170</ref> }तातैं अधर सुधा रस पीवत निधरक सोई |{
<ref>N190.171</ref> }सोऊ पुनि अभिमान भरी यौं कहन लगी तिय |{
<ref>N190.172</ref> }मो पै चल्यौ न जाइ जहाँ तुम चलन चहत पिय |{
<ref>N191.173</ref> }जब जब जो उदगार हौइ अति प्रेम बिधंसुक |{
<ref>N191.174</ref> }सोइ सोइ करै निरोध गोपकुल केलि उतंसक |{
<ref>N191.175</ref> }नहिं कछु इंद्यिगामी कामी कामिन के बस |{
<ref>N191.176</ref> }सब घट अंतरजामी स्वामी परम एक रस |{
<ref>N191.177</ref> }नित्य आत्मानंद अखंड सरूप उदारा |{
<ref>N191.178</ref> }केवल प्रेम सुगम्य अगम्य अवर परकारा |{
<ref>N191.179</ref> }तातैं तिन हीं माहिं पर्यौ परि दूरि न भायौ |{
<ref>N191.180</ref> }सो बाला अति बिलपि अखंडित प्रेम दिखायौ |{
<ref>N191.181</ref> }जैसैंई कृष्न अखंड रूप चिदरूप उदारा |{
<ref>N191.182</ref> }तैसैंई उज्जल रस अखंड तिन करि परिवारा |{
<ref>N191.183</ref> }जगत उधारन कारन गुरु ह्वै मग दिखरावै |{
<ref>N191.184</ref> }कामी कामिनि समझावै ज्यौ जिनि इहि गावै |{
<ref>N191.185</ref> }सो तब तिन हूँ देखी ठाढ़ी सोहति ऐसी |{
<ref>N191.186</ref> }नव अंबुद तैं अब हीं बिछुरी बिजुरी जैसी |{
<ref>N191.187</ref> }सोचै चितवै बन मैं मन मैं अचरज भारी |{
<ref>N191.188</ref> }किन कीनी चंद तैं चारु चंद्रिका न्यारी |{
<ref>N191.189</ref> }धाइ भुजन भरि लै पुन तिहिं जमुना तट आईं |{
<ref>N191.190</ref> }कृष्न दरस लालसा सु तरफै मीन की नाईं |{
<ref>N191.191</ref> }अपनेई प्रेम सुधा निध बढ़ि गईं अधिक कलोलैं |{
<ref>N191.192</ref> }बिह्वल ह्वै गईं बाल लाल सौं अलबल बोलैं |{
<ref>N191.193</ref> }तब प्रगटे नँद नंदन सुंदर सब जग बंदन |{
<ref>N191.194</ref> }गोपी ताप निकंदन को हैं कोटिक चंदन |{
<ref>N194.239</ref> }काहू के काहू न गीत संगीत छुयौ जहँ |{
<ref>N194.240</ref> }भिन्न भिन्न अपनाइ अनागत प्रगट कियौ तहँ |{
<ref>N194.241</ref> }बनिता जहँ सतकोटि कहत कछु नहिं कहि आवै |{
<ref>N194.242</ref> }अपने गुन गति नृत्य नाद कोउ पार न पावै |{
<ref>N194.243</ref> }जग मैं जो संगीत नाट जिहिं जगत रिझायौ |{
<ref>N194.244</ref> }सो ब्रज तियन को सहज गमन यौं आगम आयौ |{
<ref>N194.245</ref> }जो ब्रज देबी निर्तति मंडल रास महा छबि |{
<ref>N194.246</ref> }तिहिं कोउ कैसैं बरनै ऐसौ कौंन आहि कबि |{
<ref>N194.247</ref> }राग रागिनी सम जिन कौ बोलिबौ सुहायौ |{
<ref>N194.248</ref> }सु कौंन पै कहि आवै जो ब्रज देबिन गायौ |{
<ref>N194.249</ref> }जैसैं कृष्न अमित महिमा कोउ पार न पावै |{
<ref>N194.250</ref> }ऐसैं ही ब्रज बनिता गुन गन गनत न आवै |{
<ref>N194.251</ref> }जब नाइक के भेद भाउ लावन्य रूप गुन |{
<ref>N194.252</ref> }अभिनय करि दिखरावैं गावैं अदभुत गति उन |{
<ref>N194.253</ref> }तहाँ साँवरे कुँवर रीझि कै रीझि रहत यौं |{
<ref>N194.254</ref> }निज प्रतिबिंब बिलास निरिख सिसु भूलि रहत ज्यौं |{
<ref>N194.255</ref> }जिन की गीत धुनि छटा सकल जग छाइ रही है |{
<ref>N194.256</ref> }जिमि रंचक लछिमी कटाच्छ सब बिभव कही है |{
<ref>N194.257</ref> }ते तौ मदनमोहन पिय रीझि भुजन भरि लीनी |{
<ref>N194.258</ref> }चुंबन करि मुख सदन बदन तैं बीरी दीनी |{
<ref>N194.259</ref> }लटकि लटकि ब्रज बाला लाला उर जब फूली |{
<ref>N194.260</ref> }उलटि अनंग अनंग दह्यौ तब सब सुधि भूली |{
<ref>N195.261</ref> }रीझि सरद की रजनी न जनी केतिक बाढ़ी |{
<ref>N195.262</ref> }बिलसत सजनी स्याम जथा रुचि अति रति गाढ़ी |{
<ref>N195.263</ref> }थके उड़प अरु उड़गन उन की कौंन चलावै |{
<ref>N195.264</ref> }काल चक्र पुनि चकित थकित कछु मरम न पावै |{
<ref>N195.265</ref> }निरखत सारद नारद संकर सनक सनंदन |{
<ref>N195.266</ref> }हरषत बरषत फूलन जै जै जै नँद नंदन |{
<ref>N195.267</ref> }अदभुत रस रह्यौ रास कहत कछु कहिं नहिं आवै |{
<ref>N195.268</ref> }सेस सहस मुख गावै अजहूँ अंत न पावै |{
<ref>N195.269</ref> }हो सज्जन जन रसिक सरस मन कै यह सुनियै |{
<ref>N195.270</ref> }सुनि सुनि पुनि आनंद हृदै ह्वै नीके गुनियै |{
<ref>N195.271</ref> }सकल सास्त्र सिद्धांत परम एकांत महा रस |{
<ref>N195.272</ref> }जाके रंचक सुनत गुनत श्री कृष्न होत बस |{
<ref>N195.273</ref> }सकल रास मंडल रस के जे भँवर भये हैं |{
<ref>N195.274</ref> }नीरस बिषै बिलास छिया करि छाँड़ि दिये हैं |{
<ref>N195.275</ref> }नंददास सौं नंद सुवन जौ करुना कीजै |{
<ref>N195.276</ref> }तिन भक्तन की पद पंकज रज सौं रुचि दीजै |{
<ref>N196.1</ref> }नव लच्छन करि लच्छ जो दसयैं आश्रय रूप |{
<ref>N196.2</ref> }नंद बंदि लै प्रथम तिहि श्री कृष्नाष्य अनूप |{
<ref>N196.3</ref> }परम बिचित्र मित्र इक रहै कृष्न चरित्र सुन्यौ सो चहै |{
<ref>N196.4</ref> }नित कही द.खम स्कंध जु आहि भाषा करि कछु बरनौ ताहि |{
<ref>N196.5</ref> }सबद संसकृत के हैं जैसैं मो पै समुझि परत नहिं तैसैं |{
<ref>N196.6</ref> }तातैं सरल सु भाषा कीजै परम अमृत पीजै सुख जीजै |{
<ref>N196.7</ref> }तासौ नंद कहत हैं तहाँ अहो मित्र एती मति कहाँ |{
<ref>N196.8</ref> }जामैं बड्डे कबिजन उरझे ते वे अजहूँ नाहिंन सुरझे |{
<ref>N196.9</ref> }तहँ हौं कवन निपट मतिमंद बौना पै पकरावौ चंद |{
<ref>N196.10</ref> }अरु जु महामति श्रीधर स्वामी सब ग्रंथन के अंतरजामी |{
<ref>N196.11</ref> }तिन कही सह जु भागवत ग्रंथ जैसैं दूध उदिध कौ मंथ |{
<ref>N196.12</ref> }मंदर गिरि से मज्जत जहाँ रेनुकनूका हौं को तहाँ |{
<ref>N196.13</ref> }तामैं यह श्री द.खम स्कंध आश्रय बस्तु कौं रसमय सिंधु |{
<ref>N196.14</ref> }तिहि मिध हौं किहि बिध अनुसरौं क्यौं सिद्धांत रतन उद्धरौं |{
<ref>N196.15</ref> }मित्र कहत हैं तौ यह ऐसैं अहो नंद तुम कहत हौ जैसैं |{
<ref>N196.16</ref> }ऐं परि जथासक्ति कछु कीजै अमृत की इक बुंदहि जीजै |{
<ref>N197.17</ref> }जो गुरु गिरिधर देव की सुंदर दया दरेर |{
<ref>N197.18</ref> }गुंग सकल पिंगल पढ़ै पंगु चढ़ै गिरि मेर |{
<ref>N197.19</ref> }प्रथम कहौ नव लच्छन कौंन तिन कौं नीके समझत हौं न |{
<ref>N197.20</ref> }जब लगि इन के भेद न जानै आश्रय बस्तु सु क्यौं पहिचानै |{
<ref>N197.21</ref> }नंद कहत सो सुनि नव लच्छन जैसैं बरनत बड़े बिचच्छन |{
<ref>N197.22</ref> }सर्ग बिसर्ग स्थान अरु पोषन ऊति मन्वंतर नृपगन तोषन |{
<ref>N197.23</ref> }इक निरोध अरु मुक्ति सु दच्छिन आश्रय बस्तु के ये नव लच्छन |{
<ref>N197.24</ref> }महदादिक जे कारन बर्ग तिन की सृष्टि जु कहियै सर्ग |{
<ref>N197.25</ref> }कार्ज सृष्टि यह बिस्व जु आहि बिदुष बिसर्ग कहत हैं ताहि |{
<ref>N197.26</ref> }सूर्जादिक मर्जाद बितान ताहि सु थान कहत कबि जान |{
<ref>N197.27</ref> }जद्यपि भक्त भर्यौ बहु दोषन ताकी रच्छा कहियै पोषन |{
<ref>N197.28</ref> }साधु असाधु बासना जहाँ ऊति बिभूति समझि लै तहाँ |{
<ref>N197.29</ref> }समीचीन धर्म की प्रबृत्ति सो कहियै मन्वंतर बृत्ति |{
<ref>N197.30</ref> }मुचुकुंदादि नृपन की कथा सो ईसान कथा है जथा |{
<ref>N197.31</ref> }दुष्ट नृपन कौ हरन अबोध ताकौं बुधजन कहत निरोध |{
<ref>N197.32</ref> }अन्य रूप की त्यागन जुक्ति निज स्वरूप की प्रापति मुक्ति |{
<ref>N197.33</ref> }इन लच्छन करि लच्छित जोई आश्रय बस्तु कहावै सोई |{
<ref>N197.34</ref> }सो आश्रय इहि दसम निकेत प्रगट आहि भक्तन के हेत |{
<ref>N197.35</ref> }दसयैं मिध जु निरोध बखान्यौ दुष्ट नृप दलन सब ही जान्यौ |{
<ref>N197.36</ref> }अवर निरोध भेद हैं जिते अति अदभुत तू सुनि लै तिते |{
<ref>N197.37</ref> }भक्तहि इतर बिषै ते निरोध उतहि मोक्ष सुख तैं अवरोध |{
<ref>N197.38</ref> }सुद्ध प्रेम मिध प्रापति करै इक निरोध इहि बिध बिस्तरै |{
<ref>N198.39</ref> }ज्यौं ब्रजबासिन मोक्ष दिखाइ ब्रह्मानंद बहुरि लै जाइ |{
<ref>N198.40</ref> }मधुर मू र्ति बिन जब अकुलाने तब फिरि बहुर्यौ ब्रज ही आने |{
<ref>N198.41</ref> }अवर निरोध भेद सुनि मित्र बरनत जा कहुँ परम बिचित्र |{
<ref>N198.42</ref> }जदपि कोटि ब्रह्मांड के कर्ता अरु तिन के भर्ता संहर्ता |{
<ref>N198.43</ref> }परम सनेह भक्ति होइ जाके ईस्वरता कछु फुरै न ताकै |{
<ref>N198.44</ref> }ज्यौं जसुमति मुख मैं जग पेख्यौ सुत ईस्वर करि नाहिंन लेख्यौ |{
<ref>N198.45</ref> }ललित लाल लीला लपटानी सो वह भूत क्रिया सी जानी |{
<ref>N198.46</ref> }अब सुनि कृष्न बिषैक निरोध जदपि अनंत अखंडित बोध |{
<ref>N198.47</ref> }सो तब रंचक ताहि न फुरै जब हठि मातस्तन अनुसरै |{
<ref>N198.48</ref> }अवर निरोध भेद जो आहि रस लीलन मैं लीज्यौ चाहि |{
<ref>N198.49</ref> }अब सुनि भक्ति परीच्छत बातैं श्री भागवत प्रगट है जातैं |{
<ref>N198.50</ref> }सुंदर हरि मूरति जो आहि उदर मध्य सो आयौ चाहि |{
<ref>N198.51</ref> }सब ठाँ कृष्न परीच्छत लह्यौ तातैं नाउँ परीच्छित कह्यौ |{
<ref>N198.52</ref> }जे उत्तम श्रोता रस सने तिन मैं मुख्य परीच्छित गने |{
<ref>N198.53</ref> }बिसरे जाहि अहार बिहार केवल हरिगुन श्रवन अधार |{
<ref>N198.54</ref> }तैसैंइ उत्तम बक्ता बने श्री सुक परम प्रेम रस सने |{
<ref>N198.55</ref> }कृष्न ललित लीला अनुरागी ब्रह्म तैं निकसि भये बैरागी |{
<ref>N198.56</ref> }सनकादिक अरु श्री सुक कहियाँ अंतर बहु इन दोऊ महियाँ |{
<ref>N198.57</ref> }वे कामादिक के डर डरैं रहत हैं बालबैस मैं ररैं |{
<ref>N198.58</ref> }ये नव जोबन बर बपु धरैं कामादिक जाके डर डरैं |{
<ref>N198.59</ref> }तिन सौं प्र.ख्न परीछित करी नख सिख कृष्न चरित रस भरी |{
<ref>N198.60</ref> }हो प्रभु तुम करि रबि ससि बंस नीके कहे रहे नहिं संस |{
<ref>N199.61</ref> }अरु जे उभय बंस के भूप तिन के जे जे चरित अनूप |{
<ref>N199.62</ref> }ते सब पाछे आछे बरने मनहरने जग मंगल करने |{
<ref>N199.63</ref> }अरु जदु धर्मसील कौ बंस सो पुनि तुम करि भले प्रसंस |{
<ref>N199.64</ref> }धर्मसास्त्र बल निर्मल हियौ पितहि न अपनौ जोबन दियौ |{
<ref>N199.65</ref> }तिहि कुल मैं ईस्वर अवतरे अंस कला बिभूति करि भरे |{
<ref>N199.66</ref> }मच्छ कच्द अवतार बिभावन भूतन के भावन मनभावन |{
<ref>N199.67</ref> }सो प्रभु इहि जुदुकुल मैं आइ कीने जे जे कर्म सुभाइ |{
<ref>N199.68</ref> }ते बिस्तार सौं मो सौं कहौ हो मुनि सत्तम अलस न गहौ |{
<ref>N199.69</ref> }कृष्न गुनानुबाद के बिषै सब अधिकारी अपनी इषै |{
<ref>N199.70</ref> }मुक्त तेउ गावत रस भीने जदपि सकल तृष्ना करि हीने |{
<ref>N199.71</ref> }मुमुषन कौं भव औषिध यहै जातैं संसृति रोग न रहै |{
<ref>N199.72</ref> }बिषई जन मन अति अभिराम जातैं सब ही रस कौ धाम |{
<ref>N199.73</ref> }बिना पसुध्नहि पुरुष सु कौंन कहै कि हरि गुन हौं न सुनौं न |{
<ref>N199.74</ref> }पसुधन सो जो करम दिढ़ावै कृष्न गुनानुबाद नहिं भावै |{
<ref>N199.75</ref> }हमरे तौ हरि कुल के देव तुम सब नीके जानत भेव |{
<ref>N199.76</ref> }अर्जुन आदि पितामह मेरे तब कुरुसेना सागर घेरे |{
<ref>N199.77</ref> }अमरन करि जु न जीते जाहीं भीष्मादिक अतिरिथ जिहि माहीं |{
<ref>N199.78</ref> }तेई तहाँ तिमिंगिल भारे अपनी जाति के भच्छनहारे |{
<ref>N199.79</ref> }तिमि इक जानि मीन की आहि सत जोजन बिस्तार है जाहि |{
<ref>N199.80</ref> }ताहि गिलत जो जलचर लहियै ताकौ नाउँ तिमिंगिल कहियै |{
<ref>N199.81</ref> }तिन करि महा दुरत्यय सोई जो देखे सौ अचरज होई |{
<ref>N199.82</ref> }तहँ श्री कृष्न सु नौका भये कब धैं तिनहिं पार लै गये |{
<ref>N200.83</ref> }अरु केवल तेई नहिं तारे मेरेऊ तन के रखवारे |{
<ref>N200.84</ref> }द्रोन पुत्र कौ बान अन्यारौ अग्नि तैं तातौ रातौ भारौ |{
<ref>N200.85</ref> }जब आयौ तब मैया मेरी दौरी सरन गई तिहि केरी |{
<ref>N200.86</ref> }मेरे हितकर वे हरि कैसे कुत्सित उदर दरी मैं पैसे |{
<ref>N200.87</ref> }कुरुवन की तौ संतति मात्र पांडवन की भक्ति कौ पात्र |{
<ref>N200.88</ref> }सो यह मेरौ अंग सुहायौ भस्म भयौ पुनि फेरि जिवायौ |{
<ref>N200.89</ref> }तिन के चरित अमृतमय जिते हो सर्वग्य सुनावहु तिते |{
<ref>N200.90</ref> }तुम करि वे संकर्षन अर्भ प्रथमहि कह्यौ देवकी गर्भ |{
<ref>N200.91</ref> }बहुर्यौ ताहि रोहिनी जने देहांतर बिन कैसैं बने |{
<ref>N200.92</ref> }अरु ईस्वर भगवान मुकुंद परमानंद कंद सुच्छंद |{
<ref>N200.93</ref> }ते काहे ते पितु गेह तैं ब्रज आये सु कवन नेह तैं |{
<ref>N200.94</ref> }ब्रज बसि कवन कवन पुनि कर्म कीने पर्म धर्म के बर्म |{
<ref>N200.95</ref> }पुनि मधुपरी आइ नँदनंद बरषे कवन कवन आनंद |{
<ref>N200.96</ref> }अरु साच्छात मात कौ भ्रात सो वह कंस हत्यौ किहि बात |{
<ref>N200.97</ref> }कितिक बरस द्वारावति बसे कितिक ललित लनना मैं लसे |{
<ref>N200.98</ref> }जदपि तज्यौ है मैं जल अन्न तदपि न ह्वैहै मो तन खिन्न |{
<ref>N200.99</ref> }तुव मुख कमल हरिचरित सार चलिहै परम अमृत की धार |{
<ref>N200.100</ref> }पान करत अस रस अनयास काके छुधा कौंन के प्यास |{
<ref>N200.101</ref> }ता राजा कौ करि सनमान बोले बैयासिक भगवान |{
<ref>N200.102</ref> }कही कि धन्य धन्य नृप सत्तम नीके करि नि.ख्चै मति उत्तम |{
<ref>N200.103</ref> }जातैं कृष्ननाथ रसमई तातैं उपजी अति रति नई |{
<ref>N200.104</ref> }प्र.ख्न जु कृष्नकथा कौ जहाँ बक्ता श्रोता पृच्छक तहाँ |{
<ref>N201.105</ref> }पावन करै सबन कौं ऐसैं गंगाजल धारा जग जैसैं |{
<ref>N201.106</ref> }निगम कल्पतरु कौ सु फल बीज न बकला जाहि |{
<ref>N201.107</ref> }कहन लगे रस रँगमगे सुंदर श्री सुक ताहि |{
<ref>N201.108</ref> }भूप रूप ह्वै असुर बिकारी कीनी भूमि भार करि भारी |{
<ref>N201.109</ref> }तब यह गाइ रूप धरि धरती क्रंदन करती अँसुवन भरती |{
<ref>N201.110</ref> }बिध सौं जाइ कही सब बात सुनि कलमल्यौ कमन कौ तात |{
<ref>N201.111</ref> }अमरन करि संकर सँग लये तीर छीरसागर के गये |{
<ref>N201.112</ref> }देव देव पुरुषोत्तम जहाँ स्तुति करि बिनती कीनी तहाँ |{
<ref>N201.113</ref> }गगन मैं भई देव की धुनी सो ब्रह्मा समाधि मैं सुनी |{
<ref>N201.114</ref> }सुनि कै बोल्यो अंबुजतात सुनहु अमरगन मो तैं बात |{
<ref>N201.115</ref> }आग्या भई बिलंब न करौ जदुकुल बिषै जाइ अवतरौ |{
<ref>N201.116</ref> }श्री बसुदेव धाम अभिराम प्रगटहिंगे प्रभु पूरनकाम |{
<ref>N201.117</ref> }सेस सहसमुख सब सुख दाता ह्वैहै प्रभु कौ अग्रज भ्राता |{
<ref>N201.118</ref> }अरु जो जोगमाया गुनमई ताहू कौं प्रभु आग्या दई |{
<ref>N201.119</ref> }इहि बिध बिध बिबुधन सौं कही पुनि आस्वासित कीनी मही |{
<ref>N201.120</ref> }मथुरा जादव की रजधानी श्री गोबिंदचंद की मानी |{
<ref>N201.121</ref> }जितक आही ब्रह्मांड अनेक अंसन करि निबसत हरि एक |{
<ref>N201.122</ref> }जिहि ब्रह्मांड मधुपुरी लसै पूरन ब्रह्म कृष्न तहँ बसै |{
<ref>N201.123</ref> }जब हरि लीला इच्छा करैं जगत मैं प्रथम भक्त अवतरैं |{
<ref>N201.124</ref> }तिन कै प्रभु कौ परिकर जितौ प्रगट होत लीला हित तितौ |{
<ref>N201.125</ref> }तब श्री कृष्न अवतरहिं आइ सिद्ध करैं भगतन के भाइ |{
<ref>N201.126</ref> }सूरसेन जादव इक नाम परम भागवत सब गुन धाम |{
<ref>N202.127</ref> }ताके निर्मल निगम सरूप प्रगट्यौ सुत बसुदेव अनूप |{
<ref>N202.128</ref> }जाके जन्मत अमर नगर मैं दुंदुभि बाजी बगर बगर मैं |{
<ref>N202.129</ref> }देवक जादव के इक कन्या देवमई देवकी सु धन्या |{
<ref>N202.130</ref> }सब सुभ लच्छन भरी गुन भरी आनि ब्रह्म बिद्या अवतरी |{
<ref>N202.131</ref> }स्याम बरन तन अस कछु सोहै इंद्रनील मनि की दुति को है |{
<ref>N202.132</ref> }राजति रुचिर जनक के ऐना चंद सौ बदन डहडहे नैंना |{
<ref>N202.133</ref> }बोलत हसति हरति इमि हियौ जनु बिध पुतरी मैं जिय दियौ |{
<ref>N202.134</ref> }ब्याहन जोग जानि छबिमई सो देवक बसुदेवहि दई |{
<ref>N202.135</ref> }भयौ बिबाह परम रँग भीनौं देवक बहुत दाइजौ दीनौं |{
<ref>N202.136</ref> }षटसत रथ कंचन के नये गत सत चारि मत्त छबि छये |{
<ref>N202.137</ref> }पंद्रह सहस सुभग किंक्यान कनक भरे नग जरे पलान |{
<ref>N202.138</ref> }बर बरनी तरुनी रँग भीनी दासी बीनि दोइ सत दीनी |{
<ref>N202.139</ref> }भई बरात बिदा ह्वै सजे भेरी मंदल कंदल बजे |{
<ref>N202.140</ref> }उग्रसेन देवक कौ भ्रात ताकौ पूत कंस बिख्यात |{
<ref>N202.141</ref> }भीनौ नव कुंकुम के रंग कंचन रथ अनेक जिहि संग |{
<ref>N202.142</ref> }भगनी रथ कौ सारिथ भयौ प्रीति बिबस सु दूरि लैं गयौ |{
<ref>N202.143</ref> }बानी भई गगन मैं गूढ़ रे रे कंस महा मतिमूढ़ |{
<ref>N202.144</ref> }जाकौं तू भयौ जात है जंता अठयौं गर्भ सु तेरौ हंता |{
<ref>N202.145</ref> }सुनतहि पापरूप वह कंस धाइ गही देवकी नृसंस |{
<ref>N202.146</ref> }सुंदर बदन बिमन भयौ ऐसैं राहु के छुवत छपाकर जैसैं |{
<ref>N202.147</ref> }काढ़ि खरग मारन कौं भयौ आनकदुंदुभि तब तहँ गयौ |{
<ref>N202.148</ref> }महाराज जिनि करि अस काज जा काज तैं हौइ जग लाज |{
<ref>N203.149</ref> }भगिनी बाला अरु यह समै तू बड़भागि न करि अस अमै |{
<ref>N203.150</ref> }जौ तू कहहि मरन भय भारी हौं आपनी करौं रखवारी |{
<ref>N203.151</ref> }तौ वह मरन न ढिँग ह्वै जाइ बिधना लिख्यौ लिलार बनाइ |{
<ref>N203.152</ref> }अबहिं मरौ कि बरष सत बीते छुटे न कोऊ काल बली ते |{
<ref>N203.153</ref> }तातैं पापचरन न करियै रंचक सुख बहुर्यौ दुख भरियै |{
<ref>N203.154</ref> }पुनि नहिं दूरि जबहिं यह मरै तब ही और देह कौं धरै |{
<ref>N203.155</ref> }ज्यौं तृन जोक तृनन अनुसरै आगे गहि पाछे परिहरै |{
<ref>N203.156</ref> }तैसैं कर्मबिबस ये जंत देह धरत दुख भरत अनंत |{
<ref>N203.157</ref> }इन बतियन सु कंस क्यौं मानै आसुर ग्यान प्रतच्छ प्रमानै |{
<ref>N203.158</ref> }तब बसुदेव दया दिखरावै साम बचन कहि कहि समझावै |{
<ref>N203.159</ref> }यह तेरी अनुजा बर बाला पुतरी सी बिध रची रसाला |{
<ref>N203.160</ref> }न करि अमंगल मंगल काल जातैं तू बड़ दीनदयाल |{
<ref>N203.161</ref> }तदपि न ताके रंचक ब्यापी केवल पापी महा सुरापी |{
<ref>N203.162</ref> }निपट निकट संगम अगम तिमि दर्पन मैं छाँह |{
<ref>N203.163</ref> }जदपि रहति आगे तदपि मिलै न भरि भरि बाँह |{
<ref>N203.164</ref> }निपटहि ताकौं निग्रह जान्यौ तब बसुदेव अवर मत ठान्यौ |{
<ref>N203.165</ref> }नीचहि सुत अर्पिबौ दिढ़ाऊँ मीच के मुख तैं याहि छुड़ाऊँ |{
<ref>N203.166</ref> }जब मेरे उपजहिंगे तात धाता की अनेक हैं बात |{
<ref>N203.167</ref> }ज्यौं बन नगर अगिनि परजरै ढिँग के रहैं दूरि के जरैं |{
<ref>N203.168</ref> }तब बसुदेव बिहँसि कै कहै हे राजन रंचक इत चहै |{
<ref>N203.169</ref> }डर तौ तोहिं उठयैं गर्भ कौ नहिं याकौ नहिं अवर अर्भ कौ |{
<ref>N203.170</ref> }हौं तोहिं दैहौं सिगरे तात छुये कहत यह तेरौ गात |{
<ref>N204.171</ref> }करि प्रतीति जिय बसुदेव की छाँड़ि दई हँसि कैं सु देवकी |{
<ref>N204.172</ref> }प्रथमहि की र्त्तिमंत सुत भयौ बसुदेव ताहि लये ही गयौ |{
<ref>N204.173</ref> }सत्यप्रतिग्य अनृत तैं डर्यौ लालनादि लालच परिहर्यौ |{
<ref>N204.174</ref> }अरु साधुन के दुस्सह कौंन जिन के नहिं ममता मति औन |{
<ref>N204.175</ref> }अति कोमल बिलाकि कै बाल कंस भयौ तिहि काल दयाल |{
<ref>N204.176</ref> }घर लै जाहु देव इहि अरभै दीजौ मोहिं आठयौं गरभै |{
<ref>N204.177</ref> }चल्यौ सदन पै बदन उदास नीचन कौ कछु नहिं बिस्वास |{
<ref>N204.178</ref> }बसुदेव घर लैं जान न पायौ नारद तबहिं कंस पै आयौ |{
<ref>N204.179</ref> }कंस के सांति हौइ जौ अबै देव काज तौ बिगर्यौ सबै |{
<ref>N204.180</ref> }आइ कही तासौं सब बातैं अहो कंस कछु समझत घातैं |{
<ref>N204.181</ref> }बसुदेवादिक जादव जिते गोकुल मैं नंदादिक तिते |{
<ref>N204.182</ref> }ये तौ सबै देवता आहि राजन रंचक जिनि पतियाहि |{
<ref>N204.183</ref> }कहि कै गयौ बचन इहि बिध कौ पर घर घालक बालक बिध कौ |{
<ref>N204.184</ref> }तब हीं सो सिसु फेरि मँगायौ बसुदेव ताहि लये ही आयौ |{
<ref>N204.185</ref> }डार्यौ पटकि न उपजी मया जे अस नृप तिन के को दया |{
<ref>N204.186</ref> }देवकी बिषै बिष्नु अवतरिहैं मेरे बध कौ उद्दिम करिहैं |{
<ref>N204.187</ref> }पहिले कालनेम हौं हुतौ बिष्नु सदा कौं बैरी सुतौ |{
<ref>N204.188</ref> }अब कैं ऐसैं जतनन जतौं बिष्नुहि गर्भ बीच ही हतौं |{
<ref>N204.189</ref> }तब बसुदेव देवकी आनि पाइति सुदिढ़ सृंखला बानि |{
<ref>N204.190</ref> }राखे निकट बिकट अस ठौर जहँ कोउ जान न पावै और |{
<ref>N204.191</ref> }जेई जेई बालक उपजत जात तेई तेई हतै न बूझै बात |{
<ref>N204.192</ref> }बिष्नु जन्म की संका करै मति इन हीं मैं ह्वै संचरै |{
<ref>N205.193</ref> }बंधु मित्र जादव है जिते बल करि बंधन कीने तिते |{
<ref>N205.194</ref> }उग्रसेन अपनौ महतारौ सो बाँध्यौ दीनौ दुख भारौ |{
<ref>N205.195</ref> }महा बली अरु महा नृसंस राजा भयौ मधुपुरी कंस |{
<ref>N205.196</ref> }नंद जथा मति कै तथा बरन्यौ प्रथम अध्याइ |{
<ref>N205.197</ref> }जाके रंचक सुनत सब कर्म कषाय नसाइ |{
<ref>N205.1</ref> }अब सुनि लै द्वितीय अध्याइ जामैं ब्रह्मादिक सब आइ |{
<ref>N205.2</ref> }गर्भस्तुति करिहैं सिर नाइ चरन कमल बैभव दिखराइ |{
<ref>N205.3</ref> }जे हैं नीच बुरे ही बुरे ते सब आनि कंस पे जुरे |{
<ref>N205.4</ref> }अघ बक बकी प्रलंब अरिष्ट तृनावर्त्त खर केसी नष्ट |{
<ref>N205.5</ref> }मागध जरासिंध बल अंध तासौं जाहि ससुर संबंध |{
<ref>N205.6</ref> }जादवन कौं दैन दुख लागे ते तजि देस बिदेसन भागे |{
<ref>N205.7</ref> }कैइक रहे ताही अरगाने अक्रूरादिक अनसनमाने |{
<ref>N205.8</ref> }देवकि के षट सिसु जब कंस हते महा बल महा नृसंस |{
<ref>N205.9</ref> }सप्तम गर्भ बिष्नु कौ धाम भयौ अनंत जाहि है नाम |{
<ref>N205.10</ref> }देवकि तहाँ अति न परकासी हर्ष सोक दोऊ मिलि भासी |{
<ref>N205.11</ref> }कछु फूली कछु नाहिंन फूली जैसैं प्रात कमल की कली |{
<ref>N205.12</ref> }जदुकुल कौ दुख दिख भगवान ब्याकुल भये जानमति जान |{
<ref>N205.13</ref> }बोलि जोगमाया मनहरनी तासौं प्रभु सब बातैं बरनी |{
<ref>N205.14</ref> }हे भद्रे बड़भागिनि महा भाग महिम तुव कहियै कहा |{
<ref>N206.15</ref> }आहि जगत यह रचना तेरी वह बिभूति इक न्यारी मेरी |{
<ref>N206.16</ref> }जातैं तू अब गोकुल जैहै देखत निरविध सुख कौं पैहै |{
<ref>N206.17</ref> }गोपी गोपन करि अति मंडित तामैं नित्यानंद अखंडित |{
<ref>N206.18</ref> }राजत गोपराइ तहँ नंद मूरति धरे सु परमानंद |{
<ref>N206.19</ref> }ताके घर बसुदेव की घरनी दुरी रहित रोहिनि बर बरनी |{
<ref>N206.20</ref> }देवकी जठर गर्भ जो आहि रोहिनी उदर ताहि लै जाहि |{
<ref>N206.21</ref> }गर्भ मरन संका जिनि करै मेरौ अंस न कबहूँ मरै |{
<ref>N206.22</ref> }तदनंतर तिहि जठर अनूप ऐहैं हम परिपूरन रूप |{
<ref>N206.23</ref> }तू उहि नंद गोप के धाम मुकति गेहिनी जसुमति नाम |{
<ref>N206.24</ref> }तू तहँ नाममात्र होइ कै करि सब काज सबन भोइ कै |{
<ref>N206.25</ref> }ह्वैहै भुवि तेरे बहु नाम पूरन करिहैं सब के काम |{
<ref>N206.26</ref> }भवा भवानी मृडा मृडानी काली कात्याइनी हिमानी |{
<ref>N206.27</ref> }ऐसैं प्रभु की आग्या पाइ माया तुरत महीतल आइ |{
<ref>N206.28</ref> }रोहिनि बिषै देवकी गर्भ आन्यौ करिख तबहिं सो अर्भ |{
<ref>N206.29</ref> }नगर मैं बगर बगर ह्वै गयौ देवकि गर्भ बिसंसृत भयौ |{
<ref>N206.30</ref> }तब ईस्वर सब अंसन भरे आनकदुंदुभि मन संचरे |{
<ref>N206.31</ref> }बसुदेव तिहि छन अतिसै सोहे भानु समान परत नहिं जोहे |{
<ref>N206.32</ref> }मन हीं करि देवकि मैं धरे न कछु धातु संबंधहि ररे |{
<ref>N206.33</ref> }ज्यौं गुरु स्निग्ध सिष्य के हेत हृदगत बस्तु दया करि देत |{
<ref>N206.34</ref> }हरि उर धरि देवकि अति सोही अपने रूप आप ही मोही |{
<ref>N206.35</ref> }ऐ पर घर ही घर आभासी बाहिर कहुँ न तनक परकासी |{
<ref>N206.36</ref> }जैसैं घट मैं दीपक जोति भीतर जगमग जगमग होति |{
<ref>N207.37</ref> }अरु ज्यौं बंचक मैं सरस्वती पर उपकार करत नहिं रती |{
<ref>N207.38</ref> }ऐसैं जगमगाति ही जहाँ आयौ कंस पापमति तहाँ |{
<ref>N207.39</ref> }कहत कि मेरौ हंता जोई अब कैं नि.ख्चै आयौ सोई |{
<ref>N207.40</ref> }जातैं पाछे हुती न ऐसी राजति तेजरासि सी बैसी |{
<ref>N207.41</ref> }को उद्दिम करियै इहि काल सुसा गुर्बिनी बहुर्यौ बाल |{
<ref>N207.42</ref> }याकौं बध न श्रेय कौं करै आयु की र्ति संपति सब हरै |{
<ref>N207.43</ref> }अरु ह्याँ सब कोउ धृग धृग करै मरे महा रौरव मैं परै |{
<ref>N207.44</ref> }इहि परकार बिचारहि आइ फिरि गयौ घर पै कछु न बसाइ |{
<ref>N207.45</ref> }निसि दिन जनम प्रतीच्छा करै थर थर डरैं नींद नहिं परै |{
<ref>N207.46</ref> }बैठत उठत चलत चकि रहै मति इत ही तैं उठि मोहिं गहै |{
<ref>N207.47</ref> }अंबर झारि सेज पर सोवै भोजन करत सीथ टकटोवै |{
<ref>N207.48</ref> }बैर भाव जिय अति बढ़ि गयौ सब जग जाहि बिष्नुमै भयौ |{
<ref>N207.49</ref> }तदनंतर संकर अज सारद अवर अमर बर मुनि बर नारद |{
<ref>N207.50</ref> }दरसन हित आये अरबरे अति मुद भरे अचंभे भरे |{
<ref>N207.51</ref> }जाके उदर मध्य जग सबै सो देवकी जठर मैं अबै |{
<ref>N207.52</ref> }केई रबि से केई ससि से गये आगे दिन दिया से भये |{
<ref>N207.53</ref> }देवकि जठर झलमलत ऐसैं रतन मँजूषा नव नग जैसैं |{
<ref>N207.54</ref> }करि दंडवत महा मुद भरे इकहि बेर सब पाइनि परे |{
<ref>N207.55</ref> }पुनि पुनि उठि चरनन लटपटे क्रीटन के जु कोटि कटपटे |{
<ref>N207.56</ref> }बनी जु मुकट रतन की जोति जनु श्री हरि की आरति होति |{
<ref>N207.57</ref> }गदगद कंठ प्रेम रस भरे अंजुलि जोरि स्तुति अनुसरे |{
<ref>N208.58</ref> }कहत कि अहो स्तय संकल्प सब बिण सत्य नित्य बड़ कल्प |{
<ref>N208.59</ref> }तुमहिं प्रपन्न भये हम सबै रच्छा करहु हमारी अबै |{
<ref>N208.60</ref> }जौ कहहु कि तु हीं सब लाइक जगनाइक अरु सब फलदाइक |{
<ref>N208.61</ref> }क्यौं बोलत लिलात से बैन तहँ तुम सुनहु कमल दल नैंन |{
<ref>N208.62</ref> }तुम परमेस्वर सब के नाथ बिस्व समस्त तिहारे हाथ |{
<ref>N208.63</ref> }छिनक मैं करौ भरौ संहारौ ऊर्ननाभि लैं फिरि बिस्तारौ |{
<ref>N208.64</ref> }तुम तैं हम सब उपजत ऐसैं अगिनि तैं बिस्फुलिंग गन जैसैं |{
<ref>N208.65</ref> }ये अदभुत अवतार जु लेत बिस्वहि प्रतिपालन के हेत |{
<ref>N208.66</ref> }जौ दिन दिन दिनमनि न उवाइ तौ सब अंध धुंध ह्वै जाइ |{
<ref>N208.67</ref> }अरु अपने भक्तन के हेत दुर्लभ मुक्ति सुलथ करि देत |{
<ref>N208.68</ref> }तव पदपंकज नौका करि कै पार परे भवसागर तरि कै |{
<ref>N208.69</ref> }जौ तुम कहौ वह नाउ सुढार मुक्त भये लै गये सु पार |{
<ref>N208.70</ref> }वार रहे तिन की गति कैसैं तहाँ कहत ब्रह्मादिक ऐसैं |{
<ref>N208.71</ref> }पदपंकज के सन्निध मात्र तब हीं भये मुक्ति के पात्र |{
<ref>N208.72</ref> }तिन कौं भवसागर भयौ ऐसौ गो बछ पद कौ पानी जैसौ |{
<ref>N208.73</ref> }सो पदपंकज सुंदर नाउ इत ही राखि गये भरि भाउ |{
<ref>N208.74</ref> }जैसैं इतर तरहिं भव सिंधु परम सुहृद वे सब के बंधु |{
<ref>N208.75</ref> }जे बिमुक्त मानी मद भरे तुव पद कमल निरादर करे |{
<ref>N208.76</ref> }ते ऊँचे चढ़ि कै खरहरे धमकि धमकि नरकन मैं परे |{
<ref>N209.77</ref> }जिन करि चनर कमल आदरे ते कबहूँ न उखटि कै परे |{
<ref>N209.78</ref> }जग मैं जे बिघनन के राइ तिन के सीसन धरि धरि पाइ |{
<ref>N209.79</ref> }बिचरत निरभै भगत तिहारे तुम से प्रभु जिनके रखवारे |{
<ref>N209.80</ref> }ते वै तुम्हरे चरन सरोज या अवनी पर परिहै खोज |{
<ref>N209.81</ref> }ठौर ठौर तिन कौं देखिहैं जीवन जनम सफल लेखिहैं |{
<ref>N209.82</ref> }तब देवकि आस्वासित करी तुम सी को है भागन भरी |{
<ref>N209.83</ref> }जाकी कूख बिषै भगवान जो साच्छात पुरान पुमान |{
<ref>N209.84</ref> }आयौ रच्छक जदुबंस कौ धुंसक असुर बंस कंस कौ |{
<ref>N209.85</ref> }पुनि बंदन करि भरे अनंद चले घरन बृंदारक बृंद |{
<ref>N209.86</ref> }गर्भस्तुति हरि अर्भ की सुनै जु द्वितीय अध्याइ |{
<ref>N209.87</ref> }सो न परै फिरि गर्भ मल नर निर्मल ह्वै जाइ |{
<ref>N209.1</ref> }सुनि तृतीय अध्याइ अब सुंदर परम अनूप |{
<ref>N209.2</ref> }प्रेम भरे जहँ प्रगटिहैं हरि परिपूरन रूप |{
<ref>N209.3</ref> }तात मात सौं बात बनैहैं पुनि ब्रजचंद नंद के जैहैं |{
<ref>N209.4</ref> }पहिले उपज्यौ सुंदर काल सब गुन भर्यौ जु परम रसाल |{
<ref>N209.5</ref> }अति सोहन रोहिनी नक्षत्र जाके सब ग्रह ह्वै गये मित्र |{
<ref>N209.6</ref> }ठाँ ठाँ मंगल पूरित मही बहुत नदी दूध घृत बही |{
<ref>N209.7</ref> }सब के मन प्रसन्न भये ऐसैं निधन महा धन पाये जैसैं |{
<ref>N209.8</ref> }भादौं सलिल सुच्छ अस भये जैसैं पुनि मन निर्मल नये |{
<ref>N210.9</ref> }सरन मध्य सरसीरुह फूले तिन पर लंपट अलिकुल झूले |{
<ref>N210.10</ref> }दिसा प्रसन्न सु को छबि गनौं दिसि दिसि चंद उगहिंगे मनौं |{
<ref>N210.11</ref> }कुसुमित बनराजी अति राजी ऐसी नहिंन बसंत बिराजी |{
<ref>N210.12</ref> }बुझे अगिनि आपुहि बरि उठे हँसि हँसि मिले हुते जे रुठे |{
<ref>N210.13</ref> }मंद सुगंध पवन अस बहै जिमि सुबास त्रिभुवन चकि रहै |{
<ref>N210.14</ref> }मंद मंद अंबुद गन गजे धर्म के जनु कि दमामे बजे |{
<ref>N210.15</ref> }तैसिय बजत देव दुंदुभी दुर्जन मन कंटक जिमि चुभी |{
<ref>N210.16</ref> }हरषे मुनि बर अमर पुरंदर बरषे सुमन सु सुंदर सुंदर |{
<ref>N210.17</ref> }निर्तति देवनटी छबि जटी लटकै जनु कि छटन की छटी |{
<ref>N210.18</ref> }सुंदर अर्द्ध रैनि जब गई अति सिंगार मई छबि छई |{
<ref>N210.19</ref> }तब देवकि तैं प्रगटे ऐसैं पूरब तैं पूरन ससि जैसैं |{
<ref>N210.20</ref> }पूर्ब जठर मिध नहिं कछु चंद बादमात्र अस देवकि नंद |{
<ref>N210.21</ref> }अदभुत सिसु कछु परत न कह्यौ आनकदुंदुभि चहि चकि रह्यौ |{
<ref>N210.22</ref> }माथे मनिमय मुकुट सुदेस सचिकन सुंदर घँ ुघरे केस |{
<ref>N210.23</ref> }कुंडल मंडित गंड सलोल मंद हँसनि श्री करत कलोल |{
<ref>N210.24</ref> }कंचन माल मुकत की माल झिलमिलात छबि छती बिसाल |{
<ref>N210.25</ref> }सुंदर कंठ सु कौस्तुभ लसै निकर बिभाकर दुति कौं हँसै |{
<ref>N210.26</ref> }गंध लुब्ध जे अदभुत भृंग ते आये बनमाली संग |{
<ref>N210.27</ref> }छबि बावरी साँवरी बाहु मिटि गयौ हेरत हिय कौ दाहु |{
<ref>N210.28</ref> }कटि किंकिनि चरननि बर नूपुर हौं बलि बलि कीनौ तिन ऊपर |{
<ref>N210.29</ref> }बसुदेव देखि सु मन मन गुने ऐसौ बालक होत न सुने |{
<ref>N210.30</ref> }पुनि कीनौ श्रुति सार बचार मेरे घर ईस्वर अवतार |{
<ref>N211.31</ref> }कह्यौ हुतौ सु भयौ यह अबै पूर्न मनोरथ मेरे सबै |{
<ref>N211.32</ref> }बढ़यौ जु आनँद सिंधु सुहायौ ताही मैं बसुदेव अन्हायौ |{
<ref>N211.33</ref> }दस सहस्र गैया रँग भीनी मन हीं करि संकल्पित कीनी |{
<ref>N211.34</ref> }सुद्ध बुद्धि बत्सल रस भरे अंजुलि जोरि स्तुति अनुसरे |{
<ref>N211.35</ref> }कही कि हो प्रभु मैं तुम जाने प्रकृति तैं परे जु पुरुष बखाने |{
<ref>N211.36</ref> }जौ कहहु कि याकौ कहा लह्यौ पुरुष तौ प्रकृति परे हौं कह्यौ |{
<ref>N211.37</ref> }तहँ तुम सुनहु कमल दल नैंन जहाँ न पहुँचैं श्रुति के बैन |{
<ref>N211.38</ref> }मुनि मन जिहिं समाधि मिध हेरे सो साच्छात दृगन पथ मेरे |{
<ref>N211.39</ref> }प्रभु जु आनि मेरे अवतरे परम तरुन करुना करि भरे |{
<ref>N211.40</ref> }नृप दल करि बढ़ि असुर बिकारी कीनी भूमि भार करि भारी |{
<ref>N211.41</ref> }तिनहिं निदरिहौ भू भर हरिहौ संतन की रखवारी करिहौ |{
<ref>N211.42</ref> }ऐ परि सावधान इहि बीच निपटहि बुरौ कंस यह नीच |{
<ref>N211.43</ref> }तुम्हरे जनमहि सुनि कै अबै ऐहै आयुध लीने सबै |{
<ref>N211.44</ref> }तदनंतर देवकि अवहेरे महापुरुष लच्छन सुत केरे |{
<ref>N211.45</ref> }मंद मंद मधुरे मुसकाइ कीनी स्तुति थेरियै बनाइ |{
<ref>N211.46</ref> }ब्रह्म निरीह जोति अबिकार सत्तमात्र जगत आधार |{
<ref>N211.47</ref> }अरु अध्यातम दीप जु कोई बुध्यादिक परकासक सोई |{
<ref>N211.48</ref> }सो साच्छात बस्तु तुम आहि भै संका ह्याँ कहियै काहि |{
<ref>N211.49</ref> }अरु जब लोक चराचर जितौ लीन होत माया मैं तितौ |{
<ref>N211.50</ref> }तब तुम हीं तहँ रहत अकेले छेमधाम निज रस मैं झेले |{
<ref>N212.51</ref> }अरु यह मृत्युरूप जो ब्याल संग फिरत नित महा कराल |{
<ref>N212.52</ref> }जो कोउ सकल लोक फिरि आवै यातैं अभै न कित हूँ पावै |{
<ref>N212.53</ref> }कौंनहुँ भागि जोग करि कोई तुव पद पंकज प्रापत होई |{
<ref>N212.54</ref> }तब भले मीच नीच फिरि जाइ चरन सरन गये कछु न बसाइ |{
<ref>N212.55</ref> }प्रभु यह तुम्हरौ अदभुत रूप ध्यान जोग्य निपट ही अनूप |{
<ref>N212.56</ref> }अरु प्रभु मो तैं जनम तिहारौ जिनि जानै यह कंस हत्यारौ |{
<ref>N212.57</ref> }रूप अलौकिक उपसंहरौ हे सुंदर बर नर बपु धरौ |{
<ref>N212.58</ref> }जो कहहु कि मो सौं सुत पाई पैहौ जग मैं बड़ी बड़ाई |{
<ref>N212.59</ref> }तब तुम सुनहु कमल दल नैंन या अनूप रूप सौं बनै न |{
<ref>N212.60</ref> }जाके जठर मध्य जग जितौ जथा बिकास रहत है तितौ |{
<ref>N212.61</ref> }सो मम गर्भ भूत जो सुनिहै हँसिहै मोहिं असंभव मनिहै |{
<ref>N212.62</ref> }तब बोले श्री हरि मुसकात जौ तुम या कंस तैं डरात |{
<ref>N212.63</ref> }तौ मोहिं उहिं गोकुल नंद के लै राखौ आनंदकंद के |{
<ref>N212.64</ref> }इतनी कहि कै मोहनलाल देखत भये तनक से बाल |{
<ref>N212.65</ref> }देवकि दौरि कंठ लपटाये प्रान तैं अधिक पियारे पाये |{
<ref>N212.66</ref> }बसुदेव कहैं बिलंब न लाइ दै मोहिं सुत रिपु जैहै आइ |{
<ref>N212.67</ref> }लै लटि रही कंठ लपटाइ अति सुंदर सुत दियौ न जाइ |{
<ref>N212.68</ref> }पुनि कंस तैं महा डर डरी पिछले पूतन की सुधि करी |{
<ref>N212.69</ref> }लीनौ तनक पयोधर प्याइ फूल सौं जिनि मग मैं कुम्हिलाइ |{
<ref>N212.70</ref> }पुनि पुनि बदन चंद्रमा चूमि दीनौ सुत पै अति दुख घूमि |{
<ref>N213.71</ref> }लयौ लपेटि सु पट बर बाल बसुदेव चले तुरत तिहि काल |{
<ref>N213.72</ref> }आपुहि उघरे कुटिल किवार भोर भये ज्यौं भजत अँध्यार |{
<ref>N213.73</ref> }पौरिनि परे पहरुवा ऐसैं अति मादक मद पीये जैसैं |{
<ref>N213.74</ref> }घुरि आये घन करि अँधियारौ जान्यौ परै न ज्यौं रबि बारौ |{
<ref>N213.75</ref> }फुही फूल से परत सुदेस ते सहि सक्यौ न सेवक सेस |{
<ref>N213.76</ref> }प्रेम मगन सु गगन मैं आइ लयौ फनन कौ छत्र बनाइ |{
<ref>N213.77</ref> }बसुदेव सुत मुख के उजियारे चल्यौ जाइ आनँद भरि भारे |{
<ref>N213.78</ref> }जम अनुजा की ढिँग जौ जाइ बाट न घाट रही जल छाइ |{
<ref>N213.79</ref> }उठहि जु लहरि सुधि न कछु परै चढ़ी गगन सौं बातैं करै |{
<ref>N213.80</ref> }दृष्टि परि गये मोहन जब हीं मिध तैं इत उत ह्वै गई तब हीं |{
<ref>N213.81</ref> }दीनौ प्रभु कौं मारग ऐसैं सीतापति कौं सागर जैसैं |{
<ref>N213.82</ref> }इत सोचति देवकि महतारी ह्वैहै मेरौ लखन दुलारी |{
<ref>N213.83</ref> }भरि भादौं की रैनी अँध्यारी लहलहाति बिजुरी बजमारी |{
<ref>N213.84</ref> }बहुर्यौ बीच कलिँदी कारी भरि रही नीर भयानक भारी |{
<ref>N213.85</ref> }चंद सौं बदन दुर्यौ नहिं रहिहैं दैया कोऊ दूरि तैं लहिहै |{
<ref>N213.86</ref> }डोलत बहुत कंस के दूत देव कुसर सौं जैहै पूत |{
<ref>N213.87</ref> }यौं बिललाइ देवकी माइ कहति कि हो हरि तुमहिं सहाइ |{
<ref>N213.88</ref> }निरख्यौ जदपि पूत परभाउ तदपि प्रेम कौ यहै सुभाउ |{
<ref>N213.89</ref> }बसुदेव जब गोकुल मैं गये देखे सब निद्रा बस भये |{
<ref>N213.90</ref> }सुत जसुमति की ढिँग पौढ़ाइ सुता परी तहँ तैं इक पाइ |{
<ref>N213.91</ref> }लै आये फिरि ताही बाट तैसैंई जुरि गये कुटिल कपाट |{
<ref>N213.92</ref> }बैठे बहुरि पहिरि पग बेरी ज्यौं कोउ गाड़ि धरै धन ढेरी |{
<ref>N214.93</ref> }जो कोउ जोतिमय ब्रह्ममय रसमय सब ही भाइ |{
<ref>N214.94</ref> }सो प्रगटित निज रूप करि इहि तिसरे अध्याइ |{
<ref>N214.1</ref> }अब चतुर्थ अध्याइ सुनि परम अर्थ कौ दैन |{
<ref>N214.2</ref> }संस परी जहँ कंस जिय चंड चंडिका बैन |{
<ref>N214.3</ref> }बालक धुनि सेनि परी जु रौर उठे पहरुवा ठौरहि ठौर |{
<ref>N214.4</ref> }धाये गये कंस के ऐन अठयौं गर्भ महा भय दैन |{
<ref>N214.5</ref> }सुनतहि उठ्यौ तलपते कंस कहत कि आयौ काल नृसंस |{
<ref>N214.6</ref> }कन करवार सु बगरे बार न कछु सँभार कहा बिकरार |{
<ref>N214.7</ref> }उखटत परत सु बिहबल भयौ डरत डरत सूती गृह गयौ |{
<ref>N214.8</ref> }बोलि उठी देवकि छबिमई भैया न डरि भनैजी भई |{
<ref>N214.9</ref> }याहि न मारि देखि दिसि मेरी हौं अनुजा मनुजाधिप तेरी |{
<ref>N214.10</ref> }डारे हैं तैं हति बहुतेरे पावक की उपमा सुत मेरे |{
<ref>N214.11</ref> }इक इक मो कौं माँगी दीजै बलि बलि अति अनीत नहिं कीजै |{
<ref>N214.12</ref> }नीचन के को सुहृद सुभाउ तामैं यह नीचन कौ राउ |{
<ref>N214.13</ref> }चपरि छती तैं लई छड़ाई पकरि पाइ ऊँचे उचकाइ |{
<ref>N214.14</ref> }सिल पर पटकन कौं भयौ जबै कर तैं निकसि गई सो तबै |{
<ref>N214.15</ref> }जाइ गगन मैं देबी भई महा तेज छाजति छबिछई |{
<ref>N214.16</ref> }राजति राजिवदल से नैंना बोली बिहँसि कंस सौं बैना |{
<ref>N214.17</ref> }रे रे मंद न करि जिय गारौ उपज्यौ है तुव मारनहारौ |{
<ref>N215.18</ref> }ताके बचन सुनत ही कंस बिस्मय भयौ पर्यौ जिय संस |{
<ref>N215.19</ref> }कहत कि देबी बानी महा झूठ परी सो कारन कहा |{
<ref>N215.20</ref> }देवकि बसुदेव दीने छोरि बिनती करत कंस कर जोरि |{
<ref>N215.21</ref> }अहो भगिनि अहो भगिनीभर्ता मो सम नहिंन पाप कौ कर्ता |{
<ref>N215.22</ref> }राच्छास त्यौं अपने सुत खाइ सो मैं कीनी नीच सुभाइ |{
<ref>N215.23</ref> }ज्यौं ब्रह्महा जीवत ही मर्यौ ऐसौ हौं हूँ बिधना कर्यौ |{
<ref>N215.24</ref> }नर तौ जनौ अनृत ही पगे अमरौ अनृत बकन पुनि लगे |{
<ref>N215.25</ref> }जिहि बिस्वास सुसा के तात सौनक ज्यौं मैं कीनी घात |{
<ref>N215.26</ref> }जिनि सोचहु उन के अनुराग जातैं तुम समझत बड़ भाग |{
<ref>N215.27</ref> }निज प्रारब्ध कर्म करि बौरे रहत न सदा जंत इक ठौरे |{
<ref>N215.28</ref> }तातैं सोक तजहु दुखमई कर्म बिबस जु भई सो भई |{
<ref>N215.29</ref> }छिमा करहु मेरौ अपराध जातैं दीनबंधु तुम साध |{
<ref>N215.30</ref> }ऐसैं कहि लोचन जल भर्यौ दौरि सुसा के पाइनि पर्यौ |{
<ref>N215.31</ref> }सांत भयौ देवकि कौ रोष बसुदेव बहु पुनि कीनौ तोष |{
<ref>N215.32</ref> }आग्या पाइ जाइ घर कंस कन्या बचल सुनि परी संस |{
<ref>N215.33</ref> }रजनी गये भयौ परभात मंत्रिन सौं बरनी सब बात |{
<ref>N215.34</ref> }सुनि नृप बचन असुर भहराने अमरन पर निपट ही रिसाने |{
<ref>N215.35</ref> }कहन लगे जौ ऐसैं आहि महाराज तौ डरौ न ताहि |{
<ref>N215.36</ref> }दस दस दिन के बालक जिते हम सब मारि डारिहैं तिते |{
<ref>N215.37</ref> }को उद्दिम करिहैं सब देव जानत हैं हम उन के भेव |{
<ref>N215.38</ref> }अभय ठौर तौ बल्गन करैं भीर परे तैं थर थर डरैं |{
<ref>N215.39</ref> }सुरपति कवन अल्प बल जाहि ब्रह्मा बपुरौ तपसी आहि |{
<ref>N216.40</ref> }संभु न कछू जियन तैं बुरौ रहत इलाबृत बन मैं दुरौ |{
<ref>N216.41</ref> }बिष्नु कहूँ इकंत है पर्यौ हे राजन तेरे डर डर्यौ |{
<ref>N216.42</ref> }ऐ परि रिपु अलप न जानियै मर्म दुखद बहुतै मानियै |{
<ref>N216.43</ref> }कितक होत उह कंटक जैसैं चरन मध्य कसकत है कैसैं |{
<ref>N216.44</ref> }अरु ज्यौं अंग रोग अंकुरै तब हीं जौ न जतन अनुसरै |{
<ref>N216.45</ref> }तौ बड़ि जाइ न कछू बसाइ तातैं कीजै तुरत उपाइ |{
<ref>N216.46</ref> }प्रथमहि उत्तम मति इह करौ धरि धरि रूप धरनि संचरौ |{
<ref>N216.47</ref> }गाइन मारौ मखन बिगारौ रिषिजन पकरि भछन करि डारौ |{
<ref>N216.48</ref> }बिष्नु के बध कौ इहै उपाइ हतियै बिप्र बेद अरु गाइ |{
<ref>N216.49</ref> }मंत्रिन मिलि जब यह मत ठान्यौ दुर्मति कंस महा हित मानयौ |{
<ref>N216.50</ref> }संतन कौ बिद्वेस जु आहि मृत्युमात्र जिनि जानहु ताहि |{
<ref>N216.51</ref> }आयु की र्ति संपति सब हरै अवर बहुत अनरथ कौं करै |{
<ref>N216.52</ref> }आग्या पाइ चले सब सठ वै ज्यौं कोउ बृकन अजन प्रति पठवै |{
<ref>N216.53</ref> }बुरौ हौन कौ हौइ जब तब उपजत ये भाइ |{
<ref>N216.54</ref> }बेद बिप्र निंदा करैं कह्यौ चतुर्थ अध्याइ |{
<ref>N216.1</ref> }अब पंचम अध्याइ सुनि जो हे माथे भाग |{
<ref>N216.2</ref> }नंदमहोत्सव नवल घन बरषैगौ अनुराग |{
<ref>N216.3</ref> }नंद महर घर जब सुत जायौ सुनि कै सबन प्रान सौ पायौ |{
<ref>N216.4</ref> }नंद उदार परम मुद भरे फूले नैंनन राजत खरे |{
<ref>N217.5</ref> }यौं सुत उदै पयोनिध पेखि बढ़ति है रंग तरंग बिसेखि |{
<ref>N217.6</ref> }बोले ब्रज के द्विज बड़भागी जिन के हुती यह लौ लागी |{
<ref>N217.7</ref> }स्वच्छ सुगंध सलिल अन्हवाये बिप्रन चंदन तिलक बनाये |{
<ref>N217.8</ref> }नंद के भूषन दिख मन भूल्यौ जनु आनंद महीरुह फूल्यौ |{
<ref>N217.9</ref> }बिधवत जातकरम करवाइ लागे दान दैन ब्रजराइ |{
<ref>N217.10</ref> }द्वै लख धेनु सबछ बहु दूधी प्रथम प्रसूता सुंदर सूधी |{
<ref>N217.11</ref> }कंचन सींग मढ़ी सोहनी कंचन की बड्डी दोहनी |{
<ref>N217.12</ref> }बहुरौ तिल अरु रतन मिलाइ कीने बड्डे सैल बनाइ |{
<ref>N217.13</ref> }ऊपर कंचन छादन छाइ दीने ब्रज के द्विजन बुलाइ |{
<ref>N217.14</ref> }अवर बहुत दीनौ ब्रजराज अपने कुल मंडल के काज |{
<ref>N217.15</ref> }तिहि छिन नंद सदन की सोभा नहिं कहि परत लगत जिय लोभा |{
<ref>N217.16</ref> }इत जु बेद धुनि की छबि बढ़ी मंगल बेलि सी त्रिभुवन चढ़ी |{
<ref>N217.17</ref> }इत मागध सु बंस जस पढ़ैं इत बंदीजन गुनगन रढ़ैं |{
<ref>N217.18</ref> }गावत इत जु रागिनी राग चुये परत जिन के अनुराग |{
<ref>N217.19</ref> }आनँदघन जिमि दुंदुभि बजैं जिन सुनि सकल अमंगल भजैं |{
<ref>N217.20</ref> }सुनि कै गोप महा मुद भरे चले महरि घर रंगनि ररे |{
<ref>N217.21</ref> }पहिरे अंबर सुंदर सुंदर जे कब हूँ निरखे न पुरंदर |{
<ref>N217.22</ref> }मंगल भ ोंट करन मैं लिये मैन से लरिकन आगे किये |{
<ref>N217.23</ref> }गोपी मुदित भयौ मन भायौ महरि जसोदा ढोटा जायौ |{
<ref>N217.24</ref> }प्रफुलित ही सो लागति भली को है प्रात कमल की कली |{
<ref>N217.25</ref> }कुंकुम रस रंजित मुख लौने कनक कमल अस नाहिंन हौने |{
<ref>N217.26</ref> }चली तुरत सजि सहज सिँगार छतियन उछरत मोतियन हार |{
<ref>N218.27</ref> }श्रवननि मनि कुंडल झलमलैं बेगि चलन कौं जनु कलमलैं |{
<ref>N218.28</ref> }चले जु चपल नैंन छबि बढे चंदन मनहुँ मीन हे चढ़े |{
<ref>N218.29</ref> }सुसम कुसम सीसन तैं खसे जनु आनंद भरे कच हँसे |{
<ref>N218.30</ref> }हाथिन थार सु लागत भले कंजनि जनु कि चंद चढ़ि चले |{
<ref>N218.31</ref> }मंगल गीतन गावति गावति चहँ ु दिसि तैं आवति छबि पावति |{
<ref>N218.32</ref> }नंद अजिर मै लगी सुहाईं जनु ये सब कमला चलि आईं |{
<ref>N218.33</ref> }छिरकत छबन हरद अरु दही तब की छबि कछु परत न कही |{
<ref>N218.34</ref> }सुंदर मंदिर भीतर गई जसुमति अति आदर करि लई |{
<ref>N218.35</ref> }लै लै अंचल ललित सुहाइ चूमे सबहिन सिसु के पाइ |{
<ref>N218.36</ref> }पौढ़े ललन जसोमति आगे झीने पट मैं नीके लागे |{
<ref>N218.37</ref> }बदन उघारि उघारि निहारैं देहिं असीस अपनपौ वारैं |{
<ref>N218.38</ref> }हो हरि यह लरिका चिर जीजौ बहुत काल हम कौं सुख दीजौ |{
<ref>N218.39</ref> }ब्रज की छबि कछु कहत बनैं न जहँ आये श्री पंकज नैंन |{
<ref>N218.40</ref> }घर औरै अंगन कछु और जगमग जगमग ठौरहि ठौर |{
<ref>N218.41</ref> }नग जु लगे यौं बने सुहाये गृहन के जनु कि नैंन ह्वै आये |{
<ref>N218.42</ref> }मुक्ता बंदनमाला लसैं जनु आनंद भरे घर हँसैं |{
<ref>N218.43</ref> }धाम धाम प्रति धुजन की सोभा जनु निकसी ब्रज छबि की गोभा |{
<ref>N218.44</ref> }जितिक हुती ब्रज गो बछ बाछी तेल हरद करि आछी काछी |{
<ref>N218.45</ref> }माथे मनिमय पटी बनाई कंचन दाम सबन पहिराई |{
<ref>N218.46</ref> }तब नंद जू गोपगन जिते बैठारे मनि आँगन तिते |{
<ref>N218.47</ref> }नव अंबर सुंदर मनिमाला पहिराये सब जन तिहि काला |{
<ref>N218.48</ref> }पुनि जितीक गोपी जन आई ते रोहिनीन सबहि पहिराई |{
<ref>N219.49</ref> }कंचन पट पदकन के छरा सुंदर गजमोतिन के हरा |{
<ref>N219.50</ref> }औरौ जन जे कौतुक आये नंद महर ते सब पहिराये |{
<ref>N219.51</ref> }मंगत जन परिपूरन भये दारिद हू के दारिद गये |{
<ref>N219.52</ref> }तब तैं ब्रज छबि अस कछु लसी रमा रीझि कै तहँई बसी |{
<ref>N219.53</ref> }मास दिवस के मोहनलाल कछुक भये मुँहचहे रसाल |{
<ref>N219.54</ref> }सुंदर बदन बिलोके नंद छिन छिन पावत परमानंद |{
<ref>N219.55</ref> }रंचक द्वार सभा मैं जाहि बहुर्यौ नंद भवन उठि आहि |{
<ref>N219.56</ref> }दिन दिन बढ़त अंग की कांति निरमल बाल इंदु की भाँति |{
<ref>N219.57</ref> }ऐसैं माँझ महा दुख पायौ कंस कौ कर देनौ दिन आयौ |{
<ref>N219.58</ref> }रच्छक राखि घोष मैं भले मथुरा नगर नंद जू चले |{
<ref>N219.59</ref> }तन आगे मन पाछे ऐसैं दंड के संग पताका जैसैं |{
<ref>N219.60</ref> }तुरत जाइ नृप कौं कर दियो ब्रजपति ब्रज चलिबे कौं भयौ |{
<ref>N219.61</ref> }समाचार बसुदेव जु पाये सखहि मिलन सुनतैं ही आये |{
<ref>N219.62</ref> }निरिख जु उठे नंद भरि नेह ज्यौं प्रानन के आये देह |{
<ref>N219.63</ref> }जैसैं मीत मिलन है कह्यौ सो बसुदेव नंद के लह्यौ |{
<ref>N219.64</ref> }बैठे परम प्रेम रस पागे बसुदेव बात कहन अस लागे |{
<ref>N219.65</ref> }अहो भ्रात बड़ मंगल भयौ बिधना तुमरे पूत जु दियौ |{
<ref>N219.66</ref> }बड़े भये हे करत बिलास कौंनै हुती पूत की आस |{
<ref>N219.67</ref> }अरु हम मिले भयौ मनभायौ फिरि कै बहुरि जनम सौ पायौ |{
<ref>N219.68</ref> }सब ह्यै आवै अपने ढार मीत मिलन दुर्लभ संसार |{
<ref>N219.69</ref> }जौ कबहूँ काहू संजोग आनि मिलहिं जे प्रीतम लोग |{
<ref>N219.70</ref> }तौ ये नाना कर्म बिचित्र इकठे रहन न पावैं मित्र |{
<ref>N220.71</ref> }जैसैं नदी तरंगन पाइ मिलत है आठ काठ बहि आइ |{
<ref>N220.72</ref> }बहुरि जु कोउ लहरि उठि आवै पकरि पकरि धैं कितहि बहावै |{
<ref>N220.73</ref> }पुनि पूछत सुत की कुसरात गदगद कंठ फुरत नहिं बात |{
<ref>N220.74</ref> }अहो भ्रात वह तात हमारौ नीकौ है रोहिनी पियारौ |{
<ref>N220.75</ref> }तुम करि तोषित पोषित गात तुम हीं समझत ह्वैहौ तात |{
<ref>N220.76</ref> }जदपि अर्थ धर्म अरु काम इन करि भर्यौ पुरुष कौ धाम |{
<ref>N220.77</ref> }अहो नंद तदपि न सुख कोई सुहृदन कौ बियोग जहँ होई |{
<ref>N220.78</ref> }नंद समोधत ताकौ चित्त सब अदिष्टबस होत है मित्त |{
<ref>N220.79</ref> }जौ तो निपट बिकूल बिधात केते हते कंस तुव तात |{
<ref>N220.80</ref> }कन्या एक जु पाछे भई सु पुनि अदिष्ट लई उड़ि गई |{
<ref>N220.81</ref> }है सब उहि अदिष्ट के धोरे बिछुरे मिलवै मिले बिछोरे |{
<ref>N220.82</ref> }नंद की बानी दैवी जानी मिलिहै मोहिं सुत यौं जिय आनी |{
<ref>N220.83</ref> }तब कही अहो बेगि तुम जाहु पूतहि रंचक जिनि पतियाहु |{
<ref>N220.84</ref> }ये दिख फरकत मेरे गात ब्रज मैं आहि कछू उतपात |{
<ref>N220.85</ref> }सुनतहि बचन नंद कलमले कवन पवन ऐसी बिध चले |{
<ref>N220.86</ref> }प्रेम रपट बिच परी जु आइ रंचक सूधे परत न पाइ |{
<ref>N220.87</ref> }इहि प्रकार पंचम अध्याइ जो कोउ सुनै तनक मन लाइ |{
<ref>N220.88</ref> }दीपमान सो मुक्ति न गहै और छुद्र सुख की को कहै |{
<ref>N220.89</ref> }जदपि नित्य किसोर हरि बदत बेद इमि बैन |{
<ref>N220.90</ref> }सबै बैस सुख दैन ब्रज प्रगटे पंकज नैंन |{
<ref>N221.1</ref> }सुनि लै छठौ अध्याइ अब अहो मित्र अति चित्र |{
<ref>N221.2</ref> }जहाँ सकल मल कौ हरन बकी चरित्र पबित्र |{
<ref>N221.3</ref> }सोचत चले नंद मग माहीं बसुदेव बचन मृषा तौ नाहीं |{
<ref>N221.4</ref> }हो हरि ईस्वर सरन तुम्हारी वा सिसु की कीजहु रखवारी |{
<ref>N221.5</ref> }इक तौ सहजहि हुती नृसंस पुनि चेरी करि प्रेरी कंस |{
<ref>N221.6</ref> }ग्राम नगर पुर पट्टन जिते मास बिच के बालक तिते |{
<ref>N221.7</ref> }चली पूतना सिसुन सँघारति केउ पटकति केउ खाइहि डारति |{
<ref>N221.8</ref> }इहि बिध बिचरति बिचरति बकी इक दिन ब्रज आई तक तकी |{
<ref>N221.9</ref> }श्री सुक यौं जब कही सुभाइ राजा सुनत बिकल ह्वै जाइ |{
<ref>N221.10</ref> }ताकौ समाधान सुक करै हे राजन इहि डर जिनि डरै |{
<ref>N221.11</ref> }नाममात्र जिहि प्रभु कौ जहाँ ऐसन कौ प्रभाउ नहिं तहाँ |{
<ref>N221.12</ref> }सो साच्छात नंद कौ धाम भै संका कौ इहाँ न काम |{
<ref>N221.13</ref> }अदभुत बनिता बेष बनाइ अँग अँग रूप अनूप चुचाइ |{
<ref>N221.14</ref> }ललित सु भूषन ललित दुकूल खसि खसि परत सीस तैं फूल |{
<ref>N221.15</ref> }कंठ मैं हीरा आनन बीरा पाइनि बाजत मंजु मँजीरा |{
<ref>N221.16</ref> }लटकि चलत तब को छबि गनौं परिहै टूटि लटी कटि मनौं |{
<ref>N221.17</ref> }कमल फिरावत नयन डुरावति मधुर मधुर मुसकति छबि पावति |{
<ref>N221.18</ref> }गोप रहे जब जोहे मोहे जानहिं नहिंन कछू हम को हे |{
<ref>N221.19</ref> }गोपी चकित चाहि कै ताहि कहन लगी कि रमा यह आहि |{
<ref>N221.20</ref> }अपने पिय कौं देखति डोलति यातैं नहिं काहू सौं बोलति |{
<ref>N222.21</ref> }लरिकन लहति लहति छबिछई नंद के सुंदर मंदिर गई |{
<ref>N222.22</ref> }आछी बनक कनक कौ पलना पौढ़े तहाँ तनक से ललना |{
<ref>N222.23</ref> }स्यामल अंग सु को छबि गनौं मृदुल नीलमनि पुतरी मनौं |{
<ref>N222.24</ref> }बाल भाउ मैं दुरि रहे ऐसैं तीछन अगिनि भसम मिध जैसैं |{
<ref>N222.25</ref> }आवत तकी बकी जब ऐना मूँदे नैंन कमल दल नैंना |{
<ref>N222.26</ref> }मेरे हेरत बेस कपट कौ रहिहै नहीं पूतना अटकौ |{
<ref>N222.27</ref> }यातैं मँ ूदि रहे दृग नाथ बिस्व चराचर जाके हाथ |{
<ref>N222.28</ref> }मुसकति मुसकति तहँ चलि गई लालहि लपकि लेत ही भई |{
<ref>N222.29</ref> }देखत कौ तौ छुटनौ बाल ऐ परि आहि काल कौ काल |{
<ref>N222.30</ref> }सोवत पर्यौ भुजंगम जैसैं रज्जु बुद्धि कोउ गहत है तैसैं |{
<ref>N222.31</ref> }अस कछु रूप प्रेम करि छई जसुमति पुनि न निवारति भई |{
<ref>N222.32</ref> }जैसैं तीछन अति करवार ऊपर रतन जटित परिवार |{
<ref>N222.33</ref> }जसुमति कहति चाहि कै ताहि हौं जननी कि जननि यह आहि |{
<ref>N222.34</ref> }आई है जो जुगति बनाइ तरल गरल दुहँ ु थनन लगाइ |{
<ref>N222.35</ref> }प्यार सौं ललन पियावन लगी चूमति जाति कपट रस पगी |{
<ref>N222.36</ref> }इक कुच मुख इक कर मैं लिये पियत गोबिंदचंद मन दिये |{
<ref>N222.37</ref> }इकलौ बिष अपथ्य दुखदाइ लीने ताके प्रान मिलाइ |{
<ref>N222.38</ref> }पियत भये सुंदर नँद नंद मुसकत जात मंद छबि कंद |{
<ref>N222.39</ref> }अँग अँग बिथत भई जब भारी कहति कि छाँड़ि छाँड़ि हौं वारी |{
<ref>N222.40</ref> }छाँड़त क्यौं है भूखौ बालक जगपालक ऐसैंई घरघालक |{
<ref>N222.41</ref> }छुटै न सिसु अपनौ सौ पची कनक सौं जनु कि नीलमनि खची |{
<ref>N222.42</ref> }तब धरि अपनौ रूप चिघारी भयौ जु नाइ भयानक भारी |{
<ref>N223.43</ref> }सुर्ग रसातल भूतल जेतौ सब कलमल्यौ हलमल्यौ तेतौ |{
<ref>N223.44</ref> }दोउ कुच पकरि उचकि वह नारी लै डारी गोकुल तैं न्यारी |{
<ref>N223.45</ref> }षट कोस के लता द्रुम जिते चूरन ह्वै गये तिहि तर तिते |{
<ref>N223.46</ref> }जे द्रुम लता निपट प्रतिकूल हुते न गोकुल के अनुकूल |{
<ref>N223.47</ref> }ते तिहि तन तर चूरन करे उबरे जे ब्रज हित करि भरे |{
<ref>N223.48</ref> }प्रथमहि ताके नाद जु डरे ब्रज जन जहाँ तहाँ गिरि परे |{
<ref>N223.49</ref> }पाछे उठि उठि देखन धाये देखि रूप अति त्रासहि पाये |{
<ref>N223.50</ref> }मुँह बाये जु परी बिकरार तपत ताम्र से बगरे बार |{
<ref>N223.51</ref> }हल दंड से बड़े बड़े दंत गिरि कंदर सम नासा दंत |{
<ref>N223.52</ref> }अंध कूप से नैंन गँभीर बैठि जु गये प्रान की पीर |{
<ref>N223.53</ref> }उदर भयंकर लागत ऐसौ बिनु जल महा सरोवर जैसौ |{
<ref>N223.54</ref> }जघन सघन जु भयानक भारे महानदी के जनु कि किनारे |{
<ref>N223.55</ref> }ताके उर पर सुंदर बाल खेलत अभय सु नैंन बिसाल |{
<ref>N223.56</ref> }जे पद रहत भगत जन हिये लालति ललित भाँति श्री लिये |{
<ref>N223.57</ref> }मुनि जन जिनहिं पत्यात न रती ते पद बिलुठत ताकी छती |{
<ref>N223.58</ref> }गोपी परम प्रेम रस बोरी फिरति पूतना तन पर दौरी |{
<ref>N223.59</ref> }ललहि उठाइ छती लपटाइ लै आई जहँ जसुमति माइ |{
<ref>N223.60</ref> }ब्रजरानी अनेक धन वारति पुनि पुनि राई लौन अतारति |{
<ref>N223.61</ref> }गोमूत्र लै ललहि अन्हवाइ गोरज गोमय अंग लगाइ |{
<ref>N223.62</ref> }हरि के द्वादस नामन करि कै रच्छा करी ब्रज तियन डरि कै |{
<ref>N223.63</ref> }नीकौ भयौ पयोधर प्यायौ जननी जठर जीउ तब आयौ |{
<ref>N223.64</ref> }बदन चूमि जसुमति यौं भाख्यौ आज पूत परमेसुर राख्यौ |{
<ref>N224.65</ref> }तब लैं नंदादिक ब्रज आये ताहि निरिख अति बिस्मय पाये |{
<ref>N224.66</ref> }लै लै तीच्छन धार कुठार छेदे ताके अंग करार |{
<ref>N224.67</ref> }करिख कढ़ोरि दूरि लै गये बहुत काठ दै दाहत भये |{
<ref>N224.68</ref> }अचरिज नहिं जु कृष्न भगवान ताकौ कियौ पयोधर पान |{
<ref>N224.69</ref> }सिसु घातिनी परम पापिनी संतन की डसनी साँपिनी |{
<ref>N224.70</ref> }बहुर्यौ हरि कौं मारन गई सु तिय मुक्ति की रानी भई |{
<ref>N224.71</ref> }जे जन श्रद्धा करि अनुसरैं मधुर बस्तु लै आगे धरैं |{
<ref>N224.72</ref> }तिन की कौंन कहि सकै कथा गोकुल की गो गोपी जथा |{
<ref>N224.73</ref> }सूँघत सूँघत ब्रजजन जिते नंद महर घर आये तिते |{
<ref>N224.74</ref> }समाचार सुनि बिस्मय पाये ललहि निरिख दृग जरत जुड़ाये |{
<ref>N224.75</ref> }नंद परम आनंदहि पाइ लीनौ तनय कंठ लपटाइ |{
<ref>N224.76</ref> }कही कि जहँ गयौ कोउ न आयौ तहँ तैं मैं यह ढोटा पायौ |{
<ref>N224.77</ref> }कीनी बहुरि बधाई नंद दीने बहु धन गोधन बृंद |{
<ref>N224.78</ref> }यह जु पूतना चरित्र बिचित्र छठे अध्याइ सु परम पबित्र |{
<ref>N224.79</ref> }जो इहि हित सौं सुनै सुनावै सो गोबिंद बिषै रति पावै |{
<ref>N224.80</ref> }दानव कुल भोजन बिबिध किये चहत भगवान |{
<ref>N224.81</ref> }प्रान पूतना के मनहुँ किये प्रथम सोपान |{
<ref>N224.82</ref> }नंद न डरि हिय हेतु करि उर धरि छठौ अध्याइ |{
<ref>N224.83</ref> }पूत भई जहँ पूतना प्रभुहि अपेइ पिवाइ |{
<ref>N225.1</ref> }अब सप्तम अध्याइ सुनि सुंदर श्रुति कौ सार |{
<ref>N225.2</ref> }जामैं लाल रसाल कौ बालचरित मधुमार |{
<ref>N225.3</ref> }सुनि सप्तम अध्याइ उदार जामैं बालचरित मधुधार |{
<ref>N225.4</ref> }जिहि रस सिंधु मगन भयौ राजा फिरि पूछै सुक अति सुख काजा |{
<ref>N225.5</ref> }हो प्रभु हरि कौ बालचरित्र अति बिचित्र अरु परम पबित्र |{
<ref>N225.6</ref> }जदपि अवर हरि के अवतार मंगलरूप सकल श्रुति सार |{
<ref>N225.7</ref> }पै यह बालचरित मधुधार या सम कछु न अवर संसार |{
<ref>N225.8</ref> }पियत तृपति मानत नहिं कान औरौ कहौ जानमनि जान |{
<ref>N225.9</ref> }फुरे जु बालचरित रस रंग कहन लगे सुक पुलकित अंग |{
<ref>N225.10</ref> }इक दिन आपुहि करवट लई जननी निरिख मुदित अति भई |{
<ref>N225.11</ref> }बोलि सबै गोकुल की बाला उत्सव किये महा तिहि काला |{
<ref>N225.12</ref> }सकट के अध धरि कंचन पलना सुतहि सुवाइ नंद की ललना |{
<ref>N225.13</ref> }बिदा करन लोगन कहुँ लगी डोलत सुत सनेह रँगमगी |{
<ref>N225.14</ref> }रतन मिलै तिल चावल कीनी भरि भरि गोद सबन कौं दीनी |{
<ref>N225.15</ref> }पूत उदै के हित ललचाइ मति कोउ मन मैलौ करि जाइ |{
<ref>N225.16</ref> }लगी जु भूख ललन जब जगे मधुर मधुर तब रोवन लगे |{
<ref>N225.17</ref> }पलना ढिँग बालक जब आइ निरखे हरि बालक के भाइ |{
<ref>N225.18</ref> }कबहूँ किलकि किलकि कल केलत चरन अँगूठा मुख मैं मेलत |{
<ref>N225.19</ref> }जसुमति रुदन सुनति नहिं भई अति आनंद मगन ह्वै गई |{
<ref>N225.20</ref> }बरहे चरत फिरत ज्यौं गाइ सब मन रहत बच्छ मैं आइ |{
<ref>N226.21</ref> }तहँ अभिचार असुर इक सटक्यौ दौरि कै सकट बिकट मैं अटक्यौ |{
<ref>N226.22</ref> }ललन कौं दलन जबहिं वह नयौ तब तहँ अदभुत कौतुक भयौ |{
<ref>N226.23</ref> }तनक जु बाम चरन यौं कर्यौ उड़ि कै जाइ उड़नि मैं रर्यौ |{
<ref>N226.24</ref> }बड़ौ सकट जब उलटौ पर्यौ दिख सब लोग अचंभे भर्यौ |{
<ref>N226.25</ref> }धाइ गई तहँ जसुमति मैया कहत कि कहा भयौ यह दैया |{
<ref>N226.26</ref> }ता तर पूत कुसर सौं पायौ जननी जठर जीउ तब पायौ |{
<ref>N226.27</ref> }नंदादिक तहँ धाये आये सकट बिलोकि सु बिस्मय पाये |{
<ref>N226.28</ref> }तिन सौं कहन लगे सिसु बात अहो महर यह तेरौ तात |{
<ref>N226.29</ref> }तनक चरन ऐसैं करि कर्यौ तौ यह सकट उलटि है पर्यौ |{
<ref>N226.30</ref> }कहत कि कह जानहिं ये बारे उलटत कूट कमन के मारे |{
<ref>N226.31</ref> }सबन कही कि नंद बड़भागी लरिकहि रंचक आँच न लागी |{
<ref>N226.32</ref> }तब तैं नंद महर की ललना पूतहि पर्यौ पत्याइ न पलना |{
<ref>N226.33</ref> }इक दिन ललन लिये दुलरावति लाल के बालचरित कछु गावति |{
<ref>N226.34</ref> }तृनावर्त जान्यौ आवतौ कियौ चहत ताकौ भावतौ |{
<ref>N226.35</ref> }मात सहित जौ मोहिं उड़ैहै तौ मेरी मैया दुख पैहै |{
<ref>N226.36</ref> }तातैं ललन भयौ अति भारी चकित भई जसुमति महतारी |{
<ref>N226.37</ref> }थँभ्यौ न सिसु अपनौ सौ कर्यौ तब धरनीधर धरनी धर्यौ |{
<ref>N226.38</ref> }आयो बातचक्र रिस भर्यौ धुनि सुनि सब गोकुल थरहर्यौ |{
<ref>N226.39</ref> }उड़वत धूरि धरे काँकरी सबन के दृगनि परी साँकरी |{
<ref>N226.40</ref> }लै गयौ लरिकहि गगन उड़ाइ तरफत फिरत जसोमति माइ |{
<ref>N226.41</ref> }मूँदे लोचन ढूँढ़ति डोलति रे कित गयौ पूत यौं बोलति |{
<ref>N226.42</ref> }जितहि धर्यौ हौं तित नहिं पायौ जसुमति जिय धैं कित बिरमायौ |{
<ref>N227.43</ref> }परी धरनि धुकि यौं बिललाइ ज्यौं मृत बच्छ गाइ डिडियाइ |{
<ref>N227.44</ref> }जसुमति धुनि सुनि धाइ गोपी आई महा बिरह रस ओपी |{
<ref>N227.45</ref> }गिरि गई जसुमति ढिँग ढिँग ऐसी कंचल बेलि पवन बस जैसी |{
<ref>N227.46</ref> }त्रिभुवन कौ जु भार हो जितौ श्री हरि उदर धर्यौ हो तितौ |{
<ref>N227.47</ref> }बदियै तृनावर्त बल जुड़यौ ऐसैं लरिकहि लै नभ उड़यौ |{
<ref>N227.48</ref> }थेरिक दूरि गयौ रँगमग्यौ पुनि अति भार भर्यौ डगमग्यौ |{
<ref>N227.49</ref> }कहत कि वह सिसु हाथ न आयौ यह कोउ गिरिबर जाइ उठायौ |{
<ref>N227.50</ref> }लरिकहि डारन कौं अरबरे लरिका डरपि घुरि गयौ गरे |{
<ref>N227.51</ref> }गर के गहत निचष्टित भयौ दृगन की बाट निकसि जिउ गयौ |{
<ref>N227.52</ref> }तब वह महा असुर खरहर्यौ ब्रज के बीच सिला पर पर्यौ |{
<ref>N227.53</ref> }किरच किरच टुटि फुटि गयौ ऐसैं हर सर हत्यौ तिपुर रिपु जैसैं |{
<ref>N227.54</ref> }ताके उर पर मोहनलाल खेलत अभै सु नैंन बिसाल |{
<ref>N227.55</ref> }गोपिन धाइ जाइ सिसु लयौ आनि जसोदा गोद मैं दयौ |{
<ref>N227.56</ref> }सुनि कै सब जन धाये आये निरिख रूप अति बिस्मय पाये |{
<ref>N227.57</ref> }चूमत बदन नंद बड़भागी पौंछत रेनु तनय तन लागी |{
<ref>N227.58</ref> }कहत कि कवन पुन्य हम कियौ हरि अरचे कि दान बहु दियौ |{
<ref>N227.59</ref> }काल के मुख मैं बालक गयौ तहँ तैं बहुरि बिधाता दयौ |{
<ref>N227.60</ref> }पापी अपने पापहि मरै साधु की रच्छा ईस्वर करै |{
<ref>N227.61</ref> }दीपक प्रगट्यौ नंद घर निर्मल जोति अभंग |{
<ref>N227.62</ref> }उड़ि उड़ि परन लगे जहाँ दानव दुष्ट पतंग |{
<ref>N227.63</ref> }तृनावर्त आवन मैं बाल भयौ जु अति भारी तिहि काल |{
<ref>N227.64</ref> }जननी के जिय संका रहै हरि वह भार जनायौ चहै |{
<ref>N228.65</ref> }इक दिन ललन लिये गोद मैं जसुमति मगन महा मोद मैं |{
<ref>N228.66</ref> }बैठी मधुर पयोधर प्यावति मुँह अंगुरि दै दै मुसकावति |{
<ref>N228.67</ref> }अरुन अधर दँतियन की जोती जपाकुसुम मिध जनु विवि मोती |{
<ref>N228.68</ref> }ललनति तनक जँभाई आई तब जसुमति अति बिस्मय पाई |{
<ref>N228.69</ref> }धर अंबर सूरज ससि तारे सर सरिता सागर गिरि भारे |{
<ref>N228.70</ref> }बिस्व चराचर है यह जितौ सुत मुख मध्य बिलोक्यौ तितौ |{
<ref>N228.71</ref> }नैंन मूँदि रही अति भय भरी बहुरि बिचार परी सुधि करी |{
<ref>N228.72</ref> }कहन लगी इह ईस्वर कोई जाकी चितवनि मैं जग होई |{
<ref>N228.73</ref> }बहुरि उदर मिध राखत जोई मेरे घर इह बालक सोई |{
<ref>N228.74</ref> }ऐसैं करि जब जसुमति जाने तब हरि हँसि कै गर लपटाने |{
<ref>N228.75</ref> }पुत्र सनेहमई रसमई माया जननि उपर फिरि गई |{
<ref>N228.76</ref> }ईस्वरता कछु नहिं दुरी सब कोउ जानत ताहि |{
<ref>N228.77</ref> }सो प्रभु सुत करि पाइबौ यह अति दुस्तर आहि |{
<ref>N228.1</ref> }अब अष्टम अध्याइ सुनि मित्र नामकरन मन हरन पबित्र |{
<ref>N228.2</ref> }सुत मुख मध्य बिस्व जब चह्यौ जो जसुमति ब्रजपति सौं कह्यौ |{
<ref>N228.3</ref> }ब्रजपति हू के मन भै गयौ नामकरन जु नाहिंनैं भयौ |{
<ref>N228.4</ref> }तब हीं गर्ग पुरोहित आयौ नाम करन बसुदेव पठायौ |{
<ref>N228.5</ref> }ताहि निरिख अति हरखे नंद बरखे तन मन परमानंद |{
<ref>N228.6</ref> }प्रथम अमी बचनन करि अरचे बहुर्यौ चंदन बंदन चरचे |{
<ref>N229.7</ref> }कही कि तुम परिपूरन नाथ रिध सिध निध सब तुम्हरे हाथ |{
<ref>N229.8</ref> }कवन बस्तु करि पूजा कीजै ज्यौ दिनमनि कौं दीपक दीजै |{
<ref>N229.9</ref> }महापुरुष जो चलत ठौर तैं नहिं कछु चाहत काहु और तैं |{
<ref>N229.10</ref> }कृपन जु गृह ममता करि बँधे चलि न सकत दृढ़ फंदन फँधे |{
<ref>N229.11</ref> }केवल तिन कौ करन कल्यान दिखयत नहिंन प्रयोजन आन |{
<ref>N229.12</ref> }ज्योतिसास्त्र जु अतींद्यि ग्यान ताकें तुम हीं बीज निदान |{
<ref>N229.13</ref> }पूर्ब जन्म जु सुभासुभ करै जा करि जंतु जगत संचरै |{
<ref>N229.14</ref> }आगे होनहार पुनि जोई प्रभु तुम सम्यक जानत सोई |{
<ref>N229.15</ref> }नामकरन लरिकन कौ कीजै कवन सु बिध मोहिं आयसु दीजै |{
<ref>N229.16</ref> }गर्ग कहत अहो सुनि ब्रजराज यातैं अवर न उत्तम काज |{
<ref>N229.17</ref> }ऐ परि हौं गुर जदु बंस कौ मोहिं बड़ौ डर वा कंस कौ |{
<ref>N229.18</ref> }सुनि पावै नीचन कौ राइ तौ तौ हौइ बड़ौ अन्याइ |{
<ref>N229.19</ref> }नंद कहत तौ ऐसैं करौ गृह मिध गुपत ठौर अनुसरौ |{
<ref>N229.20</ref> }तनक स्वस्ति बाचन करि लीजै लरिकन कछू नाँउ धरि दीजै |{
<ref>N229.21</ref> }गर्गहि अरग गये लै नंद अगिनिहोत्र करि मंदहि मंद |{
<ref>N229.22</ref> }प्रथम रोहिनी सुत के नाम धरन लग्यौ द्विज सब गुन धाम |{
<ref>N229.23</ref> }याकौ एक नाम संकर्षन जन हर्षन सब के मन कर्षन |{
<ref>N229.24</ref> }बहुर्यौ राम परम अभिराम अति बल तैं कहिहैं बलराम |{
<ref>N229.25</ref> }अब सुनि अपने सुत के नाम अदभुत अदभुत गुन के धाम |{
<ref>N229.26</ref> }इक श्री कृष्न नाम अस ह्वैहै ससि सम सुधा सबन पर च्वैहै |{
<ref>N229.27</ref> }कबहूँ पूर्ब जन्म सुत तेरौ पूत भयौ हे बसुदेव केरौ |{
<ref>N229.28</ref> }तातैं बासुदेव इक नाम पूरन करिहै सब के काम |{
<ref>N230.29</ref> }याके अवर जु नाम अनंत गनत गनत कोउ लहै न अंत |{
<ref>N230.30</ref> }कहत है द्विजबर भरि आनंद बहुत कहा कहियै हो नंद |{
<ref>N230.31</ref> }नाराइन मिध गुन हैं जिते तेरे सुत मिध झलकत तिते |{
<ref>N230.32</ref> }छबि संपति कीरति रसमई नाराइन हू तै अधिकई |{
<ref>N230.33</ref> }सुनि कै नंद परम आनंदे बार बार द्विजबर पद बंदे |{
<ref>N230.34</ref> }जसुमति ताहि बहुत कछु दयौ गरग अरग लै मथुरा गयौ |{
<ref>N230.35</ref> }अब सुनि सुंदर बाल बिनोद देत जु नंद जसोदहि मोद |{
<ref>N230.36</ref> }जानुपानि डोलनि जगमगे मनिमय आँगन रैंगन लगे |{
<ref>N230.37</ref> }सोहे सचिकन कच घँ ुघरारे को हे मधुकर मधु मतवारे |{
<ref>N230.38</ref> }अंजन जुत नैंना मनरंजन बलि कीने छबि हीने खंजन |{
<ref>N230.39</ref> }लटकन लटकत ललित सु भाल बनि रहे रुचिर चखैंडा गाल |{
<ref>N230.40</ref> }तनक तनक सी नाक नथूली फबि रही नील सु पीत झगूली |{
<ref>N230.41</ref> }जटित बघूली छतियन लसै द्वै द्वै चंद कलन कौं हँसै |{
<ref>N230.42</ref> }कटि तट किंकिनि पैंजनि पाइनि चलत घुटुरुवनि तिन के चाइनि |{
<ref>N230.43</ref> }निज प्रतिबिंब निरिख चकि रहै पकर्यौ चहै अधिक छबि लहै |{
<ref>N230.44</ref> }लपटि जु रही दही मुख कंजनि परति न कही महरि मन रंजनि |{
<ref>N230.45</ref> }विवि केहरि नख हरि उर सोहत ढिँग ढिँग दिध कन मो मन मोहत |{
<ref>N230.46</ref> }नखत मंडली मिध दुति जसी जुरि निकसे द्वै द्वैज के ससी |{
<ref>N230.47</ref> }किलकि किलकि घुटुरुनि की धावनि डरपि कै जननि निकट फिरि आवनि |{
<ref>N230.48</ref> }मैयन की वह गर लपटावनि चूमनि मधुर पयोधर प्यावनि |{
<ref>N230.49</ref> }ठाढ़े हौन लगे रँगमगे धरत जु धरनि चरन डगमगे |{
<ref>N230.50</ref> }अँगुरि गहाइ सु मंदहि मंद ललनहि चलन सिखावत नंद |{
<ref>N231.51</ref> }झुनुक मुनुक वह पगन की डोलनि मधुर ते मधुर तोतरी बोलनि |{
<ref>N231.52</ref> }आपुहि ललन चलन अनुरागे दौरि पौरि लगि आवन लागे |{
<ref>N231.53</ref> }अपने रंगन खेलत मोहन जसुमति डोलति गोहन गोहन |{
<ref>N231.54</ref> }अगन तैं खगन तैं नगन तैं डरै जसुमति भाखति राखति फिरै |{
<ref>N231.55</ref> }दिख दिख बालचरित अभिराम बिसरे सबन धाम के काम |{
<ref>N231.56</ref> }लै ब्रज बालक अपनी बयस के दिध माखन की चोरी चसके |{
<ref>N231.57</ref> }मोहन मंत्र सौ घर घर डोरत दिध माखन चोरत चित चोरत |{
<ref>N231.58</ref> }जब घर आवहि मोहनलाल अंतर सहि न सकत ब्रज बाल |{
<ref>N231.59</ref> }उरहन मिस मिलि नंद निकेत आवति मुख छबि देखन हेत |{
<ref>N231.60</ref> }अहो महरि यह तुम्हरौ तात कहा कहैं हम याकी बात |{
<ref>N231.61</ref> }असमय देइ बछरुवन छोरि ठाढ़ौ हँसे खरिक की खोरि |{
<ref>N231.62</ref> }चोरि चोरि दिध माखन खाइ जौ हम देहिं तौ देइ बगाइ |{
<ref>N231.63</ref> }धाम कौ काम कर्यौ ही चहियै कब लगि धाम धसे ही रहियै |{
<ref>N231.64</ref> }जब कोउ रंचक इत उत जाइ अरग अरग गृह अंतर आइ |{
<ref>N231.65</ref> }नूपुर किंकिनि लेइ छिपाइ सखन खवावै आपुन खाइ |{
<ref>N231.66</ref> }अस बड़ चोर कहि न कछु आवै चपरि कै चखन तैं मसिहि चुरावै |{
<ref>N231.67</ref> }यह सुनि आनँद भरि नँद रानी तिन सौं कहति मुसकि मधु बानी |{
<ref>N231.68</ref> }बलि बलि तौ तुम ऐसैं करौ दिन दस भाजन ऊँचे धरौ |{
<ref>N231.69</ref> }जब लगि याकी बुद्धि अयानी तब लगि तुम ही हौहु सयानी |{
<ref>N231.70</ref> }हो जसु जौ कोउ ऊँचे धरै तहँ तुम सुनहु जु जतनन करै |{
<ref>N231.71</ref> }ता तर आनि उलूखल नावै ऊखल पर इक सखहि चढ़ावै |{
<ref>N231.72</ref> }ता पर आपुन चढ़ि के खाइ चोर लैं इत उत चितवत जाइ |{
<ref>N232.73</ref> }बहुर्यौ बुद्धिवंत अति आहि तैसौई छिद्र बनावै ताहि |{
<ref>N232.74</ref> }मुख तैं दिधकन गिरि गिरि परैं चंद तैं जनु मुक्ताफल झरैं |{
<ref>N232.75</ref> }घर की जब घर द्वारे आवै उतरि कै ताके सनमुख धावै |{
<ref>N232.76</ref> }मुख भरि खीर नयन भरि ताके चपरि जाइ ये चरित है याके |{
<ref>N232.77</ref> }ऊधम अवर सु कहियै काहि तुम्हरे निकट साधु जनु आहि |{
<ref>N232.78</ref> }भै भरे चखन चूमि नँद रानी तिन सौं बहुरि कहत मधु बानी |{
<ref>N232.79</ref> }वारी तौ तुम ऐसैं करौ लै दिध दूध अँध्यारे धरौ |{
<ref>N232.80</ref> }तहाँ कहति गोपी छबि ओपी इहि रस जिनहि क्रिया सब लोपी |{
<ref>N232.81</ref> }अहो महरि ऐसैं हूँ कर्यौ लै दिध दूध अँध्यारे धर्यौ |{
<ref>N232.82</ref> }कोटि दिया सम अंग सुहाये पुनि मनि भूषन तुमहिं बनाये |{
<ref>N232.83</ref> }जहँ यह जाइ तुम्हरौ बारौ कवन भवन जिहिं रहै अँध्यारौ |{
<ref>N232.84</ref> }बोली अवर एक ब्रज बाला हरि तन मुसकि सु नयन बिसाला |{
<ref>N232.85</ref> }अहो ब्रजेस्वरि सुनि इक बात मेरे घर यह तुम्हरौ तात |{
<ref>N232.86</ref> }ढुकत ढुकत इकलौई गयौ तहँ इक अदभुत कौतुक भयौ |{
<ref>N232.87</ref> }मनि खंभ के निकट मिथ दह्यौ माखन सहित धर्यौ हो मह्यौ |{
<ref>N232.88</ref> }लौनौ लेन गयौ तहँ जाइ मनि खंभ मैं निरिख निज झाँइ |{
<ref>N232.89</ref> }अवर लरिक की संका पाई तासौं ठाढ़ौ कितौ लिलाई |{
<ref>N232.90</ref> }कहत कि यह माखन सब लीजै अहो मित्र हठ नाहिंन कीजै |{
<ref>N232.91</ref> }नित ही मेरे गोहन रहौ ऐ पर मैया सौं जिनि कहौ |{
<ref>N232.92</ref> }यह सुनि बिहसि परी नँद रानी चूमति बदन बोलि मृदु बानी |{
<ref>N232.93</ref> }धूरि धूसरित निरिख सु गात पौंछति मात कहति यौं बात |{
<ref>N232.94</ref> }बलि बलि कत कौ पर घर जाहु घर बहुतेरौ माखन खाहु |{
<ref>N233.95</ref> }अदभुत सिसु कछु समझि न परै सब बिध सब ही के मन हरै |{
<ref>N233.96</ref> }कबहुँक दिखयै माखन चोर कबहूँ झलकै नवल किसोर |{
<ref>N233.97</ref> }ऐसैं सब ब्रज कहुँ मधु प्यावत मिध मिध ईस्वरता दिखरावत |{
<ref>N233.98</ref> }मधुर बस्तु ज्यौं खात है कोई बीच अमल रस रुचिकर होई |{
<ref>N233.99</ref> }सिसुन कौ कहि राख्यौ जसु माइ दिखयहु बलि यह चपल कन्हाइ |{
<ref>N233.100</ref> }माटी खाइ सलिल मैं जाइ बलि बलि मो सौं कहियहु आइ |{
<ref>N233.101</ref> }इक दिन तनक कहूँ हरि बारे मुख मेली माखन मो हारे |{
<ref>N233.102</ref> }धाइ गये सिसु जहँ जसु माई तेरे कान्हर माटी खाई |{
<ref>N233.103</ref> }सुनि सहि सकी न इतनी बात हित ईषनी जसोमति मात |{
<ref>N233.104</ref> }धाइ जाइ गहि कै विवि पानी डाटन लागी आँगन आनि |{
<ref>N233.105</ref> }रे रे चपल गात अनियाई क्यौं तैं दुरि कै माटी खाई |{
<ref>N233.106</ref> }ये सिसु सबै कहत यह बात अरु यह तेरौ अग्रज भ्रात |{
<ref>N233.107</ref> }भै भरी अँखियन कहत कन्हैया मैं माटी नहिं खाई मैया |{
<ref>N233.108</ref> }ये सब मिथ्याबादी आहि इन के कहैं न तनक पत्याहि |{
<ref>N233.109</ref> }जसुमति कहति कि अग्रज तेरौ यह तौ झूँठ न बोलत मेरौ |{
<ref>N233.110</ref> }तब हरि कहत कि जौ न पत्याहि मैया तौ मेरौ मुख चाहि |{
<ref>N233.111</ref> }जननी कहति तौ बदन दिखाइ डरपे कुँवर दियौ मुख बाइ |{
<ref>N233.112</ref> }बदन मध्य जौ जसुमति चहै सगरौ बिस्व चराचर अहै |{
<ref>N233.113</ref> }प्रथम चह्यौ भूगोलक तहाँ दीप समुद्र सरित गिरि जहाँ |{
<ref>N233.114</ref> }जोति चक्र जल तेज समीर अगिनि अरक ससि तारक भीर |{
<ref>N233.115</ref> }इंद्री अरु इंद्रिन के देव सतगुन रजगुन तमगुन भेव |{
<ref>N233.116</ref> }काल कर्म सुभाउ अरु जंत बुद्धि चित्त मन मूरतिवंत |{
<ref>N234.117</ref> }पुनि अपन मै सहित ब्रज देखि जसुमति चकित भई सु बिसेखि |{
<ref>N234.118</ref> }तहँ पुनि सुतहि लिये कर साँटी डाटति ज्यौं न भखन करै माटी |{
<ref>N234.119</ref> }तब जसुमति अति संभ्रम भरी इत उत चहि बिचार अनुसरी |{
<ref>N234.120</ref> }कहन लगी कि सुपन नहिं होई जागति हौं कछु नाहिंन सोई |{
<ref>N234.121</ref> }अरु नहिं हरि ईस्वर की माया परती तौ सबहिन पर छाया |{
<ref>N234.122</ref> }जनु यह सिसु दर्पन सम कर्यौ जग प्रतिबिंब जासु मिध पर्यौ |{
<ref>N234.123</ref> }पुनि प्रतिबिंब बिंब मैं कैसैं देखति हौं या सिसु मैं तैसैं |{
<ref>N234.124</ref> }बहुरि कहति दिखयत यह जितौ जाकी माया करि सब सुतौ |{
<ref>N234.125</ref> }ऐसैं जब नि.ख्चय करि जाने तब हरि हँसि के उर लपटाने |{
<ref>N234.126</ref> }अपनी प्रेममई दिढ़ मया जननी पर डारी करि दया |{
<ref>N234.127</ref> }सुनि कै नृपति महा मुद भर्यौ पूछत सुकहि प्रेम रँग ढर्यौ |{
<ref>N234.128</ref> }कवन कर्म कीनौ अस नंद पायौ परम उदय कौ कंद |{
<ref>N234.129</ref> }महा भाग जसुमति कौ कियौ ताको मधुर पयोधर पियौ |{
<ref>N234.130</ref> }अरु ये अदभुत बालचरित्र हियौ हरत जग करत पबित्र |{
<ref>N234.131</ref> }गावत कबि बर रंगन भरे बिबुध सुधारस नीरस करे |{
<ref>N234.132</ref> }ते सुख तिन के कानन परे जिन के हित हरि इत अवतरे |{
<ref>N234.133</ref> }श्री सुक कही कि हे नृप सत्तम सब तैं प्रेम भगति रति उत्तम |{
<ref>N234.134</ref> }निरविध बत्सल रस जो आहि निगमहु अगम कहत हैं जाहि |{
<ref>N234.135</ref> }सो बत्सल रस ब्रज है नंद के घर घर प्रति आनंद कंद के |{
<ref>N234.136</ref> }नंदज परमानंद है कोई ताकी मूरति ब्रज मैं सोई |{
<ref>N234.137</ref> }ऐसैं समाधान सुक कियौ रस करि भरि राख्यौ नृप हियौ |{
<ref>N234.138</ref> }कही कि बालचरित कछु और बरनन करौ रसिक सिरमौर |{
<ref>N235.139</ref> }डरे जु जननी डाट तैं साँट निरिख पुनि हाथ |{
<ref>N235.140</ref> }मुख मैं बिस्व दिखाइ कै बचे नाथ इहि साथ |{
<ref>N235.141</ref> }नंद न डरि भव ब्याल तैं बालचरित मधु पाइ |{
<ref>N235.142</ref> }श्रवन पुटन करि पान करि इहि अष्टमौ अध्याइ |{
<ref>N235.1</ref> }अब सुनि मित्र नवम अध्याइ जामैं अदभुत अदभुत भाइ |{
<ref>N235.2</ref> }जोगीजन मन ढूँढ़त जाकौं बाँधैगी हठि जसुमति ताकौं |{
<ref>N235.3</ref> }इक दिन भोरहि उठि नँदरानी आपुहि मंजु मथानी आनी |{
<ref>N235.4</ref> }थेरौई दूध पूत के हित ही राखति जसु जमाइ नित नित ही |{
<ref>N235.5</ref> }और जु नंदमहर घर दह्यौ किंतक आइ कछु परत न कह्यौ |{
<ref>N235.6</ref> }प्रेरी तहाँ अनेक जु दासी मंथन करैं सबै कमला सी |{
<ref>N235.7</ref> }ठाँ ठाँ मधुर मथानी बजैं जनु नव आनदँ अंबुद गजैं |{
<ref>N235.8</ref> }मथत जु आप जहाँ नँदरानी सोभा नहिं कछु परत बखानी |{
<ref>N235.9</ref> }सुंदर गौर बरन तन सोहै औटे कंचन कौ रँग को है |{
<ref>N235.10</ref> }मृदुल उजल गंगाजल पहिरैं उठित जु तन तैं छबि की लहरैं |{
<ref>N235.11</ref> }पृथु कटि कल किंकिनि की बाजनि बिलुलित बर कबरी की राजनि |{
<ref>N235.12</ref> }नेत की करखनि बदन की हरखनि तैसिय सिर तैं सुमन सु बरखनि |{
<ref>N235.13</ref> }आनन पर <बवसवत इहबत्रष्थ्थ्थ्थ00ष>श्रमकन<ध्बवसवत> अस बनी कनक कमल जनु ओस की कनी |{
<ref>N235.14</ref> }किधैं चंद मिध प्रगटे मोती आये जानि आपनौ गोती |{
<ref>N235.15</ref> }लाल के बालचरित कछु गावति भाग भरी सब राग रिझावति |{
<ref>N236.16</ref> }सोवत सुत तन पुनि पुनि देखति मुसकति जाति जनमफल लेखति |{
<ref>N236.17</ref> }लगी जु भूख कुँवर बर जगे मीड़त नैंन अलस रस पगे |{
<ref>N236.18</ref> }अरग अरग जननी ढिँग जाइ नेत गह्यौ अति हेत बढ़ाइ |{
<ref>N236.19</ref> }जसुमति कहति बोलि मधु बानी बलि बलि मोहन छाँड़ि मथानी |{
<ref>N236.20</ref> }तनक तजहु तुरत मिथ लैऊँ अपने ललन कौं लौनौ दैऊँ |{
<ref>N236.21</ref> }नेत न तजत ललन हठ ठानी लै बैठी तहँ जसुमति रानी |{
<ref>N236.22</ref> }मधुर पयोधर प्यावन लगी कहिं न परति जु प्रेम रस पगी |{
<ref>N236.23</ref> }चापि कै चूमति चारु कपोलनि बोलत ललित तोतरी बोलनि |{
<ref>N236.24</ref> }पूत कौ प्यारौ पियना पयौ अधिक आँच तै उफनत भयौ |{
<ref>N236.25</ref> }यातैं सुत कौं धरि कै धरनी धाइ गई तहँ नँद की धरनी |{
<ref>N236.26</ref> }कोइक कबि कहैं तृष्ना बौरी हरि परिहरि जु दूध कौं दौरी |{
<ref>N236.27</ref> }ते कछु प्रेम मरम नहिं जाने जिहि बिध श्री सुकदेव बखाने |{
<ref>N236.28</ref> }या करि ब्रह्मानंद जु हरुवौ भजनानंद दिखायौ गरुवौ |{
<ref>N236.29</ref> }पय को पयमीतहि जु मिलाई पूत पै बहुरि गई जसु माई |{
<ref>N236.30</ref> }अतृपत सुत अति छुभित जु भयौ भाजन भाँजि भवन दुरि गयौ |{
<ref>N236.31</ref> }सुत कौ करम निरिख नँदरानी मुसकी जनम सफलता मानी |{
<ref>N236.32</ref> }बहुरि कहति अस लड़कि न कीजै लरिकहि तनक कछू सिख दीजै |{
<ref>N236.33</ref> }अरग अरग गई गृह मैं ऐसैं नूपुर धुनि सुनि भजै न जैसैं |{
<ref>N236.34</ref> }साँट लिये जौ जसुमति जाइ चढ़यौ उलूखल माखन खाइ |{
<ref>N236.35</ref> }जननिहि निरिख भीत की नाईं उतरि भग्यौ तिहुँ लोक कौ साँईं |{
<ref>N236.36</ref> }जसुमति मोहन गोहन लगी तिहि छिन अदभुत छबि जगमगी |{
<ref>N236.37</ref> }जसु पै तैसैं जाइ न जाइ श्रोनी भर अरु कोमल पाइ |{
<ref>N237.38</ref> }खसत जु सिर तैं सुमन सुदेस जनु चरनन पर रीझे केस |{
<ref>N237.39</ref> }आगे फूल की बरषा करैं तिन पर ब्रजरानी पग धरैं |{
<ref>N237.40</ref> }जोगीजन मन जहाँ न जाहीं इत सब बेद परे बिललाहीं |{
<ref>N237.41</ref> }ताहि जसोमति पकरति भई रहपट एक बदन पर दई |{
<ref>N237.42</ref> }पानि पकरि अब आँगन आने जिन तैं डर डरपै सु डराने |{
<ref>N237.43</ref> }डर तैं नैंन सजल ह्वै आये जनु अरबिंद अलिंद हलाये |{
<ref>N237.44</ref> }परत दृगन तैं जलकन जोती डारत ससि जनु मंजुल मोती |{
<ref>N237.45</ref> }मींजत चख मसि प्रसरित ऐसैं निर्मल बिधु कलंककन जैसैं |{
<ref>N237.46</ref> }भै भरे सुतहि निरिख नँदनारी दीनी लकुट हाथ तैं डारी |{
<ref>N237.47</ref> }कहत कि रंचक बाँधौ याहि जैसैं सिख लागै लरिकाहि |{
<ref>N237.48</ref> }मृदुल पाट की नोई लई लाल के पेट लपेटति भई |{
<ref>N237.49</ref> }ऊखल सौं तब बनैं न गाँठि तासौं अवर लई तब साँठि |{
<ref>N237.50</ref> }सो पुनि परिपूरन नहिं भई तब इक बड़ी जेवरी लई |{
<ref>N237.51</ref> }उहै न तनक उदर फिरि आई तब जसुमति अति बिस्मय पाई |{
<ref>N237.52</ref> }तिहि छिन गोप बधू धिरि आई हँसति परस्पर लगति सुहाई |{
<ref>N237.53</ref> }भै भरे लाल के लोइन लसैं दिख दिख गोप बधू सब हसैं |{
<ref>N237.54</ref> }हँसि हँसि कहति सु लगति सुहाई ये न हौंहि बलि बस्तु पराई |{
<ref>N237.55</ref> }धाम की दाँम दाँवरी जिती ब्रजतिय लै लै आवति तिती |{
<ref>N237.56</ref> }जसुमति ग्रिंथ दैन जब चहै द्वै अंगुल तब ऊनी रहै |{
<ref>N237.57</ref> }आदि अंत कछु पैयै जाकौ बंधन अवसि पूछियै ताकौ |{
<ref>N237.58</ref> }आदि अंत जो कोऊ न पावै तनक जिवरिया कित फिरि आवै |{
<ref>N237.59</ref> }निपट श्रमित जननी कहुँ जानी निरविध बत्सल रस पहिचानी |{
<ref>N238.60</ref> }जद्यपि अस ईस्वर जगदीस जाके बस बिध बिष्नु गिरीस |{
<ref>N238.61</ref> }ताहि जसोमति बाँधति भई रसना प्रेममई दिढ़ नई |{
<ref>N238.62</ref> }भक्तबस्यता निगम जु गाई सो श्री कृष्न प्रगट दिखराई |{
<ref>N238.63</ref> }प्रभु तैं जो प्रसाद जसु पायौ सो काहू सपने न दिखायौ |{
<ref>N238.64</ref> }बिध सौं पूत जगत उजियारौ आत्मा सिव सब ही तैं प्यारौ |{
<ref>N238.65</ref> }निकटहि रहति जदपि श्री ललना कब बाँधे कब झुलये पलना |{
<ref>N238.66</ref> }हो नृप ये जु जसोदा नंदन नित्य अनूप रूप जगबंदन |{
<ref>N238.67</ref> }भक्तिवंत कहँ सुखद हैं जैसैं तन अभिमानी कौं नहिं तैसैं |{
<ref>N238.68</ref> }बहुत जुगति जौ जीवत लहियै सो मुनि तन अभिमानी कहियै |{
<ref>N238.69</ref> }ग्यानी पुनि यह सुखहि न जानैं नीरस निराकार परवानैं |{
<ref>N238.70</ref> }गत अभिमान न यह सुख लहै देहादिक कहुँ माया कहै |{
<ref>N238.71</ref> }पायौ जु कछु नंद की घरनी कापै परति सु महिमा बरनी |{
<ref>N238.72</ref> }बंधन सहि न सकति तहँ गोपी कहति जसोमति सौं रस ओपी |{
<ref>N238.73</ref> }अहो महरि अब बंधन छोरौ सुंदर सुत पर भयौ न थेरौ |{
<ref>N238.74</ref> }डर तैं मुख पियरी परि गई ललित कपोलन पर छबि छई |{
<ref>N238.75</ref> }ज्यौं दरपन परसत मुख पौन परिहरि महरि परी हठ कौंन |{
<ref>N238.76</ref> }जसुमति हठी कहति तिन आगे नैंक रहन देहु ज्यौं सिख लागे |{
<ref>N238.77</ref> }ऐसैं कहि जसु गृह मैं गई इहाँ अवर इक अदभुत भई |{
<ref>N238.78</ref> }दिष्टि परे अर्ज ुन द्रुम दुवै श्रापे हुते मुनि नारद जु वै |{
<ref>N238.79</ref> }रैंगत रैंगत तहँ चलि गये लरिका मोहन गोहन भये |{
<ref>N238.80</ref> }ऊखल तनक तिरीछौ करि कै डारि दिये तरु तिन मैं बरि कै |{
<ref>N239.81</ref> }भक्ति बिना श्री भागवत कहिंहि सुनहिं जे नंद |{
<ref>N239.82</ref> }दरबी ज्यौं बिंजनन मैं स्वाद न जानै मंद |{
<ref>N239.83</ref> }नंद नवम अध्याइ यह बरन्यौ कापै जाइ |{
<ref>N239.84</ref> }चातक चंचु पुटी लटी सब घन कितहि समाइ |{
<ref>N239.1</ref> }अब सुनि द.खम कौ द.खम अध्याइ सुत कुबेर के गहि के पाइ |{
<ref>N239.2</ref> }स्तुति करि हरि पै आग्या पैहैं भक्ति पात्र ह्वै निज घर जैहैं |{
<ref>N239.3</ref> }सुक मुनि सौं पुनि राजा कहै नारद परम भागवत रहै |{
<ref>N239.4</ref> }तिन करि कवन कर्म अस कर्यौ जा करि जिनहि क्रोध संचर्यौ |{
<ref>N239.5</ref> }बोले बिहँसि ब्यास के तात हो नृप सत्तम सुनि यह बात |{
<ref>N239.6</ref> }सुत कुबेर के अति अभिराम नलकूबर मनिग्रीव सु नाम |{
<ref>N239.7</ref> }गंगा मिध ललनागन लिये बिहरत हुते बारुनी पिये |{
<ref>N239.8</ref> }तहँ ह्वै नारद निकसे आइ बीना कर आपने सुभाइ |{
<ref>N239.9</ref> }तिहिं दिख तिय सब लज्जित भईं चटपट अपने पट गहि गईं |{
<ref>N239.10</ref> }ये दोउ नगन मगन अस भये मद बाढ़े ठाढ़े रहि गये |{
<ref>N239.11</ref> }कहन लगे मुनि तिन तन चाहि जग मैं अवर बहुत मद आहि |{
<ref>N239.12</ref> }ऐ परि यह श्री मद है जैसौ बड़ अनरथ कर अवर न ऐसौ |{
<ref>N239.13</ref> }मति भ्रंसक सब धर्म बिधुंसक निर्दय महा बिरथ पसु हिंसक |{
<ref>N239.14</ref> }नस्वर देह सबै कोउ जानैं ता कहुँ अजर अमर करि मानैं |{
<ref>N239.15</ref> }रच्यौ पाँचभौतिक कौ देह अंत समै कृमि बिष्टा खेह |{
<ref>N240.16</ref> }जा कहुँ कहत कि यह तन मेरौ तामैं बहुरि बहुत अरझेरौ |{
<ref>N240.17</ref> }मा कहै मेरौ पितु कहै मेरौ मोल लयौ सु कहै मो चेरौ |{
<ref>N240.18</ref> }अन्न कौ दाता कहै कि मेरौ स्वान कहै न अवर किहि केरौ |{
<ref>N240.19</ref> }ऐसैं साधारन इह देह तासौं करि कै परम सनेह |{
<ref>N240.20</ref> }भूत हौइ आचरत न डरै धमकि धमकि नरकन मैं परै |{
<ref>N240.21</ref> }श्री मद करि जु अंध ह्वै जाइ दारिद अंजन परम उपाइ |{
<ref>N240.22</ref> }तन दुर्लब मन निर्बल रहै अपनी उपमा करि सब चहै |{
<ref>N240.23</ref> }कंटक चरन चुभ्यौ होइ जाके और कौ दुख हिय कसकै ताके |{
<ref>N240.24</ref> }जाके कंटक चुभ्यौ न होइ का जाने पर पीरहि सोइ |{
<ref>N240.25</ref> }पुनि मुनि बोले करुना भरे क्यौं तुम रहि गये द्रुम से खरे |{
<ref>N240.26</ref> }तब अति डरे दौरि पग परे परम दयाल दया अनुसरे |{
<ref>N240.27</ref> }मथुरा मंडल गोकुल जहाँ अर्जुन तरु तुम उपजहु तहाँ |{
<ref>N240.28</ref> }नंद के नंदन बालक ह्वैहैं बँधे उलूखल तुम कौं छवैहैं |{
<ref>N240.29</ref> }मो प्रसाद तैं तुम घर ऐहौं दुर्लभ बस्तु सुलभ ही पैहौ |{
<ref>N240.30</ref> }ते दोऊ अर्जुन द्रुम भये बढ़त बढ़त अंबर लैं गये |{
<ref>N240.31</ref> }नारद बचन सुमिरि हरि आइ छिनक मैं गिरि से दिये गिराइ |{
<ref>N240.32</ref> }परत जु चंड सब्द भयौ ऐसौ घर पर बज्रपात होइ जैसौ |{
<ref>N240.33</ref> }निकसे उभय पुरुष दोउ बीर पहिरे अदभुत भूषन चीर |{
<ref>N240.34</ref> }जैसैं दारु मध्य तैं आगि निर्मल जोति उठति है जागि |{
<ref>N240.35</ref> }नंद सुवन के पाइनि परे अंजुलि जोरि स्तुति अनुसरे |{
<ref>N240.36</ref> }कहन लगे हरि तिन तन चाहि तुम तौ कोउ देवता आहि |{
<ref>N240.37</ref> }इमि इहि गोकुल गोप दुलारे क्यौं हो पकरत पाइ हमारे |{
<ref>N241.38</ref> }तब बोले अलका भौन के हो प्रभु तुम बालक कौंन के |{
<ref>N241.39</ref> }परम पुरुष सब ही के कारन प्रतिपारन तारन संघारन |{
<ref>N241.40</ref> }ब्यक्त अब्यक्त जु बिस्व अनूप बेद बदत प्रभु तुम्हरौ रूप |{
<ref>N241.41</ref> }तुम सब भूतन कौ बिस्तार देह प्रान इंद्री अहँकार |{
<ref>N241.42</ref> }काल तुम्हारी लीला श्रीधर तुम ब्यापी तुम अब्यय ईस्वर |{
<ref>N241.43</ref> }तुम हीं प्रकृति पुरुष महतत्व धर अंबर आडंबर सत्व |{
<ref>N241.44</ref> }तुम हीं जीवन तुम हीं जीय सब ठाँ तुम कोउ अवर न बीय |{
<ref>N241.45</ref> }घट पट ग्यान बिसेखै सब हीं हमरौ ग्यान हौइ किन अब हीं |{
<ref>N241.46</ref> }दुर्लभ ब्रह्म सुलभ ही बनै तहाँ कहत कुबेर के तनै |{
<ref>N241.47</ref> }इंद्रिन करि तुम जात न गहे प्रगट आहि पै परत न चहे |{
<ref>N241.48</ref> }जैसैं दिष्टि कुंभ कहुँ देखै कुंभ तौ नाहिंन दिष्टि कौं पेखै |{
<ref>N241.49</ref> }कुंभ के दिष्टि हौइ जब कब हीं सो तुम दिष्टिहि देखै तब हीं |{
<ref>N241.50</ref> }तातैं तुम कहुँ बंदन करैं जानि न परहु पर तैं परैं |{
<ref>N241.51</ref> }इहि बिध स्तुति करि हरि देव की प्र-र्थित पद पंकज सेव की |{
<ref>N241.52</ref> }हे करुनानिध करुना कीजै अपनी भाउ भगति रति दीजै |{
<ref>N241.53</ref> }बानी तुमरे गुन गन गनै श्रवन परम पावन जस सुनै |{
<ref>N241.54</ref> }ये करि अवर कर्म जिनि करैं प्रभु की परिचर्या अनुसरैं |{
<ref>N241.55</ref> }मन अलि चरन कमल रस रसौं चित्र कमल जग भूलि न बसौं |{
<ref>N241.56</ref> }हो जगदीस जसोदा नंदन सीस रहौ नित तुव पद बंदन |{
<ref>N241.57</ref> }तुमरी मूरति भक्त तुम्हारे नित ही निरखहु नैंन हमारे |{
<ref>N242.58</ref> }तब बोले हरि करुनाधाम पूरन हौंहि तुमहारे काम |{
<ref>N242.59</ref> }नारद प्रीतम भक्त हमारौ तुम पर कियौ अनुग्रह भारौ |{
<ref>N242.60</ref> }मो भक्तन कौ यहै सुभाउ जैसैं उदित होत दिनराउ |{
<ref>N242.61</ref> }सहजहि निबिड़ तिमिर कौं हरै अवर बहुत मंगल बिस्तरै |{
<ref>N242.62</ref> }पुनि बोले हरि सब गुन सीव हे नलकूबर हे मनिग्रीव |{
<ref>N242.63</ref> }अब तुम गवन भवन कौं करौ मो माया डर तैं जिनि डरौ |{
<ref>N242.64</ref> }आग्या भई रह्यौ नहिं जाइ पुनि पुनि पकरे सुंदर पाइ |{
<ref>N242.65</ref> }बार बार परिकर्मा देहि मोहन बदन बिलाकै लेहि |{
<ref>N242.66</ref> }अधिकारी पै रह्यौ न जाइ चले ईस कहुँ सीस नवाइ |{
<ref>N242.67</ref> }उत्तर दिसि नभ ह्वै उड़ि चले भक्ति रस भरे सु लागत भले |{
<ref>N242.68</ref> }अग्नि के जनु निधूम ह्वै ऊक किधैं बिभाकर विवि के टूक |{
<ref>N242.69</ref> }आपु तनक बंधन बँधे तासौं कछु न बसाइ |{
<ref>N242.70</ref> }दिढ़ बंधन संसार तैं गुह्यक दिये छुड़ाइ |{
<ref>N242.71</ref> }नंद जथामति किथत यह द.खम द.खम अध्याइ |{
<ref>N242.72</ref> }सुनै जु श्रुति रंध्रन कोऊ बंधन सब मिटि जाइ |{
<ref>N242.1</ref> }अब सुनि ग्यारह अध्याइ की कथा सुंदर सुक मुनि बरनी जथा |{
<ref>N242.2</ref> }गोकुल तजि बृंदाबन जैहैं बत्सासुर अरु बकहि बधैहैं |{
<ref>N242.3</ref> }सुनि द्रुम सबद सबै ब्रज डर्यौ कहत कि आनि बज्र जनु पर्यौ |{
<ref>N242.4</ref> }नंदादिक सब धाये आये द्रुमन देखि अति बिस्मय पाये |{
<ref>N243.5</ref> }पतन कौ कारन लगे बिचारन प्रबल पवन नहिं नहिं बड़ बारन |{
<ref>N243.6</ref> }कारन कवन जु ये तरु परे दिख सब लोग अचंभे भरे |{
<ref>N243.7</ref> }तिन सौं कहन लगे सिसु बात अहो महरि यह तुम्हरौ तात |{
<ref>N243.8</ref> }आपुन इन के अंतर पर्यौ ऊखल तनक तिरीछौ कर्यौ |{
<ref>N243.9</ref> }दये उखारि दोऊ द्रुम भारे ये हम सिगरे देखनहारे |{
<ref>N243.10</ref> }निकसे उभय पुरुष दुति भरे या ढोटा के पाइनि परे |{
<ref>N243.11</ref> }ऐसैं जब उन लरिकन कह्यौ किनहूँ गह्यौ किनहुँ नहिं गह्यौ |{
<ref>N243.12</ref> }तिन बिच हरि बैठे छबि ऐना डरपे मृग सिसु के से नैंना |{
<ref>N243.13</ref> }अति बत्सल रस भरि ब्रजराइ द्रुमन मध्य तैं लिये उठाइ |{
<ref>N243.14</ref> }बंधन छोरि छती लपटाइ पौंछत सुंदर अंग सुहाइ |{
<ref>N243.15</ref> }जसुमति परि ब्रजराज रिसाइ ऐसैं सिसु कोउ बाँधति माइ |{
<ref>N243.16</ref> }पुनि बिहरन लागे ब्रज महियाँ दैन लगे सुख अपनन कहियाँ |{
<ref>N243.17</ref> }कहुँ ब्रज नवल बधू नँदलालहि पकरि नचावहिं नैंन बिसालहि |{
<ref>N243.18</ref> }जे जे बिकट मान उपजावहिं ते ते सहज नाचि दिखरावहिं |{
<ref>N243.19</ref> }रीझि रीझि ब्रज की बर बाला वारहिं भूषन कंचन माला |{
<ref>N243.20</ref> }चुंबन करहिं बलैया लेहिं बहुरि नचावहिं माखन देहिं |{
<ref>N243.21</ref> }कबहुँक बहुरि टहल अनुसरै ब्रज की बहू कहैं सो करै |{
<ref>N243.22</ref> }कोउ कहैं अहो अहो मोहनलाल मुहिं गुहि दै यह फूल की माल |{
<ref>N243.23</ref> }कोउ कहैं लाल लाउ दोहनी कोउ कहैं मोहिं गहाउ सोहनी |{
<ref>N243.24</ref> }कोउ कहैं बलि वे पाँवरि लावौ बलि बलि मोहिं पिढ़ी पकरावौ |{
<ref>N243.25</ref> }अब लावौ मुख चुंबन करैं इहि बिध ब्रज तिय सुख बिस्तरैं |{
<ref>N243.26</ref> }सिव कौ सर्बस श्रुति कौ हियौ सो ब्रजतियन खिलौना कियौ |{
<ref>N244.27</ref> }कब हूँ बिहरत जमुना तीर धूरी धूसर सुभग सरीर |{
<ref>N244.28</ref> }तिन कौं लेन गई जसु मात ठाढ़ी कहति मनोहर बात |{
<ref>N244.29</ref> }अरे पूत पूतना निपातन तो सौं कहि न सकत इक बातन |{
<ref>N244.30</ref> }निसि दिन रहत धूरि मैं सनौ पूर्ब जन्म कौ सूकर मनौ |{
<ref>N244.31</ref> }भोर के आये दोऊ भैया कीनौ नहिंन कलेऊ दैया |{
<ref>N244.32</ref> }भूखौ आहि बलि गई मैया घर चलिहै मेरौ भलौ कन्हैया |{
<ref>N244.33</ref> }अरु दिख बलि ये सँग के बारे मैयन कैसी भाँति सिँगारे |{
<ref>N244.34</ref> }तुमहुँ अन्हाइ तनक कछु खाइ बलि बलि बहुरि खेलियहु आइ |{
<ref>N244.35</ref> }बैठे महर थार पर जाइ मो सौं कह्यौ कन्हैयहि लाइ |{
<ref>N244.36</ref> }तुम बिन तात तनक नहिं खात बलि बलि चलि मेरे साँवर गात |{
<ref>N244.37</ref> }न चलहिं खेल मगन अति भये बाँह पकरि तब जसुमति लये |{
<ref>N244.38</ref> }मग मैं कहति जाति जसु माइ सो राजा जु प्रथम घर जाइ |{
<ref>N244.39</ref> }महर के संग तनक कछु खाइ चले पलाइ गहे जसु माइ |{
<ref>N244.40</ref> }उबटन उबटि अंग अन्हवाइ पठये मनि भूषनन बनाइ |{
<ref>N244.41</ref> }हरि गुन रतनन माँझ खचिं मनि मानिक जु सुछंद |{
<ref>N244.42</ref> }बिषय काँच करि कचन बिच पोइ बिगारि न नंद |{
<ref>N244.43</ref> }इहि परकार महाबन महियाँ दै सुख नंद जसोमति कहियाँ |{
<ref>N244.44</ref> }अब चाहत बृंदाबन गयौ मंजु कुंज बिहरन मन भयौ |{
<ref>N244.45</ref> }अंजरजामी अपनौ धर्म ता करि प्रेरे सब के मर्म |{
<ref>N244.46</ref> }इक दिन गोप सभा करि बैसे अमर नगर मैं अमरन ऐसे |{
<ref>N244.47</ref> }नंद सुवन के रस रँगमगे ब्रज के हितहि बिचारन लगे |{
<ref>N244.48</ref> }इत उत्पात जगे हैं जैसैं देखे सुने न कित हूँ ऐसैं |{
<ref>N245.49</ref> }इन लरिकन की रच्छा करौ ह्याँ तैं बेगि अनत अनुसरौ |{
<ref>N245.50</ref> }तहँ उपनंद नाम इक कोई ग्यान बृद्ध बय बृद्ध है सोई |{
<ref>N245.51</ref> }कहन लग्यौ कि कुसर है परी इत तैं चलहु अबहिं इहि घरी |{
<ref>N245.52</ref> }आई प्रथम बकी घर घालक काल के मुख तैं उबर्यौ बालक |{
<ref>N245.53</ref> }अरु वह सकट बिकट भर भर्यौ या सिसु के ऊपर नहिं पर्यौ |{
<ref>N245.54</ref> }पुनि वह बात चक्र ह्वै आई लै गयौ लरिकहि गगन उड़ाई |{
<ref>N245.55</ref> }बहुर्यौ आनि सिला पर नाख्यौ तब यह सिसु परमेसुर राख्यौ |{
<ref>N245.56</ref> }जे द्रुम नभ सौं बातैं करे ते तरु अकस्मात भुवि परे |{
<ref>N245.57</ref> }जौ जगदीस सहाइ न होई तिन तर आयौ बचै न कोई |{
<ref>N245.58</ref> }चाहत हौ जौ ब्रज कौ भलौ तौ तुम ह्याँ ते अब हीं चलौ |{
<ref>N245.59</ref> }सुंदर बृंदाबन इक नाम सब गुन धाम परम अभिराम |{
<ref>N245.60</ref> }जामैं गिरि गोबर्द्धन आहि सब रितु संतत सेवत जाहि |{
<ref>N245.61</ref> }गोपी गोप गाइ बछ लाइक सुखदाइक सुभकरन सुभाइक |{
<ref>N245.62</ref> }एकै बुद्धि सबै जन सुठे सुनतहि साधु साधु कहि उठे |{
<ref>N245.63</ref> }अपने सकट तुरत ही जोरे बड्डे मंदल कंदल घोरे |{
<ref>N245.64</ref> }गोधन बृंद धरि लये आगे धरे सरासन नीके लागे |{
<ref>N245.65</ref> }कंचन सकटहि चढ़ि चढ़ि गोपी चली जु नंदसुवन रस ओपी |{
<ref>N245.66</ref> }कंठनि पदिक जगमगत जोती लटकै ललित सु बेसर मोती |{
<ref>N245.67</ref> }केसरि आड़ ललाटन लसी चंद मैं चंद कला दुति जसी |{
<ref>N245.68</ref> }चंचल दृग अंजन छबि बढ़े ससिन मैं जनु नव खंजन चढ़े |{
<ref>N245.69</ref> }लाल के बालचरित जु पुनीत लये हैं बनाइ बनाइ सु गीत |{
<ref>N245.70</ref> }ठाँ ठाँ गोपी गान जु करैं सीतल कंठ सब कौ हिय हरैं |{
<ref>N246.71</ref> }राज सकट बैठी जसु मोहै उपमा कौं त्रिय त्रिभुवन को है |{
<ref>N246.72</ref> }सुरपति रवनी रमा की चेरी सो वह चेरी जसुमति केरी |{
<ref>N246.73</ref> }गोद मैं सुत अति सोहत ऐसी चंद जननि चंदहि लिये जैसी |{
<ref>N246.74</ref> }सुत गुन गोपी गावति जहाँ दै रही कान जसोमति तहाँ |{
<ref>N246.75</ref> }इहि बिध श्री बृंदाबन आइ निरिख अधिक आनंदहि पाइ |{
<ref>N246.76</ref> }सकट कौ बान बनायौ ऐसौ सुंदर अर्द्धचंद होइ जैसौ |{
<ref>N246.77</ref> }बन बृंदाबन गोधन गिरिबर जमुना पुलिन मनोहर तरवर |{
<ref>N246.78</ref> }रस के पुंज कुंज नव गहबर अमृत समान भरे जल सरवर |{
<ref>N246.79</ref> }जदपि अलौकिक सुख के धाम श्री बलराम कुँवर घनस्याम |{
<ref>N246.80</ref> }रीझे तदपि देखि छबि बन की उत्तम प्रीति लागि गई मन की |{
<ref>N246.81</ref> }औरै सुक सारिक पिक मोर औरै अंबुज औरै भैंर |{
<ref>N246.82</ref> }रतन सिखर गिरि गोधन सोभा निकसी मनहुँ नई छबि गोभा |{
<ref>N246.83</ref> }तिन बिच सुंदर रासस्थली मनि कंचन मय लागत भली |{
<ref>N246.84</ref> }गिरि तैं झरत जु निर्झर सोहै निर्जर नगर अमृत रस को है |{
<ref>N246.85</ref> }औरै त्रिगुन पवन जहँ बहैं मुँह उचाइ हर सूँघत रहैं |{
<ref>N246.86</ref> }कहन लगे बृंदाबन जैसौ वह हमरौ बैकुंठ न ऐसौ |{
<ref>N246.87</ref> }बाल बैस सब रस जगमगे बालक संग रंग रँगमगे |{
<ref>N246.88</ref> }बल समेत सिसु सब अभिराम कंचन भूषन कंचन दाम |{
<ref>N246.89</ref> }तिन मिध मिधनाइक जु नंद कौ बरषत अमी कोटि चंद कौ |{
<ref>N246.90</ref> }ब्रज समीप लगे बच्छ चरावन सीखत बेनु बजावन गावन |{
<ref>N246.91</ref> }अति गति चलत सु अति छबि पावनि नूपुर रव किंकिनी बजावनि |{
<ref>N246.92</ref> }बदि बदि होड़नि डेलनि मेलनि कहँ ू परस्पर बोलनि खेलनि |{
<ref>N247.93</ref> }कहुँ कित्तम गो बृषभ बनावत तैसैंहि नादत तिनहिं लरावत |{
<ref>N247.94</ref> }इक दिन कान्ह कुँवर मनभावन जमुन कच्छ गये बच्छ चरावन |{
<ref>N247.95</ref> }तहँ इक असुर बच्छ ह्वै आइ कछ के बछरन मैं मिलि जाइ |{
<ref>N247.96</ref> }नष्ट दुष्ट बुद्धि धरि आयौ सो श्री कृष्न तबहिं लिख पायौ |{
<ref>N247.97</ref> }चिदानंद मय अपने बच्छ यह प्राकृत अरु अधम असुच्छ |{
<ref>N247.98</ref> }नैंन सैन करि बलहि जनाइ अरग अरग ताकी ढिँग जाइ |{
<ref>N247.99</ref> }पुच्छ सहित लै पिछले पाइ दियौ फिराइ फिराइ बगाइ |{
<ref>N247.100</ref> }महाकाइ ऊपर ही मर्यौ बहुत कपित्थन लै धर पर्यौ |{
<ref>N247.101</ref> }भल भले कहि बालक हरषे सुर हरषे नव फूलन बरषे |{
<ref>N247.102</ref> }पुनि इक दिन बल अरु बलबीर सखन सहित गये सरवर तीर |{
<ref>N247.103</ref> }पहिले पानी बछरन दियौ ता पाछे आपुन पय पियौ |{
<ref>N247.104</ref> }ता ढिँग असुर एक बड़ बाम बकी अनुज बक ताको नाम |{
<ref>N247.105</ref> }निपट नृसंस कंस कौ हियौ जिहि डर अमरन मानत जियौ |{
<ref>N247.106</ref> }सो तिन तैं तहँ पहिले आइ बैठ्यौ बक कौ भेष बनाइ |{
<ref>N247.107</ref> }कहन लगे बक होत न ऐसौ गिरि तैं गिर्यौ श्रृंग होइ जैसौ |{
<ref>N247.108</ref> }ऐसैं ठाढ़े करत बिचार इत उत चितवत नंदकुमार |{
<ref>N247.109</ref> }महा अकाइ असुर धर धाइ गह्यौ तनक सौ मोहन आइ |{
<ref>N247.110</ref> }जब बक ग्रस्यौ कुँवर नँदलाल बल समेत सब ब्रज के बाल |{
<ref>N247.111</ref> }भये बिचेतन ते तन ऐसैं प्रान बिना इंद्रीगन जैसैं |{
<ref>N247.112</ref> }बक कौ तालु मूल जब जर्यौ तब इहि बीच बिचारहि पर्यौ |{
<ref>N247.113</ref> }मैं अपने कर काज बिगार्यौ गहि कै प्रथम तहीं नहिं मार्यौ |{
<ref>N248.114</ref> }अबकैं मारि डारि भिख जाऊँ ता पाछे ये सिगरे खाऊँ |{
<ref>N248.115</ref> }डार्यौ उगलि सुबल वह बालक जगपालक ऐसैंई घरघालक |{
<ref>N248.116</ref> }डारि कै बहुरि ग्रसन कौं नयौ तब तहाँ अदभुत कौतुक भयौ |{
<ref>N248.117</ref> }रबकि कै रंचक बदन पसार्यौ पकरि के चंचु फारि ही डार्यौ |{
<ref>N248.118</ref> }फटत पटेरहि लागति बार अस कछु कीनौ नंदकुमार |{
<ref>N248.119</ref> }जय जय धुनि अंबर मैं भई बरषत फूल सूल मिटि गई |{
<ref>N248.120</ref> }घिरि गये सखा प्रान से पाये हँसि हलधर हू कंठ लगाये |{
<ref>N248.121</ref> }बछरन लै छबि सौं घर आये समाचार सब सखन सुनाये |{
<ref>N248.122</ref> }सुनि कै गोपी गोप समेत धाइ आइ गये नंद निकेत |{
<ref>N248.123</ref> }ज्यौं कोउ मरि परलोकहि जाइ अपनन बहुरि मिलत है आइ |{
<ref>N248.124</ref> }तैसैं कान्ह कुँवर तन्ह चहैं प्रेम भरे यौं बातैं कहैं |{
<ref>N248.125</ref> }तृषित दृगन मुख निरखत ऐसैं अमृतहि पाइ पियत कोउ जैसैं |{
<ref>N248.126</ref> }कहत कि दिखहु मृत्यु अति दारुन आवत सिसु कहुँ मारन कारन |{
<ref>N248.127</ref> }तेई फिरि मरि जात हैं ऐसैं पावक परि पतंगगन जैसैं |{
<ref>N248.128</ref> }पूर्ब जन्म पुन्य कियौ कोई राखत है इहि लरिकहि सोई |{
<ref>N248.129</ref> }तिन सौं नंद कहन तब लगे गर्ग बचन हिय मैं जगमगे |{
<ref>N248.130</ref> }गर्ग अर्ग दै मो सौं कह्यौ मैं तव सुत कौ लच्छन लह्यौ |{
<ref>N248.131</ref> }नाराइन मिध गुन हैं जिते तेरे सुत मिध झलकत तिते |{
<ref>N248.132</ref> }सुनि कै सब आनंदन भरे नंद महरि के पाइनि परे |{
<ref>N248.133</ref> }गोकुल गोपी गोप जितेक कृष्नचरित रस मगन तितेक |{
<ref>N248.134</ref> }कहत परस्पर करि नित नये भव बेदन जानत नहिं भये |{
<ref>N249.135</ref> }इहि परकार कुमार बयस के करत बिहार उदार सु रस के |{
<ref>N249.136</ref> }कोउ होइ मेष कोऊ होइ पालक आपुन चोर हौहि हरि बालक |{
<ref>N249.137</ref> }एकाद.ख अध्याइ यह अगदराज की धार |{
<ref>N249.138</ref> }पान करौ नर चित्त दै मिटै रोग संसार |{
<ref>N249.1</ref> }अब सुनि लै द्वादसौ अध्याइ महा सर्प बपु धरि अघ आइ |{
<ref>N249.2</ref> }गिलिहै बछ बालक वह नीच हतिहैं हरि तिहिं बढ़ि गल बीच |{
<ref>N249.3</ref> }इक दिन बन भोजन मन आनि सोये सुंदर सारँगपानि |{
<ref>N249.4</ref> }बेनु बजाइ जगाये ग्वाल सुनत उठे सब ताही काल |{
<ref>N249.5</ref> }जैसैं कमल अमोदहि पाइ ठाँ ठाँ उठत मधुप अकुलाइ |{
<ref>N249.6</ref> }बन भोजन जु कान्ह मन आनी बेनु बजावन ही मैं जानी |{
<ref>N249.7</ref> }सुंदर बिंजन सुंदर छीके कनक लकुटियन लटकत नीके |{
<ref>N249.8</ref> }अपन बछरन लै लै आये कान्ह के बछरन आनि मिलाये |{
<ref>N249.9</ref> }नंद सुवन सौं मिलि कै चले लागत सबै मैन से भले |{
<ref>N249.10</ref> }तिन मिध मोहन अति सुखदाइक नग जराइ मिध ज्यौं मिध नाइक |{
<ref>N249.11</ref> }छीकन तैं बिंजनन चुरावत ते तौ इत कछु और बनावत |{
<ref>N249.12</ref> }हँसि हँसि कहत कि देखि कन्हैया कहा दियौ इहि याकी मैया |{
<ref>N249.13</ref> }खेलत खेलत खेल सुहाये सुंदर श्री बृंदाबन आये |{
<ref>N249.14</ref> }और खेल खेलत छबि पावत महुवरि बेनु बजावत गावत |{
<ref>N249.15</ref> }बगन खिजावत खगन खिजावत केई खग की छाया गहि धावत |{
<ref>N250.16</ref> }केई मधुमत्त मधुप सँग गावत केई मिलि कल कोकिल कुहुकावत |{
<ref>N250.17</ref> }केई मदमत्त मयूर जु नचैं तैसैंहि नचैं तनक नहिं बचैं |{
<ref>N250.18</ref> }केई बनचर के सनमुख जाइ आवत तैसैंहि ताहि खिजाइ |{
<ref>N250.19</ref> }केई फल फूल माल गुहि लावत मोहनलाल के उरसि बनावत |{
<ref>N250.20</ref> }लाल के गुंज माल अति सोहै लाल माल तिन आगे को है |{
<ref>N250.21</ref> }बृंदाबन कुसुमन की कली गजमोतिन तैं लागति भली |{
<ref>N250.22</ref> }केऊ अपनी प्रतिध्वनि सौं अरै गारि देहि बहुर्यौ हँसि परै |{
<ref>N250.23</ref> }देखत बृंदाबन घन सोभा जब हरि दूरि जात रस लोभा |{
<ref>N250.24</ref> }तब ये ग्वाल बाल मिलि आछे अंतर सहि न सकत परि पाछे |{
<ref>N250.25</ref> }धावत कहत अमी जनु बरसै तेई राजा जु प्रथम ही परसै |{
<ref>N250.26</ref> }अब सुक तिन कौ भाग सराहत कमल नयन महिमा अवगाहत |{
<ref>N250.27</ref> }जो कछु ब्रह्म ब्रह्म सुख आहि बिदुषन को परकासत ताहि |{
<ref>N250.28</ref> }भक्तन हू के हिय अति सरसैं तिन के नाथ नये सुख बरसैं |{
<ref>N250.29</ref> }मायाश्रित संबंधी जिते नर दारक करि समझत तिते |{
<ref>N250.30</ref> }देत सबन सुख अपनी ठौर इन सम पुन्य पुंज नहिं और |{
<ref>N250.31</ref> }जाके पद रज हित तप करि कै बहुत काल जोगी दुख भरि कै |{
<ref>N250.32</ref> }प्रेरित चपल चित्त कहुँ भूरि सो वह धूरि तदपि हू दूरि |{
<ref>N250.33</ref> }सो साच्छात दृगन पथ चहियै कवन भाग्य ब्रजजन कौं कहियै |{
<ref>N250.34</ref> }तदनंतर अघनामा दुष्ट आयौ सुख दिख सक्यौ न नष्ट |{
<ref>N250.35</ref> }बक अरु बकी दुहुन तैं छोटौ ऐ परि यह उन तैं गुन मोटौ |{
<ref>N250.36</ref> }जाके डर सुर थर थर डरैं जदपि अमृत पान हू करैं |{
<ref>N250.37</ref> }तदपि कहैं तब लैं अघ जीवै तब लगि ब्यर्थ अमी को पीवै |{
<ref>N251.38</ref> }किंबा बालकेलि सुख चहै अमर नगर मैं मिलि सब कहै |{
<ref>N251.39</ref> }कहा भयौ जो अमृतहि पियौ हरि रस बिन कछु गनत न जियौ |{
<ref>N251.40</ref> }निपट नृसंस कंस पुनि प्रेर्यौ गोपबंस अवतंसहि नेर्यौ |{
<ref>N251.41</ref> }हरि तन चितै कहत काकोदर याके उदर दोउ मेरे सोदर |{
<ref>N251.42</ref> }तातैं भगिनि भिया की ठौर पठऊँ इहि अरु ये सब और |{
<ref>N251.43</ref> }जौ मैं इते तिलोदक करे ब्रज माँझ के सहज ही मरे |{
<ref>N251.44</ref> }प्रान गये जौ बहुत दाम के देह रहे तौ कौंन काम के |{
<ref>N251.45</ref> }इहि बिध अघ बिचार पर परि कै महा बड़ौ अजगर बपु धरि कै |{
<ref>N251.46</ref> }इक जोजन बिस्तार बिस्तर्यौ आनि नीच मग बीचहि पर्यौ |{
<ref>N251.47</ref> }अघ कौ अधर धरा पर धरै उरध अधर जलधर मैं करै |{
<ref>N251.48</ref> }बालक चके चाहि के ताहि कहन लगे कि कहा यह आहि |{
<ref>N251.49</ref> }कोउ कहै कछु बृंदाबन सोभा ता पर भैया अजगर ओभा |{
<ref>N251.50</ref> }है तौ यह परबत की दरी अजगर आनन आभा धरी |{
<ref>N251.51</ref> }श्रृंग जु मनौं बने अहि दंत निबिड़ बदन सु तिमिर कौ अंत |{
<ref>N251.52</ref> }मिध कौ मग जनु रसना आहि लपकति भिया कहत हौं ताहि |{
<ref>N251.53</ref> }कोउ कहै गगन मैं घन उनयौ रबिकर परसि अरुन ह्वै गयौ |{
<ref>N251.54</ref> }तरहर ताकी छाया परी तिन यह धरनि अरुन है करी |{
<ref>N251.55</ref> }कर्कस पवन गुहा तैं ऐसौ आवत अजगर मुख तैं जैसौ |{
<ref>N251.56</ref> }दव जु लगी कछु लगति न रोचन तातैं राते जनु अहि लोचन |{
<ref>N251.57</ref> }कोउ कहै रे तुम कहत हौ कहा यह तौ केवल अजगर महा |{
<ref>N251.58</ref> }हमहिं सबन ग्रसिबे के काज मग मैं आनि पर्यौ सजि साज |{
<ref>N251.59</ref> }कोउ कहै जौ है अजगर महा तौ यह हमरौ करिहै कहा |{
<ref>N252.60</ref> }यौं कहि नंद सुवन सुख चाहि देखैं याहि कहाँ धैं आहि |{
<ref>N252.61</ref> }सुंदर बदन निरिख मुद भरे दै दै करतारी तहँ बरे |{
<ref>N252.62</ref> }अलबेले ईस्वर नँद नंदन बालक नृप से सब जग बंदन |{
<ref>N252.63</ref> }जब सब अजगर मुख संचरे तब हरि ह्याँ बिचार पर परे |{
<ref>N252.64</ref> }यह तौ सत्य ही अजगर महा बरजे नहिंन कियौ हम कहा |{
<ref>N252.65</ref> }प्रभु पछितात अनमने भये अपने कर अजगर मुख दये |{
<ref>N252.66</ref> }अब ह्याँ कवन जतन अनुसरौं इहि मारौं अपनन उद्धरौं |{
<ref>N252.67</ref> }आइ गई ईस्वरता ऐसैं बालक राज के रच्छक जैसैं |{
<ref>N252.68</ref> }ब्रजपति सुवन तनक मुसकाइ पैठे ताके आनन जाइ |{
<ref>N252.69</ref> }अंबर माँझ अमरगन जिते देखन हे घन ओटन तिते |{
<ref>N252.70</ref> }हाहाकार परे अति डरे कहत कि अब हम सिगरे मरे |{
<ref>N252.71</ref> }अजगर तुंड तनक जब नयौ तिहि छिन अदभुत कौतुक भयौ |{
<ref>N252.72</ref> }नैसुक सिसु मुख द्वारे खरौ रुकि गयौ ताकौ सिगरौ गरौ |{
<ref>N252.73</ref> }भयौ तिरोध प्रान घट घुट्यौ ब्रह्मरंध्र तब ताको फुट्यौ |{
<ref>N252.74</ref> }निकसि ज्योति अंबर मैं गई दामिनि सी फिरी ठाढ़ी भई |{
<ref>N252.75</ref> }जब लगि नंद सुवन गोबिंद बछरा अरु ब्रज बालक बृंद |{
<ref>N252.76</ref> }अमृत दृष्टि करि सींचि जिवाइ लै आये बाहिर इहि भाइ |{
<ref>N252.77</ref> }तब लैं रही गगन मै जोति सब दिसि जगमग जगमग होति |{
<ref>N252.78</ref> }उलका ज्यौं तहँ तैं उलटानी आनँद भरि हरि माँझ समानी |{
<ref>N252.79</ref> }तदनंतर सुन मुनि सब हरषे जै जै करि पुहुपन सब बरषे |{
<ref>N252.80</ref> }रटन लगे गंधर्ब जितेक नटन लगी अपछरा अनेक |{
<ref>N252.81</ref> }कोलाहल सुनि निज लोक मैं आयौ ब्रह्मा ब्रज ओक मैं |{
<ref>N253.82</ref> }दिख महिमा जसुमति तात की सुधि बुधि गई कमल जात की |{
<ref>N253.83</ref> }सो वह अजगर परम पबित्र सूक्यौ बृंदाबन मिध मित्र |{
<ref>N253.84</ref> }अति गह्वर तहँ ब्रज के बाल डुका डुकी खेले बहु काल |{
<ref>N253.85</ref> }यह कौमार बयस कौ कर्म पायौ नहिं किन हूँ कछु मर्म |{
<ref>N253.86</ref> }छठौ बरस जब सब निरबह्यौ तब उन सबन आनि ब्रज कह्यौ |{
<ref>N253.87</ref> }आजु जु एक नंद के लाल मार्यौ ब्याल सु केवल काल |{
<ref>N253.88</ref> }हम सब ताके मुख मिध गये आये बहुरि जन्म धरि नये |{
<ref>N253.89</ref> }ताके तन तैं उठी जु जोति नखत तैं टूटि ज्यौं ज्वाला होति |{
<ref>N253.90</ref> }जाइ गगन मैं थिर ह्वै रही हम देखी अरु सबहिन चही |{
<ref>N253.91</ref> }कान्हहि निरिख बहुरि उलटानी आनि कै इन हीं माँझ समानी |{
<ref>N253.92</ref> }ऐसैं जब उर लरिकन कह्यौ सुनि सब लोग अचंभे रह्यौ |{
<ref>N253.93</ref> }अहो मित्र सुनि चित्र न कीजै हरि की महिमा मैं मन दीजै |{
<ref>N253.94</ref> }इन की जो काउ प्रतिमा करै एक बार बल करि हिय धरै |{
<ref>N253.95</ref> }प्रल्हादादिक की गति जोई सु पुरुष सहजहि पावै सोई |{
<ref>N253.96</ref> }सो साच्छात अघासुर हिये आये अपने भक्तन लिये |{
<ref>N253.97</ref> }सूत कहत है हो भृगुनंदन सुनि हरि सुचरित दुरित निकंदन |{
<ref>N253.98</ref> }पुनि पुनि मुनि के गहि कै पाइ पूछत यहै परीच्छित राइ |{
<ref>N253.99</ref> }हो सर्बग्य ब्यास के तात यह कौमार बयस की बात |{
<ref>N253.100</ref> }पौगंडमय चरित सब कहे अब लैं ये सिसु कहँ हैं रहे |{
<ref>N253.101</ref> }यह कछु हरि की माया आहि हो प्रभु नीके बरनहु ताहि |{
<ref>N253.102</ref> }हम सम धन्य न इहि संसार जातैं कृष्नकथामृत धार |{
<ref>N253.103</ref> }निगम सार ताकौ पुनि सार पियत हैं हम तिहिं बारंबार |{
<ref>N254.104</ref> }बहुरि तुम्हारे मुख सु कमल तैं मधुर तैं मधुर अमल अमल तैं |{
<ref>N254.105</ref> }सूत कहत जब यौं नृप कह्यौ श्री सुक नैंन मूँदि तब रह्यौ |{
<ref>N254.106</ref> }फुरि आये जु चरित सब हिये ज्यौं कोउ अति मादक मद पिये |{
<ref>N254.107</ref> }बढ़ि जु गयौ उर अति आनंद घूमत ज्यौं मदमत्त गयंद |{
<ref>N254.108</ref> }बड़ी बेर जागे अनुरागे राजा प्रति सुख बरषन लागे |{
<ref>N254.109</ref> }नंद हिये धरि नेह भरि यह द्वादसौ अध्याइ |{
<ref>N254.110</ref> }अघ से मल निर्मल जहाँ कृष्न पद परस पाइ |{
<ref>N254.111</ref> }यह द्वादस अध्याइ जो सुनैं तनक चित लाइ |{
<ref>N254.112</ref> }अघ न रहै अघ ज्यौं सुनत नंद अनघ ह्वै जाइ |{
<ref>N254.1</ref> }अब सुनि लै तेरहौ अध्याइ हरिहै बिध बछ बालक आइ |{
<ref>N254.2</ref> }श्री हरि तैसैंई अवर बनाइ खेलिहैं एक बरष इहि भाइ |{
<ref>N254.3</ref> }भले प्र.ख्न कीनी नृप सत्तम हे बड़भाग भागवत उत्तम |{
<ref>N254.4</ref> }जातैं कृष्न कथा रसमई सुनत हौ छिन ही छिन करि नई |{
<ref>N254.5</ref> }जिन के उपज्यौ हरि रस भाउ हे नृप तिन कौ यहै सुभाउ |{
<ref>N254.6</ref> }रति सौं कृष्न कथा अनुसरै छिन छिन प्रति नूतन सी करै |{
<ref>N254.7</ref> }ज्यौं लंपट पर बनिता बात सुनत सुनत कबहूँ न अघात |{
<ref>N254.8</ref> }अब सुनि सावधान ह्वै कथा बरनन करौं आहि यह जथा |{
<ref>N254.9</ref> }जदपि गोप्य रहै मो हिये कहौं तदपि तव हित के लिये |{
<ref>N254.10</ref> }सिष्य सनेहवंत जो रहै तिन सौं गुरु गुपतौ पुनि कहै |{
<ref>N255.11</ref> }अघ मुख तैं जिवाइ बछ बाल लै गये जमुन पुलिन नँदलाल |{
<ref>N255.12</ref> }भोजन कियौ चहत तिहि काल करत स्तुति पुलिन की गोपाल |{
<ref>N255.13</ref> }कहत कि भिया भलौ यह ठौर ऐसौ नहिंन पाइहौ और |{
<ref>N255.14</ref> }सीतल मृदुल बालुका स्वच्छ इत ये हरे हरे तृन कच्छ |{
<ref>N255.15</ref> }इत ये सुंदर सरसिज फूले तरवर फूल फूलि जल झूले |{
<ref>N255.16</ref> }खगन की धुनि प्रतिधुनि हिय हरै मंद सुगंध पवन अनुसरै |{
<ref>N255.17</ref> }सब दिसि तैं ये परिमल लपटैं आवति सहज सुखन की दपटैं |{
<ref>N255.18</ref> }भूख लगी है भोजन करैं इत ये बच्छ कच्छ मैं चरैं |{
<ref>N255.19</ref> }मंडल करि बैठे ब्रजबाल मध्य बने तहँ मोहनलाल |{
<ref>N255.20</ref> }सोहत सब तैं सन्मुख ऐसैं कमल के बीच करनिका जैसैं |{
<ref>N255.21</ref> }चहुँ दिसि बाल मंडली बैसी नखत बिसाखा होति है जैसी |{
<ref>N255.22</ref> }तिन मिध स्याम सुभग सोहत यौं राका निसि राकेस लसै ज्यौं |{
<ref>N255.23</ref> }पुनि सुनि मित्र अवर उपाइ इक अज हूँ ध्यान धरत ब्रह्मादिक |{
<ref>N255.24</ref> }जनु चहुँ दिसि मुक्ता मनि रची मिध गुपाल मरकत मनि खची |{
<ref>N255.25</ref> }रबिजा कर मुद्रिका दिखाई यह ताकौं जगमगत जराई |{
<ref>N255.26</ref> }ऐसैं सुक राजा प्रति कही नृप सुनि कै कमनीय सु गही |{
<ref>N255.27</ref> }भोजन करत कुँवर साँवरे छबि दिख अमर भये बावरे |{
<ref>N255.28</ref> }भाजन बिबिध गुवालन बने फल दल सिल बलकत अति घने |{
<ref>N255.29</ref> }अपने ब्यंजन तिन मैं धरे चखत चखावत अति मुद भरे |{
<ref>N255.30</ref> }तिन के मध्य बने नँद नंद उड़ मंडल जस पूरन चंद |{
<ref>N255.31</ref> }पट अरु जठर बीच तौ बेनु काख बेत कच लपटे रेनु |{
<ref>N255.32</ref> }दिध ओदन कौ कवल सु किये छबि सौं बाम हस्त हरि लिये |{
<ref>N256.33</ref> }अँगुरिन मधि मिध धरि संधान जिनहि निरिख बिधि भूल्यो ग्यान |{
<ref>N256.34</ref> }लै लै ब्यंजन चखनि चखावनि हंसनि हसावनि पुनि डहकावनि |{
<ref>N256.35</ref> }केवल बालकेलि अस करैं ईस्वर तनक न जाने परैं |{
<ref>N256.36</ref> }बछरा जब बन घन अनुसरे दिख सब ग्वाल बाल भय भरे |{
<ref>N256.37</ref> }तिन सौं कहत कमल दल लोचन अदभुत सिसु भय के भय मोचन |{
<ref>N256.38</ref> }अहो मित्र तुम भोजन करौ अपने मन तनकौ जिनि डरौ |{
<ref>N256.39</ref> }बछरन हम लै ऐहैं अबै बैठे रहौ लहौ सुख सबै |{
<ref>N256.40</ref> }ऐसैं कहि बन गहबर कुंज तम करि भरी दरी तहँ पुंज |{
<ref>N256.41</ref> }ढूँढ़त बच्छ बिस्व के नाथ भोजन कवल लिये ही हाथ |{
<ref>N256.42</ref> }ऐसैं माँझ कुबुधि बिध आयौ अघ तैं अधिक असह अनभायौ |{
<ref>N256.43</ref> }कैसैं ये ईस्वर इमि कहै तिन की महिमा चितयौ चहै |{
<ref>N256.44</ref> }कच्छ तैं बच्छ लिये सब आइ जब लगि हरि वै देखन जाइ |{
<ref>N256.45</ref> }तब लगि इत तैं लै गयौ बाल अकिलेई रहि गये मोहनलाल |{
<ref>N256.46</ref> }दुहुवन बन घन ढूँढ़न लगे डोलत प्रेम पगे रँगमगे |{
<ref>N256.47</ref> }पुनि हँसि परे कछू रिस भरे इते काम इन बिधना करे |{
<ref>N256.48</ref> }जौ अब हम इत चुप कै रहैं तौ इन की जननी कहा कहैं |{
<ref>N256.49</ref> }अरु जौ उन हीं कौं अब आनैं तौ बिध मो महिमा कहा जानैं |{
<ref>N256.50</ref> }हँसन लगे हरि सुंदर स्याम कही कि ये सब बिध के काम |{
<ref>N256.51</ref> }हमरी महिमा देखन आयौ हौहु सबै अब याकौ भायौ |{
<ref>N256.52</ref> }जितक हुते बछ बाछी बाल आपु ही भये कुँवर नँदलाल |{
<ref>N256.53</ref> }वैसैंई कंबर अंबर हार वैसैंई सहज अहार बिहार |{
<ref>N256.54</ref> }वैसैंई नाम दाम गुन नीके वैसैंई श्रृंग बेनु दल छीके |{
<ref>N257.55</ref> }वैसियै हसनि चहनि पुनि बोलनि वैसियै लटकनि मटकनि डोलनि |{
<ref>N257.56</ref> }नूपुर कंकन किंकिनि माल सबै भये ईस्वर नँदलाल |{
<ref>N257.57</ref> }बेद जु बिदित बिस्व यह जिते सबै बिष्नुमय भासत तिते |{
<ref>N257.58</ref> }जो यह बानी निगमन गाई सो प्रभु मू र्तिवंत दिखराई |{
<ref>N257.59</ref> }गंगाजल जो हिमकन पाइ ठाँ ठाँ सहज जाइ ठहराइ |{
<ref>N257.60</ref> }आपुहि आप घेरि बछ बाल लै आये ब्रज मोहनलाल |{
<ref>N257.61</ref> }बेनु की धुनि सुनि गोपी धाई अपने कंठनि लै लपटाई |{
<ref>N257.62</ref> }धूरि झारि पुनि पुनि मुख चूमनि नहिं कहि परै प्रेम की घूमनि |{
<ref>N257.63</ref> }उबटन उबटि सलिल उन्हवाये मनभाये भोजन करवाये |{
<ref>N257.64</ref> }उपज्यौ प्रेम तिन बिषै ऐसौ पाछे नंदसुवन सौं जैसौ |{
<ref>N257.65</ref> }अब सुनि लै गाइन कौ पेम बिसरत जिहिं दिख मुनि मन नेम |{
<ref>N257.66</ref> }खरिक निकट जब बछरा बोलै सुनतहि गोधनबृंद कलोलै |{
<ref>N257.67</ref> }हूँकि हँ ूकि आतुर गति आवनि इत तैं इन बछरन की धावनि |{
<ref>N257.68</ref> }चुषनि चुषावनि चाटनि चूँबनि बार बार हित की वह हूँसनि |{
<ref>N257.69</ref> }आपुहि बछरा आपुहि बाल बिहरत ब्रज बन मोहनलाल |{
<ref>N257.70</ref> }एकाकी जस खेलत कोई खेलत ताहि कछु न सुख होई |{
<ref>N257.71</ref> }ऐसैं बरस दिवस निरबह्यौ संकर्षन हू नाहिंन लह्यौ |{
<ref>N257.72</ref> }इक दिन गिरि गोधन पर गाइ चरति ही चढ़ी आपने चाइ |{
<ref>N257.73</ref> }ब्रज समीप बछरन अवेहरि चली जु ग्वाल सके नहिं फेरि |{
<ref>N257.74</ref> }स्वच्छ पुच्छ ऊँची करि लई मानहुँ ढुरत चँवर छबिछई |{
<ref>N257.75</ref> }अति गति पग डारनि हुंकारनि सींचति धरनि दूध की धारनि |{
<ref>N257.76</ref> }बखरे बछरन पै चलि आई मिली आइ कछु नहिं कहि जाई |{
<ref>N258.77</ref> }पाछे गोप जु धाये आये छोभ भरे अति श्रम करि पाये |{
<ref>N258.78</ref> }सुतन निरिख तब सब सुधि गई उपजी प्रीति नई रसमई |{
<ref>N258.79</ref> }ता दिन बल के भयौ सँदेह सिसुन बिषै दिख ब्रज कौ नेह |{
<ref>N258.80</ref> }कहत कि पाछे हुतौ न ऐसौ निरविध नेह अबहिं है जैसौ |{
<ref>N258.81</ref> }अरु मेरे हू उपजत तैसौ कान्ह कमल लोचन सौं जैसौ |{
<ref>N258.82</ref> }ये ब्रजबालक वे तौ नाहीं पाछे हुते जु या ब्रज माहीं |{
<ref>N258.83</ref> }अब तौ नाम दाम दल अंबर बेनु बिषान बेत बल कंबर |{
<ref>N258.84</ref> }कंकन किंकिनि भूषन जिते मोहिं श्री कृष्न अभासत तिते |{
<ref>N258.85</ref> }जब हँसि हलधर हरि तन चह्यौ हरि तब सब हलधर सौं कह्यौ |{
<ref>N258.86</ref> }संकर्षन हू नहिं सुधि परै बिध बावरौ जु पचि पचि मरै |{
<ref>N258.87</ref> }बर्ष दिवस बीते बिध आयौ निरिख बिनोद सु बिस्मय पायौ |{
<ref>N258.88</ref> }वैसैंई बच्छ स्वच्छ ब्रजबाल जमुन कच्छ खेलत नँदलाल |{
<ref>N258.89</ref> }तिनहिं निरिख उत धायौ गयौ बैसैंई दिख अति बिस्मय भयौ |{
<ref>N258.90</ref> }तैसैंई उत के तैसैंइ इत के कहत कि सत्य आहिं धैं कित के |{
<ref>N258.91</ref> }पुनि जौ फिरि आवै इहि ठौर ह्वै रही कछू और की और |{
<ref>N258.92</ref> }बालक बच्छ इहाँ हैं जिते बेनु बिषान बेत्र दल तिते |{
<ref>N258.93</ref> }मुक्तावलि गुंजावलि जु ही नूपुर किंकिनि कंकन सुही |{
<ref>N258.94</ref> }अंबर कंबर संबर जिते निरखे चारु चतुर्भ ुज तिते |{
<ref>N258.95</ref> }घन तन पीतबसन बनमाल अरुन कमल दल नैंन बिसाल |{
<ref>N258.96</ref> }कुंडल मंडित गंड सुदेस मनिमय मुकट सु घूँघर केस |{
<ref>N258.97</ref> }कंबु कंठ कौस्तुभ मनि धरे आयुध संख चक्र कर करे |{
<ref>N258.98</ref> }छबि उलसी तुलसी की माल बनि रही पदपर्जंत बिसाल |{
<ref>N259.99</ref> }बदन बदन मुसकनि छबि लसी चंदन मध्य चंद्रिका जसी |{
<ref>N259.100</ref> }भिन्न भिन्न ब्रह्मांड बिराजै तिन मिध इक इक मूरति भ्राजै |{
<ref>N259.101</ref> }ब्रह्महि आदि चराचर जिते मूरति धरे उपासत तिते |{
<ref>N259.102</ref> }अनिमा महिमादिक सिध जिती महदादिक बिभूति हैं तिती |{
<ref>N259.103</ref> }काल करम गुन अवर न अंत सेवत हैं तहँ मूरतिवंत |{
<ref>N259.104</ref> }सुधि गई बिधहि अचेतन भयौ हंस कौ अंस पकरि रहि गयौ |{
<ref>N259.105</ref> }तिहि छिन ताहि फबी छबि ऐसी जतुर्मुखी कोउ पुतरी जैसी |{
<ref>N259.106</ref> }सरस्वती पति बिचार इमि करै कहा आहि यह सुधि नहिं परै |{
<ref>N259.107</ref> }तब श्री हरि निज हिये बिचारि अज पर अजा जवनिका डारि |{
<ref>N259.108</ref> }कही कि ये अभिमानी लोग मो महिमा नहिं चाहन जोग |{
<ref>N259.109</ref> }तब श्री हरि वह माया जिती अंतरध्यान करी तहँ तिती |{
<ref>N259.110</ref> }बड़ी बेर बिध सुधि भई ऐसैं मरि कै बहुरि उठत कोउ जैसैं |{
<ref>N259.111</ref> }दृग उघारि जौ बिधना चहै तौ वह श्री बृंदाबन अहै |{
<ref>N259.112</ref> }जामैं सर सुंदर तरु सुंदर जे कबहूँ निरखे न पुरंदर |{
<ref>N259.113</ref> }अरु हरि मृग जहँ इक सँग चरै क्षतपियास नैंक न संचरै |{
<ref>N259.114</ref> }मुद भरि श्री हरि कौं नित चहै काके काम क्रोध भय रहै |{
<ref>N259.115</ref> }तहँ निरखे ब्रजराजकुमार अद्वै ब्रह्म अनंत अपार |{
<ref>N259.116</ref> }बहुरि अगाध बोध श्रुति बोलै सो बछ बालक ढँ ूढ़त डोलै |{
<ref>N259.117</ref> }पर्यौ धरनि चरनन पर जाइ सब मुकटन करि परसत पाइ |{
<ref>N259.118</ref> }ज्यौं ज्यौं वह महिमा उर फुरै उठि उठि पद पंकज सो घुरै |{
<ref>N259.119</ref> }श्री हरि कछु न कहत रिस भोये हमरे खेल आनि इन खोये |{
<ref>N259.120</ref> }उठ्यौ सु हरि महिमा करि बोर्यौ बृंदाबन की रज मैं खोर्यौ |{
<ref>N260.121</ref> }हरैं हरैं उठि हरि तन चहै टपकि टपकि नैंनन जल बहै |{
<ref>N260.122</ref> }थर थर कंपत सकल सरीर कमल लिये ठाढ़े बलबीर |{
<ref>N260.123</ref> }नमित बदन दृग भरि रहे पानी गदगद कंठ फुरै नहिं बानी |{
<ref>N260.124</ref> }सापराध बिध निपटहि डर्यौ अंजुलि जोरि स्तुति अनुसर्यौ |{
<ref>N260.125</ref> }बच्छ हरन बिध बुधि हरन सुनै जु इहि अध्याइ |{
<ref>N260.126</ref> }नंद सकल मंगल करै जग दंगल मिटि जाइ |{
<ref>N260.1</ref> }अब सुनि लै चउदहौ अध्याइ ब्रह्मस्तुति जहँ अदभुत भाइ |{
<ref>N260.2</ref> }अति अगाध महिमा अवगाहि पुनि पुनि रूप अनूपम चाहि |{
<ref>N260.3</ref> }अवर न कछू फुरै अरबरै बिध नँदनंदन बंदन करै |{
<ref>N260.4</ref> }अहो ईड्य नव घन तन स्याम तड़ि दिव पीत बसन अभिराम |{
<ref>N260.5</ref> }मोर बच्छ छबि छाजत भाल नैंन बिसाल सु उर बनमाल |{
<ref>N260.6</ref> }रस पुंजा गुंजा अवतंस कवल बिषान बेत्र बर बंस |{
<ref>N260.7</ref> }मृदु पद बृंदा बिपिन बिहार नमो नमो ब्रजराज कुमार |{
<ref>N260.8</ref> }हो प्रभु यह तुम्हरौ अवतार सुलभहि प्रगट सकल श्रुतिकार |{
<ref>N260.9</ref> }मो पर परम अनुग्रह कर्यौ किधैं भक्तन की इच्छा धर्यौ |{
<ref>N260.10</ref> }याकी महिमा नहिं कहि परै मो से जौ अनेक पचि मरै |{
<ref>N260.11</ref> }जो साच्छात बस्तु इक आहि अवतारी अवलंबत ताहि |{
<ref>N260.12</ref> }सो तुम जाने परत कौंन पै ससि है जात न गह्यौ बौन पै |{
<ref>N261.13</ref> }जौ कहहु कि हम अस दुर्गेय पायौ परे न जाकौ भेय |{
<ref>N261.14</ref> }तौ पै इतर दुस्तर संसार कैसैं तरिहै परिहै पार |{
<ref>N261.15</ref> }तहाँ कहत बिध माथ नवाइ सुनहु नाथ निज प्राप्ति उपाइ |{
<ref>N261.16</ref> }ग्यान बिषै प्रयास परिहरै तुम्हरी कथा बिषै मन धरै |{
<ref>N261.17</ref> }जैसैं सुंदर संत तुम्हारे कथा अमृत के बरषनहारे |{
<ref>N261.18</ref> }तिन पै सुनै श्रवन रस भरै मन बच कर्म बंदन पुनि करै |{
<ref>N261.19</ref> }बैठे ठौर कथा रस पीवै जे इहि भाँति जगत मैं जीवै |{
<ref>N261.20</ref> }अहो अजित तिन करि तुम जीते ग्यानी डोलत भटकत रीते |{
<ref>N261.21</ref> }अब बिध कहत ग्यान है जोई भक्ति बिना सोउ सिद्ध न होई |{
<ref>N261.22</ref> }तुम्हरी भगति अमीरस सरवर मोच्छादिक जाके बस निर्झर |{
<ref>N261.23</ref> }तिहि तजि जे केवल बोध कौं करत कलेस चित्त सोध कौं |{
<ref>N261.24</ref> }तिन कहुँ छिन ही छिन श्रम बढ़ै और कछू न तनक कर चढ़ै |{
<ref>N261.25</ref> }जैसैं कनबिहीन लै धान धमकि धमकि कूटत अग्यान |{
<ref>N261.26</ref> }फल तहँ बिरथ यहै दुख भरै खोटत हाथनि फोटक परै |{
<ref>N261.27</ref> }अब बिध सदाचार बिध लिये करत प्रमान भक्ति दृढ़ हिये |{
<ref>N261.28</ref> }हो प्रभु पाछे बहुतक भोगी तजि तजि भोग भये भल जोगी |{
<ref>N261.29</ref> }दिढ़ अष्टांग जोग अनुसरै ग्यान हेतु बहुतै तप करै |{
<ref>N261.30</ref> }अति श्रम जानि तहाँ तैं फिरै तुम कहुँ कर्म समर्पन करै |{
<ref>N261.31</ref> }तिन करि सुद्ध भयौ मन मर्म तब कीने प्रभु तुम्हरे कर्म |{
<ref>N261.32</ref> }कथा श्रवन करि पाई भक्ति जाके संग फिरत सब मुक्ति |{
<ref>N261.33</ref> }ता करि आत्मतत्व कौं पाइ बैठे सहज परम गति पाइ |{
<ref>N262.34</ref> }अब बिध कहत कि निर्गुन ग्यान तिहि समान दुर्घट नहिं आन |{
<ref>N262.35</ref> }लछिमी जदपि नित्य उर रहै सो पुनि तनक कबहुँ नहिं लहै |{
<ref>N262.36</ref> }जाके रूप न रेख न क्रिया तिहि लालच अवलंबै हिया |{
<ref>N262.37</ref> }तदपि केई तजि तजि सब कित्त निर्मल करत चित्त की बृत्ति |{
<ref>N262.38</ref> }सहजहि सून्य समाधि लगाइ लेत हैं तामैं तुम कौं पाइ |{
<ref>N262.39</ref> }पै यह सगुन सरूप तुम्हारौ ह्याँ मन खोयौ जात हमारौ |{
<ref>N262.40</ref> }ये अदभुत अवतार जु लेत बिस्वहि प्रतिपालन के हेत |{
<ref>N262.41</ref> }नाम रूप गुन कर्म अनंत गनत गनत कोउ लहै न अंत |{
<ref>N262.42</ref> }धरनी के परमान जितेक हिमकन अरु उड़ गगन तितेक |{
<ref>N262.43</ref> }कालहि पाइ निपुन जन कोइ तिनहिं गनै अस समरथ होइ |{
<ref>N262.44</ref> }ऐ परि सगुन रूप गुन जिते काहू पै कहि परत न तिते |{
<ref>N262.45</ref> }तातैं तव भगतिहि अनुसरै तुम्हरी कृपा मनायौ करै |{
<ref>N262.46</ref> }कब मो पर नँदनंदन ढरिहैं मधुर कटाच्छ चितै रस भरिहैं |{
<ref>N262.47</ref> }निज प्रारब्ध कर्म फल खाइ अनासक्त नैंक न ललचाइ |{
<ref>N262.48</ref> }अरु अति तप कलेस नहिं करै श्रवन कीर्तन रस संचरै |{
<ref>N262.49</ref> }इहि बिध जियै सुभागहि पावै मर्यौ कहा कोउ झगरन आवै |{
<ref>N262.50</ref> }अपराधी बिध थरथर डरै निज अपराध निवेदन करै |{
<ref>N262.51</ref> }देखहु नाथ दुर्जनता मेरी महिमा चह्यौ जह्यौं प्रभु केरी |{
<ref>N262.52</ref> }अगिनि तैं बिस्फुलिंग ज्यौं जगै अगिनिहि बिभव दिखावन लगै |{
<ref>N262.53</ref> }पटबिजना ज्यौं पंख डुलाइ लयौ चहत रबि मंडल छाइ |{
<ref>N262.54</ref> }और सुनहु प्रभु उपमा आछी गरुड़हि आँखि दिखावै माछी |{
<ref>N262.55</ref> }अब कहत कि मेरौ अपराधु छमा करहु हौं निपट असाधु |{
<ref>N263.56</ref> }रज गुन तैं उपज्यौ अग्यानी तुम तैं भिन्न ईस अभिमानी |{
<ref>N263.57</ref> }मायामद उनमद ह्वै गयौ सूझै न कछू अंध तम छयौ |{
<ref>N263.58</ref> }यातैं अनुकंपाही करौ भृत्य जानि कछु जीय न धरौ |{
<ref>N263.59</ref> }चार्यौ फुटी जु जन जानियौ ताकौं नाथ न बुरौ मानियौ |{
<ref>N263.60</ref> }जौ कहहु कि क्यौं इतौ लिलाहि तुम हूँ तौ इक ईसुर आहि |{
<ref>N263.61</ref> }तहाँ कहत बिध जोरे हाथ बातै समुझि कहौ ब्रजनाथ |{
<ref>N263.62</ref> }कित हौं कित महिमा नाथ की कहत हौ चींटी हथी साथ की |{
<ref>N263.63</ref> }प्रकृति महद हंकार अकास बायु बारि बसुमति हुतास |{
<ref>N263.64</ref> }सप्तावरन जु यह इक भौन तुम हीं कहौ तहाँ हौं कौंन |{
<ref>N263.65</ref> }सप्त बितस्ति काइ कौं कर्यौ रहत बहुत कहाँ धैं पर्यौ |{
<ref>N263.66</ref> }ऐसौ कोटि कोटि ब्रह्मंड तुमरी एक रोम के खंड |{
<ref>N263.67</ref> }उपजत भ्रमत फिरत नहिं चैन जैसैं जालरंध्र त्रिसरैन |{
<ref>N263.68</ref> }निपटहि तुच्छ न काहू लाइक कृपा करौ न लरौ ब्रजनाइक |{
<ref>N263.69</ref> }हो प्रभु जैसैं जननी गर्भ रहत है निपट अबुध वह अर्भ |{
<ref>N263.70</ref> }कूखि बिषै कर चरनन तानै तौ कहा मात बुरौ है मानै |{
<ref>N263.71</ref> }तैसैं हौं तव कूखि के माही करत कलोल कछू सुधि नाहीं |{
<ref>N263.72</ref> }अब कहत कि हौं तुम्हरौ चेरौ तुम तैं प्रगट जनम यह मेरौ |{
<ref>N263.73</ref> }जब सब लोग चराचर जितौ प्रलय उदिध मिध मज्जत तितौ |{
<ref>N263.74</ref> }तब हौं तुम्हरी नाभि कमल तैं निकस्यौ नहिं इहि उदर अमल तैं |{
<ref>N263.75</ref> }कमलज कमलज मेरौ नाम मृषा आहि जानै सब ग्राम |{
<ref>N264.76</ref> }जौ कहहु कि वे तौ हम नाहीं सो वह नाराइन जल माहीं |{
<ref>N264.77</ref> }हमरौ ब्रज बृंदाबन धाम तहीं जाहु ह्याँ नहिं कछु काम |{
<ref>N264.78</ref> }क्यौं आयौ हमरे ब्रज इहाँ कहत है बिध तब बातहि तहाँ |{
<ref>N264.79</ref> }तुम नहिं नहिं नाराइन स्वामी अखिल लोक के अंतर्जामी |{
<ref>N264.80</ref> }नार कहावत जीव जितेक बहुरि नार ये नीर तितेक |{
<ref>N264.81</ref> }तिन मैं नहिंन अयन रावरौ हो प्रभु मोहिं करत बावरौ |{
<ref>N264.82</ref> }नीरहि मैं नाराइन जोई हो प्रभु तुम्हरी मूरति सोई |{
<ref>N264.83</ref> }जौ कहहु कि हम यौं करि पाये अपरिछिन्न नित निगमन गाये |{
<ref>N264.84</ref> }तुम परिछिन्न कहत हौ धात तहाँ कहत बिध इहि बिध बात |{
<ref>N264.85</ref> }जब हौं कमल नाल ह्वै गयौ मन के बेग बरष सत भयौ |{
<ref>N264.86</ref> }जौ तुम जल करि आवृत होते रहते दुरे कितक लैं मो ते |{
<ref>N264.87</ref> }पुनि जब तुमहिं दया करि कह्यौ तप तप सो मैं दृढ़ करि गह्यौ |{
<ref>N264.88</ref> }तब रंचक तुम हिय मैं आइ बहुर्यौ गये चटपटी लाइ |{
<ref>N264.89</ref> }ये तुम्हरी माया की गुरझैं सब जन अरझे नाहिंन सुरझैं |{
<ref>N264.90</ref> }अरु अब हीं याही अवतार हो ईस्वर ब्रजराजकुमार |{
<ref>N264.91</ref> }जननी कौं माया दिखराई चकित भई अति बिस्मय पाई |{
<ref>N264.92</ref> }बिस्व चराचर है यह जितौ बाहिर प्रगट देखियै तितौ |{
<ref>N264.93</ref> }सो तुम जठर मध्य दिखरायौ तहँ इक कौतुक और बतायौ |{
<ref>N264.94</ref> }तामैं तुम देखे इहि भाइ साँट लिये डाँटति जसु माइ |{
<ref>N265.95</ref> }बिंब मध्य प्रतिबिंब तौ होइ जाकौं कहैं चहैं सब कोइ |{
<ref>N265.96</ref> }प्रतिबिंब मैं बिंब दिखरावै माया बिन यह क्यौं बिन आवै |{
<ref>N265.97</ref> }जातैं थर थर कंपत हियौ अजहूँ सुधि न कहा है कियौ |{
<ref>N265.98</ref> }प्रथमहि मैं तुम देखे एक बहुर्यौ बालक बच्छ जितेक |{
<ref>N265.99</ref> }बेनु बिषान बेत्र दल जिते ह्वै रहे चारु चतुर्भुज तिते |{
<ref>N265.100</ref> }पुनि इक इक ब्रह्मांड के नाइक सेवत मो समेत सब लाइक |{
<ref>N265.101</ref> }पुनि अति एक एक छबि बाढ़े देख मैं मनमोहन ठाढ़े |{
<ref>N265.102</ref> }तव महिमा कौतुक जौ आहि को समरथ जानै जो ताहि |{
<ref>N265.103</ref> }हो प्रभु तव पद कमल सुदेस ताके रस प्रसाद कौ लेस |{
<ref>N265.104</ref> }कबहूँ काहू पै ढुरि आवै तब भल महिमा तत्वहि पावै |{
<ref>N265.105</ref> }ऐसैं अस्तुति बहु बिध कीनी निर्गुन सगुन रूप रँग भीनी |{
<ref>N265.106</ref> }पुनि प्रार्थत सब सुरन कौ रानौ भक्ति बिभौ जु देखि ललचानौ |{
<ref>N265.107</ref> }अहो नाथ मो कहुँ यौं करौ जौ तरुना करुना रस ढरौ |{
<ref>N265.108</ref> }इहि जनम मैं और जनम मैं नर जनम मैं तृजग जनम मैं |{
<ref>N265.109</ref> }तुमरे भक्तन मैं कछु ह्वै कै सोऊ चरन सरोजन छवै कै |{
<ref>N265.110</ref> }अब बिध भक्तानंद जु पग्यौ ब्रज कौ भाग सराहन लग्यौ |{
<ref>N265.111</ref> }हो प्रभु धन्य धन्य ये गोपी धनि ये धेनु परम रस ओपी |{
<ref>N265.112</ref> }बालक ह्वै बछ ह्वै प्रभु जिन के पीवत भये पयोधर तिन के |{
<ref>N265.113</ref> }बहुर्यौ तनक स्तन पय पाइ बार बार तुम रहत अघाइ |{
<ref>N265.114</ref> }कब के जग्य भाग हो खात तहँ तुम तनकौ नहिंन अघात |{
<ref>N265.115</ref> }इह ब्रजजन की भाग बड़ाई हो प्रभु मो पै नहिं कहि जाई |{
<ref>N265.116</ref> }जा प्रभु के आनँद कौ लेस बर्तन अज सिव सेस महेस |{
<ref>N266.117</ref> }सो तुम निरविध परमानंद जिन के मित्र परम सुख कंद |{
<ref>N266.118</ref> }पुनि परिपूरि रहे जहँ तहाँ जाहु तौ तब जब हौहु न उहाँ |{
<ref>N266.119</ref> }जगत बियापी ब्रह्म जु आहि प्रभु की प्रभा कहत कबि ताहि |{
<ref>N266.120</ref> }इत तैं बहुरि अनत कहुँ जात न यातैं नंदसुवन जु सनातन |{
<ref>N266.121</ref> }इन की भाग महिम तौ रहौ हमरे भूरि भाग तन चहौ |{
<ref>N266.122</ref> }जद्यपि इन की इंद्री जिती हम करि नाहिंन कीनी तिती |{
<ref>N266.123</ref> }तदपि तनक अभिमान के साथ हम सब कृत्य कृत्य भये नाथ |{
<ref>N266.124</ref> }नेत्रादिक इंद्यिगन जिते हमरे पानपात्र प्रभु तिते |{
<ref>N266.125</ref> }तुम्हरे सुंदर सुंदर अंग छिन छिन उठति जु अमृत तरंग |{
<ref>N266.126</ref> }तिन करि पुनि पुनि पियत जथारथ सूर्जादिक सब भये कृतारथ |{
<ref>N266.127</ref> }बहुर्यौ इक इक इंद्यि केरे धन्य भये हम से बहुतेरे |{
<ref>N266.128</ref> }जिन की सब इंद्यि रस पगी सब ही बिध ते तुम हीं लगी |{
<ref>N266.129</ref> }तिन के भाग की महिमा जौन हो प्रभु ताहि कहि सकै कौंन |{
<ref>N266.130</ref> }तातैं यह माँगत प्रभु पहियाँ कै ब्रज कै बृंदाबन महियाँ |{
<ref>N266.131</ref> }औषिध बीरुध तृन द्रुम बेली जहँ इन ब्रजबासिन की केली |{
<ref>N266.132</ref> }तहँ कौ मोहिं कछू अस करौ इन की पद रज मो पै परौ |{
<ref>N266.133</ref> }जौ कहौ सत्य लोक क्यौं तज्यौ मर्त्य लोक काहे तैं भज्यौ |{
<ref>N266.134</ref> }तहाँ कहत बिध इहि बिध बैन हे श्री कृष्न कमल दल नैंन |{
<ref>N266.135</ref> }जा प्रभु की पद पंकज धूरि ढूँढ़त निगम सु अजहूँ दूरि |{
<ref>N266.136</ref> }सो तुम जिन के जीवननाथ जैसैं दीन मीन के पाथ |{
<ref>N267.137</ref> }इन के भक्ति लहलहत ऐसी देखी सुनी न कितहूँ तैसी |{
<ref>N267.138</ref> }मोहिं तौ सोच पर्यौ है महा हो प्रभु इन कौं दैहौ कहा |{
<ref>N267.139</ref> }बड़ी बड़ाई मुकति तुम्हारे जाकौं चार्यौ वेद पुकारे |{
<ref>N267.140</ref> }इन के बेष मात्र पूतना महा पापिनी जगत धूतना |{
<ref>N267.141</ref> }बहुर्यौ प्रभु कौं मारन कारन आई थन लगाइ गर दारुन |{
<ref>N267.142</ref> }सो वह बकी सकल कुल लै कै बैठी जाइ तनक बिष दै कै |{
<ref>N267.143</ref> }जिन के गेह देह धन धाम लागे सकल रावरे काम |{
<ref>N267.144</ref> }दैहौ कहा महा अरझेरौ मोह्यौ जात इहाँ मन मेरौ |{
<ref>N267.145</ref> }हौं जानौं नित रिनी रहौगे टक टक इन के बदन चहौगे |{
<ref>N267.146</ref> }जौ कहहु कि ये तौ सब रागी सुत बित मित्र बिषै रस पागी |{
<ref>N267.147</ref> }मोहिं कोउ बीतराग भल पावै तहँ बिध भक्ति बिभौ दिखरावै |{
<ref>N267.148</ref> }हे सुंदर बर नंदकिसोर रागादिक तबई लगि चोर |{
<ref>N267.149</ref> }तबई लगि बंधन आगार देह गेह अरु नेह बिथार |{
<ref>N267.150</ref> }तबई लगि दिढ़ जंजर जेरी मोह लोह की पाइनि बेरी |{
<ref>N267.151</ref> }तब लैं मननि बासना छये जब लगि तुम्हरे नाहिंन भये |{
<ref>N267.152</ref> }जो कोउ कहै प्रभु बैभव जितौ हम सम्यक जानत हैं तितौ |{
<ref>N267.153</ref> }जानहु ते जानहु जो जग चर मो तैं तौ मन बचन अगोचर |{
<ref>N267.154</ref> }अब मो कौं अपनौ करि जानौ मो कृत कछु अपराध न मानौ |{
<ref>N267.155</ref> }हमरौ ग्यान बीर्ज बल जितौ प्रभु तु सम्यक जानहु तितौ |{
<ref>N267.156</ref> }इतनी माँगत अहो अनंत बंदन करौं कल्प परजंत |{
<ref>N268.157</ref> }बार बार परिकर्मा दै कै सुंदर बदन बिलोकन कै कै |{
<ref>N268.158</ref> }चल्यौ नाथ कौं माथ नवाइ अधिकरी पै रह्यौ न जाइ |{
<ref>N268.159</ref> }जब बिरंचि गमने निज धाम तब घनस्याम परम अभिराम |{
<ref>N268.160</ref> }कच्छ तैं बच्छ लिये ही आये तिही पुलिन सिसु बैठे पाये |{
<ref>N268.161</ref> }बीत्यौ जदपि बरष इक काल बिछुरे सुंदर मोहनलाल |{
<ref>N268.162</ref> }तदपि अर्द्ध छिन मानत भये अदभुत प्रभु की माया छये |{
<ref>N268.163</ref> }कवन कवन माया नहिं भूले जगत हिँडोरे बड्डे झूले |{
<ref>N268.164</ref> }ये कछु माया करि नहिं मोहे प्रभु की इच्छा करि अति सोहे |{
<ref>N268.165</ref> }मोहे से तब कहत हैं बाल बेगि ही आये मोहनलाल |{
<ref>N268.166</ref> }एकल कवल न पावन पायौ भैया तो बिन जाइ न खायौ |{
<ref>N268.167</ref> }तैं हूँ तौ हम बिन नहिं खायौ हाथ कवल वैसैं ही आयौ |{
<ref>N268.168</ref> }आवहु बैठहु भोजन करैं इत ये बच्छ कच्छ मैं चरैं |{
<ref>N268.169</ref> }जब ऐसैं बोले ब्रजबाल बिहँसन लागे नंद के लाल |{
<ref>N268.170</ref> }मंडल करि बैठे पुनि आछे जैसैं बान बन्यौ हो पाछे |{
<ref>N268.171</ref> }अति रुचि सौं मिलि भोजन कर्यौ इहि बिध वा बिध कौ मद हर्यौ |{
<ref>N268.172</ref> }सीथ जु परैं दही रस भरे सदन जाइ बिध लालच खरे |{
<ref>N268.173</ref> }काक न भयौ फिर्यौ इतरातौ चुनि चुनि सुंदर सीथन खातौ |{
<ref>N268.174</ref> }चले घरन अजगर दरस ते हिय सरसते सुखन बरसते |{
<ref>N268.175</ref> }गातनि धात के चित्र बनाये सीसनि मोर के चंद सुहाये |{
<ref>N268.176</ref> }बेनु सृंगदल ललित बजावत नव नव गीत पुनीतन गावत |{
<ref>N268.177</ref> }पंकज फेरत बछरन घेरत लै लै तिन के नाम निबेरत |{
<ref>N269.178</ref> }गोपी दृगन के उत्सव रूप ब्रज आये नँद नंद अनूप |{
<ref>N269.179</ref> }बीत्यौ एक बरष जिहि काल ब्रज मैं कहत भये ब्रजबाल |{
<ref>N269.180</ref> }आज एक नंद जू के लाल मार्यौ ब्याल महा बिकराल |{
<ref>N269.181</ref> }यह जो चरित मोहनलाल कौ बन भोजन मर्दन ब्याल कौ |{
<ref>N269.182</ref> }अरु बिध स्तुति जो सुनै सुनावै सो नर सब पुरुषारथ पावै |{
<ref>N269.183</ref> }चित दै सुनै जो चतुर कोउ चतुरदसौं अध्याइ |{
<ref>N269.184</ref> }गुनत चतुरदस भुवन तैं परै परम गति जाइ |{
<ref>N269.1</ref> }अब सुनि लै पंद्रहौ अध्याइ चलिहैं कान्ह चरावन गाइ |{
<ref>N269.2</ref> }बन की स्तुति कछु श्रीमुख करिहैं धेनुक हति ब्रज सुख बिस्तरिहैं |{
<ref>N269.3</ref> }मंडित बय पौगंड सुदेस छिन छिन ससि लैं बढ़त सु बेस |{
<ref>N269.4</ref> }खेलत ललित खेल ब्रज महियाँ चलत चहन लागे परछहियाँ |{
<ref>N269.5</ref> }गोपालन संमत जब जाने द्विज बर बोलि नंद जू आने |{
<ref>N269.6</ref> }भल मुहूर्त्त लै दान दिवाइ पठये कान्ह चरावन गाइ |{
<ref>N269.7</ref> }जसु लगी मंगल गीत गवावन नंद चले बन लैं अवरावन |{
<ref>N269.8</ref> }सखा साथ बल भैया साथ राजत रुचिर मंगली माथ |{
<ref>N269.9</ref> }बीच अछत सु कवन छबि गनौं मोती जमे चंद मिध मनौं |{
<ref>N269.10</ref> }आगे करि दये गोधन बृंद बदन चूमि ब्रज बगदे नंद |{
<ref>N269.11</ref> }गाइन की छबि नहिं कहि परै रूप अनूप सब के हिय हरै |{
<ref>N269.12</ref> }कंचन भूषन सब के गरै घनन घनन घंटागन करै |{
<ref>N270.13</ref> }उज्जल बरन सु को है हंस कामधेनु सब जिन कौ अंस |{
<ref>N270.14</ref> }दरपन सम तन अति दुति देत जिन मिध हरि झाँईं झुकि लेत |{
<ref>N270.15</ref> }बृंदाबन छबि कहत बनैं न भूलि रहैं जहँ हरि के नैंन |{
<ref>N270.16</ref> }जामैं संतत बसत बसंत प्रफुलित नाना कुसुम अनंत |{
<ref>N270.17</ref> }कंटक द्रुम एकौ नहिं जहाँ चिदाभास भासत सब तहाँ |{
<ref>N270.18</ref> }चलत जु नहिं लीलारस रले मति हरि आवैं इत ही चले |{
<ref>N270.19</ref> }सुंदर तरु सुरतरु तहँ को है जे मनमोहन के मन मोहै |{
<ref>N270.20</ref> }अरुन अरुन नव पल्लव पात जनु हरि के अनुराग चुचात |{
<ref>N270.21</ref> }रटत बिहंगम रंगन भरे बात कहत जनु द्रुम रस ढरे |{
<ref>N270.22</ref> }कोकिल कूजति इमि छबि पावति जनु मधु बधू सुमंगल गावति |{
<ref>N270.23</ref> }कुसुम धूरि धँ ूधरी सु कुंज गुंजत मंजु घोष अलि पुंज |{
<ref>N270.24</ref> }सुंदर सर निर्मल जल ऐसैं संत जनन के मानस जैसैं |{
<ref>N270.25</ref> }तिन मिध अमल कमल अस लसे जनु आनंद भरे सर हँसे |{
<ref>N270.26</ref> }जल पर परी पराग जु सोहै अबीर भरे नव दर्पन को है |{
<ref>N270.27</ref> }जहँ लगि बृंदाबन की भूमि औरहि बिध रही जमुना झूमि |{
<ref>N270.28</ref> }परमाधार सु रस जो आहि बहति रहति निसि बासर ताहि |{
<ref>N270.29</ref> }जित दिखयै तित सुख की रैनी कनक करारे रतनन सैनी |{
<ref>N270.30</ref> }मंजुल बृंदाबन की गुंजा कृष्न नाम मुख सुख की पुंजा |{
<ref>N270.31</ref> }तिनहिं बिलोकि लटू ह्वै गये तुरतहि तोरि हार गुहि लये |{
<ref>N270.32</ref> }निरखे द्रुम जु फूल फल नये मधुकर निकर महा छबि छये |{
<ref>N270.33</ref> }नये जु फल फूलन के भार लगि लगि रही धरनि द्रुम डार |{
<ref>N270.34</ref> }बार बार हरि तिन तन चहैं बल भैया सौं बातै कहैं |{
<ref>N271.35</ref> }देखहु हो ये द्रुम या बन के सब सुख करने हरने मन के |{
<ref>N271.36</ref> }सिखा निकरि परसत तुव पाइ जानत हौ कछु इन कौ भाइ |{
<ref>N271.37</ref> }कहत कि हो ईस्वर जगनाइक हौ तौ तुम सबहिन सुखदाइक |{
<ref>N271.38</ref> }ऐ परि हम पर बहुतै ढरे जातैं या बन के द्रुम करे |{
<ref>N271.39</ref> }अरु देखहु या बन के भृंग बोलत डोलत तुम्हरे संग |{
<ref>N271.40</ref> }जनु ये मुनिगन अलि ह्वै आये जदपि गुपत तदपि लिख पाये |{
<ref>N271.41</ref> }धनि यह धर जा पर पग धरौ धनि ये कुंज जहाँ संचरौ |{
<ref>N271.42</ref> }धनि ये सर सरिता जहँ खोरत धनि ये कुसुम जिनहिं कर तोरत |{
<ref>N271.43</ref> }इहि बिध बिहरत बृंदाबन मैं छिन छिन अति रति उपजत मन मैं |{
<ref>N271.44</ref> }कहुँ कहँ ु हंसन मिलि सु कलोलत वैसैं ही डोलत वैसैं ही बोलत |{
<ref>N271.45</ref> }कहूँ मत्त निरतत दिख मोर तैसैं ही निरतत नंदकिसोर |{
<ref>N271.46</ref> }कहूँ मदांध मधुप जहँ गावत तिन सँग मिलि गावत छबि पावत |{
<ref>N271.47</ref> }कबहूँ दूरि जाइ जब गाइ ललित कदंबन पर चढ़ि जाइ |{
<ref>N271.48</ref> }आनँदघन सम सुंदर टेरनि इत उत वह हेरनि पट फेरनि |{
<ref>N271.49</ref> }हे गंगे हे हे गोदावरि हे जमुने हे भावरि चावरि |{
<ref>N271.50</ref> }हे मंजरि हे कुंजरि सीयरि हे हे धौरी धूमरि पीयरि |{
<ref>N271.51</ref> }कबहूँ मल्लजुद्ध मिलि खेलत मद गज ज्यौं ठेलत पग पेलत |{
<ref>N271.52</ref> }श्रमित होत आवत तरु तरे किसलय सयन सु पेसल करे |{
<ref>N271.53</ref> }पौढ़त सखा सघन सिर नाइ कोई बडभाग पलोटत पाइ |{
<ref>N271.54</ref> }कोई कोमल पद लै कर मींजत कोई लै कुसम बीजना बीजत |{
<ref>N271.55</ref> }कोई अति मधुर मधुर सुर गावत साँवरे कुँवरहि नींद अनावत |{
<ref>N271.56</ref> }कबहूँ बल भैया के पाइ आपुन हरि दाबत भरि भाइ |{
<ref>N272.57</ref> }बिहरत इहि परकार बिहार ज्यौं गाइन सँग ग्वार गँवार |{
<ref>N272.58</ref> }जा कहुँ मुनि मन करत बिचार निगम अगम पावत नहिं पार |{
<ref>N272.59</ref> }लछिमी ललना ललित सु पाइ लालति ज्यौं निधनी धन पाइ |{
<ref>N272.60</ref> }बड़ी बेर आवत सिव मन मैं सो प्रभु यौं बिहरत या बन मैं |{
<ref>N272.61</ref> }खेलत खेलत खेल सुहाये गोधन लै गिरि गोधन आये |{
<ref>N272.62</ref> }सखा एक श्रीदामा नाम बोल्यौ जाइ सकल गुनधाम |{
<ref>N272.63</ref> }अहो अतुल बल श्री बलराम अहो दुष्ट निदरन घनस्याम |{
<ref>N272.64</ref> }इत तैं निकट ताल बन महा मिष्ट मिष्ट फल कहियै कहा |{
<ref>N272.65</ref> }यह दिख उन कौ परिमल आवत चपर्यौ हमरे चितहि चुरावत |{
<ref>N272.66</ref> }भारी भूख लगी है चलौ भैया बहुत मानिहैं भलौ |{
<ref>N272.67</ref> }ऐ परि तहँ इक धेनुक नाम बड़ौ बाम ताकौ बिश्राम |{
<ref>N272.68</ref> }जाके डर नर जात न कोई तछिन भछन करि डारै सोई |{
<ref>N272.69</ref> }सुनतहि चले सु लागत भले ऐसैं दुष्ट कितैं दलमले |{
<ref>N272.70</ref> }आगे भये बिहँसि बलराम पाछे करि लये मोहन स्याम |{
<ref>N272.71</ref> }धसे बिसाल ताल बन जाइ मत्त गयंद ज्यौं कानन आइ |{
<ref>N272.72</ref> }दिये जु ताल सनाल हलाइ भूखे ग्वाल लिये सब खाइ |{
<ref>N272.73</ref> }सुनि कै आयौ धेनुक धाइ धर डगमगत धरत यौं पाइ |{
<ref>N272.74</ref> }गर्दभ सब्द करत इहि भाइ सुर डरपे कि लिये हम आइ |{
<ref>N272.75</ref> }अति बल सौं बल की ढिँग गयौ पछिले चरन चलावत भयौ |{
<ref>N272.76</ref> }ते पग तबहिं पकरि हैं लये पकरत प्रान निकसि ही गये |{
<ref>N272.77</ref> }फेरि फेरि ऐसैं गहि डार्यौ ऊँचे हुतौ सु ता करि झारयौ |{
<ref>N273.78</ref> }औरौ खर आये रिस भीने तेऊ सबै डेल से कीने |{
<ref>N273.79</ref> }परे जु ताल बिसाल सु ऐसैं प्रबल पवन के मारें जैसैं |{
<ref>N273.80</ref> }परे बिसाल ताल इमि मही बिच बिच गर्दभ परत न कही |{
<ref>N273.81</ref> }ज्यौं रबि अस्त होत आडंबर कारे पियरे बादर अंबर |{
<ref>N273.82</ref> }छिनक मैं मारि डारि सब चले कहत हैं ग्वाल भले जू भले |{
<ref>N273.83</ref> }ब्रज कहुँ आवत अति छबि पावत बालक बृंद सु कीरति गावत |{
<ref>N273.84</ref> }ऊपर सुर सुमन सु बरषावत मुदित भये दुंदुभी बजावत |{
<ref>N273.85</ref> }मंद मंद गति गाइन पाछे चलत ललन छबि पावत आछे |{
<ref>N273.86</ref> }गोरज छुरित कुटिल कच बने जनु मधुकर पराग रस सने |{
<ref>N273.87</ref> }मंजुल मोरमुकट की लटकनि कंचन कुंडल गंडनि झलकनि |{
<ref>N273.88</ref> }उर बनमाल सु नैंन बिसाल बाजत मोहन बेनु रसाल |{
<ref>N273.89</ref> }सुनि कै गोपबधू सब निकसी मुद्रित कमल कली जनु बिकसी |{
<ref>N273.90</ref> }हरि मुख कमल भर्यौ रस रंग गोपी लोचन लंपट भृंग |{
<ref>N273.91</ref> }पुनि पुनि करि कै पान अघाने दृगन के बासर बिरह सिराने |{
<ref>N273.92</ref> }तब कछु नैंनन पूजा कीनी लज्जा सहित हँसनि रँग भीनी |{
<ref>N273.93</ref> }ता पाछे बर कुटिल कटाछे चली जु प्रेम रँगीली आछे |{
<ref>N273.94</ref> }यह तिन की पूजा अभिराम लै आये घर मोहन स्याम |{
<ref>N273.95</ref> }जसुमति द्वार आरतौ कियौ पौंछि कै बदन सदन मैं लियौ |{
<ref>N273.96</ref> }उबटन उबटि फुलेल लगाइ स्वच्छ सुगंध सलिल अन्हवाइ |{
<ref>N273.97</ref> }सुभग सुस्वाद सु बिंजन आनि जननी ज्याँये अपने पानि |{
<ref>N273.98</ref> }रितु रितु के भोजन अनुकूल रितु रितु के बर फूल दुकूल |{
<ref>N273.99</ref> }भोजन करि तब खरिकनि जाइ फिरि घर गवने गाइ दुहाइ |{
<ref>N274.100</ref> }दुग्ध फैन सम सेज बनाइ पौढे तहाँ कुँवर बर जाइ |{
<ref>N274.101</ref> }नंद नींद नँद नंद की कही जु इहि अध्याइ |{
<ref>N274.102</ref> }गुनातीत कौ सोइबौ सब भगतन कौ भाइ |{
<ref>N274.103</ref> }पुनि इक दिन बिन ही बलराम सखन सहित बन गवने स्याम |{
<ref>N274.104</ref> }पसु अरु पसुप तृषित अति भये चले चले कालीदह गये |{
<ref>N274.105</ref> }बनमाली आवत हे पाछे बन छबि देखत देखत आछे |{
<ref>N274.106</ref> }तब लगि ग्वाल बाल अरु गाइ महा गरल जल पीयौ जाइ |{
<ref>N274.107</ref> }जौ पाछे आवहिं नँदलाल मरे परे सब गोधन ग्वाल |{
<ref>N274.108</ref> }अमृत दृष्टि करि सींचि जिवाये उठे सबै अति बिस्मय पाये |{
<ref>N274.109</ref> }कहन लगे कि मरे हम सबै इहि नँदलाल जिवाये अबै |{
<ref>N274.110</ref> }तब बनमाली सब गुनसाली काढ़ि दियौ तिहि दह तैं काली |{
<ref>N274.1</ref> }अब सुनि लै षोढसौ अध्याइ कीनी प्र.ख्न परीच्छित राइ |{
<ref>N274.2</ref> }हो प्रभु वह दह महा अगाध तरल गरल करि भर्यौ असाध |{
<ref>N274.3</ref> }कमल तैं अति कोमल बनमाली तहँ तैं कैसैं काढ़यौ काली |{
<ref>N274.4</ref> }तहँ पुनि बहुत जुगन कौ कह्यौ सर्प अजलचर क्यौं जल रह्यौ |{
<ref>N274.5</ref> }गोप बेष श्रीकृष्न चरित्र अति बिचित्र अरु परम पबित्र |{
<ref>N274.6</ref> }निरविध मधु की धारा आहि सु को जु तृपतै पीयत ताहि |{
<ref>N274.7</ref> }हरिलीला रससिंधु हिलोले मंद मुसकि तब श्री सुक बोले |{
<ref>N275.8</ref> }जमुनहि मिल्यौ निकट ही महा अति अगाध #ण ^Dद कहियै कहा |{
<ref>N275.9</ref> }बिष की आगि लागि जल जरै उड़ते खग जहँ गिरि गिरि परै |{
<ref>N275.10</ref> }पवन रासि उठि सुठि जल लहरैं तिन तैं बिष की फुही जु फहरैं |{
<ref>N275.11</ref> }इक जोजन के थिर चर जंत जरि जरि मरि मरि गये अनंत |{
<ref>N275.12</ref> }जो बृंदाबन जोग्य न हुते ते सब बिष जल ज्वाला हुते |{
<ref>N275.13</ref> }ताही ढिँग इक मृदुल कदंब सो छवै सक्यौ न बिष कौ अंब |{
<ref>N275.14</ref> }या पर कृष्न चरन परसिहैं इहि चढ़ि या दुष्टहि करसिहैं |{
<ref>N275.15</ref> }भावी जा कदंब की ऐसैं बिष जल परसि सकैं तिहि कैसैं |{
<ref>N275.16</ref> }ऐसैं ही भावी भक्त जु आहि कालादिक छवै सकत न ताहि |{
<ref>N275.17</ref> }कान्ह कह्यौ कि हमारी जमुना क्यौं पूछियै बिष भरी अमुना |{
<ref>N275.18</ref> }सरितहि सुद्ध करन कलमले छबि सौं उहि कदंब ढिँग चले |{
<ref>N275.19</ref> }किंकिनि सौं कटि पटहि लपेटि कुटिल अलक मुकट मैं समेटि |{
<ref>N275.20</ref> }चट दै जिहि कदंब पर चढ़े छाजत ता छिन अति छबि बढ़े |{
<ref>N275.21</ref> }जिहि जल छुवत जात जन जरे तिहि जल कुँवर कूदि ही परे |{
<ref>N275.22</ref> }बर बारन ज्यौं जल मैं धसरै सत सत धनु चहुँ दिसि पय पसरै |{
<ref>N275.23</ref> }अति ऊधम सुनि काली डर्यौ बज्र पर्यौ कि गरुर बल कर्यौ |{
<ref>N275.24</ref> }अरग अरग आयौ रिस भर्यौ कोमल कुँवर दिष्टि पथ पर्यौ |{
<ref>N275.25</ref> }नूतन घन तन सुंदर स्याम तड़ि दिव पीतबसन अभिराम |{
<ref>N275.26</ref> }घन इव तड़ि दिव उपमा ऐसैं साखा बिन ससि सुझै न जैसैं |{
<ref>N275.27</ref> }बिहरत बिभु अपने रस रंग ईस्वरता कछु नाहिंन संग |{
<ref>N275.28</ref> }ताकौं कह जानै यह नीच लोचन भरे महा तम कीच |{
<ref>N275.29</ref> }अरुन कमल से कोमल पाइ डसत भयौ दुरात्मा आइ |{
<ref>N276.30</ref> }लपटि गयौ पुनि सिगरे गात रोष भरे दृग अनल चुचात |{
<ref>N276.31</ref> }ऐसैं जब निरखे ब्रजबाल गाइ बृषभ बछ बाछी बाल |{
<ref>N276.32</ref> }मुरझि परे ठाँ ठाँ सब ऐसैं सुंदर तरु बिन मूलहि जैसैं |{
<ref>N276.33</ref> }ब्रज मैं हौन लगे उतपात असुभ सूचने फरके गात |{
<ref>N276.34</ref> }भूमिकंप नभ ते उड़ि गिरे अवर असगुन निरिख थरहरे |{
<ref>N276.35</ref> }कहत कि आज राम बिन स्याम बन जु गये कछु बिगर्यौ काम |{
<ref>N276.36</ref> }अति कलमले बिरह दलमले बाल बिरध सब कानन चले |{
<ref>N276.37</ref> }तिन सौं कछु न कहत बलदेव जानत हरि भैया कौ भेव |{
<ref>N276.38</ref> }चरन सरोज खोज ही लगे जिन मैं सुभ लच्छन जगमगे |{
<ref>N276.39</ref> }अरि दर मीन कमल जब जहाँ अंकुस कुलिस धुजा छबि तहाँ |{
<ref>N276.40</ref> }जा रज कहुँ सिव अज नित बंछत अनुदिन सनक सनंदन इंछत |{
<ref>N276.41</ref> }तिहि सिर धारत अतिसय आरत कृष्न कृष्न गोबिंद पुकारत |{
<ref>N276.42</ref> }क्रम क्रम करि जमुना अनुसरे निरखे ग्वाल बाल पसु परे |{
<ref>N276.43</ref> }दह मैं दिष्टि परे बनमाली लपटि रह्यौ तन कारौ काली |{
<ref>N276.44</ref> }जौ बलभद्र बीच नहिं परै तौ सब जन जल ज्वाला जरै |{
<ref>N276.45</ref> }तिन मैं गोपबधू भरि नेह दृगन मैं प्रान रहे तजि देह |{
<ref>N276.46</ref> }जसुमति उमगि उमगि दह परै छन छन संकर्षन भुज धरै |{
<ref>N276.47</ref> }ब्रज अनन्य गति दिख बनमाली गहि डार्यौ तब कारौ काली |{
<ref>N276.48</ref> }ठाढ़ौ भयौ भयानक भारौ इक सत फन बरियारौ कारौ |{
<ref>N276.49</ref> }फन फन द्वै द्वै जीभ कराल लपलप करै निपट बिकराल |{
<ref>N276.50</ref> }डारत बार बार फुंकार छुटत जु गरल अनल की झार |{
<ref>N276.51</ref> }द्वै सत लोचन रोते ऐसैं माड़े पकने भाँड़े जैसैं |{
<ref>N277.52</ref> }तिन तैं अगिनि की चिनगी परैं ठाढ़े इहाँ तीर के जरैं |{
<ref>N277.53</ref> }ऐसैं काली सौं बनमाली खेलन लगे सकल गुनसाली |{
<ref>N277.54</ref> }बाम भाग दिये तिहि उर मेलत जैसैं गरुड़ सर्प सौं खेलत |{
<ref>N277.55</ref> }बुझि गयौ ओज उरग कौं ऐसैं नाग दवन के देखत जैसैं |{
<ref>N277.56</ref> }पुनि ताके फन पर चढ़ि गये सकल कला गुरु निर्तत भये |{
<ref>N277.57</ref> }सोहैं नंद सुवन तहँ ऐसैं सेस उपर नाराइन जैसैं |{
<ref>N277.58</ref> }तिहि छिन ब्रज गंधर्व जितेक लै लै ताल मृदंग अनेक |{
<ref>N277.59</ref> }सुघर सुघर जे सुर लोक के सिव लोक के बिष्नु ओक के |{
<ref>N277.60</ref> }अदभुत नर्त्तक नहिं कछु बचे सर्प फनन पर तांडव नचे |{
<ref>N277.61</ref> }फनन तैं निकसि निकसि मनि परै पगन मैं झलमल झलमल करै |{
<ref>N277.62</ref> }तैसिय हरि नख मनि की जोति सब दिसि जगमग जगमग होति |{
<ref>N277.63</ref> }जोई जोई फन अहि उन्नत करै तहँ तहँ मान कान्ह कौ परै |{
<ref>N277.64</ref> }पगन की कूटनि दुखित जु भयौ सर्प कौ दर्प सबै गिरि गयौ |{
<ref>N277.65</ref> }कहत कि यह बल नहिंन मनुज कौ निरविध ईस्वर बल जु अनुज कौ |{
<ref>N277.66</ref> }सापराध अहि निपटहि डरयौ मन करि चरन सरन अनुसर्यौ |{
<ref>N277.67</ref> }दुखित देखि ताकी सब तिया आई थर थर कंपत हिया |{
<ref>N277.68</ref> }छुट्टे लरिकन आगे किये जैसैं दया फुरै हरि हिये |{
<ref>N277.69</ref> }नैंनन तैं जलकन यौं परैं कमलन तैं जनु मुक्ता झरैं |{
<ref>N277.70</ref> }बिगलित कच सु बदन छबि बढ़े अहि सिसु जनु कि ससिन पर चढ़े |{
<ref>N277.71</ref> }कछु मुद भरी कछू भय भरी करि दंडवत स्तुती अनुसरी |{
<ref>N277.72</ref> }अहो नाथ अनुचित नहिं कर्यौ अहि कहुँ दंड न्याय ही धर्यौ |{
<ref>N277.73</ref> }दुष्ट दमन तुम्हरौ अवतार हो ईस्वर ब्रजराज कुमार |{
<ref>N278.74</ref> }जो दिखयत यह बिस्व पसारौ सो सब क्रीड़ा भार तुम्हारौ |{
<ref>N278.75</ref> }अहि कहुँ तुम जु दंड नहिं धर्यौ या पर परम अनुग्रह कर्यौ |{
<ref>N278.76</ref> }अहो प्रभु तुम तैं जिती बड़ाई इन पाइन सौं किनहुँ न पाई |{
<ref>N278.77</ref> }एक अंड कौ भार सु कितौ गरबत सेस धरे सिर तितौ |{
<ref>N278.78</ref> }अमित अंडमय बपु रस भर्यौ सो इन धर्यौ बहुत ही कर्यौ |{
<ref>N278.79</ref> }सुनतहि बचन दया रस भरे तातैं तुरत उतरि ही परे |{
<ref>N278.80</ref> }हरैं हरैं उठि बोल्यौ काली हो अदभुत ईस्वर बनमाली |{
<ref>N278.81</ref> }तुम हीं हम इहि बिध के करे गरल भरे अति तामस भरे |{
<ref>N278.82</ref> }तब नहिं सोचे इह बिध बानत अब हो नाथ बुरौ क्यौं मानत |{
<ref>N278.83</ref> }तब बोले ब्रजराज कुमार यह बन हमरौ नित्य बिहार |{
<ref>N278.84</ref> }अब तू रमनक दीपहि जाहि वा गरुड़ तैं नैंक न डराहि |{
<ref>N278.85</ref> }मो पद चि#ण ^Dन चि#ण ^Dत भयौ करि आनंद सबै भय गयौ |{
<ref>N278.86</ref> }काली मर्दन लाल की लीला सुनै जु कोइ |{
<ref>N278.87</ref> }महा ब्याल कलिकाल तैं तिहि न तनक भय होइ |{
<ref>N278.1</ref> }अब सुनि लै सत्रहौं अध्याइ सर्पहि रमनक दीप पठाइ |{
<ref>N278.2</ref> }उठिहै निसि बन बन्हि अचान पानी लैं हरि करिहैं पान |{
<ref>N278.3</ref> }नृप सुनि करि पुनि पूछै ऐसैं हो प्रभु मो सौं कहि सह कैसैं |{
<ref>N278.4</ref> }रमनक दीप अहिन कौ धाम क्यौं छाँढ़यौ इन काली बाम |{
<ref>N278.5</ref> }गरुर कौ कहा कियौ अनभायौ जातैं यह इहि दह मैं आयौ |{
<ref>N279.6</ref> }श्री सुक कही अहिन के ठौर परी रही नित खगपति दौर |{
<ref>N279.7</ref> }थेरे खाइ बहुत हति जाइ तब सर्पन मिलि कियौ उपाइ |{
<ref>N279.8</ref> }आवहु मास मास बलि दीजै इहि बिध भले कैऊ दिन जीजै |{
<ref>N279.9</ref> }तब पर्बनि पर्बनि तरु तरे अपनी अपनी बलि लै धरे |{
<ref>N279.10</ref> }यह अति बिष बीरज मद भर्यौ गरुड़ तै रंचक नाहिंन डर्यौ |{
<ref>N279.11</ref> }अपनौ भाग अवर कौ भाग खाइ जाइ यह काली नाग |{
<ref>N279.12</ref> }सुनि कै कुपित भयौ द्विजराज कद्रू सुतहि हतन के काज |{
<ref>N279.13</ref> }महा बेग धरि रिस भरि धायौ बल आलय उरगालय आयौ |{
<ref>N279.14</ref> }इत यह बली बालि भिहरानौ मधु रिपु आसन अति समुहानौ |{
<ref>N279.15</ref> }इक सत फनन फुफात सु तातौ द्वै सत लोचन अनल चुचातौ |{
<ref>N279.16</ref> }अति बल गरुड़ नखायुध जाके दूजौ मधुसूदन बल ताके |{
<ref>N279.17</ref> }बाम पच्छ नव कंचनमई रहपट एक जु ताकौं दई |{
<ref>N279.18</ref> }तहँ तैं भज्यौ सु बिह्वल भयौ धाइ आइ इहि दह दुरि गयौ |{
<ref>N279.19</ref> }इहाँ गरुर की कछु न बसानी फिरि गयौ सोभरि संका मानी |{
<ref>N279.20</ref> }सुनि कै प्र.ख्न करी नृप ऐसैं हो प्रभु सौभरि संका कैसैं |{
<ref>N279.21</ref> }तब राजा सौं श्री सुक कहै सौभरि कौ तहँ आश्रम रहै |{
<ref>N279.22</ref> }एक समै इहि दह मैं आइ खगपति कीनौ बहुत उपाइ |{
<ref>N279.23</ref> }तहँ के मीनन कहुँ दुख दीनौ तिन कौं राउ पकरि है लीनौ |{
<ref>N279.24</ref> }जलचर दुखित देखि कै खरे बोले रिषि अति करुना भरे |{
<ref>N279.25</ref> }अब कै जौ ह्याँ खगपति आवै प्रान सहित तौ जान न पावै |{
<ref>N279.26</ref> }अकिलौ काली जानत आहि और न लेलिह जानत ताहि |{
<ref>N279.27</ref> }सो वह काली हरि बनमाली काढ़ि दियौ करि की र्ति बिसाली |{
<ref>N280.28</ref> }सुत कलित्र लै भरि अनुराग रमनक गयौ नाग बड़भाग |{
<ref>N280.29</ref> }तब नँद नंदन दह तैं निकसे मुसकत नवल कमल से बिकसे |{
<ref>N280.30</ref> }अहिपति निज कर पूजे स्याम अदभुत पट अदभुत मनि दाम |{
<ref>N280.31</ref> }बन्यौ जु बदन सु को छबि गनौं दीनी ओप चंद मिध मनौं |{
<ref>N280.32</ref> }धाइ धुरि गई जसुमति मैया इत हँसि दौरि घुर्यौ बल भैया |{
<ref>N280.33</ref> }गोपी गोप गाइ बछ जिते घुरि गये सुंदर अंगनि तिते |{
<ref>N280.34</ref> }चलत सबन के नैंनन नीर जनु निकसी जल ह्वै उर पीर |{
<ref>N280.35</ref> }आये ब्रज के द्विज अनुरागे नंद सौं कहन सबै यौं लागे |{
<ref>N280.36</ref> }जा कहुँ ऐसौ बिषधर खाइ सो सुत बहुरि मिलै तोहिं आइ |{
<ref>N280.37</ref> }तातैं दान देहु ब्रजराज अपनौ कुल मंडन के काज |{
<ref>N280.38</ref> }जु कछु जन्म उत्सव मैं कीनौ ब्रजपति तातैं दूनौ दीनौ |{
<ref>N280.39</ref> }दानत देत परि गई साँझ रहि गये ताही कानन माँझ |{
<ref>N280.40</ref> }सब दिन अति कलेस करि भरे सोवत हुते महा निसि परे |{
<ref>N280.41</ref> }तहँ अभिचार मंत्र करि प्रेर्यौ उठ्यौ अगिनि तिहि सब ब्रज घेर्यौ |{
<ref>N280.42</ref> }दुष्ट पवन लगि उठति जु लपटैं दूरि दूरि लगि अति झर झपटैं |{
<ref>N280.43</ref> }जगे जु लोग कुलाहल पर्यौ कहत कि अब कै सब ब्रज जर्यौ |{
<ref>N280.44</ref> }पौढ़े हुते साँवरे जहाँ सब जन धाये आये तहाँ |{
<ref>N280.45</ref> }अहो कृष्न श्री कृष्न पियारे जरत हैं सबै दवानल जारे |{
<ref>N280.46</ref> }हमहिं कछू तौ डर न मरन कौ नहिं सहि परत बियोग चरन कौ |{
<ref>N280.47</ref> }सुनत जगे अति नीके लगे आलस पगे उठे रँगमगे |{
<ref>N280.48</ref> }करन नैंन मींजत छबि पावत रुठे कमल मनु कमल मनावत |{
<ref>N280.49</ref> }एक सकति कहुँ आग्या दई कब धैं अगिनि पान करि गई |{
<ref>N281.50</ref> }जे द्रुमलता दवानल जरे अमी दृष्टि करि तैसैंई करे |{
<ref>N281.51</ref> }भोर भये अपने ब्रज आये मिटे अमंगल मंगल गाये |{
<ref>N281.52</ref> }अगिनि पान हरि जान कौं गान जु करिहै कोइ |{
<ref>N281.53</ref> }महा झार संसार झर बहुरि न परिहै सोइ |{
<ref>N281.1</ref> }अब सुनि अष्टादसौं अध्याइ सुनत सहज सब ताप नसाइ |{
<ref>N281.2</ref> }जामैं कृष्न केलि अभिराम हतिहैं असुर प्रलंबहि राम |{
<ref>N281.3</ref> }श्री सुक कहत हैं हो नृप सत्तम अवर एक लीला सुनि उत्तम |{
<ref>N281.4</ref> }गोप बेष करि अदभुत सोहत राम कृष्न सब के मन मोहत |{
<ref>N281.5</ref> }ग्रीषम रितु आपने सुभाइक प्रगट्यौ जगत सबन दुखदाइक |{
<ref>N281.6</ref> }अति निदाघ तहँ कछु सुधि नाहीं दादुर दुरे फनी फन छाँहीं |{
<ref>N281.7</ref> }सो बृंदाबन मिध जब आयौ सरस बसंत समान सुहायौ |{
<ref>N281.8</ref> }ठाँ ठाँ गिरि तैं निर्झर झरैं ते वै सलिल सिलन पर परैं |{
<ref>N281.9</ref> }तिन तैं बहति जु सरिता गहिरी दूरि दूरि लैं परसति लहरी |{
<ref>N281.10</ref> }बहुरि अनेक अगाध सु सरवर रस झूमरे घूमरे तरवर |{
<ref>N281.11</ref> }तिन के तर तृन बीरुध जिते हरित हरित रँग भरित सु तिते |{
<ref>N281.12</ref> }तरनि किरन जिन नैंक न परसै छिन छिन मैं छबि तिन मैं सरसै |{
<ref>N281.13</ref> }कुसुमित बनराजी अति राजी जैसी नहिंन बसंत बिराजी |{
<ref>N281.14</ref> }ठौर ठौर सर सरसिज फूले डोलत लंपट अलिकुल भूले |{
<ref>N281.15</ref> }कमल पवन अरु चंदन पौन मिलि जु बहत सुख कहियै कौंन |{
<ref>N282.16</ref> }बोलत सुक जनु सुक मुनि पढ़ै सरसुति सम कल कोकिल रढ़ै |{
<ref>N282.17</ref> }मधुर मधुर सुर बोलत मोर नंद सुवन के मन के चोर |{
<ref>N282.18</ref> }इहि बिध बृंदाबन छबि पावत तहँ मनमोहन धेनु चरावत |{
<ref>N282.19</ref> }बल समेत बज्रबाल समेत श्रीनिकेत सबहिन सुख देत |{
<ref>N282.20</ref> }कहूँ अविध बदि मेलत डेलन कहूँ परस्पर खेलत बेलन |{
<ref>N282.21</ref> }कहुँ अँग छुवनि कहूँ दृग बंधनि कहुँ चढ़ि जात द्रुमन के कंधनि |{
<ref>N282.22</ref> }कहूँ रचत भूषन बनमाल लै लै फल दल फूल प्रबाल |{
<ref>N282.23</ref> }कबहूँ निर्तत मोहनलाल ताल बजावत गावत ग्वाल |{
<ref>N282.24</ref> }कबहूँ बर हिंडोल बनावत झूलत मिलि गावत छबि पावत |{
<ref>N282.25</ref> }कबहूँ राज सिँघासन ठानत छत्र चँवर फूलन के बानत |{
<ref>N282.26</ref> }राजा ह्वै रजई दिखरावत ग्वाल बाल दुंदुभी बजावत |{
<ref>N282.27</ref> }लौकिक लरिकन की सी नाँईं खेलत खेल जगत के साँईं |{
<ref>N282.28</ref> }असुर प्रलंब गोप के बानक आनि मिल्यौ तिन माँझ अचानक |{
<ref>N282.29</ref> }नंद सुवन तब हीं पहिचान्यौ दुष्ट न दुरै दई कौं हान्यौ |{
<ref>N282.30</ref> }ताकौं हतन हिये मैं आन्यौ तब हरि और खेल इक ठान्यौ |{
<ref>N282.31</ref> }कहत कि सुनहु भिया ही हीरी अवर खेल खेलहु बटि बीरी |{
<ref>N282.32</ref> }द्वै द्वै ह्वै ह्वै आवहु ऐसैं बल अरु अबल जानि कै जैसैं |{
<ref>N282.33</ref> }जो हारै सो लेइ चढ़ाइ बट भ्ं ाडीर तीर लै जाइ |{
<ref>N282.34</ref> }भले भले कहि किलके हँसे ललित कटिन झट दै पट कसे |{
<ref>N282.35</ref> }नाइक भये स्याम बलराम आवन लागे धरि धरि नाम |{
<ref>N282.36</ref> }कोउ लेउ चंद कोउ लेउ सूर कोउ खजूर कोउ लेहु बबूर |{
<ref>N282.37</ref> }परलंबादि ग्वालगन जिते नंदकिसोर ओर गन तिते |{
<ref>N283.38</ref> }श्रीदामा बृषभादिक ग्वाल बल दिसि गये बजावत गाल |{
<ref>N283.39</ref> }जमुना पुलिन ललित चौगान ख्रेलन लगे जान मनि जान |{
<ref>N283.40</ref> }लै गये मारि टोल बल प्यारे कमल नयन दिसि के सब हारे |{
<ref>N283.41</ref> }तिन पर चढ़ि चढ़ि बल ओर के चले चपल अपनी जोर के |{
<ref>N283.42</ref> }श्रीदामा हरि पर चढ़ि चले को ठाकुर जो खेल मैं रले |{
<ref>N283.43</ref> }बल प्रलंब पर सोहत ऐसैं सो उपमा अब कहियत कैसैं |{
<ref>N283.44</ref> }बट भंडीर तीर लगि चढ़े लै गये बालकेलि रस बढ़े |{
<ref>N283.45</ref> }कान्ह कुँवर की दृष्टि बचाइ असुर अविध तैं आगे जाइ |{
<ref>N283.46</ref> }अपने रूपहि आश्रित भयौ तब हीं अंबर लैं चढ़ि गयौ |{
<ref>N283.47</ref> }ता छिन भयौ भयानक भारौ पहिरे कंचन भूषन कारौ |{
<ref>N283.48</ref> }ता पर संकर्षन अति सोहे ब्रजब बिच चमकै दमकै छटा |{
<ref>N283.50</ref> }ऊपर सरद चंद होइ जैसैं सोहै रोहिनि नंदन तैसैं |{
<ref>N283.51</ref> }बिकट बदन अरु बड्डे दंत बिकट भृकुटि दृग अग्नि बमंत |{
<ref>N283.52</ref> }तपत ताम्र से सिररुह लसे तब दिख हलधर रंचक त्रसे |{
<ref>N283.53</ref> }पुनि सुधि आइ तनक मुसकाइ दियौ जु मुठिका मूँड़ बनाइ |{
<ref>N283.54</ref> }किरच किरच ह्वै गयौ लिलार मुख तैं चली रिधर की धार |{
<ref>N283.55</ref> }धरयौ प्रलंब न कछु संभार्यौ गिरि जस गिरत बज्र कौ मार्यौ |{
<ref>N283.56</ref> }पाँउ पसारि असुर जब पर्यौ निरिख रूप तब सब ब्रज डर्यौ |{
<ref>N283.57</ref> }घुरि घुरि मिले ग्वालगन ऐसैं मरि गयौ कोउ फिरि आवत जैसैं |{
<ref>N283.58</ref> }अमर निकर बर अतिसय हरषे बल पर सुमन सु सुंदर बरषे |{
<ref>N283.59</ref> }फूलन पर ह्वै ब्रज कौं आवत बालक बृंद सु कीरति गावत |{
<ref>N284.60</ref> }ब्रज मैं दिन दूलह नँद नंद छिन छिन दुतिया कौ सौ चंद |{
<ref>N284.61</ref> }अष्टादस अध्याइ इह सुनै तनक मन लाइ |{
<ref>N284.62</ref> }ताके पाप प्रलंब जिमि सब मरि गरि सरि जाइ |{
<ref>N284.63</ref> }अष्टादस अध्याइ कौ फल न कछू कहि नंद |{
<ref>N284.64</ref> }अपने ही हिय रहन दै चरित सहित ब्रजचंद |{
<ref>N284.1</ref> }अब उनइसवौं सुनि अध्याइ स्याम राम मुंजा बन जाइ |{
<ref>N284.2</ref> }गोप गाइ गन गहबर डर तैं लैहैं राखि दवानल झर तैं |{
<ref>N284.3</ref> }बृंदाबन सब छबि कौ धाम सखन समेत स्याम बलराम |{
<ref>N284.4</ref> }बिहरत अति आसक्त जु भये गोधन निकसि बनांतर गये |{
<ref>N284.5</ref> }मुंजारन्य नाम हे जहाँ अति गहबर सुधि परत न तहाँ |{
<ref>N284.6</ref> }पसु सुभाउ तैं लुबधे लोभा चलि गये चरत चरत बन गोभा |{
<ref>N284.7</ref> }आगे कुंज पुंज अति भीर नहिंन नीर परसै न समीर |{
<ref>N284.8</ref> }मारग नहिं जु उलटि इत परै गोधन बृंद सु क्रंदन करै |{
<ref>N284.9</ref> }खेल छाँड़ि जौ इत उत चहै गोधन कहूँ निकट नहिं लहै |{
<ref>N284.10</ref> }बालक बिकल भये सब ऐसैं धन गये होत कृपन जन जैसैं |{
<ref>N284.11</ref> }उच्च द्रुमन पर चढ़ि चढ़ि हेरत धौरी धूमरि पीयरि टेरत |{
<ref>N284.12</ref> }टेर सुनहि जब हौहि सु नियरी दूरि गई वे काजरि पियरी |{
<ref>N284.13</ref> }तब जुरि खोज खोजि ही चले जहँ जहँ तृन खुर दंतन दले |{
<ref>N284.14</ref> }आगे अति गहबर दिख चके धसि न सके तित ही सब थके |{
<ref>N285.15</ref> }तब हरि इक कदंब पर चढ़े छाजत तिहि छिन अति छबि बढ़े |{
<ref>N285.16</ref> }जनु सब कृत कौ फल रस पग्यौ हि कदंब एकै यह लग्यौ |{
<ref>N285.17</ref> }चंचल दृगन की इत उत हेरनि मधुर मधुर टेरनि पट फेरनि |{
<ref>N285.18</ref> }मुकट की झलकनि कुंडल झलकनि कछु कछु राजति गोरज अलकनि |{
<ref>N285.19</ref> }लै लै नामन गाइन टेरे यह छबि सदा बसहु मन मेरे |{
<ref>N285.20</ref> }बगदी उत तैं चाइन चाइन हरि मुख तैं सुनि अपने नाइन |{
<ref>N285.21</ref> }प्रेम सहित आवनि हुंकारनि सींचत धरनि दूध की धारनि |{
<ref>N285.22</ref> }आनि जु भई धेनु इकठौरी धौरी धौरी अति छबि बौरी |{
<ref>N285.23</ref> }सब के कंठनि कंचन माला सोहत सुंदर नयन बिसाला |{
<ref>N285.24</ref> }घनन घनन घंटागन गजैं अमरराज गज की छबि लजैं |{
<ref>N285.25</ref> }हरि सनमुख आवति उमहि उज्जल गोधन नार |{
<ref>N285.26</ref> }समुदहि मनहुँ मिलन चली गंग भई सतधार |{
<ref>N285.27</ref> }ऐसैंहि माहिं दवानल लग्यौ बृष रबि रस्मि परसि जगमग्यौ |{
<ref>N285.28</ref> }प्रबल पवन लगि अति झर झपटै लतन सौं लपटि द्रुमन सौं लपटै |{
<ref>N285.29</ref> }जरि जरि ताल तमाल जु लटके पटके बाँस काँस तृन चटके |{
<ref>N285.30</ref> }डरे गोप गोधनगन सबै आये नंद सुवन ढिँग तबै |{
<ref>N285.31</ref> }ज्यौं कोउ काल ब्याल तैं डरै भजि हरि चरन सरन अनुसरै |{
<ref>N285.32</ref> }कहन लगे कि अहो बलराम हो श्रीकृष्न कृष्न घनस्याम |{
<ref>N285.33</ref> }राखि लेहु हम बंधु तुम्हारे जरत हैं सबै दवानल जारे |{
<ref>N285.34</ref> }तब हँसि बोले मोहनलाल मूँदहु नैंन धेनु बछ बाल |{
<ref>N285.35</ref> }जब सब के दृग मुद्रित भये तब हरि अगिनि पान करि गये |{
<ref>N285.36</ref> }दृग उघारि जो चहहिं अभीर ठाढ़े बट भांडीर के तीर |{
<ref>N286.37</ref> }कहन लगे अति बिस्मय पाये कित हम हुते कितै अब आये |{
<ref>N286.38</ref> }यह जु नंद कौ नंदन आहि भिया मनुज जिनि जानहु याहि |{
<ref>N286.39</ref> }देवन मैं जु देव बड़ कोई हम जानहिं कि आहि यह सोई |{
<ref>N286.40</ref> }आगे धरि लै गोधनबृंद चले सदन ब्रज कदन निकंद |{
<ref>N286.41</ref> }मधुर मधुर धुनि बेनु बजावत बालकबृंद सु कीरति गावत |{
<ref>N286.42</ref> }गोपीजन कौं परमानंद भयौ निरिख बृजपति कौ चंद |{
<ref>N286.43</ref> }जिन कहुँ जा बिन इक छिन ऐसैं बीतत कोटि कोटि जुग जैसैं |{
<ref>N286.44</ref> }श्रीदामादि सखा जिते जीतत खेलहि लागि |{
<ref>N286.45</ref> }ऐसी ठौर न सुधि परै पियौ जात क्यौं आगि |{
<ref>N286.46</ref> }सुनै जु कोऊ हरि चरित उनबिंसत अध्याइ |{
<ref>N286.47</ref> }पाप न परसै नंद तिहि पदमिनि दल जल न्याइ |{
<ref>N286.1</ref> }अब सुनि लैं बीसौं अध्याइ बर्नित जहँ द्वै रितु के भाई |{
<ref>N286.2</ref> }इक बरषा अरु सरद सुढार बिहरत जहँ ब्रजराज कुमार |{
<ref>N286.3</ref> }प्रथमहि प्रावृट प्रगटित तहाँ सब जंतुन कौ उदभव जहाँ |{
<ref>N286.4</ref> }छुभित जु गगन पवन संचरै रबि अरु ससि कहुँ मंडल परै |{
<ref>N286.5</ref> }नील बरन नीरद उनये गरजि गरजि नभ छादित भये |{
<ref>N286.6</ref> }जैसैं सगुन ब्रह्म यह जीय सत रज तम करि आवृत कीय |{
<ref>N286.7</ref> }अष्ट मास धर कौ जल जितौ रस्मिन करि रबि पीयत तितौ |{
<ref>N286.8</ref> }चारि मास पुनि निर्झर झरैं सब दुख हरैं सुखन बिस्तरैं |{
<ref>N287.9</ref> }जैसैं नृप अपनौ कर लैइ समय पाइ पुनि परजहि दैइ |{
<ref>N287.10</ref> }तड़ित दृगन करि मेघ महंत देखे ताप तपे सब जंत |{
<ref>N287.11</ref> }प्रेरे पवन सु जीवन बरषै सबन के दुख करषै मन हरषै |{
<ref>N287.12</ref> }जैसैं करुन पुरुष पर हेत अपने प्यारे प्रानन देत |{
<ref>N287.13</ref> }ग्रीष्म ताप करि कृ.ख हुती धरनी सरस भई सोहति बर बरनी |{
<ref>N287.14</ref> }ज्यौं सकाम कोउ फल कौं पाइ भोगन भुगति पुष्टि ह्वै जाइ |{
<ref>N287.15</ref> }साँझ समै पटबिजना चमकै घन करि छपे नखतगन दमकै |{
<ref>N287.16</ref> }ज्यौं कलि बिषै पाप पाखंड नहिंन निगम के धरम प्रचंड |{
<ref>N287.17</ref> }घन गरजनि सुनि मुदित जु भेक बोले धरनि अनेक अनेक |{
<ref>N287.18</ref> }ज्यौं गुरु आग्या सुनि चटसार चटा पढ़ि उठत एक हि बार |{
<ref>N287.19</ref> }पाछे सुकी हुती जे सरिता उत्पथ चली बहुत जल भरिता |{
<ref>N287.20</ref> }अजितेंद्यि नर ज्यौं इतराइ देह गेह धन संपति पाइ |{
<ref>N287.21</ref> }बुढ़ी लुढ़ी जु हरित भई धरनी उछलींध्र छबि फबि हियहरनी |{
<ref>N287.22</ref> }जनु कोउ भूपति उतर्यौ आइ छत्र तनाइ बिछौन बिछाइ |{
<ref>N287.23</ref> }निपजे छेत्र कागुनी धान तिनहिं निरिख हरखे जु किसान |{
<ref>N287.24</ref> }धनी लोग उपतापहि जाहीं दैवाधीन सु जानत नाहीं |{
<ref>N287.25</ref> }जल के थल के बासी जिते जल सोभा करि सोभित तिते |{
<ref>N287.26</ref> }जैसैं हरि सेवा करि कोई रुचिर रूप अति राजत सोई |{
<ref>N287.27</ref> }सरित संग करि छुभित जु सिंधु उमगि ऊरमी ह्वै गयौ अंधु |{
<ref>N287.28</ref> }ज्यौं अपक्व जोगी चित धाइ बिषयन पाइ भ्रष्ट ह्वै जाइ |{
<ref>N287.29</ref> }गिरिगन पर जलधर बर बरसै ऐ परि गिरि कछु बिथा न परसै |{
<ref>N287.30</ref> }परसे पै निरसै नहिं ऐसैं कष्टन पाइ कृष्नजन जैसैं |{
<ref>N288.31</ref> }मारग ठौर ठौर तृन छये पंच चलत पिथकन भ्रम भये |{
<ref>N288.32</ref> }ज्यौं अभ्यास बिन बिप्र सु बेद समझि न परै अरथ पद भेद |{
<ref>N288.33</ref> }मेघन बिषै अलप जल परै तड़ि भई अलप नेह परिहरै |{
<ref>N288.34</ref> }ज्यौं लंपट जुवती जग माहीं निधन भये पुरुषहि तजि जाहीं |{
<ref>N288.35</ref> }घन घुमड़नि मिध चाप सुरेस बिन गुन सोभित भयौ सुदेस |{
<ref>N288.36</ref> }प्रगट प्रपंच जगत मैं जैसैं निर्ग ुन पुरुष बिराजत तैसैं |{
<ref>N288.37</ref> }गगन मैं सघन घनन करि छयौ तहँ उड़राज बिराजत भयौ |{
<ref>N288.38</ref> }लपटि अहंता ममता जैसैं जग मैं जीव न सोहत तैसैं |{
<ref>N288.39</ref> }सुनि कै सुंदर घन हर घोर भरि आनँद बन कुहकैं मोर |{
<ref>N288.40</ref> }जैसैं ग्रहन बिषै दुख पाइ रहत है ग्रही बैरागहि आइ |{
<ref>N288.41</ref> }तिन के जाहिं संत जन जैसैं दुख हरने सुख करने तैसैं |{
<ref>N288.42</ref> }सरन के तट तहँ कंटक कीच चक्रवाक बसे तिन ही बीच |{
<ref>N288.43</ref> }ज्यौं कुचील घरनि मैं गँवार बसत है बिबस उदर ब्यवहार |{
<ref>N288.44</ref> }इंद्र के बरषत जल भरि भारी टूटि फूटि गई सब मिँडवारी |{
<ref>N288.45</ref> }ज्यौं कलि बिषै दंत रस स्वाद लोपहि भई बेद मरजाद |{
<ref>N288.46</ref> }पके आँव जामुन अरु दाख मधुर खजूर सु लाखन लाख |{
<ref>N288.47</ref> }तहँ मनमोहन धेनु चरावत बल बालक समेत छबि पावत |{
<ref>N288.48</ref> }सीसनि सुंदर छतना दिये कंचन लकुट करन मैं लिये |{
<ref>N288.49</ref> }सोभित सिरनि कसूँभी खोरी लाल निचोइ मनहुँ रँग बोरी |{
<ref>N288.50</ref> }मुरली मधुर मलार सु गावत उघरे अंबुद फिरि घिरि आवत |{
<ref>N288.51</ref> }भीजि बसन सुंदर तन लपटनि दृगनवंत कहुँ अति सुख दपटनि |{
<ref>N288.52</ref> }जब हरि धेनु बुलावत बन मैं फूलि नहीं समात तन मन मैं |{
<ref>N289.53</ref> }चलि न सकत ऐनन के भार आवत श्रवत दूध की धार |{
<ref>N289.54</ref> }ठाँ ठाँ द्रुमन श्रये मधु नये निरिख बनौकस प्रमुदित भये |{
<ref>N289.55</ref> }गिरि तैं गिरित जु जल की धार तिन तैं उठत नाद झंकार |{
<ref>N289.56</ref> }बल समेत ब्रजबाल समेत निरखत डोलत रमानिकेत |{
<ref>N289.57</ref> }पवन सहित जब बरसत मेह परसत सीत सु कोमल देह |{
<ref>N289.58</ref> }तब कंदर कदंब के मूलनि दुरत हैं जाइ कलिंदी कूलनि |{
<ref>N289.59</ref> }कबहूँ स्वच्छ सलिल तट जाइ सिलन के थार कचोर बनाइ |{
<ref>N289.60</ref> }दिध ओदन बिंजन बिस्तरैं पैठि परस्पर भोजन करैं |{
<ref>N289.61</ref> }अवर अनेक बिहार उदार करत बिपिन ब्रजराज कुमार |{
<ref>N289.62</ref> }सरद समै मनभायौ कानन स्वच्छ सलिल अरु अनिल सुहावन |{
<ref>N289.63</ref> }पानी पाहुने से चलि बसै सरनि मैं सरसिज छबि सौं लसै |{
<ref>N289.64</ref> }ज्यौं जोगीजन मन बहि परै बहुरि जोग बल निर्मल करै |{
<ref>N289.65</ref> }गगन के घन जलमल भुव पंक जंतन की संकीरन संक |{
<ref>N289.66</ref> }सरद हरित भयौ सहजहि ऐसैं कृष्न भक्ति आश्रय दुख जैसैं |{
<ref>N289.67</ref> }अपनौ सरबस दै करि मेह राजत भये सु उज्जल देह |{
<ref>N289.68</ref> }सुत बित इच्छा परिहरि जैसैं सोहत मुनि गतकल्मष तैसैं |{
<ref>N289.69</ref> }गिरिबर निर्मल जल की धार कहूँ श्रवत कहूँ नहिं निज ढार |{
<ref>N289.70</ref> }जैसैं ग्यान अमृत कहुँ ग्यानी देहि न देहि दया रस बानी |{
<ref>N289.71</ref> }अलप जलन मैं जलचर रहे छीन होत जल नाहिंन लहे |{
<ref>N289.72</ref> }ज्यौं नर मूढ़ छिनहि छिन माहीं छीजत आयु सु जानत नाहीं |{
<ref>N290.73</ref> }तुच्छ सलिल के पुनि ये मीन सरद ताप तपि भये जु दीन |{
<ref>N290.74</ref> }कृपन दरिद्र कुटुंबी जैसैं अजितेंद्यि दुख भरत है तैसैं |{
<ref>N290.75</ref> }सनै सनै थल पंक मिटाई बीरुध तृनन की गई कचाई |{
<ref>N290.76</ref> }ज्यौं मुनि धीर सरीरन बिषै तजत अहंता ममता इषै |{
<ref>N290.77</ref> }सुंदर सरदागम जब भयौ नि.ख्चल जल समुद्र ह्वै गयौ |{
<ref>N290.78</ref> }आतम बिषै एक चित जैसैं त्यक्त क्रिया मुनि राजत तैसैं |{
<ref>N290.79</ref> }क्यारिन बिषै किसानन बारि ठाँ ठाँ रोके सुदिढ़ सुधारि |{
<ref>N290.80</ref> }ज्यौं इंद्रिन करि श्रवत है ग्यान रोकि लेत जोगीजन जान |{
<ref>N290.81</ref> }सरद अर्क दिन तपति जु दई उड़प उदित ह्वै सब हरि लई |{
<ref>N290.82</ref> }ज्यौं देहाभिमान कौ ग्यान ब्रज जुवती दुख कौं भगवान |{
<ref>N290.83</ref> }बिन घन गगन सु सोभित तहाँ उदित अमल नाराइन जहाँ |{
<ref>N290.84</ref> }जैसैं सुद्ध चित्त अति सरसै सब्द ब्रह्म के अरथहि दरसै |{
<ref>N290.85</ref> }ससि अखंड मंडल जु गगन मैं राजत भयौ नछत्र गगन मैं |{
<ref>N290.86</ref> }ज्यौं जदुकुल करि अवनी ऐन राजत कृष्न कमल दल नैंन |{
<ref>N290.87</ref> }गो मृग खग जुवती रसमई सरद समै पुहुपवती भई |{
<ref>N290.88</ref> }तिन के संग फिरत पति ऐसैं कृष्न क्रियन पाछे फल जैसैं |{
<ref>N290.89</ref> }रबि के उगत कमल कुल लसै कुमुदन हसै सकुचि मन त्रसै |{
<ref>N290.90</ref> }नृप प्रताप ज्यौं निर्भय साधु दुरत भोर भये चोर असाधु |{
<ref>N290.91</ref> }सुनै जु उपमा सरद बर यह बीसौं अध्याइ |{
<ref>N290.92</ref> }सरद समै के नीर जिमि मन निर्मल ह्वै जाइ |{
<ref>N290.93</ref> }नंद देहरी दीप जिमि करि बीसौं अध्याइ |{
<ref>N290.94</ref> }नेह तेल भरि कंठ धरि दुहुँ दिसि कौ तम जाइ |{
<ref>N291.1</ref> }अब सुनि इकईसौं अध्याइ सरद समै बृंदाबन जाइ |{
<ref>N291.2</ref> }बेनु बजैहै मोहनलाल तिहि सुनि सुंदर ब्रज की बाल |{
<ref>N291.3</ref> }बरनन करिहैं परम पुनीत अहो मीत सुनि गोपी गीत |{
<ref>N291.4</ref> }सरद स्वच्छ जल कमल जितेक प्रफुलित भये अनेक अनेक |{
<ref>N291.5</ref> }तिन की बास बायु लै गयौ ता करि सब बन बासित भयौ |{
<ref>N291.6</ref> }तिहि बन अच्युत मोहनलाल गवने बल बालक गोपाल |{
<ref>N291.7</ref> }औरौ सुसम कुसमगन फूले मधुकर मत्त फिरत जहँ भूले |{
<ref>N291.8</ref> }तरवर सरवर के खग जिते मुद भरि करत कुलाहल तिते |{
<ref>N291.9</ref> }तहँ गिरि गोधन सुछ छबि छये नित बरसत सरसत सुख नये |{
<ref>N291.10</ref> }जहँ नँद नंदन चारत धेनु मधुर मधुर सुर बजवत बेनु |{
<ref>N291.11</ref> }सो वह बेनु गीत सु रसाल सुनत भई ब्रज मैं ब्रजबाल |{
<ref>N291.12</ref> }बढ़यौ जु तन मन प्रेम अनंग मनु उत ही हैं हरि के संग |{
<ref>N291.13</ref> }बरतन भई सिखन प्रति ऐसैं परतछ कान्ह कुँवर बर जैसैं |{
<ref>N291.14</ref> }हे सिख दिख नटवर बपु धरैं कर्ननि कँवल कर्निका करैं |{
<ref>N291.15</ref> }धरैं मुकट चटकीलौ माथ फेरत कमल दाहिने हाथ |{
<ref>N291.16</ref> }राजत उर बैजंती माल चलत जु मत्त द्विरद की चाल |{
<ref>N291.17</ref> }अधर सुधा मुरली के रंध्रनि निकसति मिलि सुर सप्त सुगंधनि |{
<ref>N291.18</ref> }ता करि सब बन धूनित कियौ काहू माँझ रह्यौ नहिं हियौ |{
<ref>N291.19</ref> }निज पद अंकित नित कमनीय बृंदारन्य परम रमनीय |{
<ref>N291.20</ref> }तहाँ प्रवेस करत छबि पावत गोपबृंद कल कीरति गावत |{
<ref>N292.21</ref> }मोहन मंद सु मुरली राग सुनि कै ब्रजतिय भरि अनुराग |{
<ref>N292.22</ref> }बरनन करत भई मिलि ऐसैं हरि परिरंभन देत है जैसैं |{
<ref>N292.23</ref> }हे सिख नैंनन कौ फल यहै सुंदर प्रियतम दरसन चहै |{
<ref>N292.24</ref> }तिन कहुँ फल पिय दरसन फरै छिन छिन बदन बिलोकन करै |{
<ref>N292.25</ref> }यातैं अवर नहिंन कछु परै निसि बासर अवलोकन करै |{
<ref>N292.26</ref> }सो फल सिखन सहित बन घन मैं बल समेत डोलत गोगन मैं |{
<ref>N292.27</ref> }मधुर मधुर धुनि बेनु बजावत अनेक राग रागिनि उपजावत |{
<ref>N292.28</ref> }तानन के सँग स्निग्ध कटाछे चलत जु मंद हँसनि के पाछे |{
<ref>N292.29</ref> }जिन करि वह सुंदर मुख चह्यौ नैंनन कौ फल तिन हीं लह्यौ |{
<ref>N292.30</ref> }हे सिख अवर एक छबि लहौ प्रिय घनस्याम राम तन चहौ |{
<ref>N292.31</ref> }नूत प्रबाल पुहुप बर गुच्छ मत्त मयूर चंद्रिका स्वच्छ |{
<ref>N292.32</ref> }छबि पुंजा गुंजा बलि पहिरैं तिन मैं उठति जु छबि की लहरैं |{
<ref>N292.33</ref> }कमल दलन की कछनि काछे धातु बिचित्र चित्र तन आछे |{
<ref>N292.34</ref> }चटकीलौ पट कटि तट लसै नील पीत दामिनि कहुँ हँसै |{
<ref>N292.35</ref> }सखन मध्य दिख राजत कैसैं रंगभूमि बिच नटवर जैसैं |{
<ref>N292.36</ref> }हे सिख यह जु बेनु रँग भीनौ इन धैं कवन पुन्य है कीनौ |{
<ref>N292.37</ref> }अधर सुधा सरबस जु हमारौ ताकौं निधरक पीवनहारौ |{
<ref>N292.38</ref> }अरु दिख जिन के जल करि पुष्ट ते सरिता लिखयत अति तुष्ट |{
<ref>N293.39</ref> }तिन मिध नहिं बिकसे जलजात जनु अनंग भरि पुलकित गात |{
<ref>N293.40</ref> }अरु दिख या बन के द्रुम जिते मधु धारा धर बरसत तिते |{
<ref>N293.41</ref> }कहत कि धनि धनि हमरौ बंस जामैं उपज्यौ यह बर बंस |{
<ref>N293.42</ref> }मधुन श्रवत अति हर्ष जु भरे दृगन तैं जनु आनँद जल ढरे |{
<ref>N293.43</ref> }ज्यौं कुल बृद्ध अपने कुल महियाँ निरिख निरिख हरि सेवक कहियाँ |{
<ref>N293.44</ref> }अति प्रमोद भरि दृग भरि नीर सीचत जैसैं सकल सरीर |{
<ref>N293.45</ref> }हे सिख बृंदाबन भुवि कीरति स्वर्ग तैं अधिक भई मुनि ईरति |{
<ref>N293.46</ref> }जसुमतिसुत पदपंकज करि कै पाइहै छबि संपति हिय भरि कै |{
<ref>N293.47</ref> }अरु दिख नँद नंदन पर कांति परसत नीन मेघ की भाँति |{
<ref>N293.48</ref> }ता कहुँ आगम घन मानि कै मुरली धुनि गर्जनि जानि कै |{
<ref>N293.49</ref> }निर्त्तत मत्त मोर छबि छये अवर बिहंगम चित्र से भये |{
<ref>N293.50</ref> }अनत नहिंन सुनियत यह बात यातैं भुवि कीरति बिख्यात |{
<ref>N293.51</ref> }हे सिख दिख इहि बन की हरिनी जदपि मूढ़मति इन की बरनी |{
<ref>N293.52</ref> }बेनु नाद सुनि अति सचु पावति पतिन सहित चलि हरि पै आवति |{
<ref>N293.53</ref> }सुंदर नंद कुँवर बर बेष निरखत लगत न नैंन निमेष |{
<ref>N293.54</ref> }प्रेम सहित अवलोकनि दूजै आदर सहित हरिहि जनु पूजै |{
<ref>N293.55</ref> }हमरे पति जु गोप अति मंद जब इत ह्वै निकसत नँद नंद |{
<ref>N293.56</ref> }तब जौ हम अवलोकन करैं सहि नहिं परै अवर जिय धरैं |{
<ref>N294.57</ref> }हे सिख अवर चित्र इक चहौ गगन मैं सुर बनिता किन लहौ |{
<ref>N294.58</ref> }बैठी जदपि बिमानन महियाँ अपने पतिन सौं दै गरबहियाँ |{
<ref>N294.59</ref> }दृष्टि परे साँवरे अनूप निपटहि बनिता उत्सव रूप |{
<ref>N294.60</ref> }पुनि सुनि बेनु गीत गति नई कल नहिं परत बिकल ह्वै गई |{
<ref>N294.61</ref> }लगे जु सर सुमार मार के खसत जु कुसम कवरि भार के |{
<ref>N294.62</ref> }धीरज धरे हियै पुनि हरैं नीबी बंधन खसि खसि परैं |{
<ref>N294.63</ref> }हे सिख देव बधुन की रहौ तुम इन गाइन तन किन चहौ |{
<ref>N294.64</ref> }हरि मुख तैं जु श्रवत है बाल बेनु गीत पीयूष रसाल |{
<ref>N294.65</ref> }श्रवन उठाइ पिवत हैं ऐसैं नैंक कहूँ छरि जाइ न जैसैं |{
<ref>N294.66</ref> }अरु देखहु बछ बछियन ओर सुनि कैं बेनु गीत चितचोर |{
<ref>N294.67</ref> }पियत थनन मुख भरि रह्यौ छीर चित्र सी रहि गई गैयन तीर |{
<ref>N294.68</ref> }गाइ बृषभ बछ बाछी जिती हरि तन इकटक चितवत तिती |{
<ref>N294.69</ref> }दृगन के मग लै मोहन कहियाँ धरि कै अप अपने हिय महियाँ |{
<ref>N294.70</ref> }पुनि पुनि तहँ परिरंभन करैं अति सुख आनँद अँसुवा ढरैं |{
<ref>N294.71</ref> }हे सिख बन बिहंग किन हेरौ सुनत जु बेनु गीत पिय केरौ |{
<ref>N294.72</ref> }बैठे रुचिर द्रुमन की डारैं इकटक मोहन बदन निहारैं |{
<ref>N294.73</ref> }छुवत न फल न बदत कछु बात अति सुख उमगत घूमत जात |{
<ref>N294.74</ref> }निपट चटपटी सौं मुख चहैं फल प्रबाल अंतर नहिं सहैं |{
<ref>N295.75</ref> }मुनि पुनि कर्म फलन तजि जैसैं अप अपनी श्रुति साषा बैसैं |{
<ref>N295.76</ref> }कमल नयन अवलोकन करैं फलन के अंतर नहिं सहि परैं |{
<ref>N295.77</ref> }तैसैंई इह बन खगगन जिते मुनि हौन के जोग हैं तिते |{
<ref>N295.78</ref> }हे सिख चेतन जन की रहौ ये जु अचेतन ते किन चहौ |{
<ref>N295.79</ref> }बेनु गीत सुनि सरिता जिती उमगि मनोभव बिथकित तिती |{
<ref>N295.80</ref> }बीच जु भ्रमत भँवर अभिराम मारत मनहि मसूसे काम |{
<ref>N295.81</ref> }लै लै अमल कमल उपहार लहरि भुजन करि ढारहि ढार |{
<ref>N295.82</ref> }पकरे चहत स्याम के पाइ जैसैं काम बिथा मिटि जाइ |{
<ref>N295.83</ref> }बन मैं बल अरु सुंदर स्याम पसु चारत परसत दिख घाम |{
<ref>N295.84</ref> }निरखहु सजनि मेह कौ नेह छत्र करि लियौ अपनौ देह |{
<ref>N295.85</ref> }छोह किये डोलत दिन संग फुही फूल बरषत बहु रंग |{
<ref>N295.86</ref> }कनक दंड जिमि दामिनि बनी छाजति छबि कछु परत न गनी |{
<ref>N295.87</ref> }सखा भयौ घन घनस्याम कौ नातौ मानि एक नाम कौ |{
<ref>N295.88</ref> }जग आरति हरने रस सने दोऊ आनि एक से बने |{
<ref>N295.89</ref> }हे सिख मेह नेह की रहौ भील भामिनी तन किन चहौ |{
<ref>N295.90</ref> }प्रमुदित इत जु फिरति हैं सखी मैं इक इनके मन की लखी |{
<ref>N295.91</ref> }प्रिया उरज कुंकुम रस पगे ते कुंकुम हरि पिय पद लगे |{
<ref>N295.92</ref> }पदन तैं बन तृन भूषित भये ते तृन इन तीयन लिख पये |{
<ref>N296.93</ref> }तिहि कुंकुम दिख बढ़ि गयौ काम बिकल भई भीलन की भाम |{
<ref>N296.94</ref> }सो कुंकुम मुख कुचन लगावति ता करि मनमथ बिथा सिरावति |{
<ref>N296.95</ref> }यातैं धनि भीलन की तिया हसनि कछू तरफरत है हिया |{
<ref>N296.96</ref> }देखौ सखी गोबर्धन कहियाँ परम श्रेष्यय हरि दासन महियाँ |{
<ref>N296.97</ref> }राम कृष्न पद परसन करि कै रह्यौ जु अति आनंदहि भरि कै |{
<ref>N296.98</ref> }नव नव तृन अंकुर छबि छये रोम रोम जनु उत्थित भये |{
<ref>N296.99</ref> }गोप बृंद गोबिंद समेत आदर सहित सबन सुख देत |{
<ref>N296.100</ref> }सीतल जल सुंदर तृन सुंदर सीतल अति पबित्र गिरि कंदर |{
<ref>N296.101</ref> }कंद मूल फल धात बिचित्र अवर अनेक अनेक पबित्र |{
<ref>N296.102</ref> }तिन करि सेवत सब सुखदाइक धन्य धन्य गोधन गिरि नाइक |{
<ref>N296.103</ref> }हे सिख गिरि गोधन की रहौ सुंदर नंद कुँवर तन चहौ |{
<ref>N296.104</ref> }अदभुत गोपबेष बर करैं सेली कंध सु मुनिमन हरैं |{
<ref>N296.105</ref> }ठाढ़े गाइ गहन के काज किये फिरत ग्वालन कौ साज |{
<ref>N296.106</ref> }तैसिय रूप माधुरी सरसै रंग रली मुरली मधु बरसै |{
<ref>N296.107</ref> }ता करि हरे सबन के हिये चर कीने थिर थिर चर किये |{
<ref>N296.108</ref> }अहो मित्र इहि बिध ब्रजगोपी परम पबित्र कृष्न रस ओपी |{
<ref>N296.109</ref> }बैठि परस्पर बरनत भई प्रेम बिबस तनमय ह्वै गई |{
<ref>N296.110</ref> }ता करि बढ़यौ जु प्रेम अनंग रम्यौ चहति हरि प्रीतम संग |{
<ref>N296.111</ref> }तब कात्यायनि अर्चन कर्यौ पायौ परम उदय रस भर्यौ |{
<ref>N297.112</ref> }नंद इकीस अध्याइ यह ऐसैं सुनि चित चाहि |{
<ref>N297.113</ref> }प्रिया बचन जिमि पीय के सुनिबौई फल आहि |{
<ref>N297.1</ref> }विवि बिंसत अध्याइ सुनि मित्र बस्त्रहरन मनहरन पबित्र |{
<ref>N297.2</ref> }नंद गोप ब्रज की दारिका अदभुत अदभुत सुकुमारिका |{
<ref>N297.3</ref> }जदपि समस्त बिबाहित आहि नंद सुवन के रूपहि चाहि |{
<ref>N297.4</ref> }बिबस भई पति परिहरि परिहरि करत भई ब्रज हिय धरि धरि |{
<ref>N297.5</ref> }हिम रितु प्रथम मास अभिराम देबी कात्यायनी जु नाम |{
<ref>N297.6</ref> }तिहि पूजन जमुना तट जाहिं तहाँ नहाइ हविषा कछु खाहिं |{
<ref>N297.7</ref> }उठैं बड़े खन चाइन चाइन बोलत छबि सौं मधुरी भाइन |{
<ref>N297.8</ref> }प्रेमकला बिमला रतिकला कामकला नवला चंचला |{
<ref>N297.9</ref> }चंद्रकला चंद्रावलि चंदनि जग बंदनि बृषभान की नंदनि |{
<ref>N297.10</ref> }कामलता ललिता रतिबेलि रूपलता चंपकलता एलि |{
<ref>N297.11</ref> }अवर अनेक नहिंन कहि परै चंचल नैंन मैन मन हरै |{
<ref>N297.12</ref> }सब दिसि तैं आवति छबि पावति नूतन मंगल गीतन गावति |{
<ref>N297.13</ref> }अमुना बिध जमुना तट आवति अतिसै करि मन मोद बढ़ावति |{
<ref>N297.14</ref> }करि संकल्प सलिल मैं जाइ मौन धरे बिध सहित अन्हाइ |{
<ref>N297.15</ref> }बहुरि कालिँदी कूलन सरैं बारू की बर प्रतिमा करैं |{
<ref>N298.16</ref> }दिब्य आभरन दिब्य दुकूल चंदन बंदन तंदुल फूल |{
<ref>N298.17</ref> }प्रीति सहित तिहि अर्चन करैं पुनि पुनि ताके पाइनि परैं |{
<ref>N298.18</ref> }अये गवरि इस्वरि सब लाइक महामाइ बरदाइ सुभाइक |{
<ref>N298.19</ref> }देबि दया करि ऐसैं ढरौ नंद सुवन हमरौ पति करौ |{
<ref>N298.20</ref> }बोली बचन देबि रस भारे पूर्न मनोरथ हौहु तुम्हारे |{
<ref>N298.21</ref> }कात्यायनि तैं यौं बर पाइ बहुरि धसी जमुना जल आइ |{
<ref>N298.22</ref> }बुड़किन बिहरति अतिछबि झेलति जनु नव घन गन दामिनी खेलति |{
<ref>N298.23</ref> }तदनंतर सुंदर नँद नंदन चित की पाइ आइ जग बंदन |{
<ref>N298.24</ref> }नीर तीर तैं चीर चुराइ चढ़े गोबिंद कदंबनि जाइ |{
<ref>N298.25</ref> }लज्जित ह्वै धसि गई जल गहरैं उठत जु तामैं दुति की लहरै |{
<ref>N298.26</ref> }बदन बदन छबि दिख कै भूली कनक कमल कलिंदि जनु फूली |{
<ref>N298.27</ref> }चपल दृगंचल पिय मन रंजन कमल कमल जनु जुग जुग खंजन |{
<ref>N298.28</ref> }लटन तैं जुवति जु जलकन जोती जनु ससि छिदि छिदि डारत मोती |{
<ref>N298.29</ref> }तब बोले हरि तिन तन चितै हे अबला अब आवहु इतै |{
<ref>N298.30</ref> }आनि के अपने अंबर गहौ कत कौं भीत सीत तन सहौ |{
<ref>N298.31</ref> }सत्य कहत कछु करत न खेला आवहु चलि न बिलंब की बेला |{
<ref>N298.32</ref> }पाछे हू मैं अनृत न कबै बोल्यौ है ये जानत सबै |{
<ref>N298.33</ref> }चितै परस्पर तब सब हँसी बड्डी अँखियन अति छबि लसी |{
<ref>N298.34</ref> }रूप उदिध भरि भरि रस आछे मीन चलत जिमि मीन के पाछे |{
<ref>N298.35</ref> }सीतल सलिल कंठ परजंत तहँ ठाढ़ी थर थर बेपंत |{
<ref>N298.36</ref> }तिन मिध मुग्ध बैस की बाला ऐड़ सौं कहति भई तिहि काला |{
<ref>N298.37</ref> }अहो अहो कान्ह अनीति न करौ बलि बलि कछू दई तैं डरौ |{
<ref>N299.38</ref> }नंद महरि के पूत रावरे जानि बूझि जिनि हौहु बावरे |{
<ref>N299.39</ref> }देहु बसन बरि गई अस हँसी मरति हैं सीत सलिल मैं धसी |{
<ref>N299.40</ref> }पुनि तिन मैं जे प्रौढा आहि ते बोली हँसि हरि तन चाहि |{
<ref>N299.41</ref> }हे सुंदर बर करहु न हाँसी हम तौ सबै तुम्हारी दासी |{
<ref>N299.42</ref> }जो तुम कहहु सोइ हम करिहैं देहु बसन बिन काजहि मरिहैं |{
<ref>N299.43</ref> }जौ न देइहौ रस भाइ सौं कहिहैं जाइ नंदराइ सौं |{
<ref>N299.44</ref> }तब बोले ब्रजराज दुलारे मैं समझे संकल्प तिहारे |{
<ref>N299.45</ref> }इत आवहु रंचक न लजाहु ब्रत कौ फल लै लै घर जाहु |{
<ref>N299.46</ref> }नंद सुवन कौ मन हो जैसैं निकसी सब रस बिकसी तैसैं |{
<ref>N299.47</ref> }परम प्रेम के फंदन परी नंद के नंदन खेल की करी |{
<ref>N299.48</ref> }पुनि बोले ब्रजराज दुलारे पूर्न मनोरथ होहु तुम्हारे |{
<ref>N299.49</ref> }पै आत्यंतिक नाहिंन ह्वैहै मन अभिलास पाइ पुनि जैहै |{
<ref>N299.50</ref> }मेरे बिषय जु मति अनुसरै सु मति न बहुरि बिषय संचरै |{
<ref>N299.51</ref> }भुंजित धान जगत मैं जैसैं बीज के काम न आवहि तैसैं |{
<ref>N299.52</ref> }ऐ परि जौ मो इच्छा होई भूज्यौ बीज निपजि परै सोई |{
<ref>N299.53</ref> }आगामिनी जामिनी ऐहै तिन मैं तुमहिं बहुत सुख दैहै |{
<ref>N299.54</ref> }इहि बिध बरहि पाइ छबि छई कैसैं हूँ कैसैं ब्रज गई |{
<ref>N299.55</ref> }बसन पये पै मन नहिं पये मन मनमोहन गोहन गये |{
<ref>N299.56</ref> }ब्रजतिय कौं दै अपनपौ कृष्न कमल दल नैंन |{
<ref>N299.57</ref> }जगपतिनी अपनी करन चले अनुग्रह दैन |{
<ref>N299.58</ref> }तिन के पति जु भक्ति रति हीन कर्मन बिषय निपट लवलीन |{
<ref>N299.59</ref> }तिन तन दृष्टि दिये मुसकात बन के द्रुमन सराहत जात |{
<ref>N300.60</ref> }सखन सौं कहत कुँवर नँदलाल अहो भोज अहो ओज रसाल |{
<ref>N300.61</ref> }अहो सुबल अर्ज ुन अहो अंस अहो श्रीदामा बंस अवतंस |{
<ref>N300.62</ref> }देखहु ये कैसैं द्रुम बने छत्र से तने सबै गुन सने |{
<ref>N300.63</ref> }जिन के तरहर सियरे सियरे फल पियरे पियरे अरु नियरे |{
<ref>N300.64</ref> }दल करि फल करि फूलन करि कै बलकल करि अरु मूलन करिकै |{
<ref>N300.65</ref> }पर काज ही सबै कछु जिन कौं धनि है जग मैं जीवन तिन कौं |{
<ref>N300.66</ref> }बात बरष अपने तन सहैं काहू सौं कछु दुख नहिं कहैं |{
<ref>N300.67</ref> }बैठत आनि छाँह हम सरसे घाम मैं सुंदर सीतल घर से |{
<ref>N300.68</ref> }ऐसैं कहत कहत छबि छये बल समेत जमुना तट गये |{
<ref>N300.69</ref> }पहिले जल गाइन कौं दियौ ता पाछे आपुन पय पियौ |{
<ref>N300.70</ref> }विवि बिंसत अध्याइ यह सुनै जु हित चित लाइ |{
<ref>N300.71</ref> }धनु देखे खग अवलि जिमि पापावलि उड़ि जाइ |{
<ref>N300.1</ref> }अब सुनि त्रयबिंसत अध्याइ द्विज अरु द्विजपतिनिन के भाइ |{
<ref>N300.2</ref> }ठाढ़े हुते जमुन के तीर बल अरु सुंदर बर बलबीर |{
<ref>N300.3</ref> }श्रीदामादि ग्वालगन जिते आरत भये छुधा करि तिते |{
<ref>N300.4</ref> }बस्त्रहरन हित हरि के संग देखन गोपबधुन के रंग |{
<ref>N300.5</ref> }भोर भये खन उठि उठि धाये भोजन कछू लेत नहिं आये |{
<ref>N300.6</ref> }यातैं भूखे हैं ब्रजबाल आये तहँ जहँ मोहनलाल |{
<ref>N300.7</ref> }अहो बलराम अतुल बलधाम हो घनस्याम परम अभिराम |{
<ref>N301.8</ref> }भूख लगी भिया उद्यम करौ प्रान प्रहारनि पापिनि हरौ |{
<ref>N301.9</ref> }जगपतिनीन अनुग्रह दैन बोले तब हरि करुना ऐन |{
<ref>N301.10</ref> }इत ये जाग्यक जग्यहि करै स्वर्ग काम हित पचि पचि मरै |{
<ref>N301.11</ref> }तिन पै जाहु न तनक डराहु अरु जाचंग्या तैं न लजाहु |{
<ref>N301.12</ref> }लीजहु जाइ हमारौ नाम बल अरु बल भैया घनस्याम |{
<ref>N301.13</ref> }ये ठाढ़े दोऊ तरु तरैं तुम सौं कछू प्रार्थना करैं |{
<ref>N301.14</ref> }जौ न देहिं वे रिस भरि जाहिं लाज तौ हमहिं तुमहिं तौ नाहिं |{
<ref>N301.15</ref> }गये जग्य जहँ थर थर डरतै बहुत भाँति दंडौतन करतै |{
<ref>N301.16</ref> }अंजुलि जोरि डरात डरात कहन लगे बिप्रन सौं बात |{
<ref>N301.17</ref> }हो भूदेव सुनहु इत हम पै राम कृष्न करि पठये तुम पै |{
<ref>N301.18</ref> }भोर के आये गोधन संग खेलत खेलत अपने रंग |{
<ref>N301.19</ref> }घर तैं कछु भोजन नहिं लाये भूखे हैं अब तुम पै आये |{
<ref>N301.20</ref> }श्रद्धा हौइ तौ ओदन दीजै धर्मबिरुद्ध करम कत कीजै |{
<ref>N301.21</ref> }कहँ यह हरि ईस्वर कौ जचिबौ कहँ वह द्विजन कौ मद करि मचिबौ |{
<ref>N301.22</ref> }सुनत न सुनैं भरे अभिमान जनु इन द्विजन के नैंन न कान |{
<ref>N301.23</ref> }पुनि जब भैंह अमेठन लागे तब ये ग्वाल बाल डरि भागे |{
<ref>N301.24</ref> }जिन कर्मन करि अधिक कलेस फल अति तुच्छ मिटै न अँदेस |{
<ref>N301.25</ref> }तिन मिध मूढ़ धरि रहे आस छुयौ न अमृत पाइ अनयास |{
<ref>N301.26</ref> }ह्वै निरास बालक उठि आये समाचार हरि प्रभुहि सुनाये |{
<ref>N301.27</ref> }नंद कुँवर तब हर हर हँसे हँसत जु रदन बदन मैं लसे |{
<ref>N301.28</ref> }अस कछु जगमग जगमग होइ मानिक ओपि धरे जनु पोइ |{
<ref>N301.29</ref> }सखन सौं बहुरि कहत रस सने रे भैया न हौहु अनमने |{
<ref>N302.30</ref> }अरथी ह्वै बैरागहि आवै सो अरथी अरथी न कहावै |{
<ref>N302.31</ref> }जाचक ह्वै जग मैं अस कौंन जचत अनादर भयौ न जौन |{
<ref>N302.32</ref> }ऐसैं लोक रीति दिखराइ पुनि बोले प्रभु मृदु मुसकाइ |{
<ref>N302.33</ref> }अहो मित्र इन की तिय जिती हम कौं नीके जानत तिती |{
<ref>N302.34</ref> }देहमात्र वे बसत गेह मैं सदा मगन अदभुत सनेह मैं |{
<ref>N302.35</ref> }तिन पै जाहु लजाहु न भिया समझौगे तब तिन के हिया |{
<ref>N302.36</ref> }सुभग सुगंध स्वच्छ बर व्यंजन दिध ओदन मोहन मन रंजन |{
<ref>N302.37</ref> }दैहैं जात बिलंब न लैहैं अपने करन लिये ही ऐहैं |{
<ref>N302.38</ref> }जगपतिनीन के गृह हैं जहाँ सकुचत सकुचत गवने तहाँ |{
<ref>N302.39</ref> }राजति कंचन पीढ़नि बैठी सोहति सुंदर भैंह अमेठी |{
<ref>N302.40</ref> }पहिरे अदभुत मनिमय भूषन अदभुत बसन नहिंन कछु दूषन |{
<ref>N302.41</ref> }डहडहे बदन निरिख सिसु भूले कंचन जलज अँगन जनु फूले |{
<ref>N302.42</ref> }द्विजपतिनिन के पाइन परे बातै कहत महा मुद भरे |{
<ref>N302.43</ref> }हे द्विजपतिनि कान्ह मनमोहन आये इतहि गाइ गन गोहन |{
<ref>N302.44</ref> }छुधित आहि कछु भोजन दीजै सखन सहित अघाइ सो कीजै |{
<ref>N302.45</ref> }जिन के दरसन हित अरबरती पतिन सौं बिनती करती अरती |{
<ref>N302.46</ref> }जुग जुग भरि निसि बासर भरती नैंनन नींद नैंक नहिं परती |{
<ref>N302.47</ref> }ते अच्युत ब्रजराज दुलारे निकटहि पाये प्रानपियारे |{
<ref>N302.48</ref> }चारि प्रकार बिचित्र सुब्यंजन भक्ष्य भोज्य चुस लिह मनरंजन |{
<ref>N302.49</ref> }लै चली कंचन भाजन भरि भरि सुत पति तिन सौं अरि अरि लरि लरि |{
<ref>N302.50</ref> }रोकि रहे सुत पति अपनौ सौं मानत भई ताहि सपनौ सौं |{
<ref>N302.51</ref> }जैसैं उमगत सावन सरिता कौंन पै रुकहि प्रेम रस भरिता |{
<ref>N303.52</ref> }जमुना निकट सुभग इक बाग सब असोक तरु अति बड़भाग |{
<ref>N303.53</ref> }इक तरु तरे कुँवर घनस्याम ठाढ़े कोटि काम अभिराम |{
<ref>N303.54</ref> }पीतबसन बनमाल रसाल मोरचंद छबि छाजत भाल |{
<ref>N303.55</ref> }सख अंस बाईं भुज दिये केलि कमल दच्छिन कर किये |{
<ref>N303.56</ref> }अदभुत गुनगन सुनि हिय धरि धरि रही हुती उत्कंठा भरि भरि |{
<ref>N303.57</ref> }सो साच्छात प्रगट रस भरे अति रोचन लोचन पथ परे |{
<ref>N303.58</ref> }दृग रंध्रन करि अंतर लये तहँ प्रभु कौं परिरंभन दये |{
<ref>N303.59</ref> }सुखित भई तिहि छिन सब ऐसैं तुरिय अवस्था पाइ मुनि जैसैं |{
<ref>N303.60</ref> }तब बोले हरि हे बड़भागि नीके आइ भस्मि अनुराग |{
<ref>N303.61</ref> }प्रतिबंधक जे हुते तिहारे ते तुम तिन से लघु करि डारे |{
<ref>N303.62</ref> }मो दरसन हित इत अनुसरी उचित करी अनुचित नहिं करी |{
<ref>N303.63</ref> }जे जन निपुन जथारथ बेदी स्वारथ अरु परमारथ भेदी |{
<ref>N303.64</ref> }ते मो बिषै भक्ति रति करैं फल न कछू रंचक चित धरैं |{
<ref>N303.65</ref> }हम सब ही के आत्मा आहि तत्वबेत्त लेत है चाहि |{
<ref>N303.66</ref> }प्रान बुद्धि मन इंद्री देह पुत्र कलित्र मित्र धन गेह |{
<ref>N303.67</ref> }जाके अध्यास तैं अचेत प्रिय लागत अपनपै समेत |{
<ref>N303.68</ref> }सो तुम करि हम पाये सबै धनि धनि धन्य भई तुम अबै |{
<ref>N303.69</ref> }अब तुम देबि जजन प्रति जाहु द्विज जग्यन कौं करहु निबाहु |{
<ref>N303.70</ref> }तुम करि सन्न समापति करिहैं अवर न कछू तनक मन धरिहैं |{
<ref>N303.71</ref> }कहन लगी तब सब द्विज तिया सुनि यह बात बहकि गयौ हिया |{
<ref>N303.72</ref> }हे सुंदर बर सरसिज नैंन जिनि बोलहु अस करकस बैंन |{
<ref>N303.73</ref> }अपनी प्रतिग्या तन किन चहौ बेद पुरानन मैं ज्यौं कहौं |{
<ref>N304.74</ref> }मन क्रम बचन जु चेरौ मेरौ सो भव भवन न करिहै फेरौ |{
<ref>N304.75</ref> }हम पद पंकज प्रापति भई सहजहि सब उपाधि मिटि गई |{
<ref>N304.76</ref> }पद अवसिष्ट जु परम रसाल डारहुगे तुम तुलसी माल |{
<ref>N304.77</ref> }सो नित अलक रलक मैं धरिहैं सरन परी पद अर्चन करिहैं |{
<ref>N304.78</ref> }अहो अरिंदम नंद के दारक काम लोभ मद मोह बिदारक |{
<ref>N304.79</ref> }अब तौ पति सुत बांधव जिते हमहिं तौ तनक छुवहिं नहिं तिते |{
<ref>N304.80</ref> }तातैं अवर गति न हरि हमरी दास्य देहु दासी भई तुम्हरी |{
<ref>N304.81</ref> }तब बोले ब्रजराज के नंदन जग बंदन जग फंद निकंदन |{
<ref>N304.82</ref> }पति सुत मित्र सुहृदजन जिते नहिंन असूया करिहैं तिते |{
<ref>N304.83</ref> }लोक तौ सबै हमारे किये रोकि रहे हम सब के हिये |{
<ref>N304.84</ref> }अरु देखहु ये देव जितेक हमरी आग्या मध्य तितेक |{
<ref>N304.85</ref> }बुरौ जु मानै सो वह कौंन सर्बबियापी हम जिमि पौन |{
<ref>N304.86</ref> }प्रेम बृद्धि जौ कीनौ चहौ तौ तुम मो तैं न्यारी रहौ |{
<ref>N304.87</ref> }बिरह मैं चित्त समाधि लाइहौ तुरतहि तब मो कहुँ पाइहौ |{
<ref>N304.88</ref> }ऐसैं जब हित सौं हरि बरनी घर आईं तब सब द्विज घरनी |{
<ref>N304.89</ref> }किनहूँ नहिंन असूया कीनी सुत पति सबन भुजन भरि लीनी |{
<ref>N304.90</ref> }तिन मैं इक जु हुती पति गही जान न पाई बहुत पचि रही |{
<ref>N304.91</ref> }तब नँद सुवन सुने हे जैसैं अपने हिय मैं धरि कै तैसैं |{
<ref>N304.92</ref> }तजत भई तिहि तन कहुँ ऐसैं जीरन पट कोउ डारत जैसैं |{
<ref>N304.93</ref> }रे पिय जहाँ ममत है तेरौ यह लै अब का करिहै मेरौ |{
<ref>N304.94</ref> }दिब्य देह धरि कै उहि घरी सबन तैं आगे सो अनुसरी |{
<ref>N304.95</ref> }तिन सायुज्य परम गति पाई उन के संग फिरि न घर आई |{
<ref>N305.96</ref> }जगपतिनिन जे ब्यंजन आने जाहि कै गोप गोबिंद अघाने |{
<ref>N305.97</ref> }द्विज जु कहावत जे अति बड़े तियन की गतिहि देखि सब गड़े |{
<ref>N305.98</ref> }नंद जु गोबिंद भक्ति बिन बड़ौ कहावत कोइ |{
<ref>N305.99</ref> }बुझै जु दीपक ज्यौं बड़ौ कहियत वह गति सोइ |{
<ref>N305.100</ref> }तियन की गतिहि निरिख द्विज जिते प.ख्चाताप करत भये तिते |{
<ref>N305.101</ref> }जो प्रभु निगम अगम करि गाये जैंवन मिस ते हम पै आये |{
<ref>N305.102</ref> }धिग धिग हम धिग धिग ये क्रिया धिग धिग बिप्र जन्म धिग जिया |{
<ref>N305.103</ref> }धिग बहुग्यता धिग सब इषै बिमुख जु कृष्न अधोक्षज बिषै |{
<ref>N305.104</ref> }यह प्रभु की माया मोहनी जोगीजन मन की खोहनी |{
<ref>N305.105</ref> }जा करि हम द्विज ह्वै मद भरे गुरु कहाइ सठ भठ मैं परे |{
<ref>N305.106</ref> }जिन के न कछु सोच आचार गुरुकुल सेव न तत्त्व बिचार |{
<ref>N305.107</ref> }नहिं जप नहिं तप नहिं सुभक्रिया कर्कस कुटिल जटिल नित हिया |{
<ref>N305.108</ref> }तिन के भई भक्ति रति जैसी देखी सुनी न कित हूँ ऐसी |{
<ref>N305.109</ref> }सम्यक द्विज कर्मन करि भरे ते हम हैं झख मारत परे |{
<ref>N305.110</ref> }हम करि जदपि सुन्यौ अवतार जदुकुल बिषै हरन भू भार |{
<ref>N305.111</ref> }पुनि आये इत करुना कंद जाचन पूरन परमानंद |{
<ref>N305.112</ref> }ओदन कहा चाहियै तिन के कमला पाइ पलोटत जिन के |{
<ref>N305.113</ref> }सुमिरि सुमिरि ग्वालन की बात करन मींजि सब द्विज पछितात |{
<ref>N305.114</ref> }पुनि कहैं हम हूँ उत्तम भये मन के सब संसय मिटि गये |{
<ref>N305.115</ref> }जिन की ऐसी तिय बड़भागि तन मन भरी कृष्न अनुराग |{
<ref>N305.116</ref> }जिहि अनुराग हमारे हिये चपरि कैं कमल नैंन मैं किये |{
<ref>N306.117</ref> }त्रयबिंसत अध्याइ यह सुनि नीके सुख कंद |{
<ref>N306.118</ref> }जप तप ब्रत संयम न कछु कृष्न भक्ति बिन नंद |{
<ref>N306.1</ref> }चतु र्बिंस अध्याइ अनूप सुनि हो मित्र परम सुख रूप |{
<ref>N306.2</ref> }जामैं गिरि गोबर्धन पूजा अति पुनीत अस गीत न दूजा |{
<ref>N306.3</ref> }द्विजन कौं क्रिया गर्ब सब हर्यौ चाहत इंद्रहि निर्मद कर्यौ |{
<ref>N306.4</ref> }इंद्र कौ जग्य करन जब लगे गोपी गोप महा मुद पगे |{
<ref>N306.5</ref> }पूछत हरि अजान से भये मंद मुसकि सु नंद ढिँग गये |{
<ref>N306.6</ref> }कहहु तात यह बात है कहा भवन भवन आनंद है महा |{
<ref>N306.7</ref> }कवन सु फल काके उपदेस कवल देवता सेस सुरेस |{
<ref>N306.8</ref> }मो मन अति अभिलाष है कहौ लरिका जानि चाइ जिनि रहौ |{
<ref>N306.9</ref> }यह करनी तुम सास्त्र तैं पाई ऐ किधैं परंपरा चलि आई |{
<ref>N306.10</ref> }कैधैं लोकरूढ़ है तात मो सौं कहौ कहा यह बात |{
<ref>N306.11</ref> }नंद जु कहत मेघगन जिते मघवा के बसवत्तरी तिते |{
<ref>N306.12</ref> }अपनौ जीवन जग मैं बरषै दुख करषै सब जंतुन हरषै |{
<ref>N306.13</ref> }यातैं यह जु पुरंदर आहि जजत हैं जग्यन करि नर ताहि |{
<ref>N306.14</ref> }हम हूँ सब यह तिहि उद्देस करत हैं ज्यौं रस देइ सुरेस |{
<ref>N306.15</ref> }ता करि अर्थ धर्म अरु काम पावहिं सबै पुरुष बिश्राम |{
<ref>N306.16</ref> }परंपरा चलि आयौ धर्म अहो तात नहिं अब कौ कर्म |{
<ref>N306.17</ref> }जो नर याकौं नाहिंन करैं लोभ द्वेष भय तैं परिहरैं |{
<ref>N307.18</ref> }सो नर नहिं पावैं कल्यान कहत हैं बेद पुरान सुजान |{
<ref>N307.19</ref> }महानंद उपनंद सुनंद निजानंद अरु बाबा नंद |{
<ref>N307.20</ref> }ऐसैं करि जब सबहिन कह्यौ सब के ईस्वर नाहिंन गह्यौ |{
<ref>N307.21</ref> }सुरपति अति श्रीमद करि छयौ महा गर्ब पर्बत चढ़ि गयौ |{
<ref>N307.22</ref> }तहँ तैं ता कहुँ डार्यौ चहैं करम की गति लियै बातै कहैं |{
<ref>N307.23</ref> }ऐ परि नहिं प्रमान ये नित ही सुनपति मान भंग के हित ही |{
<ref>N307.24</ref> }इंद्रहि रिस दिवाइ दंद सौं बोले मंद मुसकि नंद सौं |{
<ref>N307.25</ref> }अहो तात यह देव न कोई करम की गति जु होइ सो होई |{
<ref>N307.26</ref> }कर्महि करि उपजत ये जंत कर्महि करि पुनि सब कौं अंत |{
<ref>N307.27</ref> }कुसल छेम सुख दुख भै अभै होत हैं ये कर्मन करि सबै |{
<ref>N307.28</ref> }रज गुन करि उपजत है मेह बरषत सब ठाँ नहिं संदेह |{
<ref>N307.29</ref> }ऊसर पर पर्बत पर परै ते सबै कहाँ जग्य है करै |{
<ref>N307.30</ref> }हमरे नहिं पुर पट्टन ग्राम बन गिरि नदी निकट बिश्राम |{
<ref>N307.31</ref> }जहँ सुख तहँ हम बसहिं निसंक करिहै कहा पुरंदर रंक |{
<ref>N307.32</ref> }एक करहु जग्यन कौं जिती करि ते सुभ सामग्री तिती |{
<ref>N307.33</ref> }और कछू जिय मैं जिनि आनौ मेरौ कह्यौ सत्य करि मानौ |{
<ref>N307.34</ref> }सुनतहि मोहन मुख की बानी भल भले कहि सबहिन मानी |{
<ref>N307.35</ref> }कुल मंडन सपूत सुख दैना सब के जीवन सब के नैंना |{
<ref>N307.36</ref> }रचहु बिबिध परकार सु ब्यंजन सुभग सुगंध स्वच्छ मनरंजन |{
<ref>N307.37</ref> }पुवा सुहारी मोदक भारी गूझा रस मूझा दिध न्यारी |{
<ref>N307.38</ref> }मिश्री मिश्रित पायस करौ बर संजाव भाव बिस्तरौ |{
<ref>N307.39</ref> }मृदगा दाली घृत की ब्याली रस के कंदर सुंदर साली |{
<ref>N308.40</ref> }जैसैं नंद सुवन उच्चर्यौ प्रीति सहित तैसैं ही कर्यौ |{
<ref>N308.41</ref> }पूजन चले गोप गिरि गोधन आगे करि लिये अपने गोधन |{
<ref>N308.42</ref> }कंचन सकटनि चढ़ि चढ़ि गोपी चली जु तिनहुँ सबै बिध लोपी |{
<ref>N308.43</ref> }सुंदर नंद कुँवर गुन गावति भाग भरी सब राग रिझावति |{
<ref>N308.44</ref> }हरि धरि गिरि कौं सुंदर रूप बैठे बिकसि सु निकसि अनूप |{
<ref>N308.45</ref> }गिरि के द्वै द्वै रूप बताये इक जड़ इक चैतन्य सुहाये |{
<ref>N308.46</ref> }गोबरधन की मूरति दुसरी श्री गोबिंदचंद हित कुसरी |{
<ref>N308.47</ref> }दिख कै गोप महा मुद भरे नमो नमो कहि पाइनि परे |{
<ref>N308.48</ref> }तिन के संग रंग हरि करैं अपने पाइनि आप ही परैं |{
<ref>N308.49</ref> }जेतिक भोजन ब्रज तैं आयौ गिरि रूपी हरि सिगरौ खायौ |{
<ref>N308.50</ref> }भई प्रतीति भरे मुद भारी देहिं प्रदच्छिन नर अरु नारी |{
<ref>N308.51</ref> }फिरत जु छबि बाढ़ी तिहि काल गिरि गरे जनु मनि कंचन माल |{
<ref>N308.52</ref> }कहन लगे देखौ तुम्हरे काजा प्रगट भयौ यह गिरिन कौ राजा |{
<ref>N308.53</ref> }मेघरूप ह्वै बरषा बरषै कालरूप ह्वै यह आकरषै |{
<ref>N308.54</ref> }बिछी ब्याल बृक केहरि जिते याके डर छवै सकत न तिते |{
<ref>N308.55</ref> }ऐसैं करि पुनि पाइनि परे घर आये अति आनँद भरे |{
<ref>N308.56</ref> }चतुबिंरस अध्याइ यह जु कोउ चतुर सुनिहै जु |{
<ref>N308.57</ref> }जे दिन बीते अनसुने तिन कौं सिर धुनिहै जु |{
<ref>N309.1</ref> }अब सुनि पंचबिंस अध्याइ पंचबिंस निर्मल ह्वै जाइ |{
<ref>N309.2</ref> }सुनि कै इंद्र भर्यौ रिस भारी लाग्यौ देन सबन कौं गारी |{
<ref>N309.3</ref> }धन मद अंध नंद कौ बेटा सो भयौ हमरे मख कौ मेटा |{
<ref>N309.4</ref> }ताके बल करि मो सौं घाती रहिहैं गोप कहौ किहि भाँती |{
<ref>N309.5</ref> }ज्यौं कोउ उरन पूँछि कर धारै तर्यौ चहै सठ सिंधु अपारै |{
<ref>N309.6</ref> }झूठ की जो कोउ नाउ बनावै मूढ़ तहाँ लै कुटँब चढ़ावै |{
<ref>N309.7</ref> }ऐसैं गोपन कृष्न भरोसे महा बैर कीनौ है मो से |{
<ref>N309.8</ref> }अब देखौ कैसी सिखलाऊँ गोकुल गाँवहि खोदि बहाऊँ |{
<ref>N309.9</ref> }बोले मेघन के गन सोइ जिन के जल जग परलै होइ |{
<ref>N309.10</ref> }परमातम पर पीर के नाइक कृष्न कमल लोचन सुखदाइक |{
<ref>N309.11</ref> }ढाहन कहत कि तिन की कुटी इंद्र मूढ़ की चार्यौ फुटी |{
<ref>N309.12</ref> }नंद कहत श्रीमद सब ऐसैं सुनैं न सुत कुबेर के जैसैं |{
<ref>N309.13</ref> }उमगे घन गन रिस भरि भारे ताते राते पियरे कारे |{
<ref>N309.14</ref> }तड़तड़ाहिं तड़ि बज्र से परैं घरहराहिं घन ऊधम करैं |{
<ref>N309.15</ref> }चली अपरबल बात अघात उड़े जात कहि बनति न बात |{
<ref>N309.16</ref> }परन लगी नान्हीं बुँदवारी मोटे थाँभन हू तैं भारी |{
<ref>N309.17</ref> }तब ब्रजजन जित तित तैं धाये सुंदर नंद कुँवर पै आये |{
<ref>N309.18</ref> }धौरी धौरी धेनु जु दौरी बड्डी बूँदन के दुख बौरी |{
<ref>N309.19</ref> }नमित सु ग्रीव पुच्छ उच किये छबिली छतिन तर बछरन लिये |{
<ref>N309.20</ref> }गोपिन पै कहि बनत न बात थर थर कंपत कोमल गात |{
<ref>N310.21</ref> }हो श्रीकृष्न कृष्न जगनाइक असुभहरन सुभकरन सुभाइक |{
<ref>N310.22</ref> }गोकुल के तौ तुम हीं नाथ जैसैं मीन दीन के पाथ |{
<ref>N310.23</ref> }कुपित भयौ सुरपति मतवारौ हमरौ अवर कवन रखवारौ |{
<ref>N310.24</ref> }बोले हरि बिलोकि तिन माहीं कत भय करत इहाँ भय नाहीं |{
<ref>N310.25</ref> }मुसकत मुसकत स्याम सुहाये छबि सौं चलि गिरि गोधन आये |{
<ref>N310.26</ref> }झट दै उचकि लियौ गिरि ऐसैं साँप बैठना कौ सिसु जैसैं |{
<ref>N310.27</ref> }गोपी गोप गाइ बछ जिते अपने सुख रहे तिहि तर तिते |{
<ref>N310.28</ref> }बाम हस्त पर गिरि अब बन्यौ फूल कौ जनु कि छत्र है तन्यौ |{
<ref>N310.29</ref> }ललित त्रिभंगी अँग किये ठाढ़े मुरली अधर धरे छबि बाढ़े |{
<ref>N310.30</ref> }गिरि मूल तैं जु गिरि की धात गिरि गिरि परी साँवरे गात |{
<ref>N310.31</ref> }अरुन पीत सित अंग सुहाये फागु खेलि जनु अब हीं आये |{
<ref>N310.32</ref> }मित्र कहत अचरिज मो हिये ठाढ़े हरि त्रिभंग तन किये |{
<ref>N310.33</ref> }दुहुँ कर बेनु बजावत नाथ सखा मंडली राजत साथ |{
<ref>N310.34</ref> }नंद कहत अचरिज जिनि मानि गिरिबरधर अचरिज की खानि |{
<ref>N310.35</ref> }बाम हस्त लाघवता ऐसी तरल अलात चक्र गति जैसी |{
<ref>N310.36</ref> }कृष्न कल्पतरु से जहँ बनै सब सुख बरसत बर रस सनै |{
<ref>N310.37</ref> }तब इक उपमा मो मन भई कही कहति किधैं उपजी नई |{
<ref>N310.38</ref> }परबत पर तरु होत हैं घने तरु पर परबत होत न सुने |{
<ref>N310.39</ref> }जलद जु बरषन लागे पानी कह कहियै कछु अकथ कहानी |{
<ref>N310.40</ref> }महा प्रलै कौ जल है जितौ गोबरधन पर बरस्यौ तितौ |{
<ref>N310.41</ref> }ता पर नग खग अरु तरु बेली तिन पर फुही न परति अकेली |{
<ref>N310.42</ref> }इंद्रहु अपने बज्र चलाये पातन लगि तेऊ नहिं आये |{
<ref>N311.43</ref> }सात दिवस अदभुत झर ठान्यौ ब्रजबासिन तनकौ नहिं जान्यौ |{
<ref>N311.44</ref> }सुंदर बदन बिलोकन आगै भूख प्यास उर कौं नहिं लागै |{
<ref>N311.45</ref> }निकसे तब जब गिरिधर भाख्यौ गोबरधन फिरि तहँई राख्यौ |{
<ref>N311.46</ref> }प्रेम भरी बनिता जुरि आई वारहिं अभरन लेति बलाई |{
<ref>N311.47</ref> }चूमति बदन जसोमति मैया इत घुरि रह्यौ बड़ौ बल भैया |{
<ref>N311.48</ref> }नंद परम आनंदहि पाइ पूतहि रह्यौ छती लपटाइ |{
<ref>N311.49</ref> }मुनिबर सुरबर सिधबर जिते बरषत कुसुम भरे मुद तिते |{
<ref>N311.50</ref> }दुंदुभि धुनि दुर धुनि हिय हरैं जै जै धुनि पुनि मुनिबर करैं |{
<ref>N311.51</ref> }गावत गुन गंधर्ब सु गाइन नृतत अपछरा चाइन चाइन |{
<ref>N311.52</ref> }तिन मिध यह अमरन कौ रानौ हौ रानौ पै निपट खिसानौ |{
<ref>N311.53</ref> }हरि दिसि तकि अपनी दिसि तकै सुरन मैं बदन दिखाइ न सकै |{
<ref>N311.54</ref> }करन मीड़ि पछितात है ऐसैं सुरापान करि द्विजबर जैसैं |{
<ref>N311.55</ref> }तदनंतर गोपी अरु गोप ओपे परम ओप की ओप |{
<ref>N311.56</ref> }लोकन लै निज लोकन चले रंगन रले लगत अति भले |{
<ref>N311.57</ref> }तिन मैं गोप बधू सुख बरसैं नूतन गीतन मरमन परसैं |{
<ref>N311.58</ref> }तिन आगे हरि अरु बलराम आवत कर जोरे छबि धाम |{
<ref>N311.59</ref> }कछुक कहत सब के जिय हरते पुहुपन पर पद पंकज धरते |{
<ref>N311.60</ref> }खेल सौं खेलि कै इहि परकार ब्रज आये ब्रजराज कुमार |{
<ref>N311.61</ref> }बल अनुजहि जु मनुज किये जानै जग मैं कोइ |{
<ref>N311.62</ref> }अहो नंद इहि इंद्र जिमि दई बिगारै सोइ |{
<ref>N311.63</ref> }पंचबिंस अध्याइ यह यौं हिय मैं धरि राखि |{
<ref>N311.64</ref> }रसिक भक्त बिन आन सौं नंद न कबहूँ भिख |{
<ref>N312.1</ref> }अब सुनि षडबिंसत अध्याइ नंद गरग के बचन सुनाइ |{
<ref>N312.2</ref> }समाधान गोपन कौ करिहै बाल चरित मधु पुनि बिस्तरिहै |{
<ref>N312.3</ref> }अदभुत कर्म कुँवर कान्ह के निरिख गोप अति सब चकमके |{
<ref>N312.4</ref> }बिस्मय भये महा छबि छये मिलि कै नंद महर ढिँग गये |{
<ref>N312.5</ref> }अहो नंद यह तुम्हरौ तात यामैं सब अचरज की बात |{
<ref>N312.6</ref> }क्यौं बूझियै जनम हम माहीं हम गँवार या लाइक नाहीं |{
<ref>N312.7</ref> }कहँ यह सात बरस कौ बारौ कहँ वह गिरि गोबरधन भारौ |{
<ref>N312.8</ref> }कर करि उचकि लियौ वह ऐसैं मद गजराज कमल कौं जैसैं |{
<ref>N312.9</ref> }अरु जब प्रथम बैस बर बारी आँख्यौं नाहिंन हुती उघारी |{
<ref>N312.10</ref> }आई जब जु बकी तक तकी देति भई बिष नहिं कछु सकी |{
<ref>N312.11</ref> }पय सौं ताके प्रान मिलाइ जैसैं काल ऐन लै जाइ |{
<ref>N312.12</ref> }पुनि वह सकट बिकट भर भर्यौ तामैं आनि असुर इक अर्यौ |{
<ref>N312.13</ref> }तनक चरन ऐसैं करि कर्यौ तब वह सकट उलटि ही पर्यौ |{
<ref>N312.14</ref> }पुनि जब एक बरष कौ भयौ तृनावर्त्त उड़ि लै नभ पर्यौ |{
<ref>N312.15</ref> }कैसैं कंठ घोटि कै मार्यौ बहुर्यौ आनि सिला पर डार्यौ |{
<ref>N312.16</ref> }अरु जब चोरी माखन खात पकरे बाँधे जसुमति मात |{
<ref>N312.17</ref> }जमलार्जुन मिध आइ सुभाइ कैसैं गिरि से दिये गिराइ |{
<ref>N312.18</ref> }अरु वह बत्सरूप ह्वै आइ कैसैं पकरे पिछले पाइ |{
<ref>N312.19</ref> }दियौ फिराइ उपर ही मर्यौ कितक कपित्थ साथ लै पर्यौ |{
<ref>N312.20</ref> }बकी अनुज बक बछरन चारत आयौ सबन सँघारत मारत |{
<ref>N313.21</ref> }करकर चौंच बिदार्यौं कैसैं चीरत कोउ पटेरहि जैसैं |{
<ref>N313.22</ref> }धेनुक खर अति बल कलमल्यौ बलदाऊ कैसैं दलमल्यौ |{
<ref>N313.23</ref> }ताके बंधु डेल से करे ऊँचे फल नितहूँ करि झरे |{
<ref>N313.24</ref> }गोप बेष करि असुर प्रलंब कैसैं गयौ न लग्यौ बिलंब |{
<ref>N313.25</ref> }पसु अरु पसुप दवानल माहीं चकित भये जित कित ह्वै जाहीं |{
<ref>N313.26</ref> }कैसै राखि आपने लये अगिनिहि तछन भछन करि गये |{
<ref>N313.27</ref> }अरु वह काली गरल बिसाली ताके फन पर चढ़ि बनमाली |{
<ref>N313.28</ref> }तांडव नृत्य नचे सो कैसैं देखे सुने न कितहूँ ऐसैं |{
<ref>N313.29</ref> }जमुना कैसैं निर्मल भई मानौं बहुरि नई करि छई |{
<ref>N313.30</ref> }अहो नंद ब्रजजन है जिते नर नारी पसु पंछी तिते |{
<ref>N313.31</ref> }तेरे सुत सौं सब की प्रीति कोउ सुभाइ कछु ऐसिय रीति |{
<ref>N313.32</ref> }संका उपजत इहि तन चाहि जैसैं सब कौ बेत्त आहि |{
<ref>N313.33</ref> }कत यह सात बरस कौ सबै फूल सौं उचकि लियौ गिरि तबै |{
<ref>N313.34</ref> }यातैं संका उपजत महा कहौ नंद सो कारन कहा |{
<ref>N313.35</ref> }तिन के समाधान ब्रजराइ कहे गरग के बचन सुनाइ |{
<ref>N313.36</ref> }नामकरन मिध लच्छन लहे अरग अरग दै मो सौं कहे |{
<ref>N313.37</ref> }याके चरित परत नहिं बरने हिय हरने जग मंगल करने |{
<ref>N313.38</ref> }उज्जल अरुन और इक रीत अब श्री कृष्न सु परम पुनीत |{
<ref>N313.39</ref> }पूरब जन्म कहूँ सुत तेरौ पूत भयौ है बसुदेव केरौ |{
<ref>N313.40</ref> }तातैं बासुदेव इक नाम पूरन करिहैं सब के काम |{
<ref>N313.41</ref> }और बहुत तव सुत के नाम सब गुन धाम परम अभिराम |{
<ref>N313.42</ref> }रूप अनंत गुन कर्म अनंत गनत गनत कोउ लहैं न अंत |{
<ref>N314.43</ref> }अरु यह बहुत श्रेय कौं करिहै तुम्हरी सबै आपदा हरिहै |{
<ref>N314.44</ref> }जो यासौं करिहै अनुराग तिन सम अवर नहिंन बड़भाग |{
<ref>N314.45</ref> }अति परिभव करि सिंघिनि कैसैं हरि अनुसरि नर सुर भयौ जैसैं |{
<ref>N314.46</ref> }नाराइन मिध गुन हैं जिते तेरे सुत मैं झलकत तिते |{
<ref>N314.47</ref> }श्री कीरति संपति रसमई नाराइन हू तैं अधिकई |{
<ref>N314.48</ref> }यातैं याके करमन माहीं रंचक बिस्मै करियै नाहीं |{
<ref>N314.49</ref> }सुनि ये बचन नंद के नये गोप सबै गत बिस्मय भये |{
<ref>N314.50</ref> }षडबिंसत अध्याइ यह षडबिंसत जु अनूप |{
<ref>N314.51</ref> }सो गिरिधर प्रभु नंद के दसयें आश्रय रूप |{
<ref>N314.1</ref> }अब सुनि सप्तबिंस अध्याइ जामैं इंद्र मंद लजि जाइ |{
<ref>N314.2</ref> }बिनती करि परि हरि के पाइ जैहै घर अपराध छिमाइ |{
<ref>N314.3</ref> }अदभुत कर्म कान्ह जब कर्यौ छत्राकार महा गिरि धर्यौ |{
<ref>N314.4</ref> }ऐसैं अरि तैं लयौ ब्रज राखि बोले सुर मुनि जै जै भिख |{
<ref>N314.5</ref> }तब वह सुररानौ बिलखानौ आयौ कितहूँ तैं बिररानौ |{
<ref>N314.6</ref> }लोकन मुख दिखाइ नहिं सकै नंददुलारेहि न्यारे हित कै |{
<ref>N314.7</ref> }तनक कहूँ एकांतहि पाइ धाइ आइ हरि लै रह्यौ पाइ |{
<ref>N314.8</ref> }रबि सम मुकुट चरन पर लुठै पुनि पुनि पगनि घुरै नहिं उठै |{
<ref>N314.9</ref> }देख्यौ सुन्यौ प्रभाउ प्रभु कौ गिरि गयौ गर्ब जु लोक तिहू कौ |{
<ref>N314.10</ref> }क्रम क्रम उठ्यौ सु थर थर डरै अंजुलि जोरि स्तुती अनुसरै |{
<ref>N315.11</ref> }हो प्रभु सुद्ध तत्वमय रूप एक रूप पुनि नित्य अनूप |{
<ref>N315.12</ref> }रज गुन तम गुन ये सब डरैं तुम कहुँ दूरि परे तैं परैं |{
<ref>N315.13</ref> }हम रज गुन तम गुन करि भरे अंध दुग्र ंध गर्ब मद भरे |{
<ref>N315.14</ref> }कहँ तुम निज आनँद रस भरे कित हम लोह मोह मद भरे |{
<ref>N315.15</ref> }दुष्ट दमन तुम्हरौ अवतार हे अदभुत ब्रजराज कुमार |{
<ref>N315.16</ref> }परम धरम रच्छा जु करत हौ हम से खलन कौं दंड धरत हौ |{
<ref>N315.17</ref> }जौ कहौ सक्तिवान अस कौंन तुम कौं दंड धरि सकै जौन |{
<ref>N315.18</ref> }तुम तौ त्रिभुवन कारन पालक हम ब्रजजन गोपालक बालक |{
<ref>N315.19</ref> }तहाँ कहत हँसि सुरपति बैन हो श्रीकृष्न कमल दल नैंन |{
<ref>N315.20</ref> }जगत जनक गुरु गुरु तुम स्वामी सब जंतुन के अंतरजामी |{
<ref>N315.21</ref> }तुम हीं महा दुरासद काल धारे दंड प्रचंड कराल |{
<ref>N315.22</ref> }तुम तौ उचित दंड कौं धर्यौ मो से उन्मद कौ मद हर्यौ |{
<ref>N315.23</ref> }जौ कहौ तुम्हरौ हम कहा कियौ ब्रज अपनौ राखि है लियौ |{
<ref>N315.24</ref> }तहाँ कहत सुरपति हो नाथ तुम्हरे तनक खेल के साथ |{
<ref>N315.25</ref> }मो सन कौं जु महा अभिमान मर्दन होत जानि मनि जान |{
<ref>N315.26</ref> }नहिं जान्यौ तुम्हरौ परभाव मत्त भयौ सुरराव कहाव |{
<ref>N315.27</ref> }मंद बुद्धि हौं निपट असाध छमा करहु मेरौ अपराध |{
<ref>N315.28</ref> }अब प्रभु मो पै ऐसैं ढरौ ऐसी असत मति बहुरि न करौ |{
<ref>N315.29</ref> }श्रीमद करि जु अंध ह्वै गयौ मनु अंजन रंजन तुम दयौ |{
<ref>N315.30</ref> }तुम ईस्वर गुरु आतम अपने और सबै रजनी के सपने |{
<ref>N316.31</ref> }ऐसैं अस्तुति सरसिज नैंन की कीनी इंद्र अभय पद दैन की |{
<ref>N316.32</ref> }तब बोले हरि ढरि इहि भाइ मधुर बचन मधुरे मुसकाइ |{
<ref>N316.33</ref> }अहो अमर बर हो बड़भाग मैं मेट्यौ जु रावरौ जाग |{
<ref>N316.34</ref> }ह्वै गयौ हुतौ निपट मतवारौ श्रीमद मान पान करि भारौ |{
<ref>N316.35</ref> }भूलि गये हे हम तुम ऐसैं पुनरपि काज न ह्वैहै जैसैं |{
<ref>N316.36</ref> }गर्ब करौ जिनि भूलि कोउ गृह जन धन कौं पाइ |{
<ref>N316.37</ref> }नंद इंद्र तैं को बड़ौ दीनौ धूरि मिलाइ |{
<ref>N316.38</ref> }तदनंतर सुरभी इत आइ बंदे नंद सुवन के पाइ |{
<ref>N316.39</ref> }जग मैं कामधेनु हैं जिती आई ताके गोहन तिती |{
<ref>N316.40</ref> }स्तुती करति हैं नैंन भरति हैं पुनि पुनि प्रभु के पाइ परति हैं |{
<ref>N316.41</ref> }हो श्री कृष्न अमित परभाव बलि कीनौ इहि सरल सुभाव |{
<ref>N316.42</ref> }इंद्रहि मंद तौ तुम हीं करे अजहूँ मत्त न डर उर धरे |{
<ref>N316.43</ref> }हती हुती हरि बिन हत्यारे राखी सुंदर कान्हर बारे |{
<ref>N316.44</ref> }बावरौ हुतौ रहौ यह मंद बलि बलि तुम कहुँ करिहैं इंद |{
<ref>N316.45</ref> }गाइ बिप्र देवता जितेक तुव पद पंकज परत तितेक |{
<ref>N316.46</ref> }अब तैं हमरी रच्छा करहु ऐसैं इंद्र बिना ही सरहु |{
<ref>N316.47</ref> }अभिषेक कौं करन जगमगी डोलति सुरिभ प्रेम रँगमगी |{
<ref>N316.48</ref> }अपने पै कंचन घट भरैं सुभग सुगंध सरस सौं अरैं |{
<ref>N316.49</ref> }गगन गंग कौ जल नवरंग आये कर करि अमर ते अंग |{
<ref>N316.50</ref> }कंचन आसन पर ब्रज चंद बैठारे जब सब सुख कंद |{
<ref>N316.51</ref> }तिहि छिन गन गंधर्ब जितेक बिद्याधर चारन जु तितेक |{
<ref>N316.52</ref> }लगे जु प्रेम बिमल जस गावन जिन के सुनत हौइ जग पावन |{
<ref>N317.53</ref> }नचत अप्सरा अति मुद भरी जनु नग जरी छटन की छरी |{
<ref>N317.54</ref> }अमर नगर तैं बरषत फूल सब के हिये समात न मूल |{
<ref>N317.55</ref> }हौन लगे अभिषेक जु महा तिहि छिन की छबि कहियै कहा |{
<ref>N317.56</ref> }कुटिल अलक तैं चुवत जलकनी बदन की दुति पुनि परति न गनी |{
<ref>N317.57</ref> }जनु अंबुज रस अलि अनियारे मुख भरि भरि डारत मतवारे |{
<ref>N317.58</ref> }धर्यौ गोबिंद नाम अभिराम पूरन भये सबन के काम |{
<ref>N317.59</ref> }जब हीं इंद्र भये गोबिंद ठाँ ठाँ उमगे परमानंद |{
<ref>N317.60</ref> }बूड़ि गई कछु परति न बरनी छाई रहति दूध करि धरनी |{
<ref>N317.61</ref> }सरितन की छबि जात न कही उमगि उमगि सब रस भरि बही |{
<ref>N317.62</ref> }जंतु सबै अति हर्षित भये सहज प्रसन्न दुरमति मिटि गये |{
<ref>N317.63</ref> }फूले फूल रहत द्रुम जिते मधुर मधुर मधु बरषत तिते |{
<ref>N317.64</ref> }अन्न अनेक भाँति ही नये उपजत भये बिना ही बये |{
<ref>N317.65</ref> }नगन मध्य नग हुते जितेक लै लै ऊपर बैठे तितेक |{
<ref>N317.66</ref> }समुद पुनि उत्तम मोती जिते कढ़ि कढ़ि बाहिर डारत तिते |{
<ref>N317.67</ref> }मंद सुंगध पवन नित सरसै करकस ह्वै कहुँ तनकन परसै |{
<ref>N317.68</ref> }स्वर्ग तैं सुंदर सुंदर फूल बरष्यौ करत सदा अनुकूल |{
<ref>N317.69</ref> }इंद्र गोबिंदहि दै अभिषेक सुर मुनिगन गंधर्ब जितेक |{
<ref>N317.70</ref> }आग्या पाइ चले निज ओक सुखित भये तब हीं सब लोक |{
<ref>N317.71</ref> }सप्तबिंस अध्याइ यह इंद्र भये गोबिंद |{
<ref>N317.72</ref> }नंद नैंक इहि गाइ धैं को है कलि मल मंद |{
<ref>N318.1</ref> }अब सुनि अष्टबिंस अध्याइ पैहौ जहाँ निरोध के भाइ |{
<ref>N318.2</ref> }सुरपति उनमद कौ मद हर्यौ अब चाहत बरुनहि बस कर्यौ |{
<ref>N318.3</ref> }परमानँद मूरति जो नंद अरु घर मैं सुत सब सुख कंद |{
<ref>N318.4</ref> }सो एकादसि ब्रत आचरै हरि इच्छा बिन क्यौं अनुसरै |{
<ref>N318.5</ref> }एक समै द्वादसि दिख थेरी उठे नंद कछु मति भई भोरी |{
<ref>N318.6</ref> }सास्त्र के बल तैं अति कलमले अरुनोदय तैं पहिले चले |{
<ref>N318.7</ref> }जाइ जमुन निर्मल जल धसे तहँ अन्हात नंद कछु लसे |{
<ref>N318.8</ref> }उज्जल अंग सु को छवि गनौं खोरत इंदु कलिंदि मैं मनौं |{
<ref>N318.9</ref> }जप तप कछू करन नहिं पये बरुन के लोक पकरि लै गये |{
<ref>N318.10</ref> }ब्रजराज के संग जन जिते कूकत भये जमुन तट तिते |{
<ref>N318.11</ref> }सुनत उठे मनमोहन लाल आलस रस भरे नैंन बिसाल |{
<ref>N318.12</ref> }पितु के हित आतुर गति भये करुनालय बरुनालय गये |{
<ref>N318.13</ref> }बरुन निरिख जु उठ्यौ अकुलाइ पगन मैं लोट पोट ह्वै जाइ |{
<ref>N318.14</ref> }पाछे प्रभु पूजा अनुसर्यौ डोलत बरुन परम रँग भर्यौ |{
<ref>N318.15</ref> }उत्तम उत्तम रिध निध जिती आनि धरी हरि चरननि तिती |{
<ref>N318.16</ref> }दुर्लभ दरस दिख बढ़यौ जु हेतु अरप्यौ सब अपनपौ समेत |{
<ref>N318.17</ref> }पुनि पुनि माथ नाथ पग धरै अंजुलि जोरि अस्तुति कछु करै |{
<ref>N318.18</ref> }हो प्रभु यह जु देह मैं धर्यौ अरु सब अरथ परापति कर्यौ |{
<ref>N318.19</ref> }तव पद पंकज दरसे परसे कौंन पुन्य धैं मेरे सरसे |{
<ref>N318.20</ref> }अरु संसार असार अपार सहजहि भयौ जु ताके पार |{
<ref>N319.21</ref> }तुम अपने परमातम स्वामी ब्रह्मरूप सब अंतरजामी |{
<ref>N319.22</ref> }लोक सृष्टि सिरजत यह माया तुम तैं दूरि मलमई काया |{
<ref>N319.23</ref> }हे सरवग्य अग्य जन मेरे जाने नहिंन धर्म प्रभु केरे |{
<ref>N319.24</ref> }तुम्हरे पितहि जु इत लै आये कछु भाये कछु मोहिं न भाये |{
<ref>N319.25</ref> }पुनि पुनि धरत पगन पर सीस अति प्रसन्न कीने जगदीस |{
<ref>N319.26</ref> }छबिली भाँति अपने घर आये ब्रज मैं घर घर मंगल गाये |{
<ref>N319.27</ref> }नंद जु जब बरुनालय गयौ निरिख बिभूति चकृत अति भयौ |{
<ref>N319.28</ref> }पुनि जब सुत के पाइनि पर्यौ तब ब्रजराज अचंभे भर्यौ |{
<ref>N319.29</ref> }कहन लग्यौ हिय मैं यह बात ईस्वर है यह मेरौ तात |{
<ref>N319.30</ref> }स्वच्छ मुक्ति जो ब्रह्म है कोई हम कौं सहजहि दैहै सोई |{
<ref>N319.31</ref> }ऐसैं जब बिस्मय करि लसे तब गोबिंदचंद्र मृदु हँसे |{
<ref>N319.32</ref> }भक्त मनोरथ पूरन करने जैसैं बेद पुरानन बरने |{
<ref>N319.33</ref> }जिहि गति प्रेरे जोगीजन मन जात है क्रम क्रम करि तप कै पन |{
<ref>N319.34</ref> }संसारी जन तहँ को गने काम कर्म जु अबिद्या सने |{
<ref>N319.35</ref> }तिहि गति बैठे सब ब्रज लोइ पूरन तरुन किरनमय होइ |{
<ref>N319.36</ref> }प्रथमहि ब्रह्म बिषै अनुसरे इहि न ब्रह्म घर ता मिध अरे |{
<ref>N319.37</ref> }देह सहित ब्रह्म देखन गये तहँ के सुख ते सब अनभये |{
<ref>N319.38</ref> }तातैं पुनि बैकुंठ सिधारे तहँ के सुख नीके अवधारे |{
<ref>N319.39</ref> }मू र्तिवंत जहँ चारौ बेद बरनत प्रभु के नाना भेद |{
<ref>N319.40</ref> }अरु कौतुक जे कान्ह ब्रज करे गिरिबर धरन अवर रँग भरे |{
<ref>N319.41</ref> }ते सब गान करत श्रुति जहाँ नंदादिक सुनि चकि रहे तहाँ |{
<ref>N319.42</ref> }परी चटपटी सब के मन मैं कब देखैं इहि बृंदाबन मैं |{
<ref>N320.43</ref> }मधुर मू र्ति बिन जब अकुलाने तब फिरि बहुर्यौ ब्रज ही आने |{
<ref>N320.44</ref> }मित्र कहत कि ब्रह्म मैं जाइ पुनि अकुंठ बैकुंठहि पाइ |{
<ref>N320.45</ref> }बहुरि जु लोकन मैं फिरि आवै यह संदेह मोहिं भरमावै |{
<ref>N320.46</ref> }नंद कहत कछु जिनि करि चित्र जिन के मनमोहन से मित्र |{
<ref>N320.47</ref> }नंद सुवन दिनमनि सम रूप ब्रह्म बियापी जाकी धूप |{
<ref>N320.48</ref> }बैकुंठ मिध सुक्ख हैं जिते सब बृदाबन ठाँ ठाँ तिते |{
<ref>N320.49</ref> }अष्टबिंसत अध्याइ की लीला सब सुख कंद |{
<ref>N320.50</ref> }मुक्ति न मन मानी जहाँ फिरि आये ब्रजचंद |{
<ref>N320.1</ref> }अनतीसौं अध्याइ सुनि मित्र जामैं रास उपक्रम चित्र |{
<ref>N320.2</ref> }ब्रह्मादिकन जीति कंदर्प बाढ़यौ हुतौ वाके अति दर्प |{
<ref>N320.3</ref> }कियौ चहत अब ताकौ खंडन जय जय गोपी मंडल मंडन |{
<ref>N320.4</ref> }आगामिनी जामिनी जु ही ब्रजभामिनीन सौं जे कही |{
<ref>N320.5</ref> }ते आई जब परम सुहाई नंद सुवन दिख अति मनभाई |{
<ref>N320.6</ref> }प्रफुलित सरद मल्लिका जहाँ अवर अनेक कुसुम छबि तहाँ |{
<ref>N320.7</ref> }जब हीं नँद नंदन मन भयौ तब हीं उड़प उदय है लयौ |{
<ref>N320.8</ref> }अरुन बरन तहँ सोभित ऐसौ प्राची दिसि तिय कौ मुख जैसौ |{
<ref>N320.9</ref> }दीरघ काल मिल्यौ है पीय तिन मनु कुंकुम रंजित कीय |{
<ref>N320.10</ref> }लसत अखंडल मंडल जाकौ ऐ किधैं है इह बदन रमा कौ |{
<ref>N320.11</ref> }उझकत कौतुक अपने रवन कौ अधिकार न जनु इतहि अवन कौ |{
<ref>N321.12</ref> }कोमल किरन अरुनिमा नई कुंजनि कुंजनि प्रसरित भई |{
<ref>N321.13</ref> }हरिपिय हिय अनुराग जु भर्यौ सौई जनु निकसि बाहिरै पर्यौ |{
<ref>N321.14</ref> }स्याम रंग सिंगार कौ अरुन रंग अनुराग |{
<ref>N321.15</ref> }पीत रंग है प्रेम कौ ओढ़ै कोउ बड़भाग |{
<ref>N321.16</ref> }तब लीनी कर कंजनि मुरली खर्जादिक जु सप्त सुर जुरली |{
<ref>N321.17</ref> }सोइ जोग माया गुन भरी लीला हित हरि आश्रित करी |{
<ref>N321.18</ref> }सिव मोहिनी जु वह मोहिनी वा तैं मुरली सरस सोहिनी |{
<ref>N321.19</ref> }बहुर्यौ अधर सुधासव रली मधुर मधुर गति ब्रज कहुँ चली |{
<ref>N321.20</ref> }सुनी सबन पै तेई आई जे हरि मुरली माँझ बुलाई |{
<ref>N321.21</ref> }प्रीतम सूचक सब्द सुढारक सुनतहि इतर राग बिस्मारक |{
<ref>N321.22</ref> }दुहत चली जु दह्यौ तजि चली सिद्ध बस्तु तेऊ दलमली |{
<ref>N321.23</ref> }या करि अर्थ धर्म अरु काम परिहरि चलति भई सब बाम |{
<ref>N321.24</ref> }मात तात भ्रातन करि बरजी पतिन अनेक भाँति कै तरजी |{
<ref>N321.25</ref> }तदपि न रही सबै पचि रहे जिन के मन मनमोहन गहे |{
<ref>N321.26</ref> }प्रेम बिबस जु बिकल ब्रज बहूँ भूषन बसन कहूँ के कहँ ू |{
<ref>N321.27</ref> }धरे हुते जे परम सुहाये जहाँ के तहाँ आप ही आये |{
<ref>N321.28</ref> }मन बच क्रम जु हरिहि अनुसरै कवन बिघन जु बिघन कौं करै |{
<ref>N321.29</ref> }श्रवननि मनि कुंडल झलमले बेगि चलन कहुँ जनु कलमले |{
<ref>N321.30</ref> }कुंतल सकिंत बने जु नैंन मैन के मनहि देत नहिं चैन |{
<ref>N321.31</ref> }एक जु तिय घर मैं घिरि गई बिबस भई निकसन नहिं पई |{
<ref>N321.32</ref> }देखे सुने हुते हरि जैसैं ध्यान धरे हिरदै मैं तैसैं |{
<ref>N321.33</ref> }तजि तजि तिहि छिन गुनमय देह जाइ मिली करि परम सनेह |{
<ref>N322.34</ref> }जद्दपि जार बुद्धि अनुसरी परमानंद कंद रस भरी |{
<ref>N322.35</ref> }मित्र कहत यौं बनत है कैसैं मो मन मैं आवत नहिं तैसैं |{
<ref>N322.36</ref> }नंद कहत यह जिय जनि धरौ अमृत पान कोउ कैसैं करौ |{
<ref>N322.37</ref> }बहुरि कहत यह गुनमय देह पाप पुन्य प्रारब्ध के गेह |{
<ref>N322.38</ref> }भुगते बिन न घाटि ह्वै जाही कब भुगतै यह मो मन माही |{
<ref>N322.39</ref> }दुसह बिरह जु कमल नैंन कौ अनेक भाँति के दुक्ख दैन कौ |{
<ref>N322.40</ref> }सो दुख आनि पर्यौ जब इन मैं कोटि नरक दुख भुगये छिन मैं |{
<ref>N322.41</ref> }ता करि पापन कौ फल जितौ जरि बरि मरि सरि गयौ है तितौ |{
<ref>N322.42</ref> }पुनि रंचक धरि हिय मैं ध्यान कीने परिरंभन रस पान |{
<ref>N322.43</ref> }कोटि सुरग सुख छिनक मैं लिये मंगल सकल बिदा करि दिये |{
<ref>N322.44</ref> }तब यह प्र.ख्न परीच्छित करी हो प्रभु मो मन संका परी |{
<ref>N322.45</ref> }नंदकिसोरहि सुंदर जानि भजति भई न ब्रह्म पहिचानि |{
<ref>N322.46</ref> }गुन प्रवाह ऊपर भयौ कैसैं यह हौं नाहिंन समझत तैसैं |{
<ref>N322.47</ref> }श्री सुक कही कि हम तौ पाछे कहि आये नृप तो सौं आछे |{
<ref>N322.48</ref> }दुष्टन कौ नृप नृप सिसुपाल निंदत ही बीत्यौ सब काल |{
<ref>N322.49</ref> }पूछ्यौ गन्यौ न ताकौ हियौ लै बैकुंठ पारषद कियौ |{
<ref>N322.50</ref> }ये हरि प्रिया परम रस ओपी जिनहुँ सबै बिध इहि बिध लोपी |{
<ref>N322.51</ref> }आवृत ब्रह्म जियन मैं मानि कृष्न अनावृत ब्रह्म है जानि |{
<ref>N322.52</ref> }नरन के श्रेय करन हित तेही दिखयत आत्मा परम सनेही |{
<ref>N322.53</ref> }कौंनहि भाँति कोउ अनुसरौ काम क्रोध भय सौं हृद करौ |{
<ref>N322.54</ref> }हे नृप ह्याँ कछु चित्र न मानि ते सब हरिहि मिलेई जानि |{
<ref>N322.55</ref> }नूपुर धुनि जब श्रवननि परी सब अँग श्रवन भये उहि घरी |{
<ref>N323.56</ref> }दिष्टि परी जब तब सब अंग दृगन मैं भरे रहे रस रंग |{
<ref>N323.57</ref> }कुंजन तैं निकसत मुख लसैं चहुँ दिसि उदित चंदगन जैसैं |{
<ref>N323.58</ref> }आसपास ठाढ़ी भई आइ ता छिन की छबि नहिं कहि जाइ |{
<ref>N323.59</ref> }इकहि बैस समकंध सुदेस ऊपर बनै जु बदन बिसेस |{
<ref>N323.60</ref> }कंचन कोटि काम जनु कर्यौ चंद कौ बृँद कँगूरनि धर्यौ |{
<ref>N323.61</ref> }छबि सौं चितये सबन की ओर बोले नागर नंदकिसोर |{
<ref>N323.62</ref> }प्रथमहि बचन धर्म नेम कौ कहन लगे जु परम प्रेम कौ |{
<ref>N323.63</ref> }हे बड़भाग भले ही आई क्यौं आई कछ संभ्रम पाई |{
<ref>N323.64</ref> }ब्रज मैं कुसर खेम तौ आहि कारन कवन कहहु किन ताहि |{
<ref>N323.65</ref> }तब सब मंद परस्पर हँसी लाज लपेटी अँखियाँ लसीं |{
<ref>N323.66</ref> }या छबि की कछु उपमा नहीं लसौ बसौ नित जहँ की तहीं |{
<ref>N323.67</ref> }पुनि बोले दिख तिन की ओर यह सजनी यह रजनी घोर |{
<ref>N323.68</ref> }तियन की नहिंन निकसनी बेर बेग जाहु घर होति अबेर |{
<ref>N323.69</ref> }मात तात पति भ्रात तुम्हारे ढूँढ़त ह्वैहैं बंधु पियारे |{
<ref>N323.70</ref> }चटपटी परी होइहै सब हीं कहिहैं कित गई इत ही अब हीं |{
<ref>N323.71</ref> }तब कछु प्रनय कोप रस पगी छुभित ह्वै इत उत चितवन लगी |{
<ref>N323.72</ref> }तब बोले तिन सौं मनमोहन हौं जानौं आई बन जोहन |{
<ref>N323.73</ref> }देखहु बन कुसमित छबि छयौ राका ससि करि रंजित भयौ |{
<ref>N323.74</ref> }अरु इत यह कलिंद नंदिनी बहति सरस आनंद कंदिनी |{
<ref>N323.75</ref> }इत यह ललित लतन की फूलनि फूलि फूलि जमुना जल झूलनि |{
<ref>N323.76</ref> }देख्यौ बन अब गृह अनुसरौ है सति पतिन की सेवा करौ |{
<ref>N323.77</ref> }अरु जौ बन देखन नहिं आई मो हित करि आई मोहिं भाई |{
<ref>N324.78</ref> }जुगति करी न करी अनरीति मो सौं सबै करत हैं प्रीति |{
<ref>N324.79</ref> }ऐसैं बहुतै बिप्रिय बैन कहे जु प्रीतम पंकज नैंन |{
<ref>N324.80</ref> }भग्न मनोरथ चिंता परी रहि गई जनु कि चित्र है करी |{
<ref>N324.81</ref> }दृगन तैं अंजन जुत जलधार धसी सु तन पर इहि आकार |{
<ref>N324.82</ref> }कनक बरन जनु ढार सुढार दीने सूत बिरह सुत धार |{
<ref>N324.83</ref> }भरत उसास हुतासन ररे मुरझत अधर बिंब मधु भरे |{
<ref>N324.84</ref> }चरननि धरनि लिखनि इमि गनौ अवनि तैं मारग माँगति मनौ |{
<ref>N324.85</ref> }सुनि कै प्रिय के अप्रिय बैन ज्यौं कोउ इतर कहै दुख दैन |{
<ref>N324.86</ref> }जल गँभीर नैंनन की कोर पौंछि कै छबिले पटन के छोर |{
<ref>N324.87</ref> }गदगद गरन कहति भई ऐसैं काँपाजुत सुर पिकगन जैसैं |{
<ref>N324.88</ref> }अहो अहो सुंदर बर ब्रजनाइक क्रूर बचन नहिं तुम्हरी लाइक |{
<ref>N324.89</ref> }जिनि बोलहु बलि अति दुख दैन तुम तरुना करुना रस ऐन |{
<ref>N324.90</ref> }सब परिहरि हरि चरननि आई बलि अब भजौ तजौ निठुराई |{
<ref>N324.91</ref> }जैसैं आदि पुरुष वह कोई मुमुखन भजत सुन्यौ हम सोई |{
<ref>N324.92</ref> }अरु जु अपति पति सुहृद सुश्रूषन तियन कौ धरम कह्यौ जु अदूषन |{
<ref>N324.93</ref> }हे ब्रजभूषन नहिं अब इषै सो सब होत तुम्हारे बिषै |{
<ref>N324.94</ref> }तुम अपने आत्मा नित नित के सुत पति अति दुखदाइक कित के |{
<ref>N324.95</ref> }करम धरम कौ फल जुग जुग ही निगम कहत जिहिं सो तौ तुही |{
<ref>N324.96</ref> }फल फिरि बहुरि सिखावै धर्म च्याये रहौ दहौ जिनि मर्म |{
<ref>N324.97</ref> }अरु जे सास्त्र निपुन जन जिते चरन कमल रज बाँछत तिते |{
<ref>N324.98</ref> }रमा रमनि के चहियतु कहा तुम करि दियौ उरस्थल महा |{
<ref>N324.99</ref> }जाकी चितवन हित सुर सब के ब्रह्मादिक तप करत हैं कब के |{
<ref>N325.100</ref> }तिन तन कबहूँ नैंक न चहैं चित तौ तुव पद पंकज रहैं |{
<ref>N325.101</ref> }अरु यह तुलसी लसी रस भरी अनु दिन रहति पगन पर परी |{
<ref>N325.102</ref> }यातैं तुम्हरे चरन सेइहैं सुख देइहैं कछु न लेइहैं |{
<ref>N325.103</ref> }अरु जो कहत कि जाहु ब्रज माहीं जाहिं कहाँ अरु कह लै जाहीं |{
<ref>N325.104</ref> }चित तौ तुमहिं चोरि है लियौ चरन न चलै कहा धैं कियौ |{
<ref>N325.105</ref> }हियौ नहीं अब हाथ हमारे करिहैं कहा ब्रज जाइ तिहारे |{
<ref>N325.106</ref> }हो पिय यह कल गीत तिहारौ महा अनिल के बान अनिवारौ |{
<ref>N325.107</ref> }अधर अमृत करि काहे न सींचत मुसकि मुसकि बलि क्यौं दृग मींचज |{
<ref>N325.108</ref> }जौ न सींचिहौ पिय ब्रजनाथ तौ इह बिरह अगिनि के साथ |{
<ref>N325.109</ref> }धरि धरि ध्यानहि जरि बरि अबै ह्वैहैं आनि कै दासी सबै |{
<ref>N325.110</ref> }जौ कहौ क्यौ भई दासी हमारी तजि तजि गृह ठकुराइत भारी |{
<ref>N325.111</ref> }तहाँ कहत अहो पिय मनमोहन आवत तुम जब गोगन गोहन |{
<ref>N325.112</ref> }बदन कमल परि घूँघर केस देखि कै गोरज छुभित सुबेस |{
<ref>N325.113</ref> }तैसैंई मनि कुंडल छबि बढ़े दुहुँ दिसि जात मीन से चढ़े |{
<ref>N325.114</ref> }मृदुल मुकुर से लोल कपोल मंद हसनि मिलि करत कलोल |{
<ref>N325.115</ref> }अरु अधरन मिध मधु झलमली दिख दिख उपजत हिय कलमली |{
<ref>N325.116</ref> }अरु यह छबिली छती साँवरी भुज रावरी रूप बावरी |{
<ref>N325.117</ref> }इन करि सुधि बुधि गई हमारी यातैं भई पिय दासी तुम्हारी |{
<ref>N325.118</ref> }जौ कहौ उपपति रस नहिं स्वच्छ सब कोउ निंदत अरु अति तुच्छ |{
<ref>N325.119</ref> }तहाँ कहति हैं ब्रजभामिनी लहलहाति जनु नव दामिनी |{
<ref>N325.120</ref> }तुम्हरी यह कलगी तजि पीय त्रिभुवन माँझ कवन अस तीय |{
<ref>N325.121</ref> }सुनतहि आरज पथ नहिं तजै सुंदर नंद सुवन नहिं भजै |{
<ref>N326.122</ref> }सुनि खग मृग जु रहैं कौर तैं जमुना चलि न सकति ठौर तैं |{
<ref>N326.123</ref> }पुरुषहु चले जु हैं दृढ़ हिया हो पिय कवन आहि ये तिया |{
<ref>N326.124</ref> }जैसैं आदि पुरुष सुर लोक दूरि करत हैं तियन कौ सोक |{
<ref>N326.125</ref> }तैसैं ब्रजजन दुख के हरता तम कीने पिय जो कोउ करता |{
<ref>N326.126</ref> }रंचक कर पंकज सिर धरौ जरत है तन मन सीतल करौ |{
<ref>N326.127</ref> }ऐसैं बिरह बिकल कल बैन सुनि कै तरुना करुना ऐन |{
<ref>N326.128</ref> }जोगीस्वरन के ईस्वर स्याम बहुर्यौ जदपि आत्माराम |{
<ref>N326.129</ref> }रमत भये तिन सौं रस बातैं केवल एक प्रेम के नातैं |{
<ref>N326.130</ref> }ग्यान तुलित बिग्यान पुनि तुलित तुलित जम नेम |{
<ref>N326.131</ref> }सबै बस्तु जग मैं तुलित अतुलित एकै प्रेम |{
<ref>N326.132</ref> }ऐसैं प्रभु बस होत जिहिं सुनहु प्रेम की बात |{
<ref>N326.133</ref> }तप करि प्रेरे मुनिन के मन जहँ लगि नहिं जात |{
<ref>N326.134</ref> }बिहरत बिपिन बिहार उदार ब्रजरमनी ब्रजराज कुमार |{
<ref>N326.135</ref> }पियहि पाइ तिय के मुख लसैं सरद मैं सरसिज होत न असैं |{
<ref>N326.136</ref> }बीरी खात दिये गरबाँही डोलत फूली कुंजन माँहीं |{
<ref>N326.137</ref> }तिन मिध बने कुँवर नँद नंद बड़े उड़न सौं ज्यौं घन चंद |{
<ref>N326.138</ref> }बिलुलित उर बैजंती माल लटकत चलत सु मद गज चाल |{
<ref>N326.139</ref> }इहि परकार कुँवर रस भरे छबि सौं जमुन पुलिन अनुसरे |{
<ref>N326.140</ref> }कोमल उज्जल बालुका जहाँ मलय समीर धीर नित तहाँ |{
<ref>N326.141</ref> }सु कर तरंगन करि कै जमुना रच्यौ रुचिर जहँ और की गमु ना |{
<ref>N326.142</ref> }सीतल मंद सुगंध बयारि पंखा करति बनिता बपु धारि |{
<ref>N326.143</ref> }भृंगन सहित भृंगन की घरनी बीन सी बजति महा सुखकरनी |{
<ref>N327.144</ref> }कमल अमोद कुमुद आमोद सब परिमल जहँ देत बिनोद |{
<ref>N327.145</ref> }तहाँ बैठि भुज भुज गरमेलनि परिरंभन चुंबन कल केलनि |{
<ref>N327.146</ref> }कच लट गहि बदनन की चूमनि नख नाराचन घायल घूमनि |{
<ref>N327.147</ref> }कुचन की परसनि नीबी करसनि सुखन की बरसनि मन की सरसनि |{
<ref>N327.148</ref> }ताही के सरन मैन जब हत्यौ दुखित भयौ घूमत जिमि मत्यौ |{
<ref>N327.149</ref> }भस्म करहिं जिनि इह डर डर्यौ तब उठि प्रभु के पाइनि पर्यौ |{
<ref>N327.150</ref> }कोटि अनंग अंग के भौन इक अंनग जीतिबौ सु कौन |{
<ref>N327.151</ref> }सिव से जीतत कैसैंहुँ कैसैं दृढ़ बैराग्य जोग बल तैसैं |{
<ref>N327.152</ref> }ऐसैं बिस्व बिमोहन कामहि को जीतहि बिन मोहन स्यामहि |{
<ref>N327.153</ref> }अपने रस बस देखि साँवरे ह्वै गये तियन के मन बावरे |{
<ref>N327.154</ref> }कहति भईं भरि हिय अभिमान हम सम तिय न तिहूँ पुर आन |{
<ref>N327.155</ref> }यहै मान बढि सैल समान ओट परि गये पिय भगवान |{
<ref>N327.156</ref> }सुनै जो कोउ मन क्रम बचन उनतीसौं अध्याइ |{
<ref>N327.157</ref> }ध्वंसनि कलि मल बंस कहुँ नंद न अवर उपाइ |{
<ref>N328.1</ref> }बधाई माई आज बधाई |{
<ref>N328.2</ref> }आज बधाई सब ब्रज छाई ब्रज की नारि सबै जुरि आई |{
<ref>N328.3</ref> }सुंदर नंद महर जू के मंदिर प्रगट्यौ है पूत सकल सुख कंदर |{
<ref>N328.4</ref> }होत ही ढोटा ब्रज की सोभा देखि सखी कछु और ही ओभा |{
<ref>N328.5</ref> }मालिन सी जहँ लछिमी डोलै बंदनमाला बाँधति लोलै |{
<ref>N328.6</ref> }बगर बुहारति फिरति अष्टसिध कोरन सिथया चीतति नवनिध |{
<ref>N328.7</ref> }गृह गृह तैं गोपी गमनी जब गली रँगीलिन भीर भई तब |{
<ref>N328.8</ref> }बीथी प्रेम नदी छबि पावैं नंद सुवन सागर कौं धावैं |{
<ref>N328.9</ref> }हाथनि कंचन थार रहे लसि कमलनि चढ़ि आये मानौं ससि |{
<ref>N328.10</ref> }मंगल कलस जगमगे नग के भागे सकल अमंगल जग के |{
<ref>N328.11</ref> }फूले ग्वाल मनौं रन जीते भय सबन के मन के चीते |{
<ref>N328.12</ref> }कामधेनु तैं नैंक न हीनी द्वै लख गाइ द्विजन कौं दीनी |{
<ref>N328.13</ref> }नंदराइ तहँ अति रस भीने पर्बत सात रतन के दीने |{
<ref>N328.14</ref> }नंदराइ गृह माँगन आये ते बहुर्यौ माँगन न कहाये |{
<ref>N328.15</ref> }घर के ठाकुर के सुत जायौ नंददास तहँ सब सुख पायौ |{
<ref>N328.16</ref> }जुरि चली हैं बधाये नंद महर घर चंचल ब्रज की बाला |{
<ref>N328.17</ref> }कंचन थार हार चंचल छबि कहि न परत तिहि काला |{
<ref>N329.18</ref> }डहडहे मुख कुंकुम रँग रंजित राजत रस के ऐना |{
<ref>N329.19</ref> }कंजन पर खेलत मानौं खंजन अंजनजुत बने नैंना |{
<ref>N329.20</ref> }दमकत कंठ पदिक मनि कुंडल नवल प्रेम रँग बोरी |{
<ref>N329.21</ref> }आतुर गति मानौं चंद उदय भयौ धावति तृषित चकोरी |{
<ref>N329.22</ref> }खसि खसि परत सुमन सीसन तैं उपमा कौंन बखानौं |{
<ref>N329.23</ref> }चरन चलन पर रीझि चिकुर बर बरषत फूलन मानौं |{
<ref>N329.24</ref> }गावति गीत पुनीत करति जग जसुमति मंदिर आई |{
<ref>N329.25</ref> }बदन बिलोकि बलैया लै लै देत असीस सुहाई |{
<ref>N329.26</ref> }ता पाछे गन गोप ओप सौं आये अतिसय सोहैं |{
<ref>N329.27</ref> }परमानंद कंद रस भीने निकर पुरंदर को हैं |{
<ref>N329.28</ref> }मंगल कलस निकट दीपावलि ठाँ ठाँ दिख मन भूल्यौ |{
<ref>N329.29</ref> }मानौं आगम नंद सुवन के सुवन फूल ब्रज फूल्यौ |{
<ref>N329.30</ref> }आनँद घन ज्यौं गाजत राजत बाजत दुंदुभि भेरी |{
<ref>N329.31</ref> }राग रागिनी गावत हरषत बरषत सुख की ढेरी |{
<ref>N329.32</ref> }परम धाम जगधाम स्याम अभिराम श्री गोकुल आये |{
<ref>N329.33</ref> }मिटि गये द्वंद्व नंददासन के भये मनोरथ भाये |{
<ref>N329.34</ref> }श्री गोपाल लाल गोकुल चले हौं बलि बलि तिहि काल |{
<ref>N329.35</ref> }मोद भरे बसुदेव गोद लै अखिल लोक प्रतिपाल |{
<ref>N329.36</ref> }तरनि तेज जैसैं तम फूटत खुलि गये कुटिल कपाट |{
<ref>N329.37</ref> }महा बेग बल छाँड़ि आपनौ दीनी श्री जमुना बाट |{
<ref>N329.38</ref> }भोर भये कुमुदिन ज्यौं मूँदत कंसादिक भये मोहे |{
<ref>N329.39</ref> }संत जनन के मन अंबुज बनि फूल डहडहे सोहे |{
<ref>N330.40</ref> }बार बार फुही फूल सी बरषत अंबुद अंबर छायौ |{
<ref>N330.41</ref> }अपनौ निज बपु जानि सेस तहँ बूँद बचावन आयौ |{
<ref>N330.42</ref> }परम धाम जगधाम स्याम अभिराम श्री गोकुल आये |{
<ref>N330.43</ref> }नंददास आनंद भयौ ब्रज हर्षित मंगल गाये |{
<ref>N330.44</ref> }माई आज गोकुल गाम कैसौ रह्यौ फूली कै |{
<ref>N330.45</ref> }गृह फूले दीसैं जैसैं संपति समूल कै |{
<ref>N330.46</ref> }फूली फूली घटा आई घरहर घूमि कै |{
<ref>N330.47</ref> }फूली फूली बर्षा होति झर लायौ झूमि कै |{
<ref>N330.48</ref> }फूलौ फूलौ पुत्र देखि लियौ उर लूमि कै |{
<ref>N330.49</ref> }फूली हैं जसोदा माइ ढोटा मुख चूमि कै |{
<ref>N330.50</ref> }देवता अगिनि फूले घृत खाँड़ होमि कै |{
<ref>N330.51</ref> }फूल्यौ दीसै दिधकाँदौ ऊपर सो भूमि कै |{
<ref>N330.52</ref> }मालिन बाँधै बंदनमाल घर घर डोलि कै |{
<ref>N330.53</ref> }पाटंबर पहिराइ अधिकै अमोल कै |{
<ref>N330.54</ref> }फूले हैं भँडार सब द्वारे दिये खोलि कै |{
<ref>N330.55</ref> }नंद दान देत फूले नंददास बोलि कै |{
<ref>N330.56</ref> }श्री बृषभान नृपति के आँगन बाजत आज बधाई |{
<ref>N330.57</ref> }कीरति जू रानी हुलसानी सुता सुलच्छन जाई |{
<ref>N330.58</ref> }सक्ति सबै दासी हैं जाकी याहू तैं अधिक सुहाई |{
<ref>N330.59</ref> }निरविध नेह अविध रसमूरति प्रगट सब सुखदाई |{
<ref>N330.60</ref> }ब्रह्मादिक सनकादिक नारद आनँद उर न समाई |{
<ref>N330.61</ref> }नंददास प्रभु पलना पौढे किलकत कुँवर कन्हाई |{
<ref>N331.62</ref> }चिरैया चुहचुहानी सुनि चकई की बानी |{
<ref>N331.63</ref> }कहति जासोदा रानी जागौ मेरे लाला |{
<ref>N331.64</ref> }रबि की किरन जानी कुमुदिनी सकुचानी |{
<ref>N331.65</ref> }कमलन बिकसानी दिध मथैं बाला |{
<ref>N331.66</ref> }सुबल श्रीदामा तोक उज्जल बसन पहिरे |{
<ref>N331.67</ref> }द्वारे ठाढे हेरत हैं बाल गोपाला |{
<ref>N331.68</ref> }नंददास बलिहारी उठि बैठौ गिरिधारी |{
<ref>N331.69</ref> }सब कोउ देख्यौ चाहैं लोचन बिसाला |{
<ref>N331.70</ref> }आज सिँगार स्यामसुंदर कौ देखे ही बनि आवै |{
<ref>N331.71</ref> }स्याम पाग अरु स्वेत चोलना छूटे बंद सुहावै |{
<ref>N331.72</ref> }मोतिन माल हार उर ऊपर कर मुरली जु बजावै |{
<ref>N331.73</ref> }नंददास प्रभु रसिक कुँवर कौं लै उछंग हुलरावै |{
<ref>N331.74</ref> }बाल गोपाल ललन कौं मोद भरी जसुमति हुलरावति |{
<ref>N331.75</ref> }मुख चूमति देखति सुंदर तन आनँद भरि भरि गावति |{
<ref>N331.76</ref> }कबहुँक पलना मेलि झुलावति कबहुँक अस्तन पान करावति |{
<ref>N331.77</ref> }नंददास प्रभु गिरिधर कौं रानी निरिख निरिख सुख पावति |{
<ref>N331.78</ref> }अहो तो सौं नँद लाड़िले झगरूँगी |{
<ref>N331.79</ref> }मेरे संग की दूरि जाति हैं मटुकी पटकि डगरूँगी |{
<ref>N331.80</ref> }भोर ही ठाढ़ी कत करी मो कौं तुम्हैं जानि कछु कानि न करूँगी |{
<ref>N331.81</ref> }तुम्हरे संग सखान के देखत अबहीं लाड़ उतारि धरूँगी |{
<ref>N332.82</ref> }सूधे दान लेहु किन मो पै और कहा कछु पाइ परूँगी |{
<ref>N332.83</ref> }नंददास प्रभु कछु न रहैगी जब बातन उघरूँगी |{
<ref>N332.84</ref> }बन तैं आवत गावत गौरी |{
<ref>N332.85</ref> }हाथ लकुट गैयन के पाछे ढोटा जसुमति कौ री |{
<ref>N332.86</ref> }मुरली अधर धरे नँद नंदन मानौं लगी ठगौरी |{
<ref>N332.87</ref> }याही तैं कुलकानि हरी है ओढ़े पीत पिछौरी |{
<ref>N332.88</ref> }अटन चढ़ी ब्रजबधू निहारति रूप निरिख भई बौरी |{
<ref>N332.89</ref> }नंददास जिन हरि मुख निरख्यौ तिन कौ भाग बड़ौरी |{
<ref>N332.90</ref> }जब कूद्यौ हनुमान उदिध जानकी सुधि लेन कौं |{
<ref>N332.91</ref> }देखन कौं दसमाथ अपने नाथ कौं सुख देन कौं |{
<ref>N332.92</ref> }जा गिरि पर चढ़ि कुलाँच लीनी उचकैयाँ |{
<ref>N332.93</ref> }सो गिरि दस जोजन धसि गयौ है धरनी महियाँ |{
<ref>N332.94</ref> }धरनी धसि गई पताल भार परे जाग्यौ |{
<ref>N332.95</ref> }सेसहु कौ सीस जाइ कमठ पीठ लाग्यौ |{
<ref>N332.96</ref> }अरुन बदन तेज सदन बड़ौ पीन गात है |{
<ref>N332.97</ref> }उत्तर तैं दच्छिन मानौं मेरु उड़यौ जात है |{
<ref>N332.98</ref> }जा प्रभु कौ नाम लेत भव जल तरि जात है |{
<ref>N332.99</ref> }सत जोजन सिंधु कूद्यौ तौ केतिक यह बात है |{
<ref>N332.100</ref> }रामचंद्र पद प्रताप जगत मैं जस जाकौ |{
<ref>N332.101</ref> }नंददास सुर नर मुनि कौतुक भूले ताकौ |{
<ref>N333.102</ref> }देखौ देखौ री नागर नट निर्तत कालिंदी तट |{
<ref>N333.103</ref> }गोपिन के मध्य राजै मुकट लटक |{
<ref>N333.104</ref> }काछिनी किंकिनी कटि पीतांबर की चटक |{
<ref>N333.105</ref> }कुंडल किरन रबि रथ की अटक |{
<ref>N333.106</ref> }ततथेई ताताथेई सब्द सकल उघट |{
<ref>N333.107</ref> }उरप तिरप गति परै पग की पटक |{
<ref>N333.108</ref> }रास मैं राधे राधे मुरली मैं एक रट |{
<ref>N333.109</ref> }नंददास गावै तहँ निपट निकट |{
<ref>N333.110</ref> }बृंदाबन बंसी बट कुंज जमुना के तट |{
<ref>N333.111</ref> }रास मैं रसिक प्यारौ खेल रच्यौ बन मैं |{
<ref>N333.112</ref> }राधा माधौ कर जोरे रबि ससि होत भोरे |{
<ref>N333.113</ref> }मंडल मैं निर्त्तत दोऊ सरस सघन मैं |{
<ref>N333.114</ref> }मधुर मृदंग बाजै मुरली की धुनि गाजै |{
<ref>N333.115</ref> }सुधि न रही री कछू सुर मुनि जन मैं |{
<ref>N333.116</ref> }नंददास प्रभु प्यारौ रूप उजियारौ कृष्न |{
<ref>N333.117</ref> }क्रीड़ा देखि थकित सब जन मन मैं |{
<ref>N333.118</ref> }निर्त्तत कुंजन की परछाहीं |{
<ref>N333.119</ref> }नंद नंद बृषभान नंदिनी श्री बृंदाबन माहीं |{
<ref>N333.120</ref> }गावति गीत बजावति हस्तक याही तैं कुँवर सराहीं |{
<ref>N333.121</ref> }नंददास सहचरी भाग बिन औरन इह सुख नाहीं |{
<ref>N334.122</ref> }गाइ खिलावत सोभा भारी |{
<ref>N334.123</ref> }गोरज रंजित बदन कमल पर अलक झलक घुँघुरारी |{
<ref>N334.124</ref> }नख सिख अंग सुभग बहु भूषन पहिरत सदा दिवारी |{
<ref>N334.125</ref> }खेलि रही है खरिक सभा पर नग रंगन उजियारी |{
<ref>N334.126</ref> }<बवसवत इहबत्रष्थ्थ्थ्थ00ष>श्रमकल न राजै<ध्बवसवत> भाल गंड भुज या छबि पर बलिहारी |{
<ref>N334.127</ref> }श्रवत हेरि चंचल अंचल सब चढ़ती हैं अंटन अटारी |{
<ref>N334.128</ref> }भीर बहुत अति अहिर बृंद की मड़हन पर ब्रजनारी |{
<ref>N334.129</ref> }सैनन मैं समझावत सगरी धनि धनि निरखनहारी |{
<ref>N334.130</ref> }रहे खिलाइ धूमरी धौरी धगुरनि काजर कारी |{
<ref>N334.131</ref> }नंददास प्रभु चले सदन जब एक बार हुंकारी |{
<ref>N334.132</ref> }दीपदान दै हटरी बैठे नंद बबा के साथ |{
<ref>N334.133</ref> }नाना विध की मेवा मँगाई बाँटत अपने हाथ |{
<ref>N334.134</ref> }बिबिध सिँगार पहिरि पट भूषन और चंदन दिये माथ |{
<ref>N334.135</ref> }नंददास प्रभु सगरिन आगे गिरि गोबर्धन नाथ |{
<ref>N334.136</ref> }हटरी बैठे श्री ब्रजनाथ |{
<ref>N334.137</ref> }अपने संग सखा सब लीने बाँटत मेवा हाथ |{
<ref>N334.138</ref> }भाँति भाँति पकवान मिठाई बिध सौं धरे बनाइ |{
<ref>N334.139</ref> }चली सखी देखन कौं जैयै सुख सोभा अधिकाइ |{
<ref>N334.140</ref> }आरति करति देति न्यौछावर मन आनंद बढ़ाइ |{
<ref>N334.141</ref> }नंददास कुसुमन सुर बरषत जै जै सब्द कराइ |{
<ref>N335.142</ref> }अब नैंक हमहिं देहु कान्ह गिरिवर |{
<ref>N335.143</ref> }तुम्हैं लिये बड़ी भई है दूखि चल्यौ ह्वैहै कोमल कर |{
<ref>N335.144</ref> }मति डिग परै दबैं सब ब्रजजन भयौ है हाथ पर अति भर |{
<ref>N335.145</ref> }तब कैसैं यह बदन देखिहैं तातैं जीय मैं बड़ौ यहै डर |{
<ref>N335.146</ref> }जानि सखन कौ हेत मनोहर दियौं नवाइ नैंक अपनौ कर |{
<ref>N335.147</ref> }नंददास प्रभु भुजा लटकि गई तब हँसै नागर नगधर बर |{
<ref>N335.148</ref> }हिँडोरे माई झूलत गिरिधर लाल |{
<ref>N335.149</ref> }सँग राजत बृषभान नंदिनी अँग अँग रूप रसाल |{
<ref>N335.150</ref> }मोरमुकट मकराकृत कुंडल उर मुक्ता बनमाल |{
<ref>N335.151</ref> }रमकि रमकि झूलत पिय प्यारी सुख बरसत तिहि काल |{
<ref>N335.152</ref> }हँसत परस्पर इत उत चितवत चंचल नैंन बिसाल |{
<ref>N335.153</ref> }नंददास प्रभु की छबि निरखत बिबस भई ब्रजबाल |{
<ref>N335.154</ref> }झूलत मोहन रंग भरे गोपबधू चहुँ ओर |{
<ref>N335.155</ref> }जमुना पुलिन सुहावनौ बृंदाबन सुभ ठौर |{
<ref>N335.156</ref> }राधा जू करैं किलकारी ज्यौं गरजत घनघोर |{
<ref>N335.157</ref> }ता पाछे सब गोप सुदरी मिलि जु करति हैं सोर |{
<ref>N335.158</ref> }तैसैंई रटत पपैया चातक बोलत दादुर मोर |{
<ref>N335.159</ref> }नंददास आनँद भरे निरखत जै जै जुगलकिसोर |{
<ref>N336.160</ref> }रंग भरी झूलत स्याम संग राधिका प्यारी |{
<ref>N336.161</ref> }मधुरे सुर गावति उपजावे आछी आछी तानन मनुहारी |{
<ref>N336.162</ref> }कबहुँक मंद मंद मुसकात मनोहर कबहुँक रीझि देत कर तारी |{
<ref>N336.163</ref> }निरिख निरिख या मुख ऊपर तहाँ नंददास बलिहारी |{
<ref>N336.164</ref> }डोल झूलत हैं गिरिधरन झुलावत बाला |{
<ref>N336.165</ref> }निरिख निरिख फूलत ललितादिक राधा बर नँदलाला |{
<ref>N336.166</ref> }चोवा चंदन छिरकत भामिनि उड़त अबीर गुलाला |{
<ref>N336.167</ref> }कमल नयन कौं पान खवावत पहिरावत मनिमाला |{
<ref>N336.168</ref> }बाजत ताल मृदंग अधौटी बिच बिच कूजत बेनु रसाला |{
<ref>N336.169</ref> }नंददास जुवती जन गावति रिझवति श्री गोपाला |{
<ref>N336.170</ref> }अरी चलि बेगि छबीली हरि सँग खेलन जाइ |{
<ref>N336.171</ref> }निकसे हैं मोहन साँवरे री फाग खेलन ब्रज माँझ |{
<ref>N336.172</ref> }घुमड़यौ है अबीर गुलाल गगन मैं मानौं फूली साँझ |{
<ref>N336.173</ref> }बाजत ताल मृदंग मुरज डफ कहि न परति कछु बात |{
<ref>N336.174</ref> }रँग रँग भीने ग्वाल बाल सब मानौं मदन बरात |{
<ref>N336.175</ref> }उत तैं सब सुंदरि जुरि आईं करि करि अपनौ ठाट |{
<ref>N336.176</ref> }खेलति नहिं कोउ कान्ह कुँवर सौं चाहति तेरी बाट |{
<ref>N336.177</ref> }बिन राजा दल कौंन काज कौ उठि छाँड़ियै ऐंड |{
<ref>N336.178</ref> }उमग्यौ निध लैं नवल नंद कौ रोकत रावरी मैंड़ |{
<ref>N336.179</ref> }उठि बिहसी बृषभान कुँवरि बर कर पिचकारी लेत |{
<ref>N336.180</ref> }सहि न सकत कोउ महासुभट बर सुनत समर संकेत |{
<ref>N337.181</ref> }आई रूप अगाधा राधा छबि बरनी नहिं जाइ |{
<ref>N337.182</ref> }नवल किसोर अमल चंदै मानौं मिली हैं चंद्रिका आइ |{
<ref>N337.183</ref> }खेल मच्यौ ब्रज बीथिनि बीथिनि बरषत परम अनंद |{
<ref>N337.184</ref> }दमकत भाल गुलाल भरे मानौं चंदन भुरकौ चंद |{
<ref>N337.185</ref> }और रंग पिचकारिन भरि भरि छिरकत हरि तन तीय |{
<ref>N337.186</ref> }कुटिल कटाच्छ प्रेम रँग भरि भरि भरति पीय कौ हीय |{
<ref>N337.187</ref> }दुरि दुरि भरनि बचावनि छबि सौं बाढ़यौ रंग अपार |{
<ref>N337.188</ref> }मैन मुनी सी बोलति डोलति पग नूपुर झनकार |{
<ref>N337.189</ref> }सिव सनकादिक नारद सारद बोलत जै जै जै |{
<ref>N337.190</ref> }नंददास अपने ठाकुर की जीवै बलैया लै |{
<ref>N337.191</ref> }हो हो हो हो होरी बोलै नंद कुँवर ब्रज बीथिन डोलै |{
<ref>N337.192</ref> }नवल रँगीली सखा सँग लीने राजत अँग अँग सब रँग भीने |{
<ref>N337.193</ref> }रँगीली भाँति रँगीलौ निकस्यौ जहाँ चोवा चंदन कीच मचै तहाँ |{
<ref>N337.194</ref> }ताल मृदंग मुरज डफ बाजै ढोल टनक नव घन ज्यौं गाजै |{
<ref>N337.195</ref> }सुनि ब्रज बधू आनँद अति बाढ़ी निकसि निकसि सब पौरिन ठाढ़ी |{
<ref>N337.196</ref> }अँजुरी अबीर छुटत छबि पावै पंकज मनौं पराग उड़ावै |{
<ref>N337.197</ref> }पिचकारिन रँग उछटत भारी उड़ि गुलाल रँगे अटा अटारी |{
<ref>N337.198</ref> }जब लगि लाल तकत पिचकारी तब लगि भामिनि भाँति भरी |{
<ref>N337.199</ref> }जो कोउ नवल बधू भरि भागै रँगीलौ लाल ताके गोहन लागै |{
<ref>N337.200</ref> }तिनहिं धाइ धाइ भरत छबीलौ जैसैं जाहि बनै तैसैं रंग रँगीलौ |{
<ref>N337.201</ref> }जाइ परत ललना मंडल जब घेरि लेत कर तारी देत तब |{
<ref>N338.202</ref> }अँग भरि भुज हिये भरि लालै छाँड़ित छबिली नहिं मदन गोपालै |{
<ref>N338.203</ref> }कहत न बनै बढ़यौ रँग भारी नंददास तहँ बलि बलि हारी |{
<ref>N338.204</ref> }कान्हर खेलियै हो बाढ़यौ श्री गोकुल मैं अनुराग |{
<ref>N338.205</ref> }जान्यौ नहीं बहुरि कब ऐहै परम भावति फाग |{
<ref>N338.206</ref> }बाजत ताल मृदंग झाँझ डफ सहनाई अरु ढोल |{
<ref>N338.207</ref> }तुम हूँ खेलौ सखा संग जै करहुँ आपनी ओल |{
<ref>N338.208</ref> }उत तैं सबै सखी जुरि आई प्रबल मदन के जोर |{
<ref>N338.209</ref> }खेल मच्यौ है नंद जू की पौरी प्यारी राधा नंदकिसोर |{
<ref>N338.210</ref> }नव बृषभान नंदिनी आई लीनी सखी बुलाई |{
<ref>N338.211</ref> }ऐसौ मतौ करौ मेरी सजनी मोहन पकरौ जाई |{
<ref>N338.212</ref> }मुरली लेहु स्याम के कर तैं मृगमद बदन लगाई |{
<ref>N338.213</ref> }हलधर की पिचकारी छीनौ कान्हर देहु बनाई |{
<ref>N338.214</ref> }चोवा चंदन मृगमद केसरि झोरिन भरहु अबीर |{
<ref>N338.215</ref> }लये अरगजा छिरकत डोलत ब्रज जुवतिन के बीर |{
<ref>N338.216</ref> }हलधर की पिचकारी छूटे कोऊ न बाँधै धीर |{
<ref>N338.217</ref> }ब्रज बीथिन मैं खेलत डोलत सखा बने सब लाल |{
<ref>N338.218</ref> }गोपी ग्वाल करत कौतूहल गावत गीत रसाल |{
<ref>N338.219</ref> }खेलत खेल सब आनँद बाढ़यौ रीझे मदनगोपाल |{
<ref>N338.220</ref> }नंददास सँग लागी डोलत छबि निरखत ब्रजबाल |{
<ref>N338.221</ref> }हो हो होरी खेलै नंद कौ नवरंगी लाला |{
<ref>N338.222</ref> }अबीर भरि भरि झोरी हाथन पिचकारी |{
<ref>N338.223</ref> }रंगन बोरी तैसिय रँगीली ब्रज की बाला |{
<ref>N339.224</ref> }मूरति धरे अनंग गावत तान तरस |{
<ref>N339.225</ref> }ताल मृदंग मिलि बजावैं बीन बेनु रसाला |{
<ref>N339.226</ref> }नंददास प्रभु प्यारी के खेलत रंग रह्यौ |{
<ref>N339.227</ref> }छबि बाढ़ी छूटी है अलक टूटी है माला |{
<ref>N339.228</ref> }ए री सखी निकसे मोहनलाल खेलन ब्रज मैं फाग री |{
<ref>N339.229</ref> }उमड़यौ है अबीर गुलाल मानौं उनयौ अनुराग री |{
<ref>N339.230</ref> }सोभित मदनगोपाल कटि बाँधे पट सोहनौ |{
<ref>N339.231</ref> }काछिनि काछे लाल लाल निचोय रँगी मनौ |{
<ref>N339.232</ref> }मोरमुकुट छबि देत बंक दृगन हँसि देखनौ |{
<ref>N339.233</ref> }सब ही कौ हियौ हरि लेत ऐन मैन मानौं पेखनौ |{
<ref>N339.234</ref> }घट आवज सुर बीन अनाघात गति गाजहीं |{
<ref>N339.235</ref> }ताल मृदंग उपंग रुज मुरज डफ बाजहीं |{
<ref>N339.236</ref> }घिरि आईं ब्रजनारि मृगनयनी गजगामिनी |{
<ref>N339.237</ref> }छेके हैं मदनगोपाल घन घेर्यौ मानौं दामिनी |{
<ref>N339.238</ref> }छिरकत पिय नँदनंद तिय पट ओट बचावहीं |{
<ref>N339.239</ref> }मानौं घन पून्यौ चंद दुरे निकसि पुनि आवहीं |{
<ref>N339.240</ref> }बने हैं तियन के अंग छिरकि छींट छबि छैल की |{
<ref>N339.241</ref> }मानौं फूली रँग रंग ललित लता जनु प्रेम की |{
<ref>N339.242</ref> }बढ़यौ है परस्पर रंग उमगि उमगि रस भरन मैं |{
<ref>N339.243</ref> }निरिख भई मति पंग पीतांबर फहरति मैं |{
<ref>N339.244</ref> }जब गहि रंगन भरे मोहन मूरति साँवरे |{
<ref>N339.245</ref> }हरैं हरैं हरि हँसि परे मुनि मन ह्वै गये बावरे |{
<ref>N340.246</ref> }भई सरस्वति मति बोर और खेल कहँ लैं कहैं |{
<ref>N340.247</ref> }रस भरे साँवल गौर नंददास के हिय रहैं |{
<ref>N340.248</ref> }आज बनि ठनि फाग खेलन निकस्यौ नंददुलारौ |{
<ref>N340.249</ref> }फब्यौ है ललित भाल लाल के जटित लाल टिपारौ |{
<ref>N340.250</ref> }बड़रे बंक बिसाल नयन छबि भरे इतराहीं |{
<ref>N340.251</ref> }बन्यौ है मंजुल मोरमुकुट चलत देखत परछाहीं |{
<ref>N340.252</ref> }उत बनी ब्रज नव किसोरी गोरी रूप भोरी |{
<ref>N340.253</ref> }बोरी प्रेम रंग मैं मानौं एक ही डार की तोरी |{
<ref>N340.254</ref> }ब्रज की बाल लिये गुलाल मोहनलाल छाये |{
<ref>N340.255</ref> }मानौं नीलघन के ऊपर अरुन अंबुद आये |{
<ref>N340.256</ref> }ताही धूँधरि मध्य मत्त भ्रमर भ्रमत ऐसैं |{
<ref>N340.257</ref> }बनी है छबि बिसाल प्रेम जाल गोलक जैसैं |{
<ref>N340.258</ref> }बन्यौ है जल जंत्र खेल छुटत रंग की धारैं |{
<ref>N340.259</ref> }जानौं धनुधर सरन लखत धार सुधारि मारैं |{
<ref>N340.260</ref> }और कहाँ लगि कहियै खेल परम रस की मूली |{
<ref>N340.261</ref> }गावत सुक सारद नारद संभु समाधि भूली |{
<ref>N340.262</ref> }जिहि जिहि हरिचरित अमृत सिंधु सौं रति मानी |{
<ref>N340.263</ref> }नंददास ताहि मुकति लौन कौ सौ पानी |{
<ref>N340.264</ref> }राखी नंदलाल कर सोहे |{
<ref>N340.265</ref> }पचरँग पाट के फुँदना राजत देखत मनमथ मोहे |{
<ref>N341.266</ref> }आभूषन हीरा के पहिरे लाल पाट के पोहे |{
<ref>N341.267</ref> }नंददास वारत तन मन धन गिरिधर श्रीमुख जोहे |{
<ref>N341.268</ref> }कृष्न नाम जब तैं श्रवन सुन्यौ री आली |{
<ref>N341.269</ref> }भूली री भवन हौं तौ बावरी भई री |{
<ref>N341.270</ref> }भरि भरि आवैं नैंन चित हू न परै चैन |{
<ref>N341.271</ref> }तन की दसा कछु औरै भई री |{
<ref>N341.272</ref> }जेतिक नेम धर्म ब्रत कीने री मैं बहु बिध |{
<ref>N341.273</ref> }अँग अँग भई मैं तौ श्रवनमई री |{
<ref>N341.274</ref> }नंददास जाके श्रवन सुने ऐसी गति |{
<ref>N341.275</ref> }माधुरी मूरति कैधैं कैसी दई री |{
<ref>N341.276</ref> }प्रात समै श्री बल्लभ सुत कौ उठतहि रसना लीजै नाम |{
<ref>N341.277</ref> }आनँदकारी मंगलकारी असुभहरन जन पूरन काम |{
<ref>N341.278</ref> }इह लोक परलोक के बंधु को कहि सकै तिहारे गुन ग्राम |{
<ref>N341.279</ref> }नंददास प्रभु रसिकसिरोमनि राज करौ गोकुल सुखधाम |{
<ref>N341.280</ref> }प्रात समै श्री बल्लभ सुत के बदन कमल कौ दरसन कीजै |{
<ref>N341.281</ref> }तीनि लोक बंदित पुरुषोत्तम उपमा को पटतर कौं दीजै |{
<ref>N341.282</ref> }श्रीबल्लभ कुल उदित चंद्रमा यह छबि नैंन चकोरन पीजै |{
<ref>N341.283</ref> }नंददास श्रीबल्लभसुत पर तन मन धन न्यौछावर कीजै |{
<ref>N342.284</ref> }जयति रुक्मिनीनाथ पदँावतिपति बिप्र कुल छत्र आनंदकारी |{
<ref>N342.285</ref> }दीप बल्लभ बंस जगत निस्तम करन कोटि उड़राज सम तापहारी |{
<ref>N342.286</ref> }जयति भक्ति पति पतित पावन करन कामीजन कामना पूर्नचारी |{
<ref>N342.287</ref> }मुक्ति कांछीय जन भक्ति दाइक पभू सकल सारम गुनगनन भारी |{
<ref>N342.288</ref> }जयति सकल तीरथ फलै नाम सुमिरन मात्र बास ब्रज नित्य गोकुल बिहारी |{
<ref>N342.289</ref> }नंददासन नाथ पिता गिरिधर आदि प्रगट अवतार गिरिराज धारी |{
<ref>N342.290</ref> }श्री गोकुल जुग जुग राज करौ |{
<ref>N342.291</ref> }यह सुख भजन प्रताप तै कबहूँ छिन इत उत न टरौ |{
<ref>N342.292</ref> }बावन रूप दिखाइ महाप्रभु पतितन पाप हरौ |{
<ref>N342.293</ref> }बिस्व बिदित दीनी गति प्रेतन क्यौं न जगत उद्धरौ |{
<ref>N342.294</ref> }श्रीबल्लभ कुल कमल इही बर जस मकरंद भरौ |{
<ref>N342.295</ref> }नंददास प्रभु षट गुन संपन श्री बिट्ठलेस बरौ |{
<ref>N342.296</ref> }प्रकटित सकल सृष्टि आधार श्रीमदबल्लभ राजकुमार |{
<ref>N342.297</ref> }धेय सदा पद अंबुज सार अगनित गुन महिमा जु अपार |{
<ref>N342.298</ref> }धर्मादिक द्वारे प्रतिहार पुष्टि भक्ति कौ अंगीकार |{
<ref>N342.299</ref> }श्री बिट्ठल गिरिधर अवतार नंददास कीनी बलिहार |{
}